
Esipuhe 


Tämä kirja sai alkunsa Suomen Akatemian rahoittamassa ja Kirsti 
Salmi-Niklanderin johtamassa Pirstaloituneet visiot -hankkeessa. Moni- 
tieteisen hankkeen tutkimuskohteena olivat suomalaisen yhteiskunnan 
murroksien synnyttämät esityskulttuurin muodot ja suullis-kirjalliset 
käytännöt 1900-luvun alussa, ja hankkeen tutkijat syventyivät poliitti- 
seen agitaatioon, huhujen leviämiseen, saarnakulttuurin muutokseen, 
työväenteatteriin ja siirtolaiskulttuuriin. 

Idea Matti Kurikkaa käsittelevän kirjan kirjoittamisesta virisi hank- 
keen organisoiman seminaarin aikana Liverpoolissa vuonna 2015, kun 
Everyman-teatterin kuppilassa istunut tutkijaryhmä havaitsi Kurikan 
nimen nousevan esiin lähes kaikkien tutkimuksissa. Poliittisesti kan- 
taaottavista produktioistaan tunnettu Everyman-teatteri oli idean synty- 
paikaksi mitä osuvin, sillä Matti Kurikka itsekin nousi 1880-luvulla jul- 
kisuuteen yhteiskunnallisesti radikaaleilla näytelmillään. 

Akatemiahankkeen jäsenten ohella kirjantekoon liittyi Mikko Pollari, 
joka oli tutkimustyössään jo käsitellyt Kurikkaa monelta kantilta. Mikko 
ja työryhmän jäsen Anna Rajavuori ehtivät myös väitellä tämän kirjan 
työstämisen aikana sen teemoihin läheisesti liittyvistä aiheista. 

Kurikka-kirjan kypsyttely on vienyt vuosia, mutta samalla lopputulos 
on jalostunut. Kypsyttelyvaiheen aikana esimerkiksi esoterian historia 
on noussut Suomessa monien tutkijoiden kiinnostuksen kohteeksi, ja 
olemme kirjassa päässeet hyödyntämään tämän kiinnostuksen tulokse- 
na syntyneiden uusien julkaisujen tuloksia. Myös siirtolaisuushistorian 

saralla tehty uusi tutkimus on antanut virikkeitä käsillä olevaan teok- 
seen. 

Kiitämme anonyymejä arvioitsijoita tutkimuksen laatua merkittävästi 
parantaneista kommenteista. Olemme kiitollisia myös niille lukuisille 
Suomessa ja Pohjois-Amerikassa toimiville arkistoille, joiden kokoelmis- 
ta olemme löytäneet Kurikkaa ja hänen vaikutustaan valaisevaa aineis- 
toa. Erityiskiitoksen ansaitsevat Työväenliikkeen kirjasto ja Siirtolaisuus- 
instituutti, joiden järjestämissä tapahtumissa pääsimme ammentamaan 
Kurikka-tutkimukseemme uusia näkökulmia. Lisäksi kiitämme lämpi- 
mästi Matti Kurikan tyttärenpojan poikaa Matti Linnoilaa yhteistyöstä ja 
tärkeistä lähdeaineistoja ja perhehistoriaa koskevista tiedoista. 

Matti Kurikan, yli sata vuotta sitten kuolleen toimittajan, kirjailijan 
ja työväenaktivistin, nostaminen kokonaisen kirjan aiheeksi voi tuntua 
hämmentävältä. Fihän hän milloinkaan saavuttanut kirjoillaan suursuo- 
siota eikä poliitikkonakaan yltänyt edes kansanedustajaksi. Myös Kuri- 
kan ihanneyhteisöhankkeet ovat leimautuneet epäonnistuneiksi. 

Tämä teos kuitenkin osoittaa, miten toiminnaltaan laaja-alainen, ta- 
vattoman näkyvä ja vaikuttava hahmo Kurikka aikanaan oli — jopa kol- 
mella eri mantereella. Lannistumaton onkin Kurikan persoonan ja moni- 
alaisen yritteliäisyyden kuvaamiseksi mitä osuvin laatusana. 


Tekijät 

Johdanto: Matti Kurikka profeettana omalla 
ja vieraalla maalla 


Toimittajat 


Utopiasosialistiksi usein nimitetty Matti Kurikka (1863-1915) on yksi 
Suomen poliittisen historian omalaatuisimmista hahmoista. Hänestä on 
tehty artikkeleita, henkilökuvia, tutkimuksia, opinnäytetöitä, kokonainen 
elämäkerta ja sarjakuva. Hän esiintyy romaaneissa ja dokumenteissa, 
näytelmissä, suomalaisen ja amerikansuomalaisen työväenliikkeen his- 
torioissa, kaskuissa, pilakuvissa — eikä edellisiin ole edes vielä luettu 
mukaan sitä huomattavaa sivumäärää, jolla häntä aikansa sanomaleh- 
distössä käsiteltiin. Voisi ajatella, että tämä mies kyllä jo tunnetaan. 
Kurikka ja hänen vaiheensa eivät kuitenkaan välttämättä ole enää 
suuren yleisön tietoisuudessa. Syynä on se, että hänet voi luokitella his- 
torian häviäjäksi. Esimerkiksi jo 1930-luvulla Väinö Voionmaa totesi 
Kansallisessa elämäkerrastossa, että ”[Ilevoton ja epävakaa luonne sekä 
harhaileva elämä estivät [Kurikkaa] saamasta aikaan pysyviä tuloksia työ- 
väenliikkeessä ja sosialistisessa aate-elämässä”.' Kurikan elämäkerran 
kirjoittajan Kalevi Kalemaan mukaan Kurikasta on todettu myös, että 
”vain harva on kyennyt kohdistamaan itseensä yhtä valtavia odotuksia 
ja vielä harvempi on yhtä surkeasti pettänyt kaikki itseensä kohdistetut 


1 V.V. [Väinö Voionmaa] 1930, 273. 

toiveet”.? Kanadalaisen historioitsijan J. Donald Wilsonin kuvaus Kuri- 
kasta ”kolmella maanosalla epäonnistuneeksi” on suorastaan muser- 
tava. 3 Kurikan osaksi onkin jäänyt suuren historiallisen epäonnistujan 
profiili — miehen, joka kyllä herätti huomiota mutta ei loppujen lopuksi 
kyennyt vaikuttamaan siihen, millaiseksi historian kulku muodostui. 

Miksi ihmeessä siis kirjoittaa taas yksi kirja Kurikasta? Yksi peruste 
on hänen huomiota herättävä monitahoisuutensa. Kurikka avaa kiehto- 
via näkymiä lukuisiin aikansa ilmiöihin, kuten suomenkielisen kirjal- 
lisen julkisuuden kehitykseen, kansanliikkeisiin, uskonnollisten todel- 
lisuuskäsitysten ja saarnakulttuurin muutokseen, sukupuolimoraalia 
koskevaan keskusteluun, työväenteatteriin ja siirtolaiskulttuuriin. Hän 
on ikään kuin leikkauspiste, jossa monet 1800- ja 1900-lukujen vaih- 
teen kehityslinjat kohtaavat. 

Lähtökohtana tapaus Kurikan uudelleen avaamiseen toimivat myös 
Kurikan elämänvaiheista esitetyssä tietämyksessä havaitsemamme säröt, 
jotka herättivät tarpeen tarkastella Matti Kurikan ja häntä koskevan ker- 
ronnan suhdetta. Kurikasta on kyllä kirjoitettu paljon, mutta miten pal- 
jon hänestä loppujen lopuksi tiedetään? Mihin Kurikasta yleisesti esitetty 
tietämys perustuu? Mikä on legendaa, mikä perusteltua faktaa? Onko 
Kurikan elämänkulun käsittelyyn jäänyt katvealueita? Entä oliko Kurikka 
sittenkään pelkästään tyhjiin rauennut toivo, legendaarinen epäonnistu- 
ja — vai oliko hänen toiminnallaan myös vaikutusta? 

Teoksen kirjoittamisen on mahdollistanut ennen kaikkea digitoitujen 
lähteiden saatavuuden parantuminen viime vuosina. Mahdollisuus tehdä 
hakuja esimerkiksi sanomalehdistä — eli mennä suoraan alkuperäisläh- 
teiden äärelle uusien tutkimustyötä helpottavien työkalujen avulla — on 
ollut ratkaiseva tekijä vanhojen tulkintojen tarkistamisessa ja uusien syn- 
tymisessä. Voi jopa sanoa, että ilman Suomen Kansalliskirjaston digitaa- 
lista sanomalehtikirjastoa ja Australian Kansalliskirjaston Trove-tieto- 
kantaa tätä teosta ei olisi koskaan kirjoitettu: lehtihauilla löytyneet vihjeet 
ovat yhtäältä herättäneet Kurikka-kuvan tarkistamisen tarpeen ja toisaalta 
mahdollistaneet aiempien tulkintojen syventämisen. Lehtiaineistojen 


2 Kalemaa 1978, takakansi. 
3 Wilson 1999, 369; uudelleen julkaistuna Wilson 2018, 54. 

digitointi on tehnyt mahdolliseksi myös havainnoida Kurikkaa käsittele- 
vien tekstien leviämistä mantereelta toiselle, ja tältä osin kirjamme kiin- 
nittyykin nopeasti kehittyvään tutkimuskenttään, joka syventyy ylirajai- 
seen lehtitekstien uudelleenkäyttöön ja uutisten kiertoon.* Täydentävää 
Kurikka-aineistoa ovat tarjonneet meille myös amerikansuomalaiset ai- 
neistot, jotka toivottavasti niin ikään saataisiin ajan mittaan kattavasti digi- 
toitua. Se helpottaisi myös Kurikan Pohjois-Amerikan aikaisia elämän- 
vaiheita koskevan tiedon tarkistamista ja tarkentamista. 

Yksi tämän kirjan kirjoitustyötä hallinnut eetos on ollut alkuperäisläh- 
teisiin palaaminen ja niiden perinpohjainen lukeminen ja analysointi. 
Koimme, että Kurikan kaltaisen legendaarisen hahmon kohdalla on eri- 
tyisen aiheellista varoa toistamasta toisen käden lähteistä peräisin ole- 
vaa kerrontaa — ja siten antautumasta legendan vietäväksi. Vain näin on 
mahdollista purkaa Kurikkaa koskevia myyttejä ja erottaa toisistaan se, 
mitä Kurikka oikeastaan teki, ja se, mitä hänen on muisteltu tai fantasioi- 
tu tehneen. Lähteinä on käytetty lehdistön kaltaisia aikalaistekstejä mut- 
ta myös esimerkiksi muistitietoa ihmisiltä, jotka itse ovat olleet tekemi- 
sissä Kurikan kanssa tai yhden kättelyn päässä hänestä. Pyrkimys on siis 
ollut päästä mahdollisimman lähelle Kurikkaa ja hänen aikaansa ja näin 
suodattaa pois myöhempien tulkintojen ja jälkiviisauden kerrostumia. 
Tämä pyrkimys on samalla ohjannut tarkastelemaan historiallisen tie- 
don rakentumista. Matti Kurikkaa käsittelevä tutkimus-, tieto- ja elämä- 
kertakirjallisuus tarjoaa havainnollisia esimerkkejä siitä, miten samat 
väitteet leviävät kirjasta toiseen ilman, että kukaan palaa alkuperäis- 
lähteille, saati tarkistaa niiden tietojen paikkansapitävyyden. 

Kurikan elämän näkyvimpiä vaiheita on hänen aikansa Kanadaan pe- 
rustetussa Sointulan ihanneyhteiskunnassa. Tämä vuosiin 1900-1904 
ajoittunut vaihe on saanut hyvin paljon huomiota aiemmassa Kurikkaan 
liittyvässä kirjallisuudessa, vaikka kyse oli verraten lyhyestä jaksosta hä- 
nen monipolvisessa elämänhistoriassaan. Sointulan-kautta käsitellään 
myös tässä teoksessa, mutta yhteisön vaiheisiin syventymisen sijaan 
keskitymme sen toimintaa määrittäneisiin Kurikan ideoihin ja sijoitam- 
me yhteisön ihannesiirtokuntien jatkumoon. Lisäksi tarkastelemme 


4 Tästä tutkimuskentästä esim. Beals et al. 2020; Oiva et al. 2020. 

Sointulan tapahtumien heijastumista Kurikan myöhempään toimintaan 
ja maineeseen. 


Kurikka aikaisemmassa kirjallisuudessa 


Kuten edeltävistä kappaleista käy ilmi, Kurikkaa käsittelevää aiempaa 
kirjallisuutta on valtavasti. Kokonaiskuvan tutkimus- ja tietokirjojen, elä- 
mäkertojen ja fiktion laajasta kirjosta saa vilkaisemalla tämän teoksen 
kirjallisuusluetteloa. Suomalaisesta kirjallisuudesta on aihetta nostaa 
erikseen esiin Kalevi Kalemaan elämäkerta Matti Kurikka. Legenda jo 
eläessään (WSOY, 1978), johon myöhemmässä kirjallisuudessa järjestäen 
viitataan. Kalemaan kirjallisesti ansiokas teos nojaa laajaan arkisto- ja 
kirjallisuusaineistoon sekä haastatteluihin, mutta valitettavasti teoksesta 
puuttuvat lähdeviitteet. Tämä tekee monin paikoin vaikeaksi arvioida 
sitä, miten Kalemaa on tulkintoihinsa päätynyt. Silti Kalemaan elämä- 
kertaa ylistävät muun muassa Mikko Metsämäki ja Petteri Nisula teok- 
sessaan Aktivistit. Suomalaisten kansalaisliikkeiden tarina (2006). Heidän 
mukaansa ”Matti Kurikasta olisi vaikea kirjoittaa kuivakasti, mutta lu- 
kuisista suomalaisista vasemmistovaikuttajista elämäkertoja kirjoitta- 
neen Kalevi Kalemaan Kurikka-kirja on niin hyvä, että uutta elämäkertaa 
hänestä tuskin koskaan kirjoitetaan”5. Tämän väitteen käsillä oleva teos 
haastaa, vaikka ei edustakaan aivan puhdaspiirteistä elämäkertaa. 
Tarvetta uudelle tulkinnalle Kurikan toiminnasta ja vaikutuksesta 
on lisännyt se, että kuva monesta Kurikkaan liittyvästä historiallisesta 
tapahtumasta ja ilmiöstä on tarkentunut viime vuosina. Esimerkiksi 
vuoden 1905 suurlakosta on ilmestynyt tällä vuosituhannella parikin 
monografiaa, joista etenkin Antti Kujalan tutkimus kiinnittää runsaasti 
huomiota Matti Kurikkaan lakkojohtajana.* Aleksi Huhdan väitöskirja 
amerikansuomalaisten radikaalien rotuajattelusta avaa Matti Kurikan 
Sointulan-vuosinaan ilmaisemia käsityksiä kansallisuuksien erityisluon- 


5 Metsämäki & Nisula 2006, 344. 
6 Kujala 2016; Tikka 2009. 

teesta.? Mikko Pollari on puolestaan tarkastellut Kurikan roolia seksuaali- 
moraalia koskevissa keskusteluissa 1900-luvun alussa sekä tämän pyr- 
kimyksiä esitellä teosofisia ajatuksia suomalaisessa ja amerikansuoma- 
laisessa työväenliikkeessä.? 

Kurikan esoteerisiin yhteyksiin ja vaikutukseen otetaan kantaa myös 
salatieteiden suomalaista kulttuurihistoriaa käsittelevässä Uuden etsijät 
-teoksessa. Teokseen kirjoittaneiden Antti Harmaisen, Juuso Järvenpään 
ja Mikko Kemppaisen mukaan suomalaisen työväenliikkeen teosofiset 
virtaukset on työväenliikkeen historiankirjoituksessa henkilöity liiaksi- 
kin juuri karismaattiseen Kurikkaan. Tästä syystä esimerkiksi useat 
liikkeessä vaikuttaneet esoteerisia ajatuksia sympatisoineet naiset ovat 
jääneet huomiotta. Lisäksi kirjoittajat väittävät, että Kurikan teosofinen 
sosialismi oli enemmän 1800-luvun älymystön ihailemien käsitysten 
jäljittelyä kuin omaleimaista poliittista mielikuvitusta.? Molemmissa 
väitteissä voi olla perää, mutta se ei vähennä Kurikan kiinnostavuutta 
tutkimuskohteena vaan herättää uusia kysymyksiä hänen visioidensa ja 
maineensa taustatekijöistä ja kehityksestä. 

Tutkijoita ovat kiinnostaneet myös toimijat, jotka kerääntyivät Kuri- 
kan vuonna 1906 perustaman Flämä-lehden ympärille ja ajautuivat 
myöhemmin hyvin erilaisille aatteellisille poluille. Tähän joukkoon 
lukeutuivat muun muassa Herman Hesekiel Holmström (Helosalo), 
Jaakko Jalmari Jalo-Kivi ja Vilho Itkonen." Näihin toimijoihin kohdis- 
tunut henkilöhistoriallinen tutkimus tarkentaa kuvaa politiikan margi- 
naaleihin jääneiden tai jättäytyneiden henkilöiden verkostoista, joihin 
Kurikka omalla näkyvällä tavallaan kuului 1900-luvun alussa. Tämä teos 
punoo uuden tutkimuksen avaamia näkökulmia yhteen ja sitä kautta 
tuottaa uutta tietoa Matti Kurikan yhteiskunnallisesta vaikutuksesta. 
Näin esimerkiksi Kalemaan elämäkerran välittämä käsitys Kurikasta 
laajenee myös Kurikkaan kosketuksissa olleisiin ihmisiin ja Kurikkaan 
ajassaan vaikuttavana ilmiönä. 


Huhta 2021, 72-82. 

Pollari 2009; Pollari 2010; Pollari 2021. 

Harmainen, Jarvenpaa & Kemppainen 2021, 136, 138-139, 151. 

10 Varpio 2017; Järvenpää 2016; Järvenpää 2017; Mikkola & Pollari 2016; Rajavuori 2017. 

Kurikan vaiheita Australiassa ovat perusteellisimmin käsitelleet histo- 
rioitsijat Olavi Koivukangas ja Vilho Niitemaa, jotka kumpikin kuuluivat 
Turun yliopiston yleisen historian oppiaineen yhteyteen 1970-luvulla 
perustetun siirtolaisuushistorian tutkimuskeskuksen keskeisiin hah- 
moihin. Olavi Koivukankaasta tuli myöhemmin Siirtolaisuusinstituutin 
ensimmäinen johtaja. Australiassa Kurikan Kalevan Kansa -hanketta 
on selvittänyt australialaisia utopiayhteisöjä ja kommuuneja tutkinut 
historioitsija William (Bill) Metcalf. Australialaisen kirjailijan Craig 
Cormickin romaani Kurikka's dreaming (2000) on biofiktiivinen kuvaus 
Kurikan vaiheista Oueenslandissa. Kurikan toimintaa Amerikassa ja eri- 
tyisesti Sointulassa puolestaan ovat tutkineet muun muassa historioitsi- 
jat John I. Kolehmainen ja J. Donald Wilson sekä toimittaja Paula Wild." 

Kurikkaa on kuvattu runsaasti myös suomalaisessa kaunokirjallisuu- 
dessa aivan viime vuosiin saakka. Arvid Järnefelt julkaisi jo 1900-luvun 
alussa romaanit Helena (WSOY 1902) ja Venehojalaiset (WSOY 1909), 
joissa esiintyvistä työväenpuhujahahmoista Reinhold Korpimaasta ja 
”Mustatukasta” voi tunnistaa kurikkamaisia piirteitä. Järnefelt kirjoitti 
myös ihanneyhdyskunnan perustamisesta kertovan Sointula-näytelmän 
(WSOY 1924), jonka päähenkilön Johanneksen, yhteiskunnallisen uu- 
distajan ja puhujan, esikuva on selvä. Näytelmä julkaistiin vasta Kurikan 
kuoleman jälkeen, mutta Järnefelt halusi käsiohjelmiin painettavan, että 
näytelmän henkilöiden ei ole tarkoitettu kuvaavan siirtolahankkeeseen 
osallistuneita ihmisiä. Järnefeltin omaelämäkerrallisessa Vanhempieni 
romaanissa (WSOY 1928-1930) Kurikka sitä vastoin esiintyy omana itse- 
nään, sillä miehet tunsivat toisensa kouluajoistaan saakka ja tapasivat 
toisiaan usein. Kurikka oli Järnefeltin tapaan kiinnostunut Leo Tolstoin 
opeista ja heitä yhdisti myös eräänlainen poliittinen ulkopuolisuus, vaik- 
ka Järnefelt romaaneissaan korostaakin näkemystensä yhteensovittamat- 
tomuutta Kurikan poliittisten mielipiteiden kanssa. 

Vivahteikkaan luonnekuvan Matti Kurikasta piirtää myös Antti Tuuri 
romaanissaan Taivaanraapijat (Otava 2005), joka käsittelee New Yorkin 
amerikansuomalaista yhteisöä 1900-luvun alkuvuosina. Romaanin pää- 
henkilö on Amerikkaan muuttanut pohjalainen Jussi Ketola, jonka myö- 


11 Esim. Kolehmainen 1941; Wilson 2018; Wild 1995. 

hempiä vaiheita Suomen sisällissodassa ja Neuvosto-Karjalassa Tuuri 
kuvaa kirjasarjansa muissa osissa. Taivaanraapijoissa Kurikka esiintyy 
myyttisenä hahmona, jonka saapumista New Yorkiin paikalliset suoma- 
laissiirtolaiset odottavat hartaasti ja joka saavuttuaan alkaa heti kerätä 
kannattajia ympärilleen. Romaani välittää muutenkin kiintoisaa histo- 
riakuvaa, sillä siinä Kurikan päähankkeeksi Amerikassa esitetään va- 
rainkeruu Venäjän vastaisen aseellisen kapinaliikkeen käynnistämiseksi 
Suomessa. Toisaalta esiin nousevat Kurikan teosofiset näkemykset ja 
niiden ristiriita aseelliseen kapinaan rohkaisemisen kanssa. 

Tätä kirjoitettaessa viimeisin kaunokirjallinen kuvaus Kurikasta sisäl- 
tyy Tapani Tolosen romaaniin Sokeisto (Otava 2018). Romaani luotaa 
vuoden 1905 suurlakkoajan radikalismia ja esoteerisia virtauksia helsin- 
kiläisten kirjanpainajien näkökulmasta, ja Kurikka vilahtaa siinä tum- 
maa kuontaloaan sukivana kansankokousten oraattorina. 

Kurikan populaarikulttuurisesta kiinnostavuudesta kertoo myös Jii 
Ivanevan eli Jiipu Uusitalon sarjakuva Utopisti (2014), joka käy läpi 
Kurikan koko elämänkaaren ja tarttuu tarkkanäköisesti esimerkiksi eri 
versioihin Kurikan kuolemasta. Kirkkonummella toimiva Masalan nuo- 
risoteatteri puolestaan syventyi Kurikan utopismiin näytelmäproduk- 
tiossaan Sointula, joka sai ensi-iltansa kesällä 2012. Seuraavana vuonna 
nuorisoteatteri sai tilaisuuden viedä näytelmänsä Kanadan Malcolm 
Islandille ja esittää sen Sointulassa.'? Näytelmän tuottaja Mika Kaartinen 
oli mukana järjestämässä myös Punatähdet-yhtyeen esiintymismatkaa 
Sointulaan vuonna 2017. Poliittisia lauluja parodioiva Punatähdet pääsi 
esittämään Sointulassa muun muassa Matti Kurikan sanoittaman värs- 
syn ”Sointulaan, Sointulaan”, joka on peräisin runokokoelmasta Kalevan 
Kansan Sointuja. Tämä kokoelma ilmestyi alkujaan Sointulassa vuonna 
1903, mutta se sai uuden elämän Savukeidas-kustantamon julkaistua 
siitä uusintapainoksen vuonna 2015, jolloin Matti Kurikan kuolemasta 
tuli kuluneeksi sata vuotta. 


12 Helsingin Sanomat 10.7.2012, https://www.hs.fi/kulttuuri/art-2000002543574.html, luettu 2.5.2019; 
”Sointula lähtee Kanadaan”, Länsiväylä 15.3.2013. 

13 North Island Gazette 25.9.2017, https://www.northislandgazette.com/news/finnish-band-fulfills-dream- 
of-performing-in-sointula/, luettu 8.6.2018. 

Kurikka ja Sointula ovat sopineet 2000-luvulla paitsi utopistisen ajat- 
telun myös yritteliäisyyden ilmentäjiksi. Esimerkistä käy Kauppalehdessä 
vuonna 2017 julkaistu Senja Larsenin juttu, jossa Sointulan ihanne- 
yhteiskuntaa käsitellään oman aikansa startup-yrityksenä. Larsenin 
mukaan Sointulan ”kokema nousun, uhon ja tuhon kaltainen tarina” 
muistuttaa Piilaakson yritysten tavanomaista kohtaloa. Matti Kurikka 
puolestaan on tyypillinen startup-yrittäjä, joka on valmis nopeisiin täys- 
käännöksiin ja joka on ”innostavuutensa ja innovointikykynsä ansiosta 
arvostettu ja kysytty puhuja seminaareissa”. Larsen kuitenkin tähdentää, 
että Kurikan kaltaisten toimijoiden varassa startup-yritykset eivät menes- 
ty. Heidän rinnalleen tarvitaan ylilyöntejä tasapainottavia asiantuntijoita 
ja pr-tiimiä, joka pitää pimennossa liian omituiset ajatukset. Sointulas- 
sa tällaista tasapainottavaa elementtiä edusti A. B. Mäkelä, jonka moni- 
vaiheinen taival Kurikan aisaparina ja myöhemmin vastustajana nousee 
esiin tässäkin teoksessa. 


Kohdehenkilönsä yli laajeneva elämäkerta 


Tämä teos liikkuu historiallisen elämäkerran ja henkilölähtöisen histo- 
riantutkimuksen rajapinnassa. Näiden kahden välistä eroa voi kuvata 
niin, että henkilölähtöisessä tutkimuksessa kohdehenkilö on ensisijai- 
sesti väline analysoida laajempia ilmiöitä, kun taas elämäkerrallisessa 
tutkimuksessa päähuomio on kohdehenkilön ymmärtämisessä ja kon- 
tekstin hahmottaminen on väline tähän. Lopputulos voi kuitenkin mo- 
lemmissa tapauksissa olla hyvin samanlainen, mikä hämärtää käsitteel- 
lisen eronteon mielekkyyttä.5 

Flämäkerrallinen tutkimus on viimeisen puolen vuosisadan aikana 
noussut historiantutkimuksen valtavirtaan, minkä seurauksena on jopa 
alettu puhua biografisesta käänteestä. Tällä käänteellä on yhteys naishis- 
torian, uuden sosiaalihistorian ja mikrohistorian kaltaisiin 1900-luvun 


14 Senja Larsen, ”Suomalainen utopiayhteisö Kanadassa: Sointula oli oman aikansa startup”, Kauppalehti 
6.1.2016. 
15 Hakosalo, Jalagin, Junila & Kurvinen 2014. 

jälkipuolella virinneisiin historiantutkimuksen suuntauksiin, jotka 
usein ovat kohdistaneet huomionsa poliittisesta ja taloudellisesta vallasta 
osattomien ihmisten toimijuuteen ja kokemuksiin.'* Matti Kurikkaa ei 
varsinaisesti voi nimittää vallasta osattomaksi tai marginaalihahmoksi 
tai varsinkaan historiankirjoituksen unohtamaksi, sillä hän on edelleen 
Suomen varhaisen työväenliikkeen tunnetuimpia hahmoja. Kurikka ei 
kuitenkaan milloinkaan noussut aivan poliittisen vallan huipulle vaan 
pikemminkin kulki ajatuksineen vastavirtaan jopa puoluetovereihinsa 
nähden. Siksi hänestä kirjoitettu biografinen tutkimus ei luontevasti 
asetu myöskään perinteisen kansallisen suurmieselämäkerran raamei- 
hin. 

Biografiselle tutkimukselle ominaista on erilaisten teoreettisten lä- 
hestymistapojen ja menetelmien yhdisteleminen tutkimuskohteena 
olevan henkilön tavoitteiden ja pyrkimysten ymmärtämiseksi. Elämä- 
kerta laajenee aina myös kohdehenkilönsä yli analysoimaan yksilöllisten 
valintojen ja laajempien rakenteiden ja kehityskulkujen välistä vuoro- 
vaikutusta. Se on väline selvittää, miten yksilöt ja yhteisöt tulkitsevat 
yhteiskunnallisia rakenteita, instituutioita ja muutoksia sekä millaisia 
vaikutuksia kohdehenkilöillä on ollut toisiin ihmisiin tai esimerkiksi 
aatteisiin ja instituutioihin. Näin biografia tuo näkyviin suhteita, jotka 
muutoin voisivat jäädä näkymättömiin. Historiantutkimusta biografiasta 
tekee lähteiden systemaattinen kokoaminen ja kriittinen käyttö mutta 
myös kohdehenkilön toiminnan ja ajatusten huolellinen asettaminen 
sosiaaliseen, aatteelliseen ja poliittiseen kontekstiinsa. Parhaimmillaan 
tämä kontekstiin asettaminen valaisee sitä, miten kohdehenkilö jakaa 
ja ruumiillistaa oman yhteiskuntansa arvoja, asenteita ja uskomuksia 
ja miten yhteiskunta puolestaan mahdollistaa ja rajoittaa yksilön tekoja 
ja ajatuksia." 

Viime vuosikymmenten biografinen tutkimus on kiinnittänyt huo- 
mion kasvavassa määrin kohdehenkilön kompleksisuuteen, epävakau- 


16 Hakosalo, Jalagin, Junila & Kurvinen 2014; Possing 2014; Caine 2010, 3, 103-113; Kemppainen 2020, 
15—16. 

17 Kemppainen 2020, 16. 

18 Hakosalo, Jalagin, Junila & Kurvinen 2014. 

19 Caine 2010, 117—118. 

teen sekä eri aikoina ja eri tilanteissa muuttuviin rooleihin ja identiteet- 
teihin.?* Tällainen tapa lähestyä kohdehenkilöä on luonteva myös Matti 
Kurikan tapauksessa. Pyrimme tässä teoksessa tekemään näkyviksi va- 
lintojamme ja tulkintakehyksiämme sekä niitä hetkiä, jolloin Kurikan 
toiminnasta tai motiiveista on vaikea saada otetta. Tutkijoiden henki- 
lökohtainen ääni kuuluu teoksen eri kohdissa eri tavoin: paikoitellen 
se vaimenee huolellisen arkisto- ja lehtiaineistojen analyysin sekaan, 
paikoitellen se taas nousee esiin tilanteissa, joissa tutkijan omat löydök- 
set törmäävät yhteen aiemmassa kirjallisuudessa esiintyvien tulkintojen 
kanssa. 

Tutkimusotteeltaan tämä teos muistuttaa Irma Sulkusen tutkimusta 
työväen naisliikkeen uranuurtajasta Miina Sillanpäästä, joka oli Matti 
Kurikan aikalainen. Sulkunen käyttää tutkimuksessaan toimintaelämä- 
kerrallista metodia, joka kohdistaa huomion yksilön ja yhteiskunnallis- 
ten rakenteiden vuorovaikutukseen mutta kuljettaa kohdehenkilön 
elämäntarinaa laajemman kontekstin rinnalla läpi tutkimuksen. Teos- 
tamme voi luonnehtia myös temaattiseksi elämäkerraksi, jossa tarkastel- 
laan laajempia ilmiökokonaisuuksia yksilön perspektiivistä. Tässä suh- 
teessa teoksemme vertautuu vaikkapa Maria Lähteenmäen tutkimuk- 
seen Väinö Voionmaasta puolue- ja geopoliitikkona tai Mikko Kemppai- 
sen väitöskirjaan, jossa tarkastellaan kolmen työväenliikkeen kirjailijan 
Hilja Pärssisen, Hilda Tihlän ja Elvira Willmanin välityksellä sukupuo- 
len, sosialismin ja uskonnon dynamiikkaa 1900-luvun alun Suomessa.” 
Temaattinen lähestymistapa helpottaa vapautumista kronologian aset- 
tamista rajoituksista ja keskittymistä kohdehenkilön elämän tiettyihin 
avainkohtiin. Emme siis pyri kattamaan Kurikan koko elämänkaarta 
kehdosta hautaan vaan tuottamaan uutta tietoa ennen kaikkea Kurikan 
kirjallisesta ja poliittisesta vaikutuksesta sekä ihanteista ja niiden toteu- 
tusyrityksistä. Näiden teemojen kautta nousevat esiin myös ne aatteet, 
liikkeet ja instituutiot, jotka vaikuttivat Kurikkaan tämän elämän eri vai- 
heissa. 


20 Florin 2014; Harmainen & Pollari 2014; Kemppainen 2020, 16. 
21 Sulkunen 1989; Lähteenmäki 2014; Kemppainen 2020, 17—18. 

Matkaopas tähän kirjaan 


Kirja jakautuu kolmeen osaan, joista kukin avaa eri näkökulman Matti 
Kurikkaan ja hänen monipuoliseen yhteiskunnalliseen vaikutukseensa. 
Ensimmäinen osa tarkastelee Kurikan kirjallista uraa näytelmäkirjaili- 
jana, toimittajana ja kustantajana 1800-luvun lopulla. Kurikan kirjalli- 
set lahjat tulivat esiin hänen opiskeluvuosinaan Savo-karjalaisessa osa- 
kunnassa, ja hänen vuonna 1884 julkaisemastaan esikoisnäytelmästä 
Viimeinen ponnistus tuli pitkäaikainen menestys suomalaisnäyttämöillä. 
Laulunäytelmän suosion perustana olivat suomalaisuusliikkeen herät- 
tämä kiinnostus heimokansoihin sekä Suomen ja Venäjän suhteiden 
kriisiytyminen vuosisadan lopulla. Kurikan seuraavat näytelmät puoles- 
taan nostivat esiin hänen radikaaleja näkemyksiään seksuaalisuudesta, 
naisten asemasta ja muista sosiaalisista kysymyksistä. 1880-luvun lo- 
pulla Kurikka ryhtyi luotsaamaan Viipurin Sanomia ja siinä sivussa kus- 
tantamaan kirjoja. Kurikan lehtiura katkesi konkurssiin vuonna 1894, 
mutta muutamaa vuotta myöhemmin hän teki paluun päätoimittajaksi 
helsinkiläisessä Työmies-lehdessä. Kurikan johdolla Työmies nosti sosia- 
lismin ja luokkajännitteet uudella tavalla suomalaiseen julkisuuteen. 

Kirjan toinen osa kääntää katseen Kurikan poliittiseen uraan ja sen 
karikoihin vuosina 1899-1909. Kurikka joutui kansallisen politiikan 
myrskynsilmään kritisoituaan pääkirjoituksessaan Suomen autonomian 
puolustamiseksi kerättyä suurta adressia keväällä 1899. Pääkirjoitus 
nostatti julkisuudessa valtavan kohun, joka löi Kurikkaan pitkäkestoisen 
leiman venäläisvallan hännystelijänä. Kurikka nousi uudelleen parras- 
valoihin syksyllä 1905 suurlakon johtajana, mutta hänen toimintatapan- 
sa ja kiistat työväenliikkeen suunnasta ajoivat hänet lopulta sosiaalide- 
mokraattisen puolueen ulkopuolelle. Kurikkalaisuudesta tuli politiikassa 
leimakirves, jota käyttämällä erityisesti sosiaalidemokraatit tekivät pesä- 
eroa epäilyttäviin toimijoihin ja oppeihin. 1900-luvun ensikymmenen 
lopulla Kurikka jatkoi poliittista toimintaansa marginaalissa, kunnes 
hän useiden epäonnistumisten jälkeen lähti lopullisesti Suomesta Ame- 
rikkaan. 

Kolmas osa käsittelee Matti Kurikan utopioita ja niiden toteutusyri- 
tyksiä 1800- ja 1900-lukujen vaihteesta Kurikan kuolemaan saakka. 

Ensimmäisen ihannesiirtokuntansa Kurikka perusti jo vuonna 1899 
Australian Oueenslandiin, jonne hän lähti Kalevan Kansaksi kutsuttujen 
kannattajiensa kera. Tätä lyhyttä yritystä seurasi nelivuotinen jakso kuu- 
luisan Sointulan utopiayhteisön johtajana Kanadassa. Siellä ja myöhem- 
min Suomessa Kurikka hahmotteli ihanneihmisyyden ja -yhteiskunnan 
ääriviivoja sekä uudenlaisia perheen ja avioelämän järjestämisen mal- 
leja. Kurikan inspiroimana myös Suomessa virisi lyhytikäisiä ihanne- 
osuuskuntakokeiluja vuoden 1905 jälkeen, samaan aikaan kun Kurikka 
itse navigoi perhe-elämän ja työn sekä Suomen ja Amerikan tarjoamien 
toimintamahdollisuuksien ristipaineissa. Viimeisinä vuosinaan Ameri- 
kassa Kurikka visioi edelleen lannistumatta uusia suomalaissiirtolaisten 
ihannesiirtokuntia, kuten naisille suunnattua Väinön tyttärien yhteisöä. 
Kun Kurikka kuoli, nousivat hänen unelmansa, persoonansa ja epäon- 
nistumisensa jälkiarvioinnin kohteeksi niin Suomessa kuin Amerikas- 
sakin. 

Matti Kurikan elämänkaari 


863 syntyy Tuutarissa 24. tammikuuta 

881 valmistuu ylioppilaaksi ja aloittaa yliopisto-opinnot 
Helsingissä 

884 esikoisnäytelmä Viimeinen ponnistus ilmestyy 

886 avioituu Anna Palmavistin kanssa 

887 näytelmä Aili ilmestyy 

888 aloittaa Viipurin Sanomien toimittajana 

889 näytelmä Äärimmäisessä talossa ilmestyy 

891 ostaa Viipurin Sanomat kokonaan itselleen ja ryhtyy 
päätoimittajaksi 

894 ajautuu konkurssiin ja lähtee Viipurin Sanomista 

897 siirtyy Työmiehen vastaavaksi toimittajaksi 

899 kannanotosta suureen adressiin 


lähtee Australiaan ja suunnittelee ihannesiirtokunnan 
perustamista Oueenslandiin 
1900 muuttaa Australiasta Kanadaan 
1901 toimii Sointulan ihannesiirtokunnan johtajana Brittiläisessä 
Kolumbiassa 
1904 erotetaan Sointulasta, perustaa Sammon Takojien yhteisön 
1905 palaa Suomeen 
toimii työväenjohtajana suurlakon aikana Helsingissä 
perustaa Pekka Ervastin kanssa Elämä-lehden 
1906 solmii tuomioistuinavioliiton Hanna Räihän kanssa 
eroaa sosiaalidemokraattisesta puolueesta 
perustaa uuden Sointula-osuuskunnan ja Suomen 
Sosialistisen Reformipuolueen 
1907 pyrkii kansanedustajaksi ensimmäisissä eduskuntavaaleissa 
1909 muuttaa perheineen Amerikkaan 
aloittaa New Yorkin Uutisten toimittajana 
1915 kuolee Connecticutissa 1. lokakuuta 

Johdanto 


Mikko-Olavi Seppälä 
O https://orcid.org/0000-0003-1246-9984 


Matti Kurikka astui ensimmäisen kerran julkisuuteen nimenomaan kir- 
jailijana. Kirjailijaksi inkeriläispoika kasvoi ja harjaantui vähitellen Hel- 
singissä ensin koululaisena ja sitten Savo-karjalaisen osakunnan ylioppi- 
laana. Hänen koulutovereitaan Helsingin Suomalaisessa Alkeisopistossa 
olivat Järnefeltin taiteilijaveljekset sekä punakaartien johtajana vuonna 
1905 tunnetuksi tullut Johan Kock. Helsingin yliopiston Savo-karjalai- 
sessa osakunnassa vaikuttivat kuraattoreina kansanrunoudentutkija-kir- 
jailija Julius Krohn sekä darwinisti A. J. Mela. Useat ylioppilaat omak- 
suivat radikaalin suomalaisaatteen, joka ihannoi suomenkielistä kansaa 
ja pyrki syrjäyttämään ruotsin kielen Suomesta. Osakunnan kirjallisis- 
sa kilvoitteluissa esiin nousivat Juhani Brofeldt (Aho) ja A. B. Mäkelä 
(Kaapro Jääskeläinen) sekä eräät muut tulevat kirjailijat. Matti Kurikka 
ei kasvanut tynnyrissä. 

Tässä suomalaisuusaatteen ilmapiirissä Matti Kurikan kirjallisen 
toiminnan lähtökohtana oli hänen perifeerisen synnyinseutunsa, Inke- 
rinmaan, tuominen suomalaisten tietoisuuteen. Rajantakaisen inkerin- 
suomalaisuuden liittäminen suomalaiseen kulttuuripiiriin edellytti, että 
inkeriläisyys nähtiin ja hyväksyttiin suomalaisena kulttuurina. Kurikan 
esikoisnäytelmä hyväksyttiin Suomalaiseen Teatteriin, jonka esityksenä 
se sai valtakunnallista huomiota ja yleisönsuosiota. Kurikka tunnettiin 
loppuun asti nimenomaan Viimeisen ponnistuksen (1884) tekijänä. 

Osakunnan ja ylioppilaselämän kylvöä oli myös rationaaliseen mate- 
rialistiseen maailmankuvaan perustuva radikalismi, joka 1880-luvulla 
haastoi perinteisen yhteiskuntajärjestyksen, vallitsevan moraalin perus- 
teet sekä kirkon aseman kasvattajana. Ranskassa ja Skandinavian maissa 
korostui kirjailijoiden merkitys radikaalin ajattelun esitaistelijoina, 
sosiaalisia epäkohtia esiin tuovina totuudentorvina sekä sairaan yhteis- 
kunnan lääkäreinä. Sellaiset kirjailijat kuten Emile Zola, Henrik Ibsen ja 
August Strindberg repivät häveliäisyyden verhoja elämänvalheiden yltä, 
nostivat rohkeasti päivänvaloon inhoa ja sääliä herättäviä käytäntöjä ja 
pyrkivät samalla osoittamaan surkeiden ihmiskohtaloiden yhteiskunnal- 
liset syyt. Rakenteellinen epätasa-arvo, naisten ja rahvaan osattomuus, 
ilmeni köyhyytenä, juoppoutena ja sukupuolielämän nurinkurisuutena. 
Epäkohdat voisi poistaa poliittisilla ja lainsäädännöllisillä uudistuksilla. 

Suomessa kirjailijan professio oli vasta muotoutumassa. Samaan 
aikaan Kurikan kanssa debytoivat Minna Canth, Juhani Aho, K.A. 
Tavaststjerna ja Teuvo Pakkala, jotka Kurikan tavoin pyrkivät 1880-luvun 
jälkipuoliskolla liittämään suomalaisen kirjallisuuden eurooppalaiseen 
keskusteluun. Kuvatessaan yhteiskuntaa kriittisesti he kirjoittivat ikään 
kuin myrskynsilmässä ja saivat osakseen ankaraa arvostelua ja suurta 
ihailua. Samaan aikaan ihannoitiin niin sanottuja kansankirjailijoita, 
korpiseutujen itseoppineita kynäilijöitä, jotka Pietari Päivärinnan joh- 
dolla kartuttivat suomalaista kirjallisuutta oman elämänpiirinsä täsmäl- 
lisillä kuvauksilla. 

Kurikka liittyi seuraavilla teoksillaan 1880-luvun yhteiskuntakriitti- 
seen realismiin mutta ei enää tavoittanut menestystä. Hänen näytelmän- 
sä Aili (1887) ja Äärimmäisessä talossa (1889) painettiin kirjoina, mutta 
niitä ei esitetty. Esiaviollisen sukupuolielämän, prostituution ja slummi- 
maailman kuvaaminen yhteiskunnallisina ongelmina teki näytelmistä 
liian haastavia näyttämölle. Niitä pidettiin siveettöminä ja vaarallisina. 
Myös Minna Canthin kurjalistonäytelmä Kovan onnen lapsia (1888) ve- 
dettiin Suomalaisen Teatterin ohjelmistosta heti ensi-illan jälkeen. Her- 
rasväen ja kansan vastakkainasettelua ei sopinut korostaa, päinvastoin 
se tuli häivyttää. Kurikan realismi torjuttiin Canthia jyrkemmin: myös 
hänen teostensa leviäminen kirjoina pyrittiin estämään. Aili ja Äärim- 
mäisessä talossa löysivät lopulta tiensä työväen harrastajanäyttämöille 

Tampereella ja Turussa työväenliikkeen nousuvuosina 1904-1908, mut- 
ta ne eivät sytyttäneet yleisöjä. 

Syitä Kurikan kirjailijanuran laskevaan kaareen voi osoittaa myös 
teosten laadusta. Kurikka ei riittävästi paneutunut teosten viimeistelyyn 
tai kirjallisen kykynsä kehittämiseen. Hän ei saanut enää dramaturgista 
apua kuten Viimeisen ponnistuksen kohdalla. Hän hajotti voimiaan kulut- 
tavassa lehtityössä päätoimittajana ja kustantajana. 

Nouseva sanomalehdistö ja orastava poliittinen puolueenmuodostus 
tarjosivat nuorelle kirjailijapolvelle toimeentuloa ja lukijakuntaa. Tais- 
televan kirjailijan luontevin leipäpuu oli lehtimiehen työ. Brofeldt- ja 
Erkko-veljekset toimittivat uuden suunnan sanomalehtiä eri puolilla 
maata, ja heidän tapaansa Kurikka ryhtyi Viipurin Sanomien päätoimitta- 
jaksi vuonna 1888. Hän otti lehdestä myös taloudellisen vastuun kustan- 
tajana ja kirjapainon omistajana ja julkaisi samalla uutta kirjallisuutta. 
Lehden konkurssi vuonna 1894 johti Kurikan avioliiton kariutumiseen 
ja vaikeaan henkilökohtaiseen haaksirikkoon. 

Matti Kurikka pysyi uskollisena yhteiskunnallisia epäkohtia julistavan 
kirjailija-lehtimiehen identiteetilleen ja palasi julkisuuteen Työmies-leh- 
den toimittajana sekä näytelmäkirjailijana. Kirjailijan uusiutumiskykyä 
osoittivat symbolistinen tarunäytelmä Baabelin torni, jonka Suomalai- 
nen Teatteri esitti keväällä 1897, sekä työväennäytelmä Kulttuurikukka 
(1899), joka kirjoitettiin Helsingin Työväen Teatterille ja sai ensi-iltansa 
keväällä 1900. Näytelmät tuomitsivat kapitalismin ja kirkon valtaan pe- 
rustuvan yhteiskuntajärjestyksen ja taantumuksellisen kulttuurin, maa- 
ilman henkisen tilan sekä naisten suojattoman aseman. Ihanteellisena, 
sortuvana päähenkilönä Baabelin tornissa oli rakkauden oppia julistava 
profeetta-munkki ja Kulttuurikukassa reformihenkinen tehtailija, joka 
jauhautuu pääoman ja työväen ristipaineessa. 

Jälkimmäisessä teoksessa heijastui jo Kurikan uusi julkinen rooli 
työväenjohtajana — ja työväenteattereiden edustaman kansanteatterin 
puolestapuhujana. Kirjailijan pettymykseksi molemmat näytelmät epä- 
onnistuivat näyttämöllä. Kaunokirjalliseen muotoon puettu julistus ei 
lopulta saanut vastakaikua. Hedelmällisemmän maaperän ja valtaviin 
mittasuhteisiin kasvavan, suorastaan repivän huomion Kurikka löysi 
työväenlehtien toimittajana. 

Nuoruusvuodet ja opiskeluaika 


Kirsti Salmi-Niklander 
O https://orcid.org/0000-0003-0552-1801 


Matti Kurikka varttui Inkerin Tuutarissa varakkaassa talonpoikaisper- 
heessä. Isä Aatami Kurikka olisi halunnut pojalle venäjänkielisen koulu- 
sivistyksen mutta myöntyi, kun kirkkoherra suositteli Mattia Tuutarin 
suomenkieliseen kansakouluun. Iisakki Lattu — myöhemmin kansa- 
koulunopettaja ja Suomalaisen Teatterin ja Kansallisteatterin näyttelijä 
-oli Kurikan toveri kesälomien aikana ja innosti Matin kirjallisia harras- 
tuksia.' Perheen lapset lähetettiin Helsinkiin jatkamaan koulunkäyntiä. 
Matti aloitti Helsingin Suomalaisessa Alkeisopistossa 1872 ja kirjoitti 
ylioppilaaksi 1881.? Savo-karjalaisen osakunnan jäseneksi Kurikka liittyi 
lokakuussa 1881. Uusmaalainen osakunta olisi ollut luontevampi rat- 
kaisu, ja hän pyrkikin sinne yhdessä yhdeksän Alkeisopistosta valmis- 
tuneen ikätoverinsa kanssa. Kalevi Kalemaan mukaan tarkoituksena oli 
soluttautua ruotsinkieliseen osakuntaan ja heikentää siten ruotsinkie- 
listen valtaa. Kurikkaa ei kuitenkaan hyväksytty osakuntaan. Hän valitsi 
Savo-karjalaisen osakunnan, jossa jo toimivat hänen Tuomas-veljensä 
sekä koulutoveri Arvid Järnefelt. 


1 Kalemaa 1978, 44. 
2 Kalemaa 1978, 28-33. 
3 Kalemaa 1978, 39-40. 

Kuva 1. Matti Kurikka 14-vuotiaana oppikoululaisena Helsingissä. Daniel Nyblin, 
Museoviraston historian kuvakokoelma. CC BY 4.0. 

Poliittinen keskustelu ja kulttuuritoiminta oli Savo-karjalaisessa osa- 
kunnassa hyvin vilkasta. 1880-luvun kuumia keskustelukysymyksiä 
olivat darwinismi ja naiskysymys, joita pohdittiin kokouksissa ja klubi- 
iltojen pilailunäytelmissä. Osakunta oli vahvasti suomalaismielinen, ja 
aktiivijäsenien joukossa oli monia suomalaisen tieteen ja taiteen tulevia 
merkkihenkilöitä: Kaarle ja Ilmari Krohn, Juhani Aho, Arvid Järnefelt ja 
Kustavi Grotenfelt.+ 

Matti Kurikan ja A. B. Mäkelän (1863-1932) pitkäaikainen yhteistyö 
sai alkunsa jo opiskeluvuosina. He aloittivat lehtimiehen uransa käsin- 
kirjoitetussa Savo-Karjalainen-lehdessä. Käsinkirjoitetut osakuntalehdet 
olivat nousseet merkittäväksi vaihtoehtoiseksi julkaisumuodoksi 
1850-luvun alussa, kun hallitus oli rajoittanut opiskelijoiden toiminta- 
mahdollisuuksia yhteiskunnallisten levottomuuksien pelossa. Niitä 
toimitettiin myös vuosina 1852-1868, jolloin osakunnat oli virallisesti 
kielletty.5 

Savo-Karjalainen-lehteä toimitettiin vuodesta 1864, mutta sen kukois- 
tuskausi oli 1880-luvulla, kun uudet yhteiskunnalliset aatteet herättivät 
opiskelijapiireissä vilkasta keskustelua. Kuten useimpia käsinkirjoitettu- 
ja lehtiä, sitä tuotettiin vain yksi numero, jonka etusivulla oli lehden 
painettu logo. Näin voitiin kiertää sensuurimääräyksiä, vaikka joidenkin 
pöytäkirjamerkintöjen perusteella sensorit saattoivat puuttua myös kä- 
sinkirjoitettujen osakuntalehtien sisältöön. Lehdet julkistettiin ääneen 
lukemalla osakunnan kokouksissa ja illanvietoissa.* 

Savo-Karjalaisen toimittajan tehtävistä käytiin tiukkaa kilpailua. 
Matti Kurikka tuli ensimmäisen kerran valituksi lehden toimituskun- 
taan helmikuussa 1884. Samalla kertaa toimituskuntaan valittiin myös 
A. B. Mäkelä ja heitä muutaman vuoden vanhempi Pekka Hartikainen, 
josta tuli oman opiskelijasukupolvensa suuri lupaus ja ”legendaarinen 
luuseri”. Lupaava kirjailijan ja toimittajan ura katkesi alkoholi- ja velka- 
kierteeseen. Viimeiset vuotensa Pekka Hartikainen vietti Viipurissa, 
kirjoitti lehtijuttuja ja yritti maksaa velkojaan. Luultavasti joko Matti 


4 Ruutu 1939, 263-309. 
5 — Klinge 1967, 11, 135-137. 
6 Salmi-Niklander 2018, 115-122; Berrenberg & Salmi-Niklander 2019, 136-138. 

Kurikka tai A. B. Mäkelä kirjoitti hänen muistosanansa Viipurin Sano- 
miin vuonna 1889.7 

Matti Kurikan kirjoittamia tekstejä Savo-Karjalainen-lehdessä on vai- 
keaa täsmällisesti tunnistaa, sillä useimmat kirjoitukset julkaistiin joko 
nimettöminä tai nimimerkeillä. Martti Ruutu mainitsee kaksi Kurikan 
kirjoittamaa tekstiä: kertomukset ”Kuinka Inkerissä kosissa käydään” 
(29.3.1884) sekä ”Papirossi. Leirimuistelmia” (2.10.1886).3 Edellisen kir- 
joittajaksi on merkitty nimimerkki ”Matti”, jälkimmäisen laatija käytti 
nimikirjaimia M.K. Näillä kirjoittajanimillä löytyy yhteensä viisi kirjoi- 
tusta vuosilta 1884 ja 1886. 

Samaan aikaan Kurikka saavutti kirjallisilla töillään jo laajempaa 
julkisuutta: esikoisnäytelmä Viimeinen ponnistus palkittiin osakunnan 
vuosijuhlassa 1884, ja Kaarlo Bergbom otti sen Suomalaisen Teatterin 
ohjelmistoon. Esikoisproosateos Pilven hattaroita. Pieniä kyhäelmiä I il- 
mestyi 1886 (WSOY). Teos sai varsin kriittisen vastaanoton ja joutui 
sensuurin kynsiin. Syynä oli yhden kertomuksen viittaus inkeriläiseen 
tarinaan, jonka mukaan keisari Paavalilla olisi suomalaiset sukujuuret. 
”Papirossi” julkaistiin painettuna vuonna 1889 ilmestyneessä Pilven hat- 
taroita II -kokoelmassa. Tekstiä on painettuun versioon jonkin verran 
muokattu. 

”Papirossin” kaltaisia minä-muotoisia kertomuksia nuorten ylioppi- 
laiden matkoista ja seikkailuista julkaistiin Savo-Karjalaisessa useita.° 
Alaotsikko määrittelee kertomuksen ”muistelmaksi”, ja se perustuu il- 
meisesti Kurikan omiin kokemuksiin vapaaehtoisena tarkkampujapatal- 
joonassa Tsarskoje Selossa kesällä 1882.'° Minä-kertoja on suomalainen 
ylioppilas, joka muistelee sotapalvelustaan tarkkampujapataljoonassa: 
kesken raskaan marssiharjoituksen hän löytää suureksi ilokseen tas- 
kuunsa unohtuneen ”papirossin” ja polttaa sen suurella nautinnolla. 


Salmi-Niklander 2010, 292-298; Salmi-Niklander 2014a, 223-239. 

Ruutu 1939, 324. 

”Esim. "Paiva Uuraassa”, Savo-Karjalainen 16.10.1886. Salmi-Niklander 2014b, 1145-1164. 

10 Koska Kurikka oli inkeriläinen, hän oli Venäjällä vuonna 1874 käyttöön otetun yleisen asevelvollisuuden 
alainen. Aktiivipalvelukseen kutsuttavat ratkaistiin arpomalla, ja kuusivuotiseen palvelusaikaan sai ly- 
hennystä muun muassa koulunkäynnin ja opiskelun perusteella. Pintner 1984, 255. Lauri Jaakkimaisen 
mukaan Kurikan sotapalvelus päättyi jo kuuden kuukauden kuluttua. Jaakkimainen 1927. 

Tupakantumpille on monia pyytäjiä: kertoja aikoo antaa sen venäläiselle 
sotilastoverilleen ja opettajalleen (batjka), josta hän pitää hyvin paljon ja 
joka kateellisena seuraa papirossin polttoa. Papirossin lähestyessä lop- 
puaan hän kuitenkin kuulee toisesta rivistä suomenkielisen pyynnön: 
”Olkaa niin hyvä, antakaa se loppu minulle!” Kepeä muistelma sisältää 
venäläisiin kohdistuvia kriittisiä kommentteja: vaikka batjka esitetään 
kelpo miehenä, ”ryssäin röyhkeys” saa kertojan asettumaan suomalais- 
toverin puolelle. 


En ollut tähän asti tiennyt laisinkaan, että aivan lähelläni oli suo- 
malainen. Tuo ei ollut varmaankaan rohjennut tunnustaa olevansa 
tschuhna. Nyt oli kuitenkin niin tärkeä hetki, että pelko katosi. 
Mutta kyllä hän saikin ryssiltä koko kasan haukkumasanoja mo- 
koman röyhkeyden rangaistukseksi. ”On tässä parempiakin kuin 
sinä”, sanoi aliupseeri. 

Minun korvissani soivat nuo sanat niin ihanilta. Johtui mieleeni, 
että olin suomalainen ylioppilas. Tuntui oikein hyvältä. En kuiten- 
kaan ensi alussa oikein tiennyt, pitikö minun nyt loukata kelpo 
batjkaani, vai antaa aarre hänelle. Ryssäin röyhkeys poisti kuiten- 
kin epäilyksen. Ojensin papirossin suomalaiselle. 

Heti vaikenivat ryssät ja mahtavana huudahti voittaja: ”Katso- 
kaapas Tschuhnaa!” 


Kurikka oli vuonna 1883 saanut osakunnan stipendin kerätäkseen kansan- 
perinnettä Inkerin kuvernementista. Inkerin murre ja kansanperinne nä- 
kyvät sekä hänen kertomuksissaan että esikoisnäytelmässä Viimeinen pon- 
nistus. Savo-Karjalaisessa 29.3.1884 ilmestynyt ”Kuinka Inkerissä kosissa 
käydään” käsittelee Inkerin kansanelämää. Kertomukselle luvattiin lopus- 
sa jatkoa, mutta sitä ei koskaan ilmestynyt. Kertomus on kokonaisuudes- 
saan Kipunan Jaakon, inkeriläisen talonpojan, ja hänen Mari-eukkonsa 
dialogia. He murehtivat Antti-poikansa kurittomuutta ja tappelunhalua 
ja syyttelevät toisiaan mutta keksivät sitten ratkaisun: poika naimisiin, 
niin rauhoittuu! Marilla on tiedossa sopiva miniäehdokaskin: ”Minä kat- 
selin häntä maantiellä kulkiessamme. Fi kestänyt kukaan tytöistä hänen 
rinnallaan. Niin se käydä kotasi, että kokoon käärityt hameen helmat lä- 

yhkivät. Jalatkin olivat tuota paksut. Itse hän on valkoverinen, — tukkakin 
aivan kuin maito. Ja työtä kuuluu tekevän kuin hevonen.” 

Venäläisyyteen, suomalaisuuteen ja karjalaisuuteen liittyvä etninen 
rajanveto tulee esille myös muissa Savo-Karjalaisen kirjoituksissa. ”Kar- 
jalaisen käynti luterilaisen kirkossa” (11.10.1885) on pseudorajakarjalai- 
sella murteella kirjoitettu parodinen pakina, jossa karjalaismies tulee 
Ilomantsissa menneeksi ”Ruotih kirkkoh”. Hän on ymmällään mo- 
nista luterilaisten kirkonmenojen käytännöistä, heittää kolehtihaaviin 
puoliksi syödyn piirakan ja joutuu lopuksi jalkapuuhun, kun menee 
pyytämään papilta ”sovintowiinaa”. ”A pois ku mie peäzin nji wirkoin: 
A toista kertaa et minua neäh” Da hewozen selgäh ku kergezin, neljä- 
kymmentä wirstaa ajoin, nji tagazzin en katsjonun.” 

Osakuntatovereiden kaunokirjalliset tekstit Savo-Karjalainen-lehdessä 
ja painetuissa osakunta-albumeissa muodostavat elämäkerrallisten vih- 
jeiden ja fiktiivisten tarinoiden verkoston. Pekka Hartikainen sai pal- 
kinnon kertomuksestaan ”Keisarin tuttu”, joka julkaistiin Elias Lönn- 
rotin 80-vuotispäivän kunniaksi toimitetussa albumissa vuonna 1882." 
Vahvalla savon murteella kirjoitetun kertomuksen päähenkilö on yksin- 
kertainen talonpoika Hakolahden Olli. Hän ystävystyy tsaarin kanssa, 
joka kansanomaiseen tapaan istuu, kutsuu Ollin viereensä pöytään ja 
tarjoaa viinaa, leipää ja suolaa sekä esittelee Ollille peltojaan, talojaan 
ja hienoja sotahevosiaan. Kertomuksessa on viitteitä Matti Kurikan per- 
hehistoriaan. Kalevi Kalemaan mukaan Kurikan isä Aatami oli keisari 
Aleksanteri II:n henkilökohtainen tuttava. Keisari poikkesi usein Kuri- 
kan luona matkalla Tsarskoje Selosta Pietariin, vaihtoi hevosia tallissa ja 
jutteli isännän kanssa maailman menosta. Kalemaa ei kuitenkaan anna 
lahdetietoja.” 

Opiskeluvuosina Matti Kurikka ehti puuhata monenlaisten kysymys- 
ten parissa: hän puolusti raittiusasiaa ja nimenmuutoksia sekä ryhtyi pe- 
rustamaan osakunnan torvisoittokuntaa.” Opintosuorituksia ei Kurikalle 


11 Suomen Ylioppilaskunnan albumi Elias Lönnrotin kunniaksi. Hänen täyttäessään 80 vuotta 9/IV 1882. 
Helsinki 1882. 

12 Kalemaa 1978, 20-27. 

13 Ruutu 1939, 323. 

kovin paljoa ehtinyt kertyä, ennen kuin hän päätti heittäytyä vapaaksi 
kirjoittajaksi ja lehtimieheksi. Hän avioitui Anna Henriette Palmgvistin 
kanssa vuoden 1886 alussa, ja perheeseen syntyi esikoispoika saman 
vuoden syksyllä. Poika kuoli pienenä, mutta Aili-tytär syntyi jo seuraa- 
vana vuonna. Vuonna 1888 Kurikka teki suuren ratkaisun ja ryhtyi Vii- 
purin Sanomien omistajaksi vaimonsa tädin Albina Palmgvistin talou- 
dellisella tuella. Viipuriin häntä seurasivat opiskelutoverit A. B. Mäkelä 
ja Pekka Hartikainen. 

Inkeriläisyys, venäläisyys ja suomalaisuus 
Kurikan laulunäytelmässä Viimeinen ponnistus 


Mikko-Olavi Seppälä 
O https: //orcid.org/0000-0003-1246-9984 


Vaikka odotuksissa Matti Kurikan kirjailijanuran suhteen jouduttiin 
lopulta pettymään, esikoisnäytelmä Viimeinen ponnistus (1884) jäi elä- 
mään ja loi pohjan Kurikan maineelle. Se oli hyvin näyttämöllä toimiva 
laulunäytelmä, joka kuului 1800-luvun lopulla Suomalaisen Teatterin 
ja Suomalaisen Kansanteatterin kiertueohjelmistoon. Harrastajateatte- 
reissa Viimeinen ponnistus oli yksi suosituimpia näytelmiä 1880-luvulta 
aina 1920-luvulle. Viihteelliseen kansannäytelmään liittyi myös yhteis- 
kunnallinen puoli, joka aika ajoin politisoitui ja heijastui näytelmän 
vastaanotossa. Erityisen tulenarkaa oli venäläisten ja suomalaisten rin- 
nakkainelon kuvaaminen näyttämöllä. 


Viimeisen ponnistuksen synty 
Matti Kurikan esikoisnäytelmä Viimeinen ponnistus tuli parrasvaloihin 
Suomalaisessa Teatterissa keväällä 1884 kirjailijan ollessa vasta 21-vuo- 


tias. Näytelmän ensimmäinen versio palkittiin Savo-karjalaisen osakun- 

nan vuosikokouksessa helmikuussa 1884: Kurikka sai sata markkaa ja 
Henrik Ibsenin valitut teokset." 

Nuoresta iästään huolimatta Kurikka oli valmistellut näytelmää jo 
muutaman vuoden ajan. Helsingin Suomalaisen Alkeisopiston yläluo- 
killa hän oli tutustunut Suomalaiseen Teatteriin ja tavannut sen johtajan 
Kaarlo Bergbomin. Kotona Inkerin Tuutarissa vietetyt kesät antoivat 
näytelmään ratkaisevia kimmokkeita. Kesällä 1879 hän ystävystyi pitäjän 
nuoren kansakoulunopettajan Iisakki Latun (1857-1932) kanssa. Viulun- 
soitto ja viehtymys teatteriin yhdistivät nuorukaisia, ja nyt molemmat 
innostuivat kirjoittamisesta ja Inkerinmaan kansanperinteestä. Kurikka 
välitti Latulle Tuutariin käytännön neuvoja näytelmäseuran järjestämi- 
seksi ja rohkaisi häntä teatteriuralle.? 

Kesällä 1881 Tuutarissa Kurikka kertoi Latulle sommittelevansa 
näytelmää, ja sen aineistoksi nuoret miehet keräsivät yhdessä kansan- 
perinnettä: puheenparsia, runoja ja lauluja. Ylioppilaiden ohjelmallinen 
kansanperinteen keruu oli tuolloin huipussaan, ja juuri ylioppilaaksi 
valmistunut Kurikka liittyi näin kerääjien joukkoon. Hän kuvaili myö- 
hemmin: ”[V]alkean lakin päähäni saatuani käsitin ensi elämäntehtäväk- 
seni sen, että se kansallinen ero, mikä oli olemassa Inkerin suomalais- 
ten ja Suomen varsinaisten suomalaisten välillä, poistuisi.”5 

Näytelmän tapahtumat liittyivät maaorjien vapauttamiseen Inkerin- 
maalla vuonna 1861. Talonpoika Roponen heittäytyy tsaarin kiesien 
eteen ja antaa inkerinsuomalaisten vetoomuksen. Vastarintaan asettu- 
van Roposen lujan asennoitumisen vastakohtana on heikkotahtoinen 
Huttunen. Venäläisen tilanomistaja Kosminin ja alustalaisten välinen 
kriisi ratkeaa, kun keisarin vapauttava manifesti saapuu näytelmän lo- 
pulla. 

Iisakki Lattu on tuonut esiin ja Kaapre Tynni on yksityiskohtaisesti 
osoittanut, että nämä näytelmän kuvaamat tapahtumat ovat tosipohjai- 
sia mutta liittyvät itse asiassa Hatsinan talonpoikien niskurointiin jo 


”Savokarjalainen osakunta”, Suomalainen Wirallinen Lehti 29.2.1884, 1. 
Jaakkimainen 1927, 44-47; Kouta 1911; Krohn 1924, 56-57. 

Jaakkimainen 1927, 76-78. 

Ruutu 1939, 257—258. 

M. K-a, ”Muistoja entisyydestä |. A. Meurmanin vieraana”, Aika 3/1903, 84. 


U KW N A 


INKERILÄISYYS, VENÄLÄISYYS JA SUOMALAISUUS KURIKAN LAULUNÄYTELMÄSSÄ ... 35 


https://doi.org/ 10.21435/ skst.1481 


vuosina 1851-1852. Tuolloin protestiliikkeen johdossa oli Iisakki Latun 
isoisä Simo Lattu. Hatsinan hovin inkeriläiset talonpojat halusivat pääs- 
tä raskaista päivätöistään samaan veronmaksajan asemaan kuin muut- 
kin kruununtalonpojat — tsaari oli juuri antanut määräyksen kruunun- 
talonpoikien yhdenvertaisuudesta. Kun Hatsinan hovin hoitaja, kenraali 
Liitze, ei vienyt talonpoikien anomusta eteenpäin, Lattu vei sen salaa 
suoraan tsaarille heinäkuormaan piiloutuen. Liitze kuitenkin kukisti 
niskuroivat talonpojat. Simo Lattu tuomittiin lopulta jalkasaatossa Sipe- 
riaan, eikä häntä enää sen jälkeen Inkerissä nähty.* 

Näytelmässä kuvataan aatelin ja talonpoikien välisen jännitteen lisäk- 
si Inkerinmaan kahden suomalaisheimon, savakkojen ja äyrämöisten, 
välisiä eroja sekä suomalaisen ja venäläisen rahvaan välistä ennakkoluu- 
loa. Lemmenpareista Annia ja Andreita erottaa uskonto ja Audotjaa ja 
Kosminia säätyraja. Audotjan ja Kosminin avioton poika Andrei häilyy 
kahden puolen välillä. 


Viimeinen ponnistus parrasvaloissa 


Vaikka ylioppilas Kurikka oli jo tutustunut Suomalaista Teatteria ylläpi- 
täviin fennomaanipiireihin, näytelmä tuli teatterille iloisena yllätyksenä.? 
Teatterin taloudenhoitaja, Kaarlo Bergbomin sisar Emilie Bergbom 
luonnehti yksityiskirjeessään näytelmää hieman lapselliseksi ja kypsy- 
mättömäksi, mutta hänen mukaansa dialogi oli luistavaa ja talonpojat 
etevästi kuvattuja. Näytelmän sisältämät kansanleikit ja laulut, kuten 
ukrainalainen kasakkalaulu, takaisivat Emilie Bergbomin mukaan ylei- 
sönsuosion.* 

Teatteri toi näytelmän ensi-iltaan 2.5.1884 kevään viimeisenä tuo- 
tantona. Myöhäisestä ajankohdasta huolimatta esitys sai innostuneen 
vastaanoton ja sillä vierailtiin vielä kesäkuussa Tampereella.? Kaikkiaan 


6 Tynni 1926; Kouta 1911, 87; Krohn 1924, 48-49. 

Aspelin-Haapkylä 1909, 177, 192-193; Jaakkimainen 1927, 127-128. 

Aspelin-Haapkylä 1909, 180; Emilie Bergbomin kirje Betty Elfvingille 12.4.1884, Paavolainen 2016, 483 
ja viite 1975. 

9 Valfrid Vasenius, ”Suomalainen teaatteri”, Valvoja 6/1884, 328-332; ”Teaatterissa”, Aamulehti 14.6.1884, 2. 

teatteri esitti näytelmää neljän näytäntövuoden aikana kaksikymmentä- 
kaksi kertaa; kaudella 1885-1886 Viimeinen ponnistus oli Suomalaisen 
Teatterin esitetyin näytelmä." 

Näytelmä ilmestyi Gummeruksen kustantamana vuoden 1884 lopulla 
ja sai suopean arvostelun. Kurikkaa pidettiin suurena tulevaisuuden lu- 
pauksena. Viimeinen ponnistus oli tuonut arvokkaan lisän ohueen suo- 
malaiseen näytelmäkirjallisuuteen — Minna Canth oli kartuttanut sitä 
niin ikään kahdella luistavalla kansannäytelmällä. Uuden Suomettaren ja 
Valvojan arvostelijat katsoivat, että Kurikan näytelmän arvoa kohotti sen 
vankka historiallinen ja kansatieteellinen pohja. Maailmantapahtumien 
paino vaikutti näytelmän taustalla ikään kuin näkymättömänä voimana, 
joka lopussa astuu näyttämölle manifestin muodossa. Näytelmällä oli 
erityinen arvo myös siinä, että se opetti tuntemaan heimosukulaisia: 
”Inkerin vilkasluontoinen kansa tulee kappaleessa hyvin selvänä näky- 
viin, sekä sen keskinäiset olot että sen suhde ympärillä asuviin venäläi- 
siin?" 

Suuri osa näytelmän viehätyksestä kumpusi värikkäästä mutta autent- 
tisena pidetystä kansatieteellisestä kuvastosta, venäläisistä kasakoista, 
tunnelmallisista lauluista ja iskevistä sanonnoista, kuten: ”Fi hätiä mi- 
tiä, pannaan heiniä etiä, kyllä hevonen vetiä, jos maa pitiä.”"? 

Viimeisen ponnistuksen mukana inkerinsuomalaisuus löysi tiensä 
Suomalaiseen Teatteriin. Tällaiset kansanperinnettä välittävät laulun- 
ja tanssinsekaiset kansannäytelmät olivat Suomalaisen Teatterin ydin- 
ohjelmistoa. Ne opettivat kotomaan koko kuvaa Suomen kansalle, jon- 
ka teatteri kohtasi kiertäessään maata ja ulottaessaan esityksensä aina 
Pietariin asti. Teatteri lunasti paikkansa kansallisena valistuslaitoksena, 
jonka tehtävä viime kädessä oli tuottaa suomalainen kansakunta. 

Inkeriläisyyttä tuli Viimeisen ponnistuksen vanavedessä teatterilaitok- 
seen myös konkreettisesti, sillä Matti Kurikan sisko Lilli Kurikka (myöh. 
Kajanus) ja sydänystävä Iisakki Lattu kiinnitettiin pian ensi-illan jälkeen 


10 Aspelin-Haapkylä 1909, 182, 227, 251, 277. 

v ”Kirjallisuutta”, Uusi Suometar 10.12.1884, 2; K[ustaa]. K[illinen], ”Kotimaan kirjallisuutta”, Valvoja 
3/1885, 160-162. 

12 Kurikka 1884; Arvioita esim. ”Finska teatern”, Björneborgs Tidning 25.9.1886”, 3; ”Kansanteatterissa”, 
Savo 14.3.1889, 2. 

teatteriin näyttelijäharjoittelijoiksi. Lattu oli Matti Kurikan välityksellä 
pyrkinyt Suomalaiseen Teatteriin ensimmäisen kerran jo syksyllä 1883. 
Lilli Kurikka debytoi joulukuussa 1884 veljensä uuden pikkunäytelmän 
Ihmekös tuo! pääroolissa ja sai esittääkseen Viimeisen ponnistuksen neito- 
osan, Liisan roolin, Suomalaisen Teatterin kiertueilla.” 

Näytelmän esittämiseen Venäjällä ja Viipurissa liittyi erityistä la- 
tausta: Kun Suomalainen Teatteri syksyllä 1885 vieraili Itä-Suomessa 
ja Pietarissa, Viimeinen ponnistus ei saanut esityslupaa venäläismielisen 
Novoje Vremja -lehden väliintulon vuoksi. Pietarissa ei sopinut esittää 
näytelmää, joka kuvasi venäläisten herrojen ja suomalaisen kansan 
välistä kamppailua ja leimasi venäläisen kansan barbaareiksi. Samalla 
kertaa sensuroitiin laulunäytelmää Kultaristi, koska siinä ranskalaiset 
sotilaat palasivat Venäjältä sikäläisiä oloja kommentoiden ja Marseljee- 
sia laulaen.” 

Pietarinsuomalaiset ja inkeriläiset vetosivat Bergbomiin, että Viimei- 
nen ponnistus saisi lisäesityksen Viipurissa, ja täyttivät sitten katsomon 
juhlistaen paikalla ollutta kirjailija Kurikkaa. 

Vaikka Viimeinen ponnistus poistui Suomalaisen Teatterin ohjelmis- 
tosta, sen esittäminen jatkui vuonna 1887 perustetussa Suomalaisessa 
Kansanteatterissa. Tämä kiertueteatteri esiintyi Helsingin ulkopuolella 
ja samalla rekrytoi nuoria näyttelijöitä ympäri maata.'* Viimeinen pon- 
nistus kuului teatterin koko kaksitoistavuotisen elinkaaren ajan sen suo- 
situimpiin näytelmiin. Teatterinjohtajan puoliso Aurora Aspegren oli 
esiintynyt näytelmän keskeisessä Audotjan roolissa jo Suomalaisessa 
Teatterissa." 

Suomalaisen Kansanteatterin esitys muodostui esikuvaksi kymme- 
nille seuranäyttämöille, jotka seuraavaksi ottivat näytelmän omakseen. 


13 Kouta 1911, 91-93; Aspelin-Haapkylä 1909, 192—193, 201, 238. 

14 ”Novoje Wremja”, Wiborgsbladet 3.10.1885, 3; ”Finska teatern utsatt för ryska censuren”, Östra Finland 
6.10.1885, 1. 

15 P.R-n, ”Inkerinmaalta”, Laatokka 13.10.1885, 1; ”Teaterbesökare fran Ingermanland”, Finland 20.11.1885, 
3; ”Finska teatern”, Östra Finland 4.12.1885, 3; ”Suomalaisessa teaatterissa”, Viipurin Sanomat 5.12.1885, 
2; Kultaristin sensuroinnista Jalmari Parikka, ”Suomalainen Teatteri näytelmäharrastusten edistäjänä 
Inkerinmaalla”, Uusi Suomi 28.6.1925, 3; Paavolainen 2016, 527, 531. 

16 Silander 1900, 25. 

17 Suomalainen Kansanteatteri esitti Viimeistä ponnistusta 1888-1892, 1894—1895 sekä 1899. 

Seuranäyttämöiden kestosuosikki 


Kansalaisyhteiskunta muotoutui 1800- ja 1900-luvun vaihteessa joukko- 
järjestäytymisen kautta. Elinkeinovapaus, teollistuminen ja maaseudun 
liikaväestö saivat aikaan muuttoliikkeen. Raittiusseurat, vapaapalokun- 
nat, nuorisoseurat ja työväenyhdistykset vetivät uusia jäseniä keskinäi- 
seen toverilliseen vuorovaikutukseen. Yhdistysten tärkeänä toiminta- 
muotona oli iltamien pito ja niissä teatterikappaleiden esittäminen. 

Suomalaisia seuranäytelmiä tutkineen Elina Pietilän mukaan Vii- 
meinen ponnistus oli seuranäyttämöiden kestosuosikki." Se säilytti suo- 
sionsa yli kolmenkymmenen vuoden ajan. Näytelmä oli Gummeruksen 
laajaksi kasvaneen seuranäytelmäsarjan ensimmäinen nimeke, josta 
kustantaja otti neljä uusintapainosta vuosina 1901-1924.*° Viimeisen 
ponnistuksen edut nähtiin vielä 1930-luvun alun seuranäytelmäoppaassa: 
”Osat ovat helpot eikä näyttämölleasetus tuota vaikeuksia ”?" 

Jo varhain huomattiin, että näytelmä sopi hyvin aloittelevien teatteri- 
ryhmien harjoituskappaleeksi,? ja sitä esitettiinkin nuorisoseurojen, 
vapaapalokuntien ja työväenyhdistysten harrastajanäyttämöillä jo 1880- 
luvulta lähtien. Aloittelevalle harrastajateatterille joukkokohtauksia ja 
lauluja sisältävä näytelmä oli kaikesta huolimatta työläs ja vaativa, eikä 
sen esitys läheskään aina vastannut odotuksia. 

Kaiken kaikkiaan Suomessa ja Inkerissä oli vähintään 279 eri Viimei- 
sen ponnistuksen tuotantoa vuosina 1886-1935 (kuvio 1). Luku perustuu 
Kansalliskirjaston digitoimista sanomalehdistä kerättyihin tietoihin, 
teattereiden ja näytelmäseurojen painettuihin historiikkeihin sekä Ilona- 
esitystietokantaan. Kaikkia syrjäseutujen tai yksityisluontoisia esityksiä 
ei ole kirjattu sanomalehdissäkään, joten tuotantojen todellinen luku- 
määrä on vielä tätäkin korkeampi. Listauksesta puuttuvat myös Pohjois- 
Amerikan suomalaisten näytelmäseurojen esitykset. 


18 Seppälä 2010, 62-67. 

19 Pietilä 2003, 175. 

20 Kansalliskirjaston hakupalvelu, https://kansalliskirjasto.finna.fi. 

21 Kosonen s.a., 6. 

22 ”Teaatterissa”, Aamulehti 11.1.1890, 2. 

23 ”Iltahuveissa”, Kaiku 17.3.1886, 2; ”Pohjan Leimu raittiusseuran vuosikertomus”, Kaiku 5.1.1887, 3. 

Kuvio 1. Viimeisen ponnistuksen tuotantojen lukumäärä 1884—1935. 


Usein näytelmä otettiin pitemmän tai lyhyemmän tauon jälkeen uu- 
destaan harjoittelun alaiseksi; laskelmassa uusi tuotanto edellyttää, että 
taukoa esitysten välillä on vähintään kaksi vuotta. Kun uudet tuotannot 
jätetään huomioimatta, voidaan todeta, että Viimeistä ponnistusta esi- 
tettiin lehtitietojen perusteella noin kahdessasadassa eri järjestössä tai 
teatterissa. 

Tuotantojen lukumäärää arvioitaessa on huomioitava, että myös 
maan näytelmäseurojen lukumäärä kasvoi voimakkaasti suurlakon 
jälkeisinä vuosina samaan tahtiin kuin uusia kansalaisjärjestöjä perus- 
tettiin. Näytelmän suosio kertoo samalla seuranäyttämöharrastuksen 
suosiosta osana järjestökulttuuria. Siitä huolimatta selvinä piikkeinä 
erottuvat vuodet 1901, 1907-1913, 1917 sekä 1919-1921. Näihin pureu- 
dutaan pian tarkemmin. 

Maantieteellisesti Viimeisen ponnistuksen harrastajaesitykset jakau- 
tuivat eri puolille Suomea, mutta erityistä suosiota näytelmä nautti 
Itä-Suomessa (kuvio 2). Tuotannoista noin 30 prosenttia osui Viipurin 
lääniin. Hämeen lääni sekä Turun ja Porin lääni korostuvat, koska kan- 
salaisjärjestöjä oli näillä teollistuneilla alueilla paljon. Etenkin Turun, 
Tampereen ja Viipurin seudulla toimi suuri joukko erilaisia järjestöjä, 
jotka esittivät iltamissaan näytelmiä. 

Tuotannot lääneittäin 1886—1935 


m Viipuri 

m Häme 

a Turku 

m Uusimaa 

Kuvio 2. Viimeisen ponnistuksen tuotantojen maantieteellinen jakautuminen 1884- 
1935. 


Kuriositeettina voi mainita, että Viimeisen ponnistuksen esittäjiin kuu- 
lui Kurikan oma tytär Aili, joka esiintyi Lilli-tätinsä aikoinaan esittämäs- 
sä Liisan roolissa Jaakkiman Kansallis-nuorisoseuran iltamassa syys- 
kuussa 1906. Jaakkiman Sanomat arvioi debytanttia suopeasti: ” Neiti 
Kurikalla onkin jokseenkin paljon edellytyksiä tähän tärkeään osaan; 
hänen kaunis ja keveä sopraanonsa on riittävä Liisan vaikeisiin lauluihin 
ja kunhan lapsellinen ujous tulee voitetuksi, on hänessä reippautta ja 
eloakin tarpeeksi, joita osa kyllä kaipaa”? 

Harrastajatuotannoista yli puolet (56 prosenttia) oli työväenteatterei- 
den tai työväenjärjestöjen näytelmäseurojen esityksiä (kuvio 3). Luku 
osoittaa ennen kaikkea sen, että näyttämötoiminta oli erityisen vilkasta 
työväenyhdistyksissä. Näytelmä nautti suosiota sekä työväenjärjestöis- 
sä että nuorisoseuroissa ja muissa kansalaisjärjestöissä. Viimeistä pon- 
nistusta esittivät 1880-luvulta 1920-luvulle jatkuvasti sellaisetkin piirit, 
jotka saattoivat kokea tekijän maineen rasitteena. Välillä Matti Kurikan 
nimi armeliaasti unohdettiin näytelmäilmoituksista. Kun tamperelainen 


24 ”Viimeinen ponnistus”, Jaakkiman Sanomat 7.9.1906, 2. 

Esiintyjätaho 

Kuvio 3. Viimeisen ponnistuksen esiintyjätaho 1884—1935. 


raittiusyhdistys Taisto keväällä 1900 esitti Viimeistä ponnistusta mainit- 
sematta tekijää, Kansan Lehti protestoi äänekkäästi.? 

Näytelmää esitettiin työväen- ja seurojentalojen lisäksi maalaistalojen 
pirteissä, varuskunnissa, kouluissa ja kesäisillä juhlakentillä, jotka 
mahdollistivat todellisen massayleisön. Viimeinen ponnistus toimi myös 
luonnonnäyttämölle sovitettuna ulkoilmateatteriesityksenä, kun Ropo- 
sen tupaan sijoittuva näytös siirrettiin tuvan edustalla tapahtuvaksi. Esi- 
merkiksi Viipurin Papulassa nähtiin kesällä 1914 Kosti Flon ohjaama 
ulkoilmaesitys.?* 


Sujuvaa musiikkiviihdettä 
Viimeisen ponnistuksen pitkäkestoinen suosio perustui ennen kaikkea 


siihen, että kyseessä oli luistava ja värikäs kansannäytelmä. Jo Emilie 
Bergbom oli ennakolta nähnyt, että laulut, leikit ja tanssit takaavat näy- 


25 Esim. ”Taiston puuhia”, Kansan Lehti 13.2.1900, 3. 
26 Esim. ”Ulkoilma-Teatteri”, Karjalan Lehti 16.6.1914, 4. 

telmän yleisönsuosion. Tässä suhteessa Viimeinen ponnistus vertautuu 
Minna Canthin laulunsekaiseen kansannäytelmään Roinilan talossa, jos- 
ta kuitenkin puuttui yhteiskunnallinen tausta ja venäläis-suomalainen 
vastakkainasettelu. 

Viimeisen ponnistuksen tunnelmallisia lauluja kiiteltiin, koska ne an- 
toivat henkilöhahmoille karaktääriä. Lauluja oli kaikkiaan neljätoista 
ennen lopun kiitosvirttä; sooloja oli viidellä eri henkilöllä. Painetuissa 
näytelmissä ei ollut laulujen nuotteja, vaan partituuri piti hankkia erik- 
seen. Suomalaisen Teatterin partituurit ovat säilyneet, ja niistä käy ilmi, 
että Viimeisen ponnistuksen musiikkinumerot oli koostettu eri säveltä- 
jiltä ja sovitettu teatterilla. Osa lienee ollut alkuperäisiä kansansävelmiä, 
mutta melodiat eivät ole yksinkertaisimmasta päästä.” Musiikki asetti 
näytelmän esittämiselle seuranäyttämöllä omat kiperät vaatimuksensa. 
Usein esiintyjät koottiinkin lauluseuran tai kuoron jäsenistä. 

Vaikka harrastajanäyttelijät eivät monesti osanneet tuoda roolihenki- 
löiden luonteita esiin, eksoottinen kansatieteellinen väritys takasi näy- 
telmän viehätyksen. ”Ihailulla näkyivät monet katselevan äyrämöis- ja 
savakkotyttöjen koreita, häikäisevän kirjavia kansallispukuja ja Inkerin 
ukkojen sarkaviittoja ja turpeita, parrakkaita naamoja”, raportoitiin Kur- 
kijoen VPK:n esityksestä kesäkuussa 1896.8 

Silmäniloa tarjosivat myös lavasteet. Kun Forssan VPK joulukuussa 
1905 vihki Viimeisellä ponnistuksella uuden näyttämönsä, aateliskartanon 
puistoa kuvaavat kulissit suorastaan varastivat yleisön huomion: ”Tuntui 
sitä katsellessa niin kuin olisi istunut Kansallisteatterissa Helsingissä, 
silloin kuin siellä jotain loistavaa maisemaa esitetään.” Esitys pääsi jat- 
kumaan vasta, kun maalari A. Lindfors kävi lavalla ottamassa suosion- 
osoitukset vastaan.?9 

Viimeinen ponnistus viehätti myös henkilöhahmojensa kautta. Ennen 
muita kasakka Vasjkan, talonpoika Roposen ja maaorja Audotjan roo- 
lit nostattivat yleisössä voimakkaita tunteita, joita tuotiin esiin esitys- 
kritiikeissä. Kasakka Vasjka edusti eksoottista venäläisyyttä. Hän on 


27 Viimeisen ponnistuksen partituurit. Coll. 630.127, Suomalaisen Teatterin arkisto, Kansalliskirjasto. 
28 ”Kevätjuhlaansa”, Viipurin Sanomat 4.6.1896, 3. 
29 ”Uuden teatteri-näyttämön juhla Forssassa”, Forssan Sanomat 12.12.1905, 2. 

hyväsydäminen, iloluontoinen, vilkas, tulinen hetken lapsi, joka palvoo 
naisia, laulaa ja tanssii. Samalla hän on hullunkurinen sotilas, joka viet- 
tien viemänä unohtaa määräykset ja on naisten puijattavissa. Vasjka 
kärsii nurkumatta rangaistuksensa eikä kanna siitä kaunaa. Rooli oli 
vaativa, ja sitä esittivät tyypillisesti harrastajateattereita johtavat ohjaaja- 
näyttelijät? Vasjkan hahmosta oli lyhyt matka kuplettilaulajien karika- 
tyyrimaisiin venäläissotilaan tyyppeihin, jotka olivat hyvin suosittuja 
vuosien 1918-1920 Suomessa." 

Vaikka näytelmä lähestulkoon katosi ammattiteattereiden ohjelmis- 
tosta 1900-luvulle tultaessa, menneen maailman musiikkinäytelmästä 
onnistuttiin toisinaan puhaltamaan pölyt. Esimerkiksi Kosti Flon ohjaa- 
ma vauhdikas tulkinta Tampereen Työväen Teatterissa syksyllä 1929 
voitti yleisön puolelleen. Esityksen arvioinut Aamulehden nuori toimitta- 
ja Jarno Pennanen pohdiskeli, miten se oli mahdollista: ”Ja vaikka tässä 
tanssit, laulut ja virret vuorottelevat maultaan ja tahdiltaan hiukan epäi- 
lyttävästi niin sittenkin se kokonaisuutena on liikuttava pala menneisyy- 
den tunnelmista, mitkä saavat vastakaikua vieläkin.” 


Näytelmä suomalaisten vastarinnasta 


Viimeisen ponnistuksen suosion toinen tekijä oli sen luonne kansallisena 
vastarintanäytelmänä. Näytelmän vastaanotto politisoitui 1890-luvulla 
suomalais-venäläisten suhteiden tulehtuessa. Kun Venäjä alkoi vuoden 
1890 postimanifestista alkaen viedä läpi yleisvaltakunnallista lainsää- 
däntöä myös Suomessa, Viimeinen ponnistus sai uutta ajankohtaisuutta 
ja kaikupohjaa. Suomessa koettiin epävarmuutta maan itsemääräämis- 
oikeuden jatkumisesta ja viime kädessä kansallisen kulttuurin säily- 
misestä. Tässä tilanteessa Kurikan näytelmä havainnollisti, millaiset 
suomalaisten olot olivat rajan toisella puolen, ja toisaalta juhlisti suoma- 
laisten vastarintaa oman kielensä ja kulttuurinsa ylläpitämiseksi. Näytel- 


30 Esim. l-n.: "Kymin Työväen Näyttämö”, Eteenpäin 21.9.1921, 4. 
31 Seppälä 2016. 
32 J-o P.: ”Viimeinen ponnistus”, Aamulehti 10.12.1929, 12. 


44 MIKKO-OLAVI SEPPÄLÄ 


https://doi.org/ 10.21435/ skst.1481 


mään sisältyvä kunnianosoitus edesmenneelle keisari Aleksanteri II:lle 
toimi käänteisenä mielenilmauksena nykyistä hallitsijaa kohtaan. 

Kahnaukset sensuuriviranomaisten kanssa lisäsivät näytelmän luon- 
netta mielenilmauksena vapaampien olojen puolesta. Kun Oulun virkaa- 
tekevä painoasiamies ei oikopäätä myöntänyt näytelmälle esityslupaa 
syksyllä 1891, maan lehdistö uutisoi kärkkäästi Oulun taantumukselli- 
sesta sensuurista. Maaorjuuden lakkauttaneen ja säätyvaltiopäivät kool- 
le kutsuneen Aleksanteri II:n muisto politisoitui. Kun Aleksanteri II:n 
patsas paljastettiin Helsingissä keväällä 1894, ympäri Suomea vietettiin 
kansalaisjuhlia ”vapauttajakeisarin” kunniaksi. Viimeinen ponnistus sopi 
mainiosti osaksi juhlintaa, ja näytelmä palasi Kansanteatterin ohjelmis- 
toon.3+ Näytelmän vapautusteema oli keskeinen syy siihen, miksi sen 
esittäminen oli Venäjällä kielletty aina vuoteen 1905 asti. 

Talonpoika Roponen henkilöi näytelmässä lujaa suomalaiskansallista 
vastarintaa ja venäläistymisen vastustamista: ”Jollei meidän suomalaiset 
pysyisi naimiskaupoissaan vellasista erillään, ei kauan kestäisi, ennen 
kuin ei olisi pienestä kansakunnastamme rahtuakaan jälellä.”35 Luku- 
ja kirjoitustaitoinen Roponen organisoi kyläkunnan yhteiseen mielen- 
ilmaukseen ja lähtee rohkeaan yritykseen: ”Koko kansani huutaa apua- 
ni, ja minä tahdon sitä auttaa. Yksimieliseen vastarintaan ovat talonpojat 
nostettavat. Minä lähden Pietariin hallitsijan omaan käteen antamaan 
anomusta, jossa paljastan heidän vehkeensä.”3* 

Helmikuun manifestin 1899 jälkeen Kansanteatteri lämmitti Viimei- 
sen ponnistuksen laajalle Itä-Suomen-kiertueelleen. Arvioissa kiitettiin 
erityisesti ”nykyaikaan hyvin soveltuvaa sisältöä”. Näytelmän keisariin 
vetoaminen näyttikin toistuvan tosielämässä: vuonna 1899 eri puolilta 
Suomea koottu talonpoikaislähetystö vei keisarille Pietariin niin kutsu- 
tun suuren adressin, jossa oli yli 520 000 allekirjoitusta. Kirjailija Kuri- 
kan assosioituminen työväenliikkeeseen ei muodostunut esteeksi. Kor- 
keintaan pahoiteltiin hyvän näytelmän kirjoittaneen miehen eksymistä 


33 ”Censuren i Uleäborg”, Westra Finland 3.10.1891, 4; ”Vastalause”, Louhi 5.10.1891, 3. 

34 ”Kansallisjuhla Viipurissa”, Wiipuri 1.5.1894, 3. 

35 Kurikka 1884, 45. 

36 Ibid., 29, 88. 

37 ”Kansan teatteri Wärtsilässä”, Uusi Savo 30.5.1899, 3; ” Kansanteatteri Sortavalassa”, Laatokka 5.4.1899, 3. 

politiikan teille: ”Päivän tapauksiin puuttumattomana kaunokirjailijana 
olisi tuo vilkkaan mielikuvituksen ja lämpimän tunteen mies epäilemät- 
tä tehnyt kansallemme suuren palveluksen.” 

Kun venäläistämistoimenpiteitä Suomessa jatkettiin vuodesta 1909 
alkaen, Viimeinen ponnistus toimi jälleen kätketyn protestihengen il- 
mauksena Venäjän hallitusvaltaa vastaan. Juuri tästä syystä sitä esitettiin 
taajaan myös kansallismielisissä näytelmäseuroissa. Näytelmän vasta- 
rintapotentiaalia voitiin vahvistaa korostamalla siinä esiintyvien viran- 
omaisten taantumuksellisuutta. Esimerkiksi Lapinjärven Kimonkylän 
nuorisoseuran vihkiäisjuhlan esitystä syksyllä 1909 luonnehdittiin näin: 
”Siinä kuvataan tyrannimaista virkavaltaa, voutineen ja käskyläisineen. 
Siinä ilmeni rajaton viha ja myöskin pelko noita ”Kosminia' kohtaan, 
jotka riistävät kaiken vapauden kansalta, joka joutui eläimellisen koh- 
telun alaiseksi.”39 

Myös harrastajanäyttelijät itse saattoivat tulkita roolinsa mielenosoi- 
tuksellisesti. Maailmansodan aikaista esitystä eräissä Suupohjan ilta- 
missa muisteltiin myöhemmin: ”Kappaleen esittäjät panevat parastaan 
korostaakseen esitettävän näytelmän sisältöä. Ennen muita kiintyy ylei- 
sön ja poliisinkin huomio kahteen nuoreen mieheen, jotka liioitellenkin 
panevat sekaan omia ryssäläistä mahtia halventavia lausumia ja aivan ta- 
hallaan näyttävät syöksevän itsensä tuhoon, härnätessään maan mahta- 
via isäntiä. Esityksen päätyttyä ei yleisö tahdo lopettaa suosiotaan, sekin 
tahtoo osoittaa mieltään vieraille satraapeille.”4° 

Suurlakon 1905 aikoihin näytelmän nimestä tuli itsenäinen käsite 
ja politiikan toimitusten suosima kielikuva. 1900-luvun alun sanoma- 
lehtikielessä ”viimeinen ponnistus” viittasi yleensä taantumuksellisiin 
toimenpiteisiin, joilla vanhaa järjestelmää yritettiin vielä ylläpitää. 

Kokoavasti voi todeta, että Viimeinen ponnistus kuului 1890-luvun 
Kansanteatterissa ja 1900-luvun alun seuranäyttämöillä isänmaallisen 
suomalaisen teatteriohjelmiston ytimeen. Olojen väljentyessä näytelmä 
tuntui kuitenkin menettävän ajankohtaisuutensa. Sen jälkeen, kun kei- 


38 Kha, ”Kirje Helsingistä”; Pohjalainen 27.10.1898, 2. 
39 ”Kirje Lapinjärveltä”, Uusmaalainen 22.11.1909, 3. 
40 X, ”Kahden vuosikymmenen takaa, osa II”, Kainuun Sissi 2/1936, 35. 

sari keväällä 1917 oli syrjäytetty vallasta, Viimeinen ponnistus alkoi saada 
osakseen kritiikkiä menneen aikakauden näytelmänä, jota ei tulisi enää 
esittää ja jolla nähtiin olevan lähinnä nostalgia-arvoa.t" 

Näytelmä tulkittiin ja muistettiin myöhemminkin suomalaisen vasta- 
rinnan ilmauksena. Kun Forssan Työväennäyttämö keväällä 1929 toi 
Viimeisen ponnistuksen parrasvaloihin, Hämeen Kansan toimittaja luon- 
nehti: ”Näytelmä kuvaa myös sitä vastarintaa, mitä suomalaisuusliik- 
keen elähyttämissä suomalaisissa talonpojissa ilmeni maamme venäläis- 
tyttämistä vastaan.” Tässä luennassa unohdettiin, että näytelmä oli 
syntynyt 1880-luvun alussa kuvaamaan Inkerinmaan oloja. 


Viimeinen ponnistus työväennäytelmänä 


Viimeisen ponnistuksen luonne vastarintanäytelmänä sai erityispiirteitä 
työväennäyttämöillä. Tähän vaikutti Työmies-lehden toimittajana tunnet- 
tuun Matti Kurikkaan kohdistunut ajojahti. Monilla paikkakunnilla näy- 
telmän esitykset toimivat työväenliikkeen mielenilmauksina Kurikan 
puolesta 1900-luvun alkuvuosina. ”Työväenhenkiseksi” koettu näytelmä 
sai erityisaseman aloittelevien työväenteattereiden ohjelmistossa. Se oli 
1900- ja vielä 1910-luvulla usean työväenteatterin ”ensimmäinen pon- 
nistus” ja uusittujen näyttämöiden vihkiäisnäytelmä. 

Pohjois-Amerikkaan siirtynyt Kurikka hämmästeli vuonna 1904 itse- 
kin näytelmänsä suosiota: ”Viimeistä ponnistusta, nuoruuteni vaatima- 
tonta kyhäystä he yhäti esittävät neron tuotteena. Siinä, näes, ei ole 
mitään kumouksellista, vaan tsaaria siinä ylistetään ja talonpojan uskol- 
lisuutta hallitsijaa kohtaan mieleen painetaan.”4 

Vuoden 1905 suurlakko ja sen jälkeinen vapauden aika muuttivat 
sekä näytelmän että Kurikan asemaa. Ankara sensuuri oli hellittänyt, ja 
näyttämölle pääsivät Venäjän hallitusvaltaa suorasukaisesti kritisoivat 


41 ”Jättäkäämme jo unhoon sellaiset kappaleet”, Hämeen Voima 12.4.1917, 3; ”Porin Työväenteatteri”, Uusi 
Aika 8.1.1921, 3. 

42 K.VS.:”Forssan Työväennäyttämö”, Hämeen Kansa 14.3.1929, 2. 

43 M. K-a, ”Babelin torni”, Aika 10/1904, 315. 

näytelmät ja suoranaiset työväen kapinakuvaukset.1t Tässä vertailussa 
Viimeinen ponnistus alkoi näyttäytyä vanhanaikaiselta: ”Olisi nyt vaan jo 
aika saada uusia näytelmiä kansan vapautusinnostusta tulkitsemaan”, 
kirjoitti Kurikan oma Elämä-lehti kesällä 1906, kun helsinkiläinen rait- 
tiusyhdistys Koitto oli ottanut Viimeisen ponnistuksen ohjelmaansa. 

Mutta Kurikan näytelmän suosio ei laantunut senkään jälkeen, kun 
kirjailija elokuussa 1906 erotettiin sosiaalidemokraattisesta puolueesta. 
Esimerkiksi vuonna 1907 Viimeisen ponnistuksen lipputuloilla kerättiin 
varoja sosiaalidemokraattien vaaliagitaatiolle, Orimattilan nuorisoseuran 
näyttämön varustamiseksi, Vienankarjalaisten liitolle, Vaasan lakkoile- 
ville kirvesmiehille sekä Viipurin Työväenteatterin eroavalle johtajalle 
Rosa Pulkkiselle. 

Viimeisen ponnistuksen erikoispiirteitä oli se, että siinä kuvattiin suo- 
malaisten rinnaneloa venäläisten kanssa. Tämä piirre korostui vuon- 
na 1917, kun venäläisten ja suomalaisten yhteisiä vallankumousjuhlia 
höystettiin Viimeisen ponnistuksen esityksillä ja näytelmästä irrotetuilla 
kasakka Vasjkan laulunumeroilla.4* 

Uuno Pekka Kekäläinen on kuvannut erästä tällaista juhlaa Varkau- 
dessa marraskuun 1917 suurlakon aikaan. Venäläisten sotilaiden ja 
suomalaisten työläisten yhteisen juhlan kohokohtana piti olla teatterin- 
johtaja Väinö Kankaan kasakkanumero, mutta häntä ei kuulunut paikal- 
le. Kangas löytyi mökistään tukkihumalassa. Häntä virvoiteltiin täyte- 
ohjelman aikana ja tyrkättiin tokkurassa lavalle: ”Ja silloin tapahtui 
ihme. Aivan kuin taikaiskusta Kangas virkistyi ja muuttui venäläiseksi 
tuliseksi kasakaksi ja alkoi laulaa: — Kotimaani on Don, ilokas suruton. 
Sulonurmia sen min’ en unhoita, en...” Tämän jälkeen Kangas sammui 
näyttämön nurkkaan. 


44 Esimerkiksi Juhani Ahon Tuomio, Leopold Kampfin Suurpäiväin aattona, Tor Hedbergin Johan Ulfstjerna 
ja Gerhart Hauptmannin Kankurit. Seppälä 2010, 285-287. 

45 Elämä 31.7.1906, 2. 

46 Näin esimerkiksi Karjalankannaksen Honkaniemen Järvenpään TY:n talon vihkiäisjuhlassa 14.10.1917, 
Pietarin Dubrowkan TY:n vihkiäisjuhlassa 30.12.1917 ja Sörnäisten Työväenyhdistyksen vallankumous- 
juhlassa 20.1.1918. 

47 Kekäläinen 1973, 151-152. 

Viimeinen ponnistus tuli monen työväenteatterin ohjelmistoon sisällis- 
sodan jälkeisinä vuosina 1919-1921, jolloin työväenyhdistykset taas 
käynnistivät toimintaansa. Eräät muutkin ”sortovuosien” protestinäytel- 
mät toimivat hyvin sisällissodan jälkeisessä tilanteessa — nyt protestin 
esittivät työväenteatterit ja se kohdistettiin valkoisia vastaan. 

Tässä tilanteessa näytelmän henkilöistä korostui maaorjuuden kärsi- 
myksiä henkilöivä Audotja. Hän on kovia kokenut, maaorjuudesta pa- 
laava nainen, joka näytelmän alussa tuo sanoman orjuuden lakkautta- 
misesta entiseen kotikyläänsä, jonne hän on aikoinaan joutunut 
jättämään aviottoman lapsensa. Roolia esittivät näytelmäseurojen johta- 
vat naisnäyttelijät sekä johtajat, milloin he olivat naisia. Orjuuden uhrina 
Audotja vastustaa kaikkinaista sortoa ja pyrkii katkaisemaan väkivallan 
kierteen: ”Oi orjuuden kirousta! Sorretun orjan ensimmäinen sana on: 
sorto! Äsken väkivallan uhrina, hän ei halua parempaa kuin väkival- 
taa!”48 

Sisällissodan jälkeen Audotjan syyttävä parkaisu singottiin valkoisia 
vallanpitäjiä vastaan.49 Vankileirien Suomessa Audotjan hahmo nostatti 
tunteita, ja hänen kohtauksiaan alleviivattiin uudella tavalla. Tämä rooli 
myös nostettiin esiin näytelmän arvioissa. Heinolan työväenyhdistyksen 
esityksessä lokakuussa 1919 Audotjana esiintyi rouva M. Lindfors: ”Pal- 
jon kärsineenä orjana ja erotettuna pojastaan ja puolisostaan vuoskau- 
siksi yhtäkkiä tapaa rakkaimmat omaisensa, niin vallan hyvin ymmärtää 
ne monet liikuttavat tunteen purkaukset, joissa rva L. onnistuikin vai- 
kuttavasti.”5* Audotja ikään kuin edusti poliittisia vankeja ja heidän per- 
heitään. Sörnäisten Työväen Näyttämön Audotjaa luonnehdittiin 1924: 
”Osa tuli esitetyksi läpeensä vaikuttavasti, pitkäaikaisesta orjuudesta 
kotitienoille palanneen vapautuneen orjan sisäiset elämykset tulivat tul- 
kituksi lämmöllä ja antaumuksella.” 


48 Kurikka 1884, 76. 

49 Esim. A. Harvio, ”Miksi rauhalle murjotellaan?”, Kansan Voima 26.10.1920, 4. 
50 H-o, "VP", Heinolan Sanomat 21.10.1919, 2. 

51 —-i, ”Sörnäisten Työväen Näyttämö”, Työväenjärjestöjen Tiedonantaja 5.3.1924, 3. 

Inkerinsuomalaisten oma näytelmä 


Matti Kurikan tärkeänä tavoitteena Viimeisessä ponnistuksessa oli välittää 
suomalaisille inkerinsuomalaisuuden kuvastoa: tietoja inkerinsuoma- 
laisten tavoista, murteesta, elinolosuhteista ja ajattelutavasta sekä ennen 
muuta heidän suomalaisuudestaan. Vaikka suomalaisyleisöltä menivät 
joskus äyrämöiset ja savakot sekaisin ja toisinaan puhuttiin karjalaisnäy- 
telmästä, voi todeta, että Kurikan tavoite onnistui. Viimeinen ponnistus 
levitti tehokkaasti kuvaa Inkeristä ennen varsinaisen laajemman heimo- 
liikkeen kasvua pitkällä 1930-luvulla. 

Inkerinsuomalaisten keskuudessa — varsinkin Kurikan synnyinseu- 
dulla Keski-Inkerissä — näytelmää pidettiin erityisessä arvossa. Matti 
Kurikka oli Inkerin suurin kirjailija ja Viimeinen ponnistus hänen tärkein 
ja paras teoksensa. Opettaja Kaapre Tynnin mukaan se inkeriläiselämän 
kuvauksena raivasi Suomessa maaperää heimoaatteelle ja esitti vertaus- 
kuvallisesti yksittäisen välienselvittelyn kautta inkerinsuomalaisten pit- 
kan historiallisen kamppailun”? 

Näytelmässä oli Inkerinmaalla kiellettyn hedelmän makua, ja sen 
esittäminen oli rohkea teko inkerinsuomalaisten kansallishengen kohot- 
tamiseksi. Näytelmän esityskieltoa Inkerinmaalla kierrettiin juhannuk- 
sena 1903, kun tuutarilaiset toivat esityksen Suomen puolelle ja valmis- 
tivat Viimeisen ponnistuksen Terijoen nuorisoseurajuhliin. Juhlakentällä 
laskettiin olevan tuhat katsojaa, ja Pyrkijä-lehti kehui: 


Inkeriläiset ovat koko mestareita esittämään tätä kappaletta. Jos ku- 
kaan, niin juuri he voivat tuoda kappaleen luonnollisena esitettynä 
näyttämölle, sillä he tuntevat olot ja kappaleen juonen jokainen 
esivanhempainsa kertomuksista. Puvut, inkeriläiset puhemurteet 
ovat omaansa antamaan eheyttä esitykselle.» 


Tuutarin VPK onnistui viimein saamaan esitysluvan syksyllä 1905. 
Esiintyjinä oli palokuntalaisten lisäksi Keski-Inkerin opettajakuoron 


52 Tynni 1926. 
53 ”Nuorisoseuran kesäjuhla Terijoella”, Päivälehti 27.6.1903, 3. 

jäseniä. Esityksen yleisössä oli inkeriläistä rahvasta, joka ei tarkkailijan 
mukaan ymmärtänyt suomen kirjakieltä ja kommentoi esitystä: ”Viel' hä 
tiä mein vel vähän häppeilöö, no ’sivistynneet’ kutsuut oikein katsomaa, 
kuin hyö osaajaat lauhkast manata ja kaulella tyttölöi.”55 

Matti Kurikan manifestoima inkeriläisyys ja Viimeisen ponnistuksen 
heimonäytelmän leima vahvistuivat 1920-luvun Suomessa Venäjältä 
suuntautuneen pakolaisuuden vaikutuksesta. Inkerinsuomalaiset 
emigrantit vaalivat Kurikan muistoa ja esittivät näytelmää juhlissaan. 
Esimerkiksi kesällä 1925 Terijoella vietetty Inkerin heimojuhla keräsi 
kaksituhatta osanottajaa, jotka saivat juhlakentällä nähtäväkseen Iisakki 
Latun ohjaaman Viimeisen ponnistuksen.5* 


54 ”Tuutari”, Wiipuri 16.9.1905, 3. 

55 A. Pöllä, ”Vähäisen yleensä kehityksestä ja kehityksestä Tuutarissa”, 
Uusi Inkeri 1.7.1906, 3. 

56 ”Inkerin heimojuhla”, Karjala 29.7.1925, 2. 

Näytelmät naisten asialla: 
Aili ja Äärimmäisessä talossa 


Päivi Salmesvuori 
O https://orcid.org/0000-0002-7948-8883 


Matti Kurikka oli johdonmukaisesti koko elämänsä ajan idealisti ja uto- 
pisti, joka pyrki parantamaan yhteiskuntaa erityisesti kirjoittamisen väli- 
tyksellä. Kurikan ihmiskäsitys tai -käsitykset on sukupuolentutkimuksen 
näkökulmasta kiinnostava aihe. Tässä luvussa tarkastellaan, millaisia 
ihmiskäsityksiä hänen varhaiset näytelmänsä välittävät ja miten radi- 
kaaleja ne aikanaan olivat. Käsiteltävien näytelmien teemat liittyvät lä- 
heisesti sukupuolimoraalista 1800-luvun lopussa käytyyn keskusteluun. 

Kiistely oikeanlaisesta sukupuolimoraalista leimahti ruotsalaisen 
kirjailijan Gustaf af Geijerstamin Helsingissä vuonna 1887 pitämien 
luentojen jälkeen. Geijerstam piti vaatimuksia absoluuttisesta sukupuo- 
limoraalista liian kovina miehille. Täysin toisella linjalla oli esimerkiksi 
Minna Canth, jonka mukaan naisella oli oikeus vaatia samanlaista si- 
veellistä puhtautta mieheltä kuin miehellä naiselta." Myös esimerkiksi 
piispa Carl Henrik Alopaeus korosti, että kaksinaismoralismi piti lopet- 
taa. Hän painotti, että toisin kuin vastustajat väittivät, jopa nuoret mie- 
het pystyisivät olemaan siveellisiä.? Näkemysten taustalla piili erilainen 
käsitys miehestä ja naisesta. Moraalireformistit vaativat absoluuttista 
sukupuolimoraalia sekä miehiltä että naisilta. Toisin sanoen heidän mu- 


1 Rajainen 1973, 38—41, 42. Sukupuolimoraalista ks. myös Nieminen 1951. 
2 Markkola 2014, 147. 

kaansa miehiä ja naisia koskivat samanlaiset siveysvaatimukset. Relatii- 
vista sukupuolimoraalia edustavat henkilöt puolestaan näkivät ihmisen 
ja erityisesti miehen sukupuolivietin niin vahvana, että sille piti järjestää 
jonkinlainen väylä purkautua avioliiton ulkopuolellakin 3 

Siveellisyyden puolestapuhujat vaativat ylä- ja keskiluokan miehiltä 
itsekuria. Siveellisyys rinnastettiin voimaan ja vahvuuteen, turvallisuu- 
teen ja kunniallisuuteen.t Siveettömyys taas liitettiin heikkouteen ja 
eläimellisyyteen ja siveettömiä miehiä pidettiin irstailijoina, heittiöinä 
ja viettelijöinä.5 Moraalireformistilta vaadittavat ominaisuudet ylittivät 
perinteiset sukupuolistereotypiat, joiden mukaan miehet olivat järkeviä 
ja naiset lämminsydämisiä. Moraalisesti vahvalla ihmisellä oli todellista 
sivistystä, lämmin sydän, käytännöllistä järkeä, ymmärrystä sekä terävä 
ja vireä mieli. Rovasti Wilhelm Fredrikson, siveellisyysseuran puheen- 
johtaja, luokitteli ihmiset kolmeen ryhmään: siveettömiin, epävarmoi- 
hin siveettömiin ja rohkeisiin siveellisiin.* 

Matti Kurikkaa on pidetty poikkeuksellisen edistyksellisenä ja jopa 
feministisenä.? Näytelmät Aili ja Äärimmäisessä talossa sisältävät rikkaan 
henkilökirjon eri yhteiskuntaluokista. Millaiselta näytelmien ihmiskuva 
näyttää peilattuna kiistaan sukupuolimoraalista? 


Yläluokkaisen naisen kasvatus ja vastuu 


Vaikkei teokseni miksikään tienraivaajaksi ole aiottu, uskallan sen 
julkaista ja vielä Teille omistaa, koska olen vakuutettu siitä, että 
parempi on puhumalla — vaikka heikoin voiminkin — vetää esille 
yhteiskuntamme heikkouksia, paheita, kuin työntää niitä yhä sy- 
vemmälle sen terveitäkin kerroksia turmelemaan.® 


3 Käsitteet absoluuttinen ja relatiivinen sukupuolimoraali ovat Armas Niemisen vuonna 1951 käyttöön 
ottamia. Uimonen 1999, 43. 

4 Markkola 2002, 167-168; 2006, 223-230; Lahti 2013, 98-99. Aiheesta tarkemmin ks. Nieminen 1951; 

Rajainen 1973; Räisänen 1995. 

Uimonen 2011, 105-106; Markkola 2014, 141-142. 

Markkola 2014, 142. 

Virtala 1997, 6. Ks. myös Pietilä 2017. 

Kurikka 1897. 

Näin nuori aviomies, 24-vuotias kirjailija Matti Kurikka kirjoitti Aili- 
näytelmänsä omistuskirjoituksessa vuonna 1887. Hän halusi omistaa 
näytelmänsä Ida Aalbergille, koska piti tätä ”uuden ajan joukkoon” 
kuuluvana totuuden kunnioittajana. Hän näki itsensä samankaltaisena. 
Omistus kuuluisalle näyttelijälle oli todennäköisesti myös osa näytel- 
män markkinointia.? Vuonna 1885 Aalberg oli ollut pääosassa Minna 
Canthin näytelmässä Työmiehen vaimo. Aalbergin rooli Homsantuuna 
oli herättänyt laajasti huomiota.'* 

Kurikalla oli jo onnistumisen kokemus näytelmäkirjailijana: Viimeinen 
ponnistus, hänen näytelmänsä vuodelta 1884, oli saanut hyvän vastaan- 
oton." Suhtautuminen Kurikkaan oli odottavan myönteinen. Kurikka 
oli lähettänyt seuraavan näytelmänsä nimeltä Aino teatterinjohtaja Kaarlo 
Bergbomille, mutta tämä ei ollut syttynyt teokselle. Kurikka lähetti tälle 
myös Ailin käsikirjoituksen. Bergbom näki näytelmässä vielä kehitte- 
lemistä ja kehotti Kurikkaa lukemaan sen puolisolleen ja sisarelleen ja 
muuttamaan heidän ehdottamansa kohdat." Kurikka oli mennyt vuotta 
aiemmin naimisiin Anna Palmgvistin kanssa, ja hänen sisarensa Lilli 
Kurikka oli aloittelemassa uraa teatterissa.3 Ilmeisesti Bergbom ajatteli, 
että naiset toimisivat sensoreina teatterinjohtajan mielestä liian rohkeil- 
le sukupuolisiveellisyyttä koskeville kohdille. 

Aili-näytelmän aiheena on 1880-luvulla realismissa suosittu naiskas- 
vatus."1 Realistisille teoksille oli tunnusomaista muun muassa yhteis- 
kunnallisten olojen ja kirkon arvostelu, käsitys ihmisestä ympäristönsä 
muovaamana olentona sekä työväen ja naisasian puolesta puhuminen. 
Ailin kirjoitusajankohta osui muutosvaiheeseen, jossa realistisen kir- 
jallisuuden puolustajat väittelivät vanhemman, romanttiseksi kutsutun 
suuntauksen kanssa erilaisten lukutapojen paremmuudesta.” 


9 Kurikka pyysi Aalbergilta etukäteen lupaa omistaa näytelmänsä hänelle. Ks. Pentti Paavolaisen kuvaus 
Ida Aalbergin epäröinnistä Kaarlo ja Emilie Bergbomin kanssa. Kurikka julkaisi teoksen lopulta oma- 
kustanteena omistuskirjoituksella varustettuna. Paavolainen 2016, 592. 

10 Aspelin-Haapkylä 1909, 433. 

11 Näytelmän vastaanotosta ja Kurikasta näytelmäkirjailijana ks. tämän teoksen luku Inkeriläisyys, 
venäläisyys ja suomalaisuus Kurikan laulunäytelmässä Viimeinen ponnistus. 

12 Paavolainen 2016, 592-594. Naisten kasvatuksesta ks. mm. Ollila 1998 ja 2010. 

13 Suutela 2005, 128. 

14 Lappalainen 2000, 92. 

15 Tiirakari 1997, 136—137. 

Kuva 2. Matti Kurikka viimeisteli naisten asemaa käsittelevää Aili-näy- 
telmäänsä Kööpenhaminassa vuonna 1887. Matkalla Matti ja hänen 
Anna-vaimonsa sekä hammaslääkäri Matti Äyräpää Hilda-vaimoineen 
vierailivat Tivolissa. Museoviraston historian kuvakokoelma. CC BY 4.0. 

Näytelmän keskiössä on melkein 19-vuotias yläluokkainen Aili Hartin. 
Hänen edesmennyt isänsä oli valtioneuvos. Ailin äiti, rouva Hartin, ja 
Aili asuvat yhdessä äidin veljen, entisen luutnantti Gryhlingin kanssa. 
Aili on ollut jo pari vuotta kihloissa Ahrén-nimisen nuoren miehen 
kanssa. Tämä toimii hovioikeudessa auskultanttina, ja kihlapari on 
suunnitellut menevänsä naimisiin, kun sulhanen saa vakituisen viran ja 
pystyy elättämään perheensä. Ailin lapsuudenperhe on tosin jo tarpeeksi 
varakas, mutta kyse on miehen kunniasta. Tämä tulkinta on ainakin 
Ailin äidin mielessä: ”Minä pidän sitä prinsiipin vuoksi ihan välttämät- 
tömänä, voidaksesi tyttäreni kanssa naimisiin mennä. —— Ei sellaisen 
miehen kuin Ahrenin kunniatunne salli hänen ruveta elämään vaimon- 
sa varoilla.”'* Kirjailija antaa ymmärtää, että sulhanen ei oikeastaan ole 
aivan samaa mieltä vaan olisi valmis heti naimisiin, jotta saisi muun 
muassa velkansa maksettua. Tapahtumapaikkana on ”nykyajan Helsin- 
ki?.7 

Ailin rinnalla näytelmässä on kolme muuta nuorta naista. Helli Hil- 
tunen on Ailin koulutoveri ja ystävä. Hän edustaa modernia naista, joka 
käy yliopistossa filosofian luennoilla. Elsa on nuorten naisten ikätoveri 
ja Ailin sulhasen rakastajatar. Kolmas henkilö on Emma, Hartinien nuo- 
ri ja herkkäuskoinen palvelustyttö, jonka Ailin eno huijaa rakastajatta- 
rekseen. Ailin äidin ikäluokkaa edustavat Emman äiti, jota kutsutaan 
Ullamatamiksi, sekä ”Lapsimuori”, joka on salakapakoitsija ja asioiden 
järjestelijä. Lisäksi mukana on muutamia muitakin naisrooleja. 

Lähes kaikkia naisten rooleja peilaavat vastaavan ikäisten miesten 
roolit. Jo mainittujen Ailin sulhasen Ahrénin ja enon lisäksi mukana 
ovat Teuvo Karhi, ylioppilas ja Hellin sulhanen, sekä koneenkäyttäjä Ello 
Kaski, joka on Emman vanha ystävä. 

Nimihenkilö Aili on levoton ja hieman eksyksissä. Hän kokee jatku- 
vasti, että häntä kohdellaan kuin lasta eikä hän saa vastauksia kysymyk- 
siinsä. Hän haluaisi lukea kirjoja, joita häntä kielletään lukemasta. 
Hän pohtii, että köyhilläkin on asiat paremmin kuin hänellä, koska he 
tekevät töitä leipänsä eteen. Hän vertaa itseään nuoriin miehiin. Nämä 


16 Kurikka 1887, 15-16. 
17 Kurikka 1887, 16, 156. 

opiskelevat ja pääsevät virkoihin. Hänen pitää olla joutilaana ja odottaa 
naimisiin pääsyä. Hän joutuu alistumaan vanhempansa tahdon alle. 
Sulhasen suulla kirjailija maalaa yläluokkaisen naisen tehtävän yhteis- 
kunnassa: ”Onhan naisen tärkein tehtävä kodin sulostuttaminen. Kun 
mies häärii raskaissa virkatoimissaan, on vaimon hellyys, sulous hä- 
nen paras virvokkeensa. Sellaisena on perhe-elämä ihaninta, sellaisten 
avio-onni on aina varma.”'8 

Osa Ailin mieltä askarruttavista kysymyksistä liittyykin avioliittoon. 
Ailin äiti ja hänen sulhasensa haluavat varjella Ailia elämän tosiasioilta, 
jotka liittyvät seksuaaliseen kanssakäymiseen. Ailin fyysinen ja myös 
henkinen viattomuus halutaan säilyttää mahdollisimman pitkään. Hä- 
nen äitinsä toteaa: ”Hellän äidin on mahdotonta sellaisilla asioilla puh- 
taan lapsen sielua tahrata. Jos hän kerran miehelään joutuu selviävät ne 
asiat kaikessa tapauksessa. — — Siksipä jätämmekin nuo asiat miesten 
selitettaviksi.” Aili miettii, että jos hän olisi poika tai naimisissa, häntä 
kohdeltaisiin toisin. Hän pohtii, mitä sellaista salaista mies ja vaimo 
tekevät, etteivät tytöt saaneet sitä tietää. Rippikoulussa kirkkoherra oli 
selittänyt kuudetta käskyä, mutta Aili ei ymmärtänyt, mistä puhuttiin. 
Turhautuneena hän huudahtaa: ”Tahdon tietää kaikki, kaikki. Tahdon 
oppia tuntemaan maailman, jotta voisin sitten sen kimppuhun käydä”? 

Aili pohtii, että noin 14-vuotiaana hän joutui vaihtamaan käytännölli- 
set vaatteet pitkään leninkiin. Hän joutui ryhtymään vastoin omaa luon- 
nettaan vakavaksi. Hän huomaa, että hänen äitinsä on veistänyt häntä 
oman mielensä mukaiseksi.” Kurikka maalaa näin sukupolvikonfliktin 
esiin. Sulhanen Ahren ja äiti rouva Hartin kannattavat selkeää hierar- 
kiaa ja tyttöjen suojelua elämän jatkumiseen liittyviltä tosiasioilta. Ahren 
saa Kurikan tekstissä edustaa vanhanaikaista mies- ja vallankäyttäjänä- 
kökulmaa. 

Ailin koulutoveri Helli on käynyt oman äitinsä kanssa taistelua. Hän 
edustaa Ailille uutta naiseutta, vapaata mutta vakavaa.? Helli seurustelee 


18 Kurikka 1887, 13. 
19 Kurikka 1887, 30. 
20 Kurikka 1887, 51. 
21 Kurikka 1887, 55. 
22 Kurikka 1887, 56. 

ylioppilas Teuvo Karhin kanssa. Yhdessä he edustavat hyvin toisenlaista 
ajattelua kuin Ailin perhe. Aili kuulee Hellin käyneen yliopistolla filoso- 
fian luennoilla. Hän ei voisi kuvitella itse osallistuvansa, koska haluaa 
totella äitiään. Karhi kysyy tarkkanäköisesti, seuraako Aili äitinsä sään- 
töjä vastahakoisesti. Kyllä, toteaa Aili. Tähän Karhi vastaa suorasukaisen 
lempeästi: ”[N]iin on teissä vika itsessänne.” Karhi osoittaa näin Ailin 
oman vastuun; tämä voisi olla rohkeampi ja taistella enemmän oikeuk- 
siensa puolesta, niin kuin Helli on tehnyt. Aili protestoi ja sanoo, ettei 
ole helppo muuttaa ajattelua yhtäkkiä, jos on kasvatettu tietynlaiseksi.? 
Näytelmässä ymmärretään myös kasvatuksen rooli: kaikki vastuu ei ole 
yksilöllä. 

Näytelmässä korostetaan kuitenkin muutoksen mahdollisuutta: Ailin 
suostumuksella ylioppilaspari päättää alkaa tukea Ailia, kun tämä mur- 
taa vanhan kasvatuksen luomia rajoja. Karhi toistaa ajatuksensa naisten 
omasta vastuusta: Naisten heikko asema ei ole pelkästään miesten syytä, 
vaan myös naisilla itsellään on vastuuta, koska ovat tyytyneet miesten 
suojelevaan ystävyyteen ja vaatineet herruutta korkeintaan omien ovien 
sisällä. Karhin mielestä naisilla on keinoja käyttää valtaa miehiin. Hän 
toteaa, että edelleen Ranskassa naiset käyttävät pääasiassa ”lumousvoi- 
maansa”, jos haluavat vaikuttaa asioihin.” Viimeksi mainittu lausahdus 
tuo esiin ajatuksen, että naiset eivät ole vain avuttomia objekteja, vaan 
he osaavat myös toimia, laskelmoida ja käyttää valtaa. Kurikan näytel- 
mässä ehdotetaan siis ennakkoluulottoman tasa-arvoisesti, että miehillä 
ja naisilla pitäisi olla samat pelisäännöt. 

Sulhanen Ahren ei pidä naisten vapautumissuunnitelmista. Hän 
haluaa puhua morsiamensa kanssa kahden. Seuraa hellä hetki nuoren 
parin välillä, ja Aili joutuu jälleen ymmälleen. Hänen pontevuutensa 
on kadonnut sulhasen kanssa koetun läheisyyden vuoksi. Hän kokee 
vaipuvansa ”selittämättömän hurmauksen tilaan”. Nuoripari on ollut 
jo yli kaksi vuotta kihloissa. Kurikka kuvaa pitkän kihlauksen huonoksi 
asiaksi ja esittää Ailin hahmon avulla, mitä nuorelle, sukupuoliasioista 


23 Kurikka 1887, 63. 
24 Kurikka 1887, 69. 
25 Kurikka 1887, 67. 

tietämättömälle naiselle tapahtuu. Tämä on ymmällään: tietämättä 
miksi hän kokee erilaisia tuntemuksia kihlattunsa kanssa, hänestä tulee 
huonovointinen ja lopulta hän sairastuu. 

Uutta ajattelutapaa edustava nuoripari sen sijaan aikoo mennä naimi- 
siin hyvinkin pian. Karhi perustelee sitä Ailin äidille seuraavasti: 


Jos kaksi henkilöä kerran ovat toisiinsa ehdottomasti liittyneet, ei- 
vätkä tahdo pitkällä, toivottamalla kihlauksella toisiaan näännyttää, 
niin on heillä ainoana keinona mennä naimisiin. Muuta keinoa 
ei yhteiskuntamme salli. Joll'eivät he naimisiin mene, tekevät he 
itselleen sekä toisilleen vääryyttä, jos menevät, ei siitä kukaan tule 
kärsimään, ei ainakaan he itse.?* 


Ailin äiti suhtautuu pilkallisesti idealistiseen ajatukseen ja kysyy, miten 
he sitten perustavat kodin, jollei ole varoja. Karhi korostaa, että tärkeintä 
on aloittaa sukupuolinen yhteiselämä vaikka erillään asuen.? Kurikka 
alleviivaa tässä seksuaalisuuden toteuttamisen tärkeyttä. Se on vahva 
voima, ja koska se oli yhteiskunnassa sallittu vain avioliitossa, oli toi- 
mittava näin. 

Ailin ajattelu alkaa muuttua, ja hän päätyy Karhin kanssa samoille 
linjoille. Hän ihmettelee sulhaselleen Ahrenille kahden kesken, miksi 
naisen pitää turvata aina mieheen eikä päinvastoin. Tähän sulhanen vas- 
taa: ”Luonto on määrännyt miehen naisen turvaajaksi, hänen siipiensä 
suojassa vaan voi nainen täydellisen onnen löytää. Miksi kulkee maa 
auringon, ei aurinko maan ympäri?” 

Kurikka ehdottaa näytelmässään, että Ailin omituiset tunteet liittyvät 
heräävään seksuaalisuuteen. Samalla hän osoittaa, että pitkä kihlaus ei 
ole ollut sulhasellekaan hyvä vaihtoehto. Ahrenin avulla paljastetaan, 
millaiseen kaksinaismoraaliin tilanne johtaa. Miehelle on luonnollista 
tyydyttää sukupuoliset tarpeensa maksetun naisen kanssa. Pitkä kihlaus 
aiheuttaa eri tavoin haittaa sekä sulhaselle että morsiamelle. 


26 Kurikka 1887, 73. 
27 Kurikka 1887, 73. 
28 Kurikka 1887, 79-80. 

Näytelmän kuluessa Ahrenin, Ailin ja Elsan tiet kohtaavat ja Ailille 
valkenee, että sulhanen on ollut yhdessä toisen naisen kanssa. Sulhanen 
selittelee: ”Teidän naisten asema yhteiskunnassa on aivan toinen kuin 
miesten.” Aili vastaa: ”Tahdot sanoa, että teillä on kaikellaisia etuoikeuk- 
sia, joita meiltä kiellatte.” Elsa ja Aili keskustelevat kahden. Elsan suulla 
sanotaan yksi näytelmän avainsanoma: ”Neiti-parka. Ette ole ennen sel- 
laista aavistanut. Parempi olisi ollut, että olisitte nämä synkät asiat tietää 
saanut aapiskirjasta kuin nyt näin myöhään ja tällä tavoin.”*9 

Teuvo Karhiin ja Helliin liittyy näytelmän vastaanotossa pöyristystä ai- 
heuttanut asia.3° Teuvo Karhi kertoo morsiamelleen, että on harrastanut 
sukupuolisuhteita jo ennen tutustumistaan tähän. ”Siihen saakka kuin 
en keneenkään yksityiseen naiseen ollut kiintynyt, en katsonut velvolli- 
suudekseni vastustaa luonnollisia vaatimuksiani. Mutta heti kun sinuun 
miellyin, on se ollut suorastaan mahdotonta.” Karhi tunnustaa. Helli on 
ymmärtäväinen ja toteaa, ettei Karhi siten ole rikkonut häntä vastaan 
vaan on ”puhdas”.3" 

Kurikan näytelmässä käydään läpi eri yhteiskuntaluokkiin kuuluvien 
henkilöiden tilanteita. Yhtenä juonikuviona näytelmässä kulkee palve- 
lustyttö Emman, Ailin enon Gryhlingin ja Emman ystävän Kasken tari- 
na. Eno on juottanut kokemattoman palvelustytön juovuksiin ja saanut 
tämän kanssaan sänkyyn. Seurauksena on raskaus. Gryhling tarjoaa 
Emmalle rahaa mutta ei muuten ota asiasta mitään vastuuta. Kaski saa 
selville, mitä on tapahtunut, ja korostaa Emmalle, ettei pidä tätä syypää- 
nä vaan että tämä on hänen silmissään ”yhtä puhdas kuin ennenkin” ja 
entistäkin rakastettavampi. He päättävät mennä yhteen ja ”rinnatusten 
taisteluun leipämme, kunniamme tähden”? 

Työmies Kaski osoittautuu kunnian mieheksi ja yläluokkainen 
Gryhling selkärangattomaksi lurjukseksi. Emma ja Aili ovat eri yhteis- 
kuntaluokista, mutta kummallekin on yhteistä viaton tietämättömyys 


29 Kurikka 1887, 166. 

30 Tämä johtui esiaviollisten suhteiden kuvauksesta. Päivälehti julkaisi vielä 30.10.1890 jutun, jonka mu- 
kaan Hämeenlinnan lyseon toverikunta oli päättänyt polttaa Kurikan Ailin sekä Canthin novelliniteen 
Lain mukaan. 

31 Kurikka 1887, 115. 

32 Kurikka 1887, 131. 

seksuaalisuuteen liittyvistä asioista. Emmalle asia valkenee varsin pian, 
mutta Ailia pidetään pimennossa pitkään. Näytelmän lopussa Aili saa 
tietää sekä sulhasensa että enonsa touhuista. Hän huudahtaa: 


Tällainenko siis tämä yhteiskuntamme, niin kurjan kurja? — Ja mi- 
nulle on sitä niin valoisaksi, onnelliseksi kuvailtu. Silmäni ovat 
auenneet. — Näen sen syvimpiin lomiin asti. Fi löydy täällä siis ke- 
tään enää, johon luottaa voisi. Enonikin, jota niin rehellisenä mie- 
henä olen pitänyt! — Oo, kuinka kauhea on isku! Viime aikoina on 
minusta tuntunut, kuin olisi koristus, pylväs toisensa jälkeen, pu- 
donnut pirstaleiksi yhteiskunta-rakennuksestamme; eilen rupesi 
kokonaan huojumaan ja romahti nyt kerrassaan yhteen kurjaan 
läjään, minä, me kaikki sen mukana.% 


Aili sairastuu, ja paikalle kutsutaan lääkäri. Tämä toteaa diagnoosinaan, 
että jos tytär olisi saanut heti mennä naimisiin, hän olisi pysynyt ter- 
veenä. Tähän Ailin äiti ihmettelee, ettei ole kuullut puhuttavankaan 
moisesta vaarasta.3+ Epäselväksi jää, onko Aililla alkava keuhkotauti vai 
viitataanko sairaudella lähinnä hysteriaan; todennäköisesti ainakin jäl- 
kimmäiseen. Näytelmän ytimessä on ajatus, että yhtä lailla nuorten 
naisten kuin miestenkin tulisi saada tietoa sukupuolisuudesta ja mennä 
varhain naimisiin ja aloittaa sukupuolielämä. Ailin pidättäytyminen oli 
saanut hänet sairaaksi. Äidin suojeluvietti oli osasyynä Ailin romahduk- 
seen. 

Aili on katkera yhteiskunnalle mutta ymmärtäväinen äitiään kohtaan: 
”Sinua en kuitenkaan ole syyttää tahtonut, sillä parastanihan sinä olet 
aina tarkoittanut, mutta kasvatusoppiasi moitin, ahdasmielistä yhteis- 
kuntaamme, meidän oppineitamme, jotka eivät huomaa, mikä paino 
neitosia tukehduttaa; jotka eivät käsitä kuinka nuori sydän kituu heidän 
ulkokullatun siveysoppinsa alla.”3° Kurikan näytelmän loppupäätelmä 
muistuttaa Minna Canthin Työmiehen vaimon Homsantuun repliikkiä 


33 Kurikka 1887, 166. 
34 Kurikka 1887, 154. 
35 Hysterian käytöstä diagnoosina ks. Uimonen 1999. 
36 Kurikka 1887, 169 

näytelmän lopussa: ”Teidän lakinne ja oikeutenne...Niitähän minun pi- 
tikin ampua.”3” 

Lisäksi Aili-näytelmän päähenkilö muistuttaa paljon Minna Canthin 
Hanna-romaanin nimihahmoa. Hanna on Ailin tavoin tietämätön suku- 
puolisuuteen liittyvistä asioista eikä ymmärrä omia tai muiden tunte- 
muksia. Lääkäri hoitaa häntä näytelmän lopussa hysteriaan liitetyllä 
lääkkeellä. 38 Canth oli kirjoittanut tyttöjen kasvatuksesta ensimmäisen 
kerran jo vuonna 1874 ja uudelleen kymmenen vuotta myöhemmin 
- juuri ennen Kurikan näytelmiä — Valvoja-lehdessä kolmessa artikkelis- 
saan, jotka käsittelivät naiskysymystä laajemminkin. Hannassa hän toi 
realistiseen tyyliin esiin, mihin ylisuojeleva tyttöjen kasvatus saattoi joh- 
taa. Kurikka tunsi Canthin teoksia ja jakoi monia hänen ajatuksiaan. 
Näytelmän omistaminen Ida Aalbergille, joka oli pari vuotta aiemmin 
loistanut juuri Canthin näytelmässä, viittaa sekin siihen, että Kurikka 
näki heidän edustavan samantapaisia uusia tuulia. 

Canth keskittyi romaanissaan erityisesti Hannan roolihahmon syven- 
telyyn. Hän kertoi halunneensa kokeilla tähän psykologista näkökulmaa. 
Kurikka puolestaan tutki Aili-näytelmässä kriittisesti erityisesti yläluo- 
kan käytäntöjä. Yläluokan miehet näyttäytyivät kaksinaismoralisteina 
ja oikeuttivat avioliittoa edeltävät sukupuolisuhteensa luonnollisina 
tai jopa välttämättöminä. Samanlainen käytös ei ollut sallittua naisille. 
Kurikka oli tietoinen sukupuolivietin voimasta, mutta hän ei hyväksynyt 
yläluokan miesten ratkaisuja. Hänen mielestään ihmisen piti mennä 
nuorena naimisiin ja pysyä uskollisena puolisolleen. Hän ei ehkä myös- 
kään ollut aivan samaa mieltä miehen velvollisuudesta elättää vaimoaan, 
mikäli vaimolla olisi itselläänkin varoja. Päähenkilön sairastuminen, 
vähintäänkin hänen melankoliansa, johtui Kurikan ajattelussa Ailin 
ylisuojelevasta kasvatuksesta ja sukupuoliasioihin liittyvästä tietämättö- 
myydestä. Vähän myöhemmin Euroopassa ja Yhdysvalloissa hermo- 
romahdus, masennus ja itsemurha tulkittiin rangaistukseksi naisen 
emansipaatiopyrkimyksistä.? Tällainen tulkinta vetosi naisten emansi- 
paatiota vastustaviin tahoihin, joista Kurikka näytelmällään erosi. 


37 Canth 1885, 106—107. 
38 Canth 1886, 109; Maijala 2008, 190. 
39 Tuohela 2008, 278; Cunningham 1978, 45. 


62 PÄIVI SALMESVUORI 


https://doi.org/ 10.21435 skst.1481 


Ailin roolihahmossa Kurikka toi esiin vääränlaisen naiskasvatuksen 
huonot seuraukset. Kurikan mukaan nuorissa naisissa oli samat vietit 
ja voimat olemassa kuin nuorissa miehissäkin. Kurikka ei nähnyt Ailia 
pelkästään viattomana uhrina, vaan näytelmän viesti oli herätellä ylä- 
luokan naisia ottamaan itse vastuuta elämästään. Karhin morsian Helli 
edusti esimerkillistä naishahmoa. Hän ei alistunut kiltisti vanhem- 
piensa toiveisiin vaan seurasi omaa tahtoaan. Ailin ja Hellin hahmo- 
jen avulla Kurikka korosti, että naiset pystyivät samaan kuin miehetkin, 
kantamaan itse vastuuta elämästään ja osallistumaan esimerkiksi yli- 
opisto-opintoihin. 


Valokeilassa työväenluokan ihmiset 


Kurikan kaksi vuotta myöhemmin valmistuneessa näytelmässä Äärim- 
mäisessä talossa oli lähes samankaltainen henkilövalikoima kuin Ailissa, 
mutta nyt yläluokkaisen nuoren naisen sijaan keskiössä on köyhä ja 
nuori helsinkiläisnainen Selma. Hän elää isänsä Niilon ja äitipuolensa 
Saaran luona. Työpaikan etsiminen kodin ulkopuolelta on ajankohtaista. 
Selma itse ajattelee, että voisi kotoa käsin pitää huolta pienestä veli- 
puolestaan Kallesta, eikä ole työpaikasta innostunut, mutta isä toivoo 
Selman lähtevän kodin ulkopuolelle ansaitsemaan rahaa. Perhe asuu 
vuokralla. Wigrenin matamiksi kutsuttu nainen lunastaa vähitellen hei- 
dän asuntonsa itselleen ja esiintyy tarinassa hämäriä kauppoja tekevänä 
kauppanaisena. Nuorimies Pekka Rahikka on Selman lapsuudentuttu, 
joka työskentelee puhtaaksikirjoittajana virastossa. Lisäksi tarinassa 
esiintyvät muun muassa kenraali Silan ja tämän puoliso, ompelijatyttö 
Iina sekä rouva Sten. 

Äitipuoli Saara näyttäytyy kipakkana ja tuimana naisena, joka sortaa 
Selmaa ja pitää oman poikansa puolia. Muutamalla lauseella Kurikka piir- 
tää kuvan naisen vallankäytöstä kodin piirissä: Niilo antaa aina palkka- 
rahansa puolisolleen ihmetellen itsekin olevansa kumma mies, koska 
joutuu pyytämään vaimoltaan omia rahojaan. Hän ymmärtää alistavan 
kuvion muttei pyri muuttamaan sitä. Isä-Niilo ehdottaa Selmalle, että 
tämä menisi palvelijaksi kenraalin perheeseen: ”[S]aisit olla sivistyneit- 

ten ihmisten seurassa ja lukea kirjojakin, joita täällä niin ikavoit.” Selma 
rakastaa kirjoja ja haaveilee löytävänsä puolison, joka kokisi samoin. 

Pekka Rahikka kamppailee tahollaan itsensä kanssa. Hän ei tahdo 
lukea siveettömiä kirjoja eikä mennä bordelliin, vaikka tunteekin viet- 
tiensä voiman, jota kutsuu ”sisäiseksi epäsoinnuksi”. Hän haluaa elää 
kunniallisesti ja miettii jopa itsemurhaa ratkaisuna sisäiseen ahdistuk- 
seensa.* Erinäisten sattumusten jälkeen Selma ja Pekka Rahikka tapaa- 
vat ja tunnistavat toisissaan sielunkumppanit. Ompelijatyttö Iina tapaa 
Selman ja Pekan ja on kateellinen heidän onnestaan. Hän yrittää erottaa 
heidät ja saada Selman mukaan omiin kuvioihinsa, joihin kuuluvat äve- 
riäät miesystävät. 

Tästä seuraa väärinkäsitys ja alkaa levitä huhu, jonka mukaan Selma 
on langennut nainen. Samaan aikaan hänen isänsä ja äitipuolensa jou- 
tuvat irtisanotuiksi asunnostaan. Äitipuoli järjestelee asioita luvaten 
maineensa menettäneen Selman matami Wigrenin pitämään bordelliin. 
Kenraalin puoliso Silan ja rouva Sten saapuvat pelastamaan Selmaa ja 
lupaavat hankkia tälle paikan langenneitten naisten kodista. 

Ompelijatyttö Iinan roolihahmo hankkii osan toimeentulostansa 
prostituoituna. Hänen seuransa heittää Selmankin päälle langenneen 
naisen varjon. Käsite ”langennut nainen” kuvasi tuohon aikaan seksuaa- 
lisesti kokenutta naimatonta naista tai naista, jolla oli avioliiton ulkopuo- 
linen suhde. Yksikin kerta riitti nimityksen saavuttamiseen, mutta 
useimmiten lankeaminen tuli esiin, kun sen seurauksena oli ei-toivottu 
raskaus. Neitsyys ja puhtaus kietoutuivat yhteen, ja seksuaalisesti koke- 
nut nainen kadotti naisellisen perusarvonsa. Frityisesti keski- ja yläluo- 
kan naiset pyrkivät tukemaan ja auttamaan langenneita naisia, jotta he 
pääsisivät kiinni työhön ja toimeentuloon ja heidän lapsistaan pidettäi- 
siin hyvä huoli. Tähän tarkoitukseen perustettiin sekä Euroopassa että 
Pohjois-Amerikassa turvakoteja. Vapaakirkollinen kansakoulunopettaja 
Emma Ahman (myöhemmin Mäkinen) perusti Helsinkiin turvakodin 
1880. Sen toiminnan tarkoituksena oli tukea ”langenneet naiset” kun- 


40 Kurikka 1889, 11, 17. 

41 Kurikka 1889, 14. 

42 Kurikka 1889, 98. 

43 Markkola 2002, 211—213. 

nollisiksi kunniallista työtä tekeviksi ihmisiksi. Erityisesti toiminnan 
alussa, juuri Kurikan näytelmän ilmestymisaikoihin, suuri osa turva- 
kodin naisista oli nuoria muualta tulleita naisia. Heidän katsottiin tarvit- 
sevan suojelua kaupungin vaaroilta. Prostituoidut olivat vähemmistönä. 
Asukkaat joutuivat tiukkaan kuriin ja valvontaan.14 

Selma itse on noin kuukauden muualla töissä ja palatessaan kuulee 
ihmisten puhuvan torilla. Siellä ihmetellään erityisesti sitä, että Selma 
on vapautettu. Selmasta puhutaan kuin prostituoidusta: ”[P]oliisi pitää 
niitä kyllä sitten aina silmällä ja lääkäri tutkii aina välistä — niin kuin 
muutakin kauppatavaraa tutkitaan, ettei mitään pahaa olisi — muuten 
annetaan niitten olla rauhassa.” Puhe viittaa ohjesääntöiseen prosti- 
tuutioon. 

Ohjesääntöinen prostituutio herätti 1870-luvulta lähtien paljon kri- 
tiikkiä sen sisältämän moraalisen ja fyysisen epäsuhdan vuoksi: pros- 
tituoidut naiset joutuivat säännöllisiin lääkärintarkastuksiin suku- 
puolitautien varalta, mutta heidän asiakkaansa eivät. Prostituoitujen 
lääkärintarkastuksilla pyrittiin suojelemaan erityisesti heidän asiakkait- 
tensa perheitä sukupuolitaudeilta. Pelkästään naisia hoitamalla tässä ei 
kuitenkaan onnistuttu, vaan esimerkiksi kuppa levisi jatkuvasti.4* Abso- 
luuttista sukupuolisiveyttä kannattavien mukaan ongelma poistuisi, jos 
miehiltä vaadittaisiin samanlaista siveyttä kuin naisilta. 

Rahikka ja Selma selvittävät välejään, ja Rahikka vakuuttaa, että rakas- 
taa Selmaa joka tapauksessa. Kaikille paljastuu lopussa, että Selma on 
kunnon tyttö, hän ei olekaan ”langennut nainen”. Kurikka laittoi ironi- 
sesti rouvat Silanin ja Stenin huokaamaan pettymyksestä: ”Vai niin. Siis 
turhaa vaivaa kaikki.” Rahikka pitää näytelmän lopussa puheen, joka on 
suunnattu erityisesti yläluokan naisille: 


Todellakin! — Pahaksi onneksi! Voi teitä! Ajoitte Selman luotanne 
turvattomana, yksinäisenä kadulle, ja kun hän ei olekaan turmioon 
joutunut oli turhaa vaivaa kaikki. Ette saaneetkaan uutta onnetonta 


44 Markkola 2002, 234—235. 

45 Kurikka 1889, 83. 

46 Kallioinen 2005, 68-70; Uimonen 2011, 121-122. Ohjesääntöisestä prostituutiosta tapausesimerkkinä 
Tampere ks. Hakanen 2015. 

hyväntekeväisyyttänne ylistämään. Jospa jo aukiaisivat silmänne, 
jospa tästä oppisitte käsittämään että jos todellakin hyvää yhteis- 
kunnassanne tehdä tahdotte, jos pysyväistä siunausta toivotte, 
koettakaa onnettomia estää kurjuuteen joutumasta, suojelkaa tur- 
vattomia köyhiä tyttöjä, kutsukaa heitä perheeseen, jalostuttakaa 
heitä, — jos siinä onnistutte, ette tarvitse kotia langenneita naisia 
varten laisinkaan. 


Rouva Sten toteaa näytelmän loppurepliikissä, että Rahikka on oikeassa 
mutta vie aikaa muuttaa maailmaa.$ Rahikan suulla naisen hyvän- 
tekeväisyys esitetään kyseenalaisessa valossa: hyväntekijät hakevat omaa 
ylistystään. Jo 1880-luvun alussa kirjailija Hanna Ongelin kritisoi ”lan- 
genneisiin” kohdistuvaa auttamistoimintaa nimittäen sitä laastariksi. 
Hänen mukaansa olisi puututtava prostituution ja seksikaupan syihin, 
joista tärkein oli kysyntä. Toisin sanoen hänen mukaansa seksipalveluja 
käyttävien miesten sekä kaksinaismoralismin hyväksyjien, joihin kuului- 
vat usein miesten puolisot, olisi kaikkien muutettava käytöstään. Hänen 
mielestään myös miehiä olisi tullut kohdella langenneina.t9 Kurikka ei 
mennyt näytelmässään näin pitkälle, mutta samankaltainen eetos kuu- 
lui seksikaupan estämisen vaatimuksessa. 

Äärimmäisessä talossa keskittyi erityisesti työväenluokan ihmisiin. 
Jälleen Kurikka marssitti esiin lukuisia erilaisia roolihahmoja osoittaen 
heidän välityksellään, mikä yhteiskunnassa oli pielessä ja miksi. Selman 
äitipuolessa ja matami Wigrenissä Kurikka toi esiin itsekkäät ja ahneet 
naishahmot. Naiset olivat vahvoja vallankäyttäjiä, ja miehet alistuivat 
heidän valtaansa. Yläluokkien naiset esitettiin innokkaina auttamaan 
langenneita, mutta Kurikka korosti, että heidän tehtävänsä olisi pikem- 
minkin estää nuorten naisten joutuminen kurjuuteen, toisin sanoen 
toimia aikaisemmin. 

Kurikka esitteli Selman ja tämän tulevan sulhasen Pekka Rahikan 
välityksellä edistyksellisen ihmisen muotokuvan. Siihen kuuluivat luke- 


47 Kurikka 1889, 120. 
48 Kurikka 1889, 120. 
49 Uimonen 2011, 120—121. 

minen, itsensä sivistäminen ja kunniallisuus. Toisin kuin esimerkiksi 
Aili-näytelmän Gryhling, Ahren tai Karhi, Rahikka-hahmo pystyy vastus- 
tamaan viettejänsä, sekä ”itsesaastutusta” että bordellia. Itsesaastutusta 
eli masturbaatiota ei mainita näytelmässä sanoin, mutta siihen suun- 
taan vihjataan. Sitä pidettiin 1800-luvun lopussa terveydelle vaarallisena 
asiana.5° Näytelmän ytimestä löytyi myös korostus, että yhdessä mies ja 
nainen pystyvät vaikka mihin. Sen sijaan yksinolo voi olla traagista ja 
johtaa jopa itsemurha-ajatuksiin. 


Kurikan radikaalius 


Kurikka oli näytelmissään varsin suorasanainen ja vaati kaksinaismora- 
lismin lopettamista. Samaan aikaan hän oli empaattinen ja ymmärtäväi- 
nen kritisoimiaan ihmistyyppejä kohtaan. Hän yritti suostutella yleisöä 
puolelleen olematta liian radikaali. Silti viittaukset esiaviollisiin suhtei- 
siin herättivät vastustusta. Kurikka esitti sukupuolivietin voiman vahva- 
na etenkin miesten kohdalla, mutta näytelmän perusteella ei voi sanoa, 
kannattiko Kurikka relatiivista sukupuolimoraalia. Hän esitti asiat rea- 
listisesti, siten kuin ne näyttäytyivät yhteiskunnassa. Ailissa jopa esimer- 
killinen Karhi oli harrastanut esiaviollista seksiä. Kurikka näytti ottaneen 
huomioon asian herättämän kritiikin, sillä jälkimmäisessä näytelmässä 
työmies Kaski pyrki vastustamaan viettinsä voimaa ja oli jopa valmis 
itsemurhaan kamppaillessaan sen kanssa. Aiemmassa Aili-näytelmässä 
Kurikka oli esitellyt päähenkilömiehet vielä toisin: he eivät vastustelleet 
viettiä vaan olivat sen vallassa. 

Kurikka näytti tasapainoilevan näytelmissään edellä kuvattujen näke- 
mysten välissä. Yläluokan miesroolit kuuluivat selvästi siveettömien 
kategoriaan. Työmiehet ja ylioppilaat puolestaan käyttäytyivät lähes 
sankarillisesti, joskin osa heistä kuului epävarmoihin siveettömiin, osa 
rohkeisiin siveellisiin. Minna Uimonen on todennut, ettei jyrkkä jako 
absoluuttisen ja relatiivisen sukupuolimoraalin kannattajiin käytännössä 
aina toimi, koska se voi estää havaitsemasta niihin sopimattomia näkö- 

kantoja. Esimerkiksi Hanna Ongelin kannatti absoluuttista sukupuoli- 
moraalia mutta ajoi samaan aikaan prostituoitujen kansalaisoikeuksia.* 
Aili-näytelmän viittaukset esiaviolliseen seksiin voi nähdä myös realis- 
mina. Kurikka kuvasi näytelmässään elämää niin kuin sen ympärillään 
näki. Hänen ratkaisuehdotuksensa siveyskysymykseen oli avioliitto: piti 
mennä varhain naimisiin, jopa niin, etteivät puolisot välttämättä vielä 
pystyneet asumaan yhdessä. Kurikka näytti tässä asettuvan absoluuttisen 
sukupuolimoraalin kannattajaksi, mutta toisaalta hän suhtautui myötä- 
tuntoisesti yhtä hyvin miesten kuin naistenkin avioliiton ulkopuolisiin 
suhteisiin ja tuomitsemisen sijaan maalasi toivon näköalaa. 

Näytelmien ihmiskirjo oli laaja, eikä miesten tai naisten kuvaus ollut 
niissä mustavalkoista. Kurikka vaati sekä naisilta että miehiltä vastuun- 
ottoa omasta elämästään. Nainen saattoi näyttäytyä kovana vallan- 
käyttäjänä miestään kohtaan, mutta samaan aikaan Kurikka moitti mies- 
tä, joka antoi naisen käyttäytyä itseään kohtaan niin. Vastaavasti hän 
vaati nuorelta naiselta aktiivisuutta ja omatoimisuutta, olkoonkin, että se 
tarkoitti vanhemman kanssa eri mieltä olemista. Tietämättömyys johti 
nuoret naiset onnettomiin tilanteisiin ja ahdistukseen. Kurikka näki te- 
rävästi luokkaerojen vaikutuksen, hyväksikäytön ja köyhemmän luokan 
haavoittuvaisuuden. Hän ei pitänyt yläluokan naisten holhoavasta asen- 
teesta ”langenneita” naisia kohtaan vaan haastoi heidät ehkäisemään 
lankeamistilanteiden syntymisen. Hän näki eroja miesten ja naisten 
välillä, mutta radikaalia hänen ajattelustaan tekivät erityisesti vallankäy- 
tön kritiikki sekä ihmisten tasaveroisen kohtelun vaatimus säätyeroista 
riippumatta. 

Kurikan ajatukset olivat linjassa Minna Canthin ja useiden naisasia- 
ihmisten ajatusten kanssa. Samaan tapaan kuin Kurikka, Canth oli kri- 
tisoinut kirkon edustajia siitä, että nämä vetosivat uskontoon perustel- 
lessaan, miksi naisen piti pysyä kotona ja miehelleen alamaisena. Piispa 
Gustaf Johansson esimerkiksi vastusti kaikenlaista tyttöjen ja naisten 
koulutusta. Hänen perustelunsa oli, että koulutus olisi tyttöjen moraalil- 
le haitaksi. Canth ja Kurikka puolestaan vaativat tytöille ja naisille koulu- 

tusta ja vapautta. Se nimenomaan vahvistaisi heidän moraaliaan ja olisi 
yhteiskunnalle eduksi.5? 

Naisten koulutuksen ja aseman puolestapuhujat eivät ajaneet naisia 
vastaaviin tehtäviin kuin miehiä, vaan heidän mukaansa naiset tarvitsi- 
vat koulutusta ja tietoa selvitäkseen ”luonnollisista” tehtävistään äiteinä 
ja taloudenhoitajina. Tulevan aviomiehen miellyttämiseen keskittyvä sa- 
lonkikasvatus ei antanut tähän valmiuksia. Filosofi Herbert Spencerin 
oppeja noudattaen yhteisö kehittyi vain, mikäli lasten fyysistä ja tiedol- 
lista puolta harjoitettiin ja perheen hoitoon, lasten kasvatukseen ja kan- 
salaistaitoihin kiinnitettiin riittävästi huomiota. Vasta tämän jälkeen voi- 
tiin harjoittaa virkistykseen ja huvituksiin liittyviä seuraelämän taitoja.’ 
Nuori Kurikka näki, että naiset edustivat monessa mielessä parempaa 
ihmisyyttä kuin miehet ja että heistä oli muihinkin tehtäviin kuin kodin 
hengettäriksi. 

Yhdysvalloissa ja Euroopassa levisi noin 1890-luvun alusta lähtien 
niin sanottu uusi nainen -liike (New Woman), jolla ei ollut yhtä selkeää 
omaa ohjelmaa vaan joka edisti naisten parempaa asemaa yhteiskunnas- 
sa monipuolisesti. Liikkeen piirissä ajettiin naisten poliittisia oikeuksia 
mutta kiinnitettiin myös erityisesti huomiota uuteen moraaliin, käytös- 
koodeihin ja seksuaalietiikkaan. Avioliittoinstituutiota kritisoitiin ja sille 
etsittiin vaihtoehtoja. Uusi nainen oli itsenäinen, päättäväinen ja kiin- 
nostunut yhteisten asioiden hoidosta. Koulutus nähtiin muutoksen väy- 
läksi.5t Kurikan ajatukset naisten roolista yhteiskunnassa muistuttivat 
paljon uusi nainen -ilmiön ajamia asioita. Hän vain esitti ne näytelmis- 
sään lähes vuosikymmentä aiemmin. Miehenä Kurikka oli edelläkävijä 
ja harvinaisuus suomalaisessa maisemassa, koska hän näki naisen poik- 
keuksellisen tasa-arvoisena miesten rinnalla ja rohkaisi naisia toimi- 
maan ja ottamaan itse vastuuta elämästään. Näytelmien vastaanotto oli 
kuitenkin tyrmäävä, sillä niiden sisältämät ajatukset seksuaalisen ha- 
lun vaikutuksesta tai se, että aihetta ylipäänsä käsiteltiin näytelmissä, 


52 Maijala 2014, 273-274, 278. 

53 Maijala 2014, 287. Englantilaisen filosofin Herbert Spencerin teos Education (1881) oli monien kasva- 
tuksen uudistusta ajavien innoittajana. 

54 Tuohela 2007, 278—281. 

pöyristytti lukijoita. Parikymmentä vuotta myöhemmin Aili pääsi teat- 
tereihin ja sitä mainostettiin mieltäkiinnittäväksi, yhteiskunta-aiheiseksi 
ja vakavasisältöiseksi.55 Äärimmäisessä talossa -näytelmästä tuli suosittu 
Amerikan suomalaisissa teattereissa.°° 


55 Kansan Lehti 1.4.1906. 
56 Virtala 1997, 3. 

Nopeasti kehittyvä suomenkielinen sanomalehdistö tarjosi monelle yli- 
opistosivistystä saaneelle työtilaisuuksia 1800-luvun viimeisinä vuosi- 
kymmeninä." Myös Matti Kurikka kiinnostui lehdenteosta ja ryhtyi 
yhdessä osakuntatoverinsa Vihtori Jaatisen kanssa Viipurin Sanomien 
toimittajaksi ja osakkaaksi vuonna 1888. Kolme vuotta myöhemmin 
Kurikka osti lehtiyhtiön kokonaan itselleen ja siirtyi lehden vastaavaksi 
toimittajaksi. Samalla hän alkoi muokata lehden nuorsuomalaisesti sä- 
vyttynyttä linjaa yhteiskunnallisesti yhä radikaalimpaan suuntaan? 
Viipurin Sanomat tarjosi Kurikan toimittajakaudella runsaasti tilaa 
kirkon ja papiston arvostelulle.3 Myös naisasia ja siveellisyys, työväen- 
kysymys, raittius sekä ruotsinkielisen ylimysvallan kritiikki olivat leh- 
dessä näkyvästi esilla.4 Lisäksi Kurikka esitteli lehdessään sosialismia, 
joka levisi Euroopassa nopeasti mutta joka tunnettiin Suomessa vielä 


1 Ammattitoimittajien yleistymisestä ja toimittajien koulutustaustasta ks. Munck 2016, 74-79. 

2 Landgren 1988, 337—338; Leino-Kaukiainen 1988, 468-469; Kalemaa 1978, 65-68. Kurikan ja Jaatisen 
yhtäaikaisesta toiminnasta Savo-karjalaisessa osakunnassa ks. Nya Pressen 1.3.1887, 2. 

3 Esim. Viipurin Sanomat 3.7.1891, 2; 8.10.1893, 2. 
Linnoila 1933, 34-41. 

huonosti. Jo vuonna 1890 lehti julkaisi aiheesta kokonaisen juttusarjan, 
joka perustui Kurikan Tanskan-matkallaan kuulemaan tohtori Axel 
Robertson-Proschowskyn esitelmään sosialismista. Viipurin Sanomien 
työväenhenkisyys vahvistui entisestään Kurikan opiskelutoverin A. B. 
Mäkelän liityttyä toimitukseen vuoden 1893 alussa. Mäkelä tuli Viipuriin 
Kuopiosta, missä hän oli päätoimittanut Uusi Savo -lehteä ja toiminut 
aktiivisesti paikallisessa työväenyhdistyksessä.* 

Kurikan päätoimittajakaudella Viipurin Sanomat ilmestyi kuudesti 
viikossa ja sen levikki kohosi yli kahdentuhannen. Lehden näkymät 
olivat lupaavat. Kurikka ei kuitenkaan kyennyt pitämän kuluja kurissa, 
mikä vei hänet yrityksineen lopulta vararikkoon syksyllä 1894. Kon- 
kurssihuutokaupassa lehti- ja kirjapainoyhtiö siirtyi lehden toimituk- 
seen kuuluneen tohtori Julius Anselm Lylyn (1856-1903) omistukseen. 
Lylystä tuli myös uusi päätoimittaja.? Vaihdoksen myötä Kurikka lähti 
toimituksesta, tosin hän lupautui myöhemmin avustamaan lehteä kirjoi- 
tuksillaan $ Lehti ei kuitenkaan menestyäkseen tarvinnut Kurikkaa, sillä 
Lylyn kaudella Viipurin Sanomat kasvatti edelleen levikkiään ja kehittyi 
todelliseksi maakuntalehdeksi. Menestystä avittivat jakelua helpottanut 
Viipurin radan valmistuminen sekä kärkevä sosiaalikriittinen kirjoittelu, 
jolla lehti erottui vuonna 1893 perustetusta vanhasuomalaisesta kilpai- 
lijastaan Wiipuri-lehdesta.° 

Vararikko ja päätoimittajuuden päättyminen merkitsivät Kurikalle 
sosiaalisen statuksen romahdusta. Kurikan henkilökohtaista kriisiä sy- 
vensi se, että lehtiyrityksessä oli kiinni myös hänen vaimonsa ja tämän 
iäkkään tädin Albina Palmgvistin (1829-1903) omaisuus. Kalemaan mu- 
kaan Kurikka pyrki pelastamaan vaimonsa toimeentulon hakemalla asu- 
museroa talvella 1895. Tarkoituksena ilmeisesti oli, että asumusero olisi 
vain väliaikainen ja sillä erotettaisiin vaimon varat konkurssipesästä. 
Asiat menivät kuitenkin toisin kuin Matti tai pariskunta yhdessä oli 
suunnitellut. Anna Kurikka osti konkurssipesästä saamillaan rahoillaan 


5 Turunen 2021, 68. Juttusarjasta ks. Viipurin Sanomat 8.8.-30.11.1890. 

6 Salomaa 1967, 215-218. 

7 Wiipuri 6.10.1894, 2; Mikkeli 17.11.1894,3; Kalemaa 1978, 79-87; Linnoila 1933, 32; Leino-Kaukiainen 
1988, 468-469. 

8 Jurtikka, ”Kirje Viipurista”, Itä-Suomen Sanomat 22.12.1894, 3; Viipurin Sanomat 21.12.1895, 1. 

9 Matikainen 2020, 44-47. 

Viipurin läheltä maapalan ja alkoi pitää leipomoa Viipurissa. Pariskunta 
ei enää palannut yhteen.'* 

Jo ennen asumusero-oikeudenkäyntiä Kurikka lähti mukaan käynnis- 
tämään uutta Itä-Suomen Sanomat -lehteä. Kumppaneikseen hän sai 
A. B. Mäkelän ja E. I. Roinin, jotka niin ikään olivat jättäneet Viipurin Sa- 
nomat omistajanvaihdoksen yhteydessä. Muutamien näytenumeroiden 
jälkeen Itä-Suomen Sanomat alkoi ilmestyä säännöllisesti Lappeenran- 
nassa vuoden 1895 alusta." 

Uusilehti markkinoi itseään tähtitoimittaja ”Jurtikan” nimellä. Kurikka 
asui lehden ilmestymisen alkaessa kuitenkin Säiniöllä Viipurin maalais- 
kunnassa ja jäi siksi sivuun varsinaisesta toimitustyöstä. Vastaavaksi 
toimittajaksi nimetty Mäkelä ei hänkään viihtynyt lehdessä kauan. 
Niinpä jo huhtikuussa 1895 Itä-Suomen Sanomat raportoi päätoimit- 
tajansa vaihdoksesta. Vaikka Kurikan ja Mäkelän ilmoitettiin jatkavan 
lehden avustajina, kumpikaan ei enää kirjoittanut Itä-Suomen Sanomiin. 
Nopealiikkeinen kaksikko jätti väliaikaisesti koko sanomalehtialan ja 
ryhtyi etsimään elantoa muualta (ks. tietolaatikko Supliikkimies vakuu- 
tusasioitsijana).' 


GontSarovin ja Erkon kustantaja 


Matti Kurikan kiinnostuksesta kustannusalaan kertoo se, että aloitet- 
tuaan Viipurin Sanomien toimittajana hän ryhtyi pian kustantamaan 
kirjallisuutta. Vuosina 1889-1890 ilmestyi kaikkiaan kymmenen Kuri- 
kan kustantamaa teosta. Julkaisukanavana toimi sanomalehden oma 
kirjapaino; moni kirjoista oli julkaistu lehdessä jo jatkokertomuksena. 
Suomenkielisten alkuperäisteosten lisäksi ilmestyi käännöksiä venäjäs- 
tä, ranskasta ja saksasta. 

Ensimmäinen kustanne olikin komea veto, venäläisen kirjallisuuden 
merkkipaalu, lehdessä vuoden 1889 alkupuoliskolla jatkokertomuksena 


10 Kalemaa 1978, 82—87. Asumusero-oikeudenkäynnistä ks. Viipurin raastuvanoikeuden | osaston 
pöytäkirja 11.3.1895, Cc:60, Viipurin raastuvanoikeuden arkisto, KA. 

11 Itä-Suomen Sanomat 29.12.1895, 1. 

12 Itä-Suomen Sanomat 13.4.1895, 3; 18.4.1895, 2. 

Kuva 3. Viipurin Sanomien toimitus 1890-luvun alussa. Vasemmalta: Kostja Nord, 
Matti Kurikka, J. A. Lyly, Ernst Ivar Roini ja A. B. Mäkelä. Fredrik Diehl, Museoviras- 
ton historian kuvakokoelma. CC BY 4.0. 


ilmestynyt Ivan Gont$Sarovin romaani Tavallinen juttu (alkuteos vuodelta 
1847). Nimimerkin ”Olga A-0” suomentama romaani ilmestyi huhti- 
kuussa 1889.5 Pietarilaisromaani kuvasi romanttisen idealismin ja liike- 


13 |. A. Gontsharow, ”Tavallinen histooria”, Viipurin Sanomat 3.1.1889, 3; ”Uutta kirjallisuutta”, Viipurin 
Sanomat 12.4.1889, 2. 

elämän käytännöllisyyden välistä ristiriitaa; samankaltainen jännite kan- 
natteli GontSarovin toista romaania Oblomov (1859), joka tuli Suomessa 
1900-luvulla hyvin suosituksi. 

Jouluksi 1889 Kurikan kustantamana ilmestyi peräti kuusi uutta teos- 
ta, joista kaksi oli hänen itsensä kirjoittamia. Kurikka julkaisi lehtinovel- 
linsa toisessa ”kyhäelmäkokoelmassaan” Pilven hattaroita. Viisinäytöksi- 
nen näytelmä Äärimmäisessä talossa jatkoi puolestaan Ailin paheksuttua 
naturalistista linjaa ja kuvasi työläisneitojen suistumista prostituutioon 
(ks. luku Näytelmät naisten asialla: Aili ja Äärimmäisessä talossa). Arvos- 
telijat eivät pitäneet näytelmän esittämistä mahdollisena." 

Saksan kielestä oli käännetty uusi romanttinen menekkiromaani 
Asbein: kuvaelmia taiturin elämästä (alkuteos 1888). Venäläisen ylhäisö- 
naisen ja nerokkaan viulistin rakkaustarinan oli laatinut tuottelias 
bööminsaksalainen kirjailija Ossip Schubin (oik. Lola Kirschner, 1854- 
1934), jonka Kurikka esitteli alkupuheessaan. 

Kansantajuista tietokirjallisuutta Kurikan kustantamien teosten jou- 
kossa edusti taloustieteilijä Maurice Blockin Kansallistalouden alkuperus- 
teet (1889), jossa talouselämän perusperiaatteet esiteltiin koululaisten 
ja opettajan vuoropuheluna. Teos tähdensi, että rikastuminen perustui 
työntekoon ja että rikkaillakin oli omat huolensa.5 Nimimerkin ”H-o” 
suomentamaa teosta markkinoitiin sillä, että se oli Ranskan akatemian 
palkitsema; Ranskassa Block (1816-1901) tunnettiin myös sosialismin 
vastustajana. 

Mainittakoon, että myöhemmin — konkurssinsa ja sosialismiin kään- 
tymisensä jälkeen — Kurikka itse kirjoitti kertomuksen muotoon puetun 
talousopin Raha, sen synty ja kehitys (Elämä 1906), joka perustui S. F. 
Nortonin teokseen Ten Men of Money Island (1892). Siinä Kurikka pyrki 
osoittamaan, että kapitalistinen järjestelmä johtaa rikkaiden ja kerjäläis- 
ten yhteiskuntaan ja lopulta katastrofiin. Uusi yhteiskunta oli perustet- 
tava sosialismille. 

Näiden lisäksi Kurikka julkaisi kolme uutta suomalaista kertomusta. 
Ensimmäinen oli Antero Kanervan Salakuljettaja: kertomus Rajajoen 


14 ”Kirjallisuutta”, Aamulehti 17.12.1889, 1; ” Kirjallisuutta”, Uusi Suometar 27.12.1889, 2. 
15 Block 1889, 75. 

tienoilta. Teos jäi kirjoittajansa, Kivennavalla työskennelleen kansa- 
koulunopettaja Antti Korjosen (s. 1863), ainoaksi; rappiotarina oli aikai- 
semmin ilmestynyt Viipurin Sanomissa nimellä Pullin Simo. Nimihenki- 
16 on Pietarista sokeria ja teetä salakuljettava renttu, joka tärvelee omat 
kauppapuuhansa ja vetää perheensä köyhyyteen. Salakuljettajaa kiiteltiin 
realistisesta kansankuvauksesta ja paikallisväristä. Kanerva osoitti, mi- 
ten salakuljetus ”turmelee sekä henkisesti että aineellisesti”.'* 

Seuraavaksi ilmestyi nimimerkin ”Koito” läpimätää kirkonpalvelijaa 
kuvaava kertomus Pappiparka. Salanimen takana oli pohjoiskarjalainen 
kansakoulunopettaja K. J. Juuti (1855-1911), joka tunnettiin maantieteen 
oppikirjoistaan. Teos sai kriitikoilta nuhteita: ”Tekijä saarnaa kun hä- 
nen pitäisi kuvata”? Päivälehdessä arvioitiin: ”Papin olisi huomannut 
roistoksi, silmäin palvelijaksi ja ulkokullatuksi vaikkakin sitä olisi paljo 
harvemmassa nimenomaan sanottu.”'s 

Elokuussa 1890 ilmestyi Matti Kurikan kahdeksas kustanne, Emil 
Lassisen laaja novelli Kalastajakadun kauppias, joka oli julkaistu Viipurin 
Sanomissa jatkokertomuksena kesällä 1890. Lassinen (1861-1938) oli 
uusmaalainen kansakoulunopettaja ja uuttera lehtikertomusten kynäili- 
jä. Hän siirtyi vuonna 1891 Lohjan kasvatuslaitoksen johtajaksi ja vuon- 
na 1906 porvoolaisen Uusimaa-lehden toimittajaksi. Kalastajakadun 
kauppias kuvasi hyveellistä talonpoikaa, joka perustaa puodin Helsingin 
laitakaupungille ja adoptoi katupojan. Teosta moitittiin tendenssin ja 
luonteenkuvauksen puutteesta sekä hajanaisuudesta: ”siinä on hurskaita 
hihhuleita, juoppoja, renttuja ja varkaita, kavaloita kauppiaita, kauniita 
tyttöjä, iloisia merimiehiä, ryysyisiä katupoikia.”'9 

Nimekkeiden valossa Kurikan kustantamo näytti porskuttavan hyväl- 
lä vauhdilla eteenpäin. Vuonna 1890 Kurikan kustannuksella ilmestyi 
näet kaksi Suomen arvostetuimman runoilijan J. H. Erkon (1849-1906) 
uutta teosta. Runokokoelma Kuplia sisälsi Euroopan matkavaikutelmien 


16 Werkko 1894, 84; O. Relander, ”Kotimaan kirjallisuutta”, Valvoja 3/1890, 195; ”Kirjallisuutta”, Waasan 
Lehti 21.12.1889, 2; Kanerva 1889. 

17 K. M. L. ”Kirjallisuutta”, Karjalatar 4.3.1890, 1. 

18 ”Kirjallisuutta”, Päivälehti 27.3.1890, 1; Werkko 1894, 68. 

19 Sit. ”Kalastajakadun kauppias”, Päivälehti 4.9.1890, 2; myös K. F. R., ”Kotimaan kirjallisuutta”, Valvoja 
10/1890, 505-506; Lassinen 1890. 

ja valtaapitäville suunnattujen kirpeiden heittojen lisäksi sortumisen 
tuntoja — muun muassa kuvanveistäjä Johannes Takasen muistorunon, 
jossa suomittiin kansaa siitä, ettei se suonut aineellista tukea taiteilijoil- 
leen. Joukossa oli pari Oskar Merikannon sävellyksinä elämään jäänyttä 
runoa, ”Merellä” ja ”Vältän pulan” (”Kullan murunen”).* Toisen teoksen 
esipuheessa Erkko puhui avoimesti henkilökohtaisesta kriisistään. Teos 
oli ”eletty kertomus” Uskovainen, jossa kuvattiin kansan syvien rivien 
hurmoksellisuutta muun muassa herännäisten ja hihhulilaisten lahkon 
kautta. Uskonnollisuus, seksuaalisuus, juopottelu ja taide kytkeytyivät 
yhteen. Romaanissa yhteiskunta saa kansanmiehen syytöksen: ”[T]lämä 
maailma on herroja varten eikä ole muilla hyvä olla ennen kuin tulevat 
herroiksi. Totuudessa täällä on vaikea vaeltaa, jollei perustuksia paran- 
neta.”*" Keskushenkilö Paavon värikäs vaellus taittuu elämänfilosofiaan, 
jossa on tolstoilaisia sävyjä: ”Jokainen oikea ja totuuteen pyrkivä ajatus 
on jumalinen ajatus.”?* Erkon muutaman aikaisemman teoksen kustan- 
taneelle Werner Söderströmille teos oli liian radikaali, mutta Kurikan 
aatteet kulkivat samaan suuntaan kuin Erkonkin. 

Kurikan kustannusliike ajautui taloudellisiin vaikeuksiin, sillä suu- 
ri osa kirjoista jäi myymättä. Tilanteen korjaamiseksi Kurikka kääntyi 
Werner Söderströmin puoleen ja tarjosi hänelle vuonna 1891 koko kirja- 
varastoaan, ”joukossa yli 1000 kappaletta Erkon Uskovaista ja 400 ”Kup- 
liz”. Erkon kustantajaksi rupesi Kurikan jälkeen kuitenkin Otava, joka 
julkaisi aikanaan myös Erkon Kootut teokset — joukossa Kurikan kaksi 
kustannetta. Kurikka itse puolestaan palasi kustantajaksi vuosina 1906- 
1907 vaikuttaessaan Elämä-osuuskunnassa. Kustanteiden joukossa oli 
tuolloinkin Kurikan omia kirjoituksia mutta myös yhteiskunnallisia ja 
okkultistisia käännöstekstejä.?4 Vaikka valtaosa näistä teoksista todennä- 
köisesti myi vaatimattomasti, ne kertovat paljon Kurikan mielenkiinnon 
kohteiden kehityksestä. 


20 Erkko 1890a. 

21 Erkko 1890b, 146. 

22 lbid., 188. 

23 Matti Kurikan kirje Werner Söderströmille 1891, Kirjailijakirjeenvaihto 54, WSOY:n arkisto, KA. 

24 Kurikan ja Elämä-osuuskunnan kustannustoiminnan hedelmiä olivat esim. Kurikan omat Elämän 
koulua -kirjoituskokoelmat (1907) ja Ina Oxenfordin kädestäennustusopas Kädenlukija (1907). 

Työmies-lehti vähäväkisten ja Kurikan äänitorvena 


Kun työväenliike vähitellen levittäytyi Suomeen 1890-luvulla, liikkeen 
aktivistit alkoivat haikailla omaa äänenkannattajaa aatteilleen. Sellaiseksi 
saatiin Työmies-lehti, joka alkoi ilmestyä Helsingissä alkuvuonna 1895. 
Työmiehen ensimmäinen päätoimittaja A. H. Karvonen oli ammatil- 
taan opettaja, ja hän edusti vielä työväenliikkeen nuorsuomalaista ja 
sosiaalireformistista siipeä. Lehden kirjoittajakuntaan liittyi kuitenkin 
jo alkuvuosina Fdvard Valppaan ja Fetu Salinin kaltaisia hahmoja, jotka 
omaksuivat avoimen sosialistisia ajatuksia.” Heidän vaikutuksestaan 
lehden linja alkoi nopeasti radikalisoitua, minkä seurauksena Karvonen 
jätti päätoimittajan tehtävät vuoden 1897 alussa. Hänen seuraajakseen 
valittiin Matti Kurikka, josta tuli samalla lehden ensimmäinen päätoi- 
minen toimittaja. Konkurssiskandaalissa ryvettyneen Kurikan tausta 
ei kuitenkaan miellyttänyt kaikkia. Hänen valintaansa vastusti muun 
muassa työväenliikkeen johtohahmo N. R. af Ursin, joka protestiksi ero- 
si Työmiehen toimituksesta.?* 

Kurikan kaudella Työmiehen linja muuttui entistä luokkataisteluhen- 
kisemmäksi ja hyökkäävämmäksi. Kurikka hyljeksi työväenliikkeen yh- 
teistyötä porvarillisten puolueiden kanssa ja rohkaisi Helsingin työväes- 
töä vaalilakkoon vuoden 1898 valtiopäivävaaleissa. Tämä teki Kurikasta 
ja Työmiehestä porvarillisten sanomalehtien silmätikkuja.? Kurikan är- 
häkkä linja kuitenkin nosti Työmiehen levikkiä, joka ylsi 5 000:een vuon- 
na 1899. Samalla lehti kehittyi suomalaisen työväenliikkeen pää-äänen- 
kannattajaksi, jollaisena se pysyi lakkauttamiseensa eli kevääseen 1918 
saakka.?8 

Kurikan kausi päätoimittajana päättyi hänen keväällä 1899 aiheutta- 
maansa kohuun, joka alkoi suurta adressia käsitelleestä pääkirjoituk- 
sesta. Häntä seurasi lehden luotsina tilapäisesti A. B. Mäkelä, joka oli 
tullut toimitukseen Kurikan vanavedessä aivan kuten aiemmin Viipurin 


25 Soikkanen 1961, 49-51. 

26 Salmelin 1967, 105-106; Soikkanen 1961, 52. 

27 Laine 1951, 104-107; Salmelin 1967, 117. 

28 Soikkanen 1961, 161-162, 165-166; Leino-Kaukiainen 1988, 543. 

Pääkaupungin työväestön maanvaivat: 


Nälkä—Verotaakka— Matti Kurikka. 


Kuva 4. Päätoimittaja Matti Kurikan kirjoittelu radikalisoi Helsingin työväestöä ja 
ärsytti kaupungin porvarillisia piirejä. Kaarlo Karin pilakuva Matti Meikäläinen -leh- 
dessä 11.11.1898. Kansalliskirjaston digitaaliset aineistot. 


Sanomiin. Työmiehen pitkäaikaisin päätoimittaja oli kuitenkin Edvard 
Valpas, joka aloitti lehden johdossa vuonna 1900 ja jatkoi vuoteen 1918 
saakka. Valppaan kaudella lehden linjaksi tuli kautskylainen sosialismi, 
ja kurikkalais-teosofiset äänenpainot työnnettiin syrjään.?? Kurikan an- 
siot Työmiehen nostamisessa sosialismin äänitorveksi pysyivät kuitenkin 
helsinkiläisen työväestön muistissa, mikä helpotti Kurikan näyttävää 
paluuta kaupungin poliittisille areenoille Amerikan-vuosien jälkeen 
suurlakon kynnyksellä 1905. 


29 Soikkanen 1961, 164-165; Soikkanen 1967, 79-81; Leino-Kaukiainen 1988, 541. 

S 2 for Matti jag med nöje 
reserverar; För Matti som 
i Työmies alt utbasunerar. 


Kuva 5. Päätoimittaja Matti Kurikka ikuistettuna kuvasarjassa ”Kansalaisen 
ABC-kirja”. Alex Federley, Fyren 18.3.1899. Kansalliskirjaston digitaaliset aineistot. 

Supliikkimies vakuutusasioitsijana 


Sami Suodenjoki 
O https://orcid.org/0000-0002-6301-7462 


Konkurssin tehnyt Matti Kurikka joutui keväällä 1895 etsimään uu- 
sia toimeentulon lähteitä. Sellaisen tarjosi työ vakuutusasiamiehe- 
nä. Kiertävän vakuutusasioitsijan ammatti yleistyi Suomessa 1800- 
luvun jälkipuolella vakuutusalan nopean kasvun mukana. Mark- 
kinoille työntyi aluksi amerikkalaisia ja muita ulkomaisia vakuutus- 
yhtiöitä ja vähitellen myös kotimaisia yrityksiä, jotka kaikki tarvitsi- 
vat eri puolilla maata toimivia asioitsijoita.’ 


Vakuutusasioitsijan työ edellytti jonkinlaista koulusivistystä, käy- 
tännössä ainakin auttavaa kirjoitus- ja laskutaitoa sekä lainopillista 
tietämystä. Lisäksi vaadittiin hyviä puhelahjoja. Nämä edellytykset 
sulkivat ammatin merkittävältä osalta väestöstä, mutta köyhtyneelle 


Matti Kurikalle työ näyttäytyi mitä sopivimpana ponnahduslautana. 
Kurikka kuten monet muut työskentelivät vakuutuskauppiaina vain 
tilapäisesti ennen siirtymistään muunlaisiin liikemiehen, asioitsijan 
tai kynäilijän tehtäviin. Vakuutusasioitsijan työssä kehittynyt epä- 
röivien asiakkaiden taivuttelemisen taito oli hyödyllinen myös po- 
litiikassa. 


Matti Kurikan rekrytoi matka-asiamieheksi amerikkalainen The 
Mutual Life -henkivakuutusyhtiö, joka oli perustettu 1840-luvulla ja 
joka levittäytyi Suomen markkinoille 1890-luvulla.? Kurikka hankki 
yhtiölle asiakkaita Itä-Suomessa keväästä 1895 seuraavan vuoden 


syksyyn. Tehtävässään hän pääsi myös hyödyntämään kirjoittajan 
lahjojaan mainostamalla yhtiötä lehtien palstoilla. Esimerkiksi Wuoksi- 


lehdessä hän kuvaili työnantajaansa ”kansainväliseksi hyväntekeväi- 
syyslaitokseksi” ja vakuutti sen kykenevän tarjoamaan vakuutuksia 
asiakkailleen huomattavasti suomalaiskilpailijoita edullisemmin: 


1 Ks. Rinne 1966, erit. 125, 131—135. 
2 The Mutual Life Insurance Company of New Yorkin varhaisvaiheista ks. Murphy 2010, erit. 21, 172. 

Mutuaali-yhtiö on kuni luotu siksi valtasuoneksi, jonka kautta ver- 
rattoman huokeasti voi saada pääomia virtaamaan ulkomailta 
hajalleen kansan keskuuteen, ja että siis pienien säästöjen sijoit- 
taminen Mutuaalin huostaan tulee suuresti hyödyttämään sekä 


yksityisiä että koko maata3 


Konkurssiskandaalissa ryvettyneen entisen päätoimittajan ajautu- 
minen vakuutusasioitsijaksi herätti kiinnostusta lehdistössä, ja 


erityisesti Wiipuri-lehti otti Kurikan hampaisiinsa.4 Lehti muun 
muassa uutisoi, että Kurikka oli johtanut harhaan erästä Viipurin 
pitäjässä asuvaa talollisen tytärtä kertoessaan tälle kaupittele- 
mansa henkivakuutuksen ehdoista. The Mutual Life sai vuosina 
1895-1897 itäsuomalaisessa lehdistössä yleisemminkin kielteis 
julkisuutta vakuutusmyynnin epäselvyyksistä ja harhaanjohtavas 
markkinoinnista.* Erityisen kärkkäästi yhtiötä arvosteli juuri vanha- 
suomalainen Wiipuri-lehti, jonka väitteitä Kurikka yritti puolestaan 
oikoa vastineillaan? 

The Mutual Life -yhtiöön kohdistuneet epäilyt eivät olleet ainut- 
laatuisia, sillä vakuutuskaupan epäselvyyksiä käsiteltiin lehdistössä 
paljon 1800-luvun lopulla ja 1900-luvun alussa. Höynäytetyksi it- 
sensä kokeneet asiakkaat haastoivat vakuutusasioitsijoita ajoittain 
käräjille, ja joskus asioitsija paljastui petkuttajaksi. Kiistojen ja hui- 
jausten yleisyyteen vaikutti se, että alaa koskevat asetukset ja peli- 
säännöt olivat epäselvät ja valvonta léyhaa.2 


O: 


w 


Matti Kurikka, "Yleisöltä", Wuoksi 15.5.1895, 3. 

”Poskeisen pakinoita”, Wiipuri 19.5.1895, 3. 

"Pahasti pettynyt", Wiipuri 12.12.1895, 2. 

Esim. Laatokka 7.8.1895, 2; Jyränkö 22.10.1895, 3; Karjalatar 24.10.1896, 2; Mikkelin Sanomat 

6.8.1897, 4. 

7 —”Tavattomia vaaditaan”, Wiipuri 30.11.1895, 2; Matti Kurikka, ”Yleisöltä. Keskustelun jatkoa”, 
Wuoksi 24.7.1895, 3. 

8 Ks. esim. ”Oikeus- ja poliisiasiat”, Työmies 2.5.1912, 7. 

9 Henkivakuutusalan säädöksistä ja niiden puutteista ks. Rinne 1966, 136-139. 

Matti Kurikan verkostoissa oli muitakin vakuutusasioitsijana 
toimineita henkilöitä. Kurikan toimittajatoveri A. B. Mäkelä aloitti 

Life -yhtiön asiamiehenä jo ennen Kurikkaa ja kenties 


vaiheissa myös Kurikan myöhemmät poliittiset liitto- 
Itkonen ja Juho Meronen." Meronen sai keväällä 1899 
a mainetta venäläistämistoimien kannattajana, mutta 


myös käräjille petoksesta, koska syytteen mukaan hän 


yt ”Yleisen henkivakuutusyhtiön” nimissä olemattomia va- 


ia kahdelle alaikäiselle tytölle Kirvussa? Tässä yhteydessä 


ehti yhdisti hänet Kurikkaan väittämällä, että hän oli toimi- 
nut aiemmin ”Kurikan apulaisena amerikkalaisissa henkivakuutus- 


asioissa”. Väite ei välttämättä pitänyt paikkaansa, mutta se levisi 
muihinkin lehtiin, sillä hämärä vakuutuskauppa sopi luontevasti 


kansallismielisen lehdistön piirtämään kuvaan miesten epärehelli- 


sestä luonteesta. 


The Mutual Life 


(perustetta 1843) 


on maailman suurin ja varmin henkivakuutusyhtiö, 


jakaa kaikki voitot vakuuttajille. 
Pää-asiamies Alex. F. Lindberg 
Helsingissä. 
Matka-asiamies Itä-Suomessa 
Matti Kurikka. 


Kuva 6. Mutual-yhtiön ilmoitus Viipurin Sanomissa 25.9.1895. Kan- 
salliskirjaston digitaaliset aineistot. 


10 Itä-Suomen Sanomat 5.2.1895, 1. 

11. Käkisalmen Sanomat 31.3.1909, 2; Turun Lehti 8.8.1914, 3. 

12 Epäilty petos oli tapahtunut jo 1896, mutta Meronen saatiin oikeuden eteen vasta 1899. 
”Petollisuutta”, Wiipuri 26.9.1896, 2; Keski-Suomi 4.5.1899, 3; Kirvun käräjäkunnan talvikäräjät 
28.4.1899, ( 259, Cllla:31 Kirvun käräjäkunnan varsinaisasiain pöytäkirjat 1899, Jääsken 
tuomiokunnan arkisto, Kansallisarkisto. 

13 "Uusia Pietarin teillä kulkijoita", Wiipuri 9.4.1899, 2. 

14 Esim. Uusimaa 12.4.1899, 2; Kaiku 12.4.1899, 3. 

II 
Politiikan karikot 

Johdanto 


Mikko Pollari 
O https://orcid.org/0000-0003-0863-9784 


Yksi Matti Kurikan elämän keskeisistä juonteista oli hänen poliittinen 
toimintansa. 

Tällainen toteamus on toki jopa banaali itsestäänselvyys, koska kaiken 
Kurikan julkisen toiminnan voi katsoa olleen poliittista, tietoisesti tai 
Kurikan sitä tiedostamatta. Esimerkiksi Kurikan edellä esitellyissä kirjal- 
lisissa ja journalistisissa hankkeissa keskeistä oli hänen omaksumiensa 
radikaalien yhteiskunnallisten aatteiden ajaminen. Kurikan ihannesiir- 
tokuntahankkeetkin (ks. kirjan III osa), jotka pyrkivät ympäröivästä yh- 
teiskunnasta irtautumiseen ja siis ikään kuin politiikan ulkopuolelle, 
olivat mitä poliittisimpia hankkeita. Kurikan kohdalla myös henkilökoh- 
tainen oli poliittista, kuten hänen Hanna Räihän kanssa solmimansa 
tuomioistuinavioliitto (ks. luku Avioparin törmäävät haaveet) osoittaa. 
Jopa Kurikan uskonnolliset näkemykset olivat poliittisia tai ne vaikutti- 
vat olennaisesti hänen ajamaansa politiikkaan: hänen työväenaatteen- 
sakaan ei ollut pelkkää sosialismia vaan teosofista sosialismia. Uskonto 
ja politiikka olivat Kurikalle toisistaan erottamattomia osa-alueita, eikä 
uskonto voinut olla yksityisasia, kuten se Suomen Sosialidemokraattisen 
Puolueen vuoden 1903 puolueohjelmassa määriteltiin. 

Politiikkaa tai toimintaa poliitikkona on siis hyvin vaikea irrottaa 
Kurikan elämän muista osa-alueista, tai niiden irrottamisen yrittämi- 

nen olisi harhautunut, Kurikan ajattelun vastainen hanke. Näin ollen 
tämän kirjan kaikki osat kietoutuvat politiikkaan tai käsittelevät Kurikan 
kokonaisuudessaan poliittisen elämän eri osa-alueita. 

Kurikan poliittinen ura voidaan tietysti rajata käsittämään vain hänen 
puoluepoliittinen toimintansa, mutta siten kuva Kurikasta poliitikkona 
kapenisi tarpeettoman paljon. Tällöin rajauksen sisään mahtuisi hänen 
toimintansa vuonna 1903 SDP:ksi muuttuneessa Suomen työväenpuo- 
lueessa, joka kesti vain kaksi lyhyttä hetkeä — tovin ennen hänen läh- 
töään siirtolaiseksi Australiaan vuonna 1899 ja toisen kerran syyskuusta 
1905 elokuuhun 1906, jolloin hän erosi puolueesta ennen erottamis- 
taan. Lisäksi näin käsitettyyn Kurikan poliittiseen uraan kuuluisivat aika 
hänen itse perustamassaan Suomen Sosialistisessa Reformipuolueessa 
(1906-1908) sekä ehkä myös hänen yrityksensä päästä eduskuntaan 
yksityisiltä vaalilistoilta vuosina 1908 ja 1909. Näin ajatellen Kurikan 
poliittinen ura olisi siis kestänyt vain muutamia jaksoja noin kymmenen 
vuoden aikaikkunan sisällä. On selvää, ettei se ainakaan ole Kurikan 
poliittisen elämän koko kuva. 

Kurikka oli siis poliittinen oikeastaan kaikessa mitä teki, tai poliitti- 
suus ja vaikuttamisen halu olivat hänen toimintaansa määrittäviä teki- 
jöitä. Tätä hänen poliittisuuttaan, kuten koko hänen elämäänsäkin, 
määritti lannistumaton yrittäminen, haaveiden tavoittelu ja eteenpäin 
menemisen halu, ja samaan aikaan ajautuminen karikosta, jopa haaksi- 
rikosta toiseen. 

Yksi karikoista Kurikan elämässä oli ylitse muiden. Hänen vuoden 
1899 helmikuun manifestin vastaista adressia kritisoiva Haaksirikkoon 
jouduttua -artikkelinsa herätti kohun vailla vertaa ja teki hänestä toisten 
mielestä maanpetturin, toisten mielestä sankarin. Tämäkään karikko ei 
kuitenkaan merkinnyt haaksirikkoa, tai ainakaan se ei ollut lopullinen, 
koska Kurikka löysi tien eteenpäin: siirtolaiseksi Australiaan, ihanne- 
siirtokuntaa perustamaan. 

Toinen Kurikan poliittisen elämän pahimmista karikoista tuli vastaan 
elokuussa 1906 SDP:n Oulun puoluekokouksessa, jossa hän ja — osuvaa 
kyllä — J. K. Kari joutuivat jättämään puolueen. Tämäkään ei pysäyttänyt 
Kurikkaa, vaan hän perusti oman Sosialistisen Reformipuolueen, jonka 
ohjasi jälleen uuteen karikkoon, vuoden 1907 ensimmäisten eduskunta- 


JOHDANTO 87 


https://doi.org/ 10.21435 skst.1481 


vaalien murskatappioon. Kurikan kannalta vaalien tulos oli katastrofaa- 
linen: 80 paikkaa päävastustajalle SDP:lle eikä yhtään paikkaa hänen 
omalle puolueelleen. Olematon vaalimenestys johti lopulta Sosialistisen 
Reformipuolueen lakkauttamiseen ja Kurikan jäämiseen ilman omaa 
puoluetta. 

Vieläkään Kurikka ei kuitenkaan pysähtynyt vaan päinvastoin osoitti 
taas luonteenomaista lannistumattomuuttaan: kun eduskunnan vuosit- 
tainen hajotetuksi tuleminen tarjosi mahdollisuuksia, hän jatkoi yrityk- 
siään tulla valituksi kansanedustajaksi vaihtelevien kumppanien kanssa. 
Kansansuosio kuitenkin osoittautui kerta toisensa jälkeen vähäiseksi, ja 
vuoden 1909 tappiolliset eduskuntavaalit jäivät hänen viimeisikseen: 
Kurikka oli kiinni poliittisissa pohjamudissa eikä päässyt irti millään. 

Pelastusrenkaana tässä tilanteessa toimi New Yorkin Uutiset, joka tar- 
josi Kurikalle mahdollisuuden vielä yhteen uuteen alkuun Pohjois-Ame- 
rikassa. Ristiriitaista mainettaan vääräoppisena sosialistina hän ei tosin 
pystynyt täysin karistamaan uudella mantereellakaan. Suomessa ”ku- 
rikkalaisuuden” leima puolestaan määritti muidenkin kuin Kurikan 
itsensä kohtelua politiikan kentillä. Esimerkiksi Kurikan seuraajaksi 
tunnustautunut Vilho Itkonen ja sellaiseksi leimattu Oskar F. J. Ranius 
joutuivat työnnetyksi syrjään ideologisesti virtaviivaistetusta sosiaalide- 
mokraattisesta puolueesta. Vakiintuvien eduskuntapuolueiden ulkopuo- 
lelta joutuivat paikkaansa etsimään myös useat muut Kurikan poliittisiin 
verkostoihin kuuluneet toimijat. 

Työväenjohtaja kansakunnan ja keisarikunnan 
suhdemyrskyssä 


Sami Suodenjoki 
O https://orcid.org/0000-0002-6301-7462 


Matti Kurikan skandaaleista poliittisesti kauaskantoisin ajoittui kevää- 
seen 1899. Keisari Nikolai II antoi tuolloin helmikuun manifestina tun- 
netun julistuksen, joka vähensi Suomen valtiopäivien vaikutusvaltaa 
koko Venäjää koskevien lakien soveltamiseen Suomessa. Manifesti nos- 
tatti suomalaisessa julkisuudessa myrskyn, sillä kansallismielinen sivis- 
tyneistö tulkitsi sen Suomen perustuslakien räikeäksi loukkaukseksi. 
Kumotakseen manifestin sivistyneistö ryhtyi nopeasti keräämään maan- 
laajuista kansalaisadressia. Tämä suurena adressina tunnettu anomus 
oli osoitettu keisarille, ja sen allekirjoitti muutamassa viikossa puoli mil- 
joonaa suomalaista.' 

Adressin alkuunpanijat halusivat salata hankkeensa mahdollisimman 
pitkään, jotta venäläinen virkavalta ei pääsisi siitä jyvälle ja estämään 
adressin maanlaajuista keräystä. Siksi keräystä suunniteltiin pienessä 
piirissä, johon Työmies-lehden päätoimittajaa Matti Kurikkaa ei kutsuttu. 
Kurikka sai kuitenkin kuulla adressihankkeesta kiertoteitse.* Hankkeen 
pimittämisestä ärsyyntyneenä hän kirjoitti 3. maaliskuuta pääkirjoi- 


1 Suuresta adressista ks. Tommila 1999. 
2 Kujala 1995, 133; Hentilä 2013, 52. 

tuksen ”Haaksirikkoon jouduttua”, jossa hän arvosteli adressia kovin 
sanoin. Haaksirikkovertauskuvan Kurikka lainasi pääkirjoitukseensa 
kenties Juhani ja Pekka Aholta, jotka olivat samalla viikolla Uudessa 
Kuvalehdessä kuvanneet haaksirikkoa kansan yhtenäisyyden mittariksi.4 
Ahot tarkoittivat haaksirikolla helmikuun manifestia, mutta Kurikka 
muunsi allegoriaa omiin tarkoituksiinsa. Hän viittasi sillä nimenomaan 
suomalaisten herrojen haaksirikkoon helmikuun manifestin nostatta- 
massa myrskyssä. Kirjoituksellaan Kurikka tulikin julistaneeksi sodan 
kansallismieliselle sivistyneistölle ja johdattaneeksi itsensä myrskyn sil- 
mään. 

Mitä Kurikka sitten pääkirjoituksessaan oikeastaan lausui? Tarkalleen 
ottaen hän ei kyseenalaistanut suuren adressin päämäärää, sillä hän it- 
sekin vastusti venäläistämistoimia ja puolusti Suomen itsehallintoa.’ 
Kurikka kuitenkin katsoi, että työläisten tuli pidättäytyä adressin alle- 
kirjoittamisesta. Syynä oli se, ettei yläluokka ollut adressia suunnitelles- 
saan päästänyt työväestöä mukaan tasa-arvoisena toimijana eikä ollut 
aiemminkaan kuunnellut työväestön vaatimuksia valtiollisesta vallasta. 
Kurikan mielestä työväestön tuli osallistua vain mielenilmauksiin, jotka 
saivat alkunsa ”työväestön omasta aloitteesta ja puhtaitten kansanvaltais- 
ten periaatteitten pohjalla”.* Näin todetessaan Kurikka teki adressista 
luokkakysymyksen ja torjui kansallismielisen sivistyneistön vaaliman 
näkemyksen, jonka mukaan isänmaan puolustaminen kulki johtavana 
aatteena kaikkien puoluepyrintöjen yläpuolella. Tämä oli sivistyneistön 
silmissä raskauttavaa ja leimasi Kurikan epäisänmaalliseksi. 

Kurikan adressikritiikin aiheuttamaa myrskyä on käsitelty runsaasti 
aikaisemmassa historiankirjoituksessa ja Kurikan elämäkerrassa. Kalevi 
Kalemaa luonnehtii Kurikan kärkevää pääkirjoitusta yhdeksi suomalai- 
sen lehdistöhistorian kohutuimmista lehtikirjoituksista.? Historioitsija 
Antti Kujala puolestaan alleviivaa Kurikan kirjoituksen harkitsematto- 


3 M. K-a, ”Haaksirikkoon jouduttua”, Työmies 3.3.1899, 1-2. 

4 Uusi Kuvalehti 28.2.1899, 9-10; Maijala 2017, 41—42. 

5 Kurikan kriittisyys helmikuun manifestia kohtaan tulee hyvin esiin hänen kirjoittelustaan Työmiehessä 
helmikuussa 1899. Laine 1946, 113-115. 

6 M. K-a, ”Haaksirikkoon jouduttua”, Työmies 3.3.1899, 1-2. 

7 Kalemaa 1978, 116. 

muutta, sillä Kurikka ei vuodatuksellaan pelkästään tuominnut adressi- 
hanketta vaan myös vaaransi sen paljastamalla sen etukäteen. Tätä 
Kurikka ei luultavasti täysin hahmottanut, kun hän pääkirjoituksessaan 
arvosteli hankkeen lähtökohtia.’ 


Ajojahti porvarillisessa lehdistössä 


Kurikan kirjoitus ei herättänyt sanomalehdistössä huomiota vielä ilmes- 
tymistään seuranneina päivinä. Porvarilliset lehdet uskalsivat tarttua 
aiheeseen vasta, kun suuri adressi oli saatu pääosin kerätyksi. Ensim- 
mäisinä äänensä avasivat Hufvudstadsbladet ja Päivälehti, jotka tyytyivät 
8. maaliskuuta epämääräisesti vihjailemaan Kurikan edustaman sosia- 
lismin epäisänmaallisuudesta.? Seuraavina päivinä kannanotot jyrkkeni- 
vät. Porvarilliset lehdet tulkitsivat, että Kurikka tarkasteli adressihanketta 
vain kahden luokan välisenä vastakkainasetteluna, vaikka isänmaan 
edun olisi pitänyt ylittää tällaiset vastakkainasettelut. Kurikan tärkeys- 
järjestys — työväen asia ennen kansallista — oli niiden mielestä väärä ja 
suorastaan vaarallinen." 

Jyrkän tuomionsa Kurikalle julisti muun muassa nuorsuomalainen 
Keski-Suomi. Lehden kirjoittaja ihmetteli, miten ”työväestön tervejärki- 
nen enemmistö voi ristissä käsin sallia erään hurjastelevan intoilijan 
kaikenmoisten hämäräperäisten haaveilujen takia kevytmielisesti hei- 
kentää kansamme yhteistä asiaa”. Kirjoittaja ennakoi, että Kurikan räi- 
keää pääkirjoitusta ”eräällä taholla paremman puutteessa käytettäisiin 
maamme valtiollista asemaa yhäkin vahingoittavaan tarkoitukseen”." 
Näin hän sanallisti kansallismielisen sivistyneistön pelon siitä, että 
Venäjän hallitusvalta ottaisi Kurikan kirjoituksen välineekseen yhtenäis- 
tämispolitiikkansa edistämisessä. 


8 Kujala 1995, 133. 

9 W.H., ”Zachris Topelius och Matti Kurikka”, Hufvudstadsbladet 8.3.1899, 2; V. H., ”Zachris Topelius ja 
Matti Kurikka”, Päivälehti 8.3.1899, 3. 

10 Esim. ”Työväestö ja nykyinen asemamme", Uusi Suometar 14.3.1899, 2; ”Ajatelkaa, työmiehet, mitä tällä 
hetkellä teette!”, Uusi Aura 14.3.1899, 1. 

11 ”Kauanko mielettömyyttä siedetään?”, Keski-Suomi 11.3.1899, 3. 

Useat sanomalehdet yhdistivät Kurikan pääkirjoitukseen myös työ- 
väen mielenosoituksen, jota Kurikka oli johtanut yhdessä Jean Boldtin 
kanssa Helsingissä 19. helmikuuta. Mielenosoitus oli järjestetty rauhan- 
aatteen puolesta ja suurvaltojen asevarustelua vastaan, ja sitä oli seu- 
rannut Senaatintorilla monituhatpäinen yleisö. Tilaisuus muistetaan 
ennen muuta odottamattomasta kirkonkellojen jylystä, joka — ilmeisesti 
häirintätarkoituksessa — oli peittänyt alleen osan Kurikan ja Boldtin to- 
rilla pitämistä puheista. Mielenosoituksen päätteeksi osanottajat olivat 
huutaneet eläköön kansojen veljeydelle ja isänmaalle. Tapahtumassa 
viljellyn veljeysretoriikan vuoksi eräät lehdet pelkäsivät mielenosoituk- 
sen aiheuttavan väärinymmärryksiä, etenkin kun se oli järjestetty vain 
neljä päivää helmikuun manifestin antamisen jälkeen.” Huolena oli, 
että Kurikan johtamaa mielenosoitusta käytettäisiin Venäjällä todisteena 
suomalaisten suopeasta suhtautumisesta helmikuun manifestiin. 

Joissakin lehdissä Kurikka leimattiin suorastaan venäläisen virka- 
vallan kätyriksi. Näin hänet rinnastettiin henkilöihin, jotka helmikuun 
manifestin ja suuren adressin aktivoimina olivat ryhtyneet lähettämään 
kirjelmiä venäläiselle virkavallalle ja ilmaisemaan sille uskollisuuttaan.“ 
Tällaisia henkilöitä nousi suuren adressin keruun aikoihin julkisuuteen 
eri puolilta maata, ja heidät tuomittiin kansallismielisen lehdistön kir- 
joittelussa moraalisesti turmeltuneiksi isänmaanpettureiksi.5 

Venäläisen virkavallan yhteistyökumppaneiksi antautuneet kansalai- 
set saivat keväällä 1899 myös pilkkanimen ”titulus”. Lehtien käyttöön 
ottama nimike viittasi tekstiin, joka oli kaiverrettu henkilön hautaki- 
veen tai ristiinnaulittavan ristiin kuvaamaan tämän saavutuksia. Myös 
Kurikka joutui adressikritiikkinsä johdosta kantamaan ”tituluksen” arvo- 
nimeä, vaikka hän ei kirjoittelussaan ollut millään tavoin kannattanut 
venäläishallinnon toimenpiteitä." Kuvaavan esimerkin pilkkanimen yh- 


12 ”Rauhanyhdistyksen mielenosotus”, Päivälehti 20.2.1899, 2; ”Herrar Jean Boldts och Matti Kurikkas 
upptåg”, Hufvudstadsbladet 20.2.1899, 3; "En fredsdemonstration”, Nya Pressen 20.2.1899, 2. Kurikan 
puhetta häirinnyttä kirkonkellojen soittoa korostaa esim. Kalemaa 1978, 113-114. 

13 Keski-Suomi 2.3.1899, 1-2. ”Kirje Helsingistä”; ”Teko ja seuraus”, Mikkelin Sanomat 4.3.1899, 3. 

14 Esim. ”Hra Kurikka Messaroschin kunnian jakajana”, Jyränkö 13.4.1899, 3; ”Päivän pakinoita Helsingistä 
ja muualta”, Matti Meikäläinen 14.4.1899, 4. 

15 Suodenjoki 2014, 152-153; Suodenjoki 2022. 

16 Esim. ”Morgontidningarna”, Aftonposten 14.3.1899, 2. 

Kuva 7. Nuorsuomalaisen 
pilalehden näkemys Matti 
Kurikan suhteesta Venäjään. 
Kaarlo Kari, Matti Meikäläinen 
17.3.1899. Kansalliskirjaston 
digitaaliset aineistot. 


distämisestä venäläismielisyyteen tarjoaa Sanomia Turusta, joka kirjoitti: 
”Venäjällä syntyneenä ja ehkä myös venäläisiin tapoihin perehtyneenä 
titulus Kurikka luultavasti uskoo, että Suomen työväelle kelpaa millai- 
nen opetus tahansa.”” 

Kurikan leimaamista ”titulukseksi” paheksui vuotta myöhemmin työ- 
väenkirjailija Esa Paavo-Kallio, joka todennäköisesti tunsi Kurikan hen- 
kilökohtaisesti.'* Työmieheen kirjoittamassaan artikkelissa Paavo-Kallio 
kuvasi Kurikkaa puhdasmieliseksi ja rehelliseksi persoonaksi, joka oli 
joutunut perusteettomasti ”ällipäiden” lehtien parjaamaksi puolustet- 
tuaan isänmaan onnea ja kärsivää kansaa." Puolustuspuheenvuorossa 
kuului yhden marginaaliin työnnetyn työväenaktiivin sympatia toista 
kohtaan. Paavo-Kallio oli nimittäin itsekin julkisten kohujen saattelema 
ja myös työväenliikkeen sisällä ristiriitoja aiheuttanut persoona.”° 


m 


17 Kansan lapsi, ”Työkansa ja 'Työmies 
18 Pollari 2016a. 

19 Esa Paavo-Kallio, ”Koskelan draama”, Työmies 17.8.1900, 2-3. 
20 Paavo-Kalliosta laajemmin ks. Suni 2014. 


, Sanomia Turusta 18.3.1899, 1. 

Matti ampiaispeläsfä. 


Kuva 8. Matti Kurikka lehdistön piikittelyn kohteena. Kurikan saamia pistoksia hoi- 
taa toimittajatoveri A. B. Mäkelä. Alex Rapp, Velikulta 6.4.1899. Kansalliskirjaston 
digitaaliset aineistot. 


Useat Kurikan pääkirjoitusta vastaan hyökänneet porvarilliset kirjoit- 
tajat liittivät Kurikan mielipiteet hänen inkeriläisyyteensä. Näiden kir- 
joittajien mukaan Kurikka ei venäläisenä maahanmuuttajana kyennyt 
ymmärtämään suomalaisten kansallistunnetta ja laillisuuskäsitystä.*" 
Esimerkiksi ”Suomalainen työmies” kirjoitti Hämäläisessä: 


Minä luulen että hra Matti Kurikka menestyisi paremmin omassa 
synnyinmaassaan kuin täällä. Eiköhän siellä olisi otollisempi työ- 


21 Esim. ”Huru länge skall det fä fortgä?”, Nya Pressen 19.3.1899, 2; ”Matti Kurikka”, Uudenkaupungin 
Sanomat 22.3.1890, 3. 

ala, siellä, jossa ei ole mikään eduskuntalaitos olisi haittana hänen 
hyväntahtoisille puuhilleen. Ja toivon minä puolestani menes- 
tystä hänen ”viimeiselle ponnistukselleen.” Täällä ei häntä enää 
kaivata.?? 


Hyökkäykseen Kurikkaa vastaan liittyi myös hänen entinen lankonsa 
Onni Palmqvist, jonka pitkä mustamaalaava kirjoitus julkaistiin useis- 
sa lehdissä. Kirjoituksessaan Palmqvist luonnehti Kurikkaa velvolli- 
suudentunnottomaksi vihankylväjäksi, joka vallanhimoisuudessaan oli 
tyystin sopimaton kohde työväestön ihailulle. Hän myös kyseenalaisti 
Kurikan siveellisyyden kuvaamalla yksityiskohtaisesti, miten Kurikka 
oli hylännyt vaimonsa eli Palmgvistin siskon lapsineen muutamia vuo- 
sia aiemmin. Samalla Palmgvist kuitenkin huomautti, että lehtien har- 
rastama Kurikan inkeriläisyyden alleviivaaminen loukkasi syvästi Inkerin 
kansaa. Inkeriläiset nimittäin olivat suomalaisten tavoin sitkeästi pitä- 
neet ”puoliaan suuren, vieraan kansan keskuudessa” ja häpesivät siksi 
itsekin keskuudessaan kasvaneen Kurikan häpeällistä toimintaa. 
Kurikan kirjoituksen nostattamaa myrskyä havainnollistaa kuvio 4, 
joka kuvaa hänen nimensä suhteellista esiintymistiheyttä suomalais- 
ten sanomalehtien sivuilla vuosina 1880-1915. Tarkemmin sanottuna 
kuvio näyttää, kuinka suuressa osassa sanomalehtien sivuista esiintyi 
nimi ”Matti Kurikka” kerran tai useammin. Vuosi 1899 erottuu kuvios- 
sa lehtinäkyvyyden selkeänä huippuna: tuolloin Kurikan nimi esiintyi 
1,9 prosentissa sanomalehtien sivuista. Myös lukumääräisesti mitat- 
tuna lehdet mainitsivat Matti Kurikan nimen vuonna 1899 useammin 
kuin minään muuna vuonna: nimi esiintyi 1 154 eri sivulla. Näistä esiin- 
tymisistä peräti 534 oli maalis- ja huhtikuussa ilmestyneissä sanoma- 
lehdissä.?* Osa hakutuloksista on Matti Kurikan nimen luonnollisia 


22 Suomalainen työmies, ”Työmies”, Hämäläinen 18.3.1899, 1. 

23 Palmavistin kirjoituksen julkaisi ensimmäisenä ”Yleisöltä”, Mikkelin Sanomat 6.4.1899, 3-4. 

24 ”Yleisöltä”, Jyränkö 8.4.1899, 3. 

25 Haku on tehty Kansalliskirjaston Digi-palvelussa 15.8.2021 käyttämällä hakusanaa ”Matti Kurikka” ja 
rajaamalla haku suomen- ja ruotsinkielisiin sanomalehtiin. Hakutuloksista on siivottu yksittäisiä tu- 
loksia, jotka viittaavat toiseen Matti Kurikka -nimiseen henkilöön tai Kurikka-nimiseen paikkakuntaan. 

26 Haku ”Matti Kurikka” -hakusanalla digitoiduista sanomalehdistä koko vuodelta 1899 ja erikseen 
ajanjaksolta 1.3.-30.4.1899. https://digi.kansalliskirjasto.fi/search, haettu 31.3.2020. 

Kuvio 4. Hakusanan ”Matti Kurikka” esiintymistiheys (%) suomalaisten sanoma- 
lehtien sivuilla vuosina 1880—1915. 


mainintoja hänen päätoimittamansa Työmiehen tunnuslaatikossa, mut- 
ta pääsyy hänen äkilliseen näkyvyyteensä oli adressikohun laajenemi- 
nen valtakunnalliseksi uutisaiheeksi. Monet lehdet tarttuivat hanakasti 
mahdollisuuteen pudottaa jalustalta Kurikan kaltainen hahmo, joka är- 
häkkänä työväenagitaattorina oli hämmentänyt julkisuutta edeltävinä 
kuukausina. 

Kurikan riepottelun saamia mittasuhteita selittää myös helmikuun 
manifestin tärkeys uutisaiheena keväällä 1899. Lehdistö pystyi käsittele- 
mään adressikysymystä ja sen aiheuttamaa tyytymättömyyttä verraten 
vapaasti, sillä viranomaissensuuri oli Suomessa vielä suhteellisen väljää. 
Vasta kesästä 1899 alkaen sensorien ote lehdistöstä tiukkeni, paljolti 
juuri manifestikeskustelun seurauksena, ja tämän jälkeen Suomen ja 
Venäjän suhteen käsittely muuttui lehdissä vähitellen varovaisemmak- 
si.” Vielä maalis-huhtikuussa lehdistö kuitenkin käytti puhevapauttaan 
sumeilematta ja sisällytti Kurikkaa arvosteleviin kirjoituksiinsa avointa 


27 Ks. Leino-Kaukiainen 1984, 40—47, 54-56, 61-62. 

Kuva 9. Allegoriat myrskyssä purjehtimisesta, karikoista ja haaksirikosta kiinnittyi- 
vät lähtemättömästi Matti Kurikkaan alkuvuonna 1899. Oheinen kuva julkaistiin 
Fyren-lehdessä osana kilpailua, jossa lukijoita pyydettiin keksimään kuvatekstejä. 
Palkituksi tuli ehdotus: ”Skeppet gär ej alltid, dit styrman vill.” (Fyren 13.6.1899.) 
Vaikka kuvan yhteydessä ei mainita Kurikan nimeä, parrakkaan kapteenin esikuva 
oli lehden lukijoille luultavasti itsestään selvä. Fyren 27.5.1899. Kansalliskirjaston 
digitaaliset aineistot. 


hallituksen politiikan kritiikkiä ja jopa venäläisvastaisuutta. Ilmaisun- 
vapaus, josta Kurikka itse oli hyötynyt Työmiehen toimittajana, oli näin 
osaltaan vauhdittamassa hänen poliittista haaksirikkoaan. 

Kiistan aiheuttama jännite työväenliikkeessä 

Kurikan pääkirjoituksessaan esittämä kritiikki suurta adressia kohtaan ei 
kuohuttanut pelkästään porvarillisia piirejä vaan myös työväenliikettä. Jo 


7. maaliskuuta — siis ennen kuin lehtikohu oli alkanut — Työmies-lehteä 

julkaisevan Työväen Sanomalehti Osakeyhtiön johtokunta antoi Kuri- 
kalle varoituksen tämän kirjoittelusta.?$ Heti kohun alettua Jean Boldt, 
joka oli muutama viikko aiemmin esiintynyt Kurikan aisaparina rauhan- 
mielenosoituksessa, puolestaan kiirehti irtisanoutumaan Kurikan mieli- 
piteistä Hufvudstadsbladetissa.* Kriittiseen rintamaan liittyi myös tampe- 
relainen työväestön äänenkannattaja Kansan Lehti 11. maaliskuuta. Pää- 
kirjoituksessaan ”Kuka on joutunut haaksirikkoon?” lehti julisti Kurikan 
adressikritiikin kansakunnalle vaaralliseksi ja korosti porvarilehtien ta- 
paan, että synnyinmaan rakkaus tuli ymmärtää puolueriidat ylittäväksi 
voimaksi? Nämä kannanotot osoittavat, että Kurikan adressikritiikki 
kammoksutti monia työväenliikkeen puolestapuhujiakin. 

Seuraavina viikkoina Kurikan menettely nousi keskustelunaiheeksi 
työväenyhdistysten kokouksissa ympäri maata. Viipurin työväenyhdistys 
vaati päätöslauselmassaan jopa Kurikan erottamista Työmiehen toimi- 
tuksesta. Päätöslauselmaa esitti yhdistyksen puheenjohtaja, nuorsuo- 
malainen aktiivi J. A. Lyly, joka oli Kurikan entinen työtoveri Viipurin 
Sanomista ja hänen seuraajansa lehden päätoimittajana. Viipurin työ- 
väenyhdistyksen päätös ei kuitenkaan ollut yksimielinen, sillä osa yhdis- 
tyksen jäsenistä vaati tuen ilmaisemista Kurikalle ja Työmiehelle.3" 

Samankaltaista ristivetoa oli monien muidenkin kaupunkien työväen- 
yhdistyksissä? Esimerkiksi Mikkelin työväenyhdistyksen kokouksessa 
syntyi kiihkeä väittely vetoomuksesta, jolla Kurikka haki itselleen työ- 
väenjärjestöjen tukea. Väittelyn tuloksena useat läsnäolijat poistuivat 
protestiksi paikalta. Jäljelle jääneet lausuivat kannatuksensa Kurikalle ja 
paheksuivat jyrkästi hänen ulosheittoaan Suomalaisesta Teatterista (ks. 
tietolaatikko Ulosheitto Arkadia-teatterista).3 

Kurikka joutui adressikritiikkinsä johdosta solvausten ja ahdistelun 
kohteeksi Helsingin kaduilla. Väkivallan pelossa hän liikuskeli naamioi- 


28 Kujala 1995, 134. 

29 Jean Boldt, Sigurd Wetterhoff-Asp, ”Ett rykte”, Hufvudstadsbladet 10.3.1899, 6. 

30 ”Kuka on joutunut haaksirikkoon?”, Kansan Lehti 11.3.1899, 1-2. 

31 ”Viipurista”, Työmies 16.3.1899, 3; Laine 1946, 120—121. 

32 "Matti Kurikka och Björneborgs arbetareförening”, Björneborgs Tidning 16.3.1899, 2; "Matti Kurikka ja 
Porin työväestö”, Satakunta 23.3.1899, 2; Kujala 1995, 137; Tapiola 1968, 75-76; Soikkanen 1961, 68; 
Suodenjoki & Peltola 2007, 84-85. 

33 Mikkeli 24.3.1899, 3. 

tuneena ja jopa leikkasi maineikkaan tukkansa ja partansa. Hyökkäyksil- 
tä ei välttynyt myöskään Työmies-lehden toimitus. Porvarilliset kansalai- 
set boikotoivat lehteä ensin estämällä siltä paperin ja sähkön saannin 
sekä myöhemmin järjestämällä toimitukselle häädön tiloistaan.34 

Porvarillisten piirien hyökkäykset näyttivät monien työväenaktiivien 
silmissä iskulta koko työväenliikettä vastaan ja saivat heidät ryhmitty- 
mään Kurikan ja Työmiehen tueksi. Useat työväenjohtajat, kuten Edvard 
Valpas, A. B. Mäkelä ja Oulun työväenyhdistyksen puheenjohtaja Matti 
Vuolukka, puolustivat Kurikkaa Työmiehen palstoilla.35 Kurikan tueksi 
asettui näkyvästi myös Helsingin kirvesmiesten ammattiosaston pu- 
heenjohtaja Matti Paasivuori. Hän väitteli aiheesta työväenyhdistyksen 
juttutuvassa Länsisuomen Työmiehen toimittajan Taavi Tainion kanssa, 
sillä Tainio puolsi työväestön yhteistyötä porvariston kanssa Venäjän 
hallituksen politiikan vastustamiseksi ja katsoi Kurikan aiheuttaneen 
vahinkoa työväenasialle. Paasivuori taas piti Kurikan arvostelemista por- 
varien liehakointina ja ammattikateutena, kuten hän kirjoitti Työmiehen 
yleisönosastoon 23. maaliskuuta. Kurikka palkitsi Paasivuoren tuen 
tekemällä aloitteen tämän valitsemisesta Työväen Sanomalehti Osake- 
yhtiön hallitukseen huhtikuun alussa 3* 

Kurikan puolustajiksi kääntyivät lopulta myös turkulainen Länsisuo- 
men Työmies ja tamperelainen Kansan Lehti. Vaikka vastaperustetut Työ- 
miehen sisarlehdet olivat kohun alkuvaiheessa arvostelleet Kurikkaa, ne 
tuomitsivat porvarillisten ajojahdin Kurikkaa ja hänen lehteään vastaan 
ja tulkitsivat sen uhkaavan koko työväenliikettä. Työväenliikkeen histo- 
riankirjoitus korostaakin, että viime kädessä jupakka Kurikan ympärillä 
radikalisoi suomalaista työväenliikettä ja edesauttoi sen irtautumista li- 
beraalin sivistyneistön talutusnuorasta.3* Työväenliikkeen itsenäistymi- 
nen porvarillisen johdon helmasta oli tosin ollut käynnissä jo muuten- 
kin syksystä 1898 alkaen. Tuolloin Helsingin työväenyhdistys oli tehnyt 


34 Kujala 1995, 133-134; Laine 1946, 122-123; Seppälä 2010, 33. 

35 Kujala 1995, 135-137; Laine 1946, 122-123. Kurikkaan Suomalaisessa Teatterissa kohdistuneen hyök- 
käyksen vaikutuksesta työväenliikkeen kantoihin ks. esim. Kansan Lehti 21.3.1899, 1-3. 

36 Hentilä 2013, 52-56. 

37 Kujala 1995, 137; Salmelin 1967, 230-231. 

38 Ks. esim. Soikkanen 1961, 68; Laine 1946, 123-125. 

valtiopäivävaaleissa vaalilakon ja järjestäytynyt omaksi työväenpuolueek- 
seen. Vaalilakko oli herättänyt yleistä paheksuntaa porvarillisessa leh- 
distössä, joka jo tuolloin oli kohdistanut syyttävän sormensa erityisesti 
Kurikan ja Työmiehen harjoittamaan kiihotukseen.3? Kurikka oli siten jo 
ennestään leimautunut porvarillisissa piireissä vaaralliseksi agitaatto- 
riksi, ja tämän leiman hänen adressikritiikkinsä lopullisesti sementoi. 

Toisaalta kevään 1899 tapahtumat aiheuttivat pitkäikäisiä säröjä työ- 
väenliikkeen sisälle. Historioitsija Antti Kujalan mukaan Kurikan toi- 
mien lyömä leima Helsingin työväenliikkeeseen vaikutti siihen, että kun 
Suomen työväenpuolue perustettiin heinäkuussa 1899, puoluehallinnon 
kotipaikaksi valittiin Turku eikä Helsinki. Osaksi valintaan vaikutti Tu- 
run työväenyhdistyksen puheenjohtajan tohtori N. R. af Ursinin nosta- 
minen puolueen johtajaksi, mutta Helsingin sivuuttaminen johtui 
varmasti myös Kurikkaa kohtaan tunnetuista epäluuloista. Ylipäänsä 
Kurikan adressikritiikki loi perustaa jakolinjoille, jotka näkyivät vuosien 
ajan Helsingin työväenliikkeen nokitteluna Tampereen ja Turun työ- 
väenliikkeen kanssa.1* Tätä nokittelua on luodattu ammattiyhdistysliik- 
keen ja poliittisen työväenliikkeen historiankirjoituksessa runsaasti." 

Adressijupakka heijastui myös maaseudun ja teollisuuskeskusten työ- 
väenyhdistyksiin. Monet näistä yhdistyksistä esittivät omia päätöslausel- 
miaan Kurikan toiminnan johdosta ja samalla ehkä ensi kertaa joutui- 
vat vaikean linjakysymyksen eteen.*? Useimmat yhdistykset ja aktivistit, 
jotka keväällä 1899 tuomitsivat Kurikan toiminnan, luultavasti suh- 
tautuivat häneen nuivasti myöhemminkin. Toisaalta useisiin paikallis- 
yhdistyksiin saattoi jäädä Kurikan kannatuspesäkkeitä, jotka vaikuttivat 
yhdistysten linjanmuodostukseen myöhempinä vuosina. 

Kevään 1899 tapahtumat tekivät lisäksi Kurikan nimen tutuksi mo- 
nille sellaisille työläisille, jotka eivät vielä kuuluneet työväenjärjestöihin 
mutta liittyivät niihin myöhemmin. Heillä oli työväenliikkeeseen tulles- 
saan siis jo oma ennakkokäsityksensä Kurikasta ja hänen aatteistaan. 


39 Esim. Laine 1946, 106-108; Kujala 1995, 131. 

40 Kujala 1995, 141. 

41 Esim. Soikkanen 1961, 97—112; Ala-Kapee & Valkonen 1982, 116-118. 

42 Esim. "Matti Kurikka ja Kauhavan työväenyhdistys”, Aamulehti 15.4.1899, 3; ”Työväki ja 'Työmies'”, 
Savo-Karjala 29.3.1899, 3; Suodenjoki & Peltola 2007, 85-86. 

Kun Kurikka myöhemmillä toimillaan nostatti uusia kohuja, oli kevään 
1899 jupakka pohjana työväenliikkeen jäsenten määrittäessä kantojaan 
niihin. 

Työväenliikkeen ristiriitainen reaktio pakotti lopulta Matti Kurikan 
jättämään Työmiehen toimituksen. Työväen Sanomalehti Osakeyhtiön 
johtokunta yritti jo maaliskuussa painostaa Kurikkaa eroamaan vapaa- 
ehtoisesti, mutta Kurikka kieltäytyi ja haki jatkolleen tukea vetoamalla 
suoraan työväenjärjestöihin. Paineen kasvaessa Kurikka kuitenkin il- 
moitti lopulta jättävänsä tehtävänsä 7. huhtikuuta, vaikka hän oli saanut 
niukasti luottamuslauseen lehtiyhtiön yhtiökokouksen äänestyksessä. 
Kurikka jatkoi kirjoitteluaan Työmieheen myöhemminkin, mutta vakinai- 
sen työpaikan menetys pakotti hänet etsimään tarmokkuudelleen jälleen 
uuden suunnan. Se löytyi lopulta ihanneyhteiskuntakokeiluista. Työmie- 
heen kirjoittamassaan eroilmoituksessa Kurikka itse totesi, että hänen 
elämäntyönään ei ollut päätoimittajuus tai puolueen johtaminen vaan 
jatkuva pyrkimys ”totuuden lähteille, ihanteitten auringonpaisteeseen”. 
Siksi hän aikoi 


siirtyä syleksiväin ja saastaisia herjaussanoja purkavain helsinki- 
läisten parista jonnekin sellaiseen paikkaan, jossa saan tuntea 
jumalallisen luonnon välitöntä yhteyttä silloin, kun kapitalistisen 
mädännäisyyden alituinen näkeminen liian kovasti alkaa sydän- 
alaani puristelemaan. 


Kurikka venäläisessä propagandassa 


Heti ”Haaksirikkoon jouduttua” -pääkirjoituksen julkaisemisen jälkeen 
Matti Kurikka sai Työmiehen toimitukseen nimettömän kirjeen, jossa 
kyseltiin: ”Paljonko maksaa Ryssä inkeriläiselle hantlankarilleen siitä, 
että hajottaa Suomen työväen.”4 Kysymys vihjasi Kurikan ryhtyneen 


43 Työmies 6.4.1899, 3; Työmies 7.4.1899, 1-3; Seppälä 2010, 34; Salmelin 1967, 223-224. 
44 Matti K-a, ”Ystävilleni, puoluetovereilleni”, Työmies 7.4.1899, 1-2. 
45 Matti Kurikka, ”Sille nimettömälle kysyjälle”, Työmies 6.3.1899, 4. 

Matti Kurikka kylvyssä. 


Mäkelä > Ei, veli hopen, sinua saa millään konstilla valkeaksi, sillä sinähän olet syonyotimusta! 


Kuva 10. Pilalehden kuvaus venäläisyhteyksien ryvettämästä Matti Kurikasta ja 
häntä valkopesevästä A. B. Mäkelästä. Kaarlo Kari, Matti Meikäläinen 30.3.1899, 1. 
Kansalliskirjaston digitaaliset aineistot. 


venäläisen virkavallan kätyriksi, ja samaa vihjailua jatkoivat seuraavina 
viikkoina porvarilliset sanomalehdet. Vihjailu oli kansallismielisen sivis- 
tyneistön keino vaimentaa soraäänet kriittiseksi koetussa tilanteessa: jos 
joku kieltäytyi tukemasta kamppailua Venäjän hallituksen yhtenäistä- 
mistoimia vastaan, hänet leimattiin venäläismieliseksi. Kurikan leimaa- 
mista helpotti hänen inkeriläisyytensä, jonka vuoksi hän oli kansallis- 
mielisten silmissä lähtökohtaisesti ”oikeaa” suomalaista taipuvaisempi 
venäläisten myötäilyyn. 

Lehtien vihjailut Kurikan yhteistyösuhteesta venäläiseen virkaval- 
taan olivat mitä luultavimmin perättömiä, sillä yhteistyöstä olisi var- 
masti jäänyt jälkiä kenraalikuvernöörin kanslian arkistoon. Huoli siitä, 

että Kurikka toiminnallaan pelasi venäläisvallan pussiin, oli kuitenkin 
monessa suhteessa aiheellinen. Kurikan kritiikki suurta adressia koh- 
taan nimittäin tarjosi potentiaalista tukea kenraalikuvernööri Bobrikovin 
poliittiselle tilannekuvalle. Bobrikov tulkitsi suuren adressin pelkäksi 
suomalaisen sivistyneistön salahankkeeksi, joka ei nauttinut kansan sy- 
vien rivien kannatusta. Tätä tulkintaansa Bobrikov pyrki keväällä 1899 
todistamaan muun muassa etsimällä merkkejä tilattoman väestön vasta- 
hankaisuudesta adressin keräystä kohtaan.*° Vaikka kenraalikuvernööri 
ei ottanut suoraan kantaa Kurikan toimintaan, hän epäilemättä näki 
mahdollisuuksia käyttää sitä propaganda-aseena. 

Kurikan adressikritiikin Suomessa aiheuttama kohu herätti kiinnos- 
tusta myös Venäjän konservatiivisessa lehdistössä, joka vuosien ajan oli 
näkyvästi vaatinut Suomen erityisaseman lakkauttamista. Ensimmäise- 
nä aiheeseen tarttui pietarilainen Svet, joka kirjoitti 4. huhtikuuta (venä- 
läisen ajanlaskun mukaan 22.3.) Kurikan kohtaamasta vainosta. Laajassa 
artikkelissaan lehti kuvasi Kurikkaa suomalaisten herrojen viholliseksi, 
joka pyrki romuttamaan herrojen yritykset rakentaa muuria ”hallitsijan 
ja hänen uskollisen Suomen kansansa välille”. Svetin mukaan Kurikka ja 
häntä tukevat työläiset olivat osoittaneet toiminnallaan, että toisin kuin 
etuoikeuksiaan varjeleva herrasväki uskotteli, suuri joukko suomalaisia 
ei hyväksynyt suuren adressin keräystä vaan tuki hallitusvaltaa ja ilmaisi 
uskollisuuttaan Venäjälle. 

Svet raportoi artikkelissaan myös huhuista, joiden mukaan Kurikka 
olisi alkanut kerätä suurta adressia arvostelevaa vasta-adressia ja saa- 
nut sen allekirjoittajiksi jo viisikymmentätuhatta suomalaista.4? Vaikka 
eri paikkakunnilla kerätyistä vasta-adresseista oli edeltävinä viikkoina 
uutisoitu Suomessa, tämä huhu oli mitä ilmeisimmin venäläislehden 
itsensä keksimä. Svetin väite Kurikan mobilisoimasta joukkoadressista 
hallitusvallan tueksi herättikin epäuskottavuudessaan huomiota myös 
Venäjällä. Ainakin St. Petersburger Zeitung kummasteli Svetin tietojen 


46 Polvinen 1985, 116—118, 287—288, 295; Tommila 1999, 231. 

47 Vituhnovskaja 2009, 99—115. 

48 Svet 22.3.1899 (4.4.1899), 1. Artikkelia referoivat seuraavina useat suomalaiset lehdet, esim. ”Kurikan 
liittolainen”, Päivälehti 6.4.1899, 2. 

49 Svet 22.3.1899 (4.4.1899), 1. 

alkuperää ja huomautti, etteivät lehden uutiset Suomesta aiemminkaan 
olleet aina olleet oikeita.” 

Svetin ohella Kurikan sankarillisesta toiminnasta ja hänen kohtaamas- 
taan vainosta raportoi Moskovskija Vedomosti parissakin numerossaan.” 
Moskovskija Vedomostilla oli suomalaisten silmissä vielä synkempi maine 
venäläistämispolitiikan puolestapuhujana kuin Svetillä, ja moskovalais- 
lehden Suomen-kirjeenvaihtajaa Pjotr Ippolitovits Messarosia ryöpytet- 
tiin keväällä 1899 suomalaislehdistössä yhtä kiivaasti kuin Kurikkaa. 
Eräät suomalaislehdet keksivät jopa rinnastaa Kurikan ja MessaroSin 
toisiinsa irvaillakseen Kurikan venäläislehdistöltä saamalle myötätun- 
nolle. Muutenkin suomalaislehdistö käytti venäläislehtien kirjoittelua 
hyväkseen alleviivatakseen sitä, että Kurikan toiminta oli johtanut juuri 
sellaisiin Suomen kannalta vahingollisiin seurauksiin kuin oli pelätty. 
Lisäksi eräät lehdet vihjailivat suorastaan toiveikkaasti, että venäläisleh- 
tien tiedoissa Kurikan itäisistä yhteyksistä saattoi olla perääkin. Esimer- 
kiksi Jyränkö kirjoitti: 


Mutta yhtä mahdollista on, että hra Messaroschin henkisillä venä- 
läisillä lehdillä on hra Kurikan kannasta ja ansiosta paremmat tie- 
dot kuin kotimaisilla lehdillä, ja hyvin mielellämme sen suomme- 
kin. Kunniasta emme suinkaan kateellisia ole.5 


Kurikan venäläislehdiltä saamasta huomiosta väännettiin suomalais- 
lehdissä myös vitsejä ja pilkkalauluja, joissa Kurikka esiintyi idän hou- 
kutuksille alttiina työkansan huiputtajana. Nimimerkin ”Miltopaeus” 
riimittelemässä ”Ihailevassa veisussa Svjätin itealisesta ottopojasta Matti 
Kurikasta” arveltiin Kurikan jopa siirtyvän venäläislehden leipiin: 


50 St. Petersburger Zeitungin uutisointiin viittasi mm. ”Hr Kurikka delar med hr Messarosch äran”, Wiborgs 
Nyheter 7.4.1899, 3. 

51 Moskovskija Vedomosti 24.3.1899 (6.4.1899), 2; 26.3.1899 (8.4.1899), 2. 

52 Esim. Björneborgs Tidning 8.4.1899, 2; Jyränkö 13.4.1899, 3. Moskovskija Vedomostin linjasta ks. 
Vituhnovskaja 2009, 99-105. 

53 ”Hra Kurikka Messaroschin kunnian jakajana”, Jyränkö 13.4.1899, 3. 

Svjäät se Kurikasta kauheasti tykkää, 
kaukana, kaukana tammen on juur. 
”Täällä mu tsuhnat lykkää ja tyrkkää, 
Siellä mä olen kuin sulttaani suur.” 


Sittenkin Matti jo sai eropotkun, 
Svjäätihin lähti retaktyöriksi kai! 
Frakin otti ylle ja teki syvän notkun, 
Musikalta ruplat ja baabuskan nai.54 


Leimaaminen venäläismieliseksi hallitusvallan ystäväksi epäilemättä 
koetteli Matti Kurikan mielenrauhaa ja oikeudentuntoa. Hän oli Työ- 
miehessä kirjoittanut paljon isänmaallisuudesta ja arvostellut ”herras- 
luokkaa” sen unohtamisesta,” ja nyt poliittiset vastustajat vaikuttivat 
kostavan hänelle samoin asein vähät välittäen hänen todellisista pyrki- 
myksistään. Erityisen kiusallisia olivat suomalaislehtien toistamat väit- 
teet hänen venäläisiltä tahoilta saamistaan palkkioista. Vaikka väitteet 
olisivat olleet kuinka epäuskottavia tahansa, niiden toistelu kylvi ihmis- 
ten mieleen epäilyksen Kurikan rehellisyydestä ja näin palveli hänen 
poliittisten vastustajiensa tarkoitusperiä. 

Kurikasta tuli tahtomattaan myös venäläisten vallanpitäjien propagan- 
daväline. Hallitusvallan tiedotuskanavat kuvasivat hänet suomalaisen 
köyhälistön puolestapuhujaksi, joka kamppaili tarmokkaasti suomalai- 
sen yläluokan vehkeilyä vastaan ja tuki keisarivallan politiikkaa. Venäläis- 
näkökulmasta Kurikka sopi sankariksi, koska hän nautti huomattavaa 
kannatusta kansan syvissä riveissä ja koska hän oli saanut petturin lei- 
man suomalaiselta porvarilliselta lehdistöltä, jonka kansallismielisyys 
oli piikki venäläisvallan lihassa. Venäjän hallitus tuskin aidosti kuvitteli 
Kurikkaa liittolaisekseen, mutta se käytti mieluusti omiin tarkoituksiin- 
sa Kurikan saamaa venäläismielisen mainetta. 


54 Miltopaeus, ”Syvällä tammen juuret. Ihaileva veisu Svjätin itealisesta ottopojasta Matti Kurikasta”, 
Matti Meikäläinen 14.4.1899, 2. 
55 Esim. ”Jurtikka”, ”Helsingin kirje”, Työmies 25.6.1898, 2. 

Idealernas solsken. 


Vid hotelserma, flinet han asnu modet boll 


Vid bifalles af Sv—t% hvad ender om han (oll 
A M Lenngren 


*) eSejate 


Kuva 11. Taiteilija Alex Federleyn näkemys Matti Kurikan pyrkimyksistä ”totuuden 
lähteille, ihanteiden auringonpaisteeseen”. Kurikan sylissä näkyy pietarilainen 
Svet-lehti ja ympärillä joukko hänen edellisviikkoisten vaiheidensa symboleja, ku- 
ten maankavallusta kuvaavat 30 hopearahaa, kannattajien jättämä kukkakori ja 
eroilmoitus Työmies-lehden johtokunnalta. Fyren 15.4.1899. Kansalliskirjaston di- 
gitaaliset aineistot. 


Vielä niinkin myöhään kuin 1903 Kurikan nimen nosti esiin Suomen 
Sanomat, joka oli hallituksen äänenkannattajan Finljandskaja Gazetan 
suomenkielinen, erityisesti maalaiskansalle suunnattu versio.5$ Lehti 
palasi toukokuun numerossaan kevään 1899 tapahtumiin Suomessa ja 
kuvasi, kuinka passiivista vastarintaa harjoittaneet ”ruotsalaiset” olivat 
tuolloin yrittäneet kiihottaa kansaa hallitusvaltaa vastaan. Artikkelin mu- 
kaan Suomen kansan enemmistö oli kuitenkin torjunut yläluokkaisten 


56 Torvinen 1976, 242—248. 


106 SAMI SUODENJOKI 


https://doi.org/ 10.21435 skst.1481 


sortajien houkuttelun ja eräät henkilöt olivat vainon uhallakin nousseet 
puolustamaan köyhälistöä kiihottajia vastaan. 


Muistuu mieleemme aina miesten nimet, jotka ovat kantaneet 
Suomen köyhälistöä ja sen etua sydämmellään ja kärsineet sen 
takia. Syvimmällä kunnioituksella kuuluu tuhansien huulilta lau- 
suttavan nimet Matti Kurikka ja tohtori Tanner, ja vastakohtana 
heitetty inholla muistoista pois noitten nimet, jotka olivat kataloita 
tekojansa täytäntöön panemassa siinä varmassa luulossa, että kuin 
kansan etujen valvojat vain saadaan tieltä pois, niin kansa on hei- 
dän vallassa.”? 


Hallitusvallan äänitorven kuvaus Matti Kurikasta köyhälistön puolesta 
kamppailleena marttyyrina tuo mieleen Kurikan omat puolustuspuheet 
keväällä 1899. Kiintoisaa artikkelissa on myös Kurikan rinnastaminen 
hammaslääkäri A. F. Tannerin, joka oli niin ikään vaikuttanut työväen- 
liikkeessä ja joka myöhemmin niitti mainetta seksuaalivalistajana. Tan- 
ner oli adressijupakan aikaan esiintynyt aluksi Kurikan puolustajana, 
kunnes hän oli katsonut parhaaksi irtisanoutua tämän mielipiteistä ja 
koko työväenpuolueesta.8 Miesten kohtaloissa oli kuitenkin runsaasti 
yhteneväisyyksiä, ja molemmat olivat Suomen Sanomien kirjoituksen il- 
mestyessä eläneet jo pitkään Amerikassa, kaukana Suomen poliittisesta 
kuohunnasta. Jos kirjoitus heitä milloinkaan tavoitti, se tuskin kumpaa- 
kaan erityisesti elähdytti. 


Uuteen haaksirikkoon 


Kevään 1899 tapahtumat löivät Kurikkaan venäläismielisen maineen, 
josta hänen oli vaikea pyristellä irti ainakaan Suomen kamaralla. Voi 


57 ”Suomalaisen totuuden sana työttömyyden kautta kurjuuteen joutuneille työmiehillemme ja muille 
kansalaisille”, Suomen Sanomat 26.5.1903, 3. 

58 A. F. Tanner, ”Nyt miehissä!”, Työmies 4.3.1899, 3; Liinus R. Nyström, ”Työväenyhdistyksen huoneus- 
toon”, Työmies 18.3.1899, 3; Työmies, "Varoitus työmiehille!”, Uusi Suometar 20.3.1899, 3; A. F. Tanner, 
”Julkinen irtisanoutuminen”, Uusi Suometar 23.3.1899, 3. 

jopa väittää, että Kurikasta tuli maineensa vanki eli että hän alkoi itse 
käyttäytyä maineensa mukaisesti. Väitteelle antaa pohjaa Kurikan toi- 
minta hänen palattuaan kuusivuotisen ulkomailla oleskelun jälkeen 
Suomeen syksyllä 1905. Kotimaan ilmapiiriä sävytti tuolloin Venäjällä 
käynnissä oleva vallankumouksellinen tilanne, joka lietsoi toiveita demo- 
kraattisista uudistuksista ja avasi tilaa Kurikan kaltaisille visionääreille. 

Pian paluunsa jälkeen Kurikka kirjoitti artikkelin, joka julkaistiin pää- 
kirjoituksena Työmiehessä — tämä osoitti Kurikan nauttineen yhä arvos- 
tusta lehden toimituksessa. Artikkelissaan Kurikka palasi vielä kerran 
alkuvuoden 1899 tapahtumiin ja kuvasi keisarin tuolloin antamaa hel- 
mikuun manifestia loogiseksi tulokseksi siitä, että kansa oli menettänyt 
uskonsa Suomen valtiosäätyihin. Samalla Kurikka arvosteli kovin sa- 
noin suomalaista hallitsevaa luokkaa haluttomuudesta demokraattisiin 
uudistuksiin. Näin artikkeli palautti mieleen pääkirjoituksen, joka oli 
johdattanut Kurikan kohun keskelle kuusi ja puoli vuotta aiemmin. 
Jopa artikkelin otsikko, ”Haaksirikosta pyrittäessä”, oli Kurikalta harkittu 
kommentaari kevään 1899 tapahtumiin. 

Työmieheen kirjoittamassaan artikkelissa ja seuraavina viikkoina pitä- 
missään puheissa Kurikka esitti huomiota herättäviä Venäjän-poliittisia 
kantoja. Ensinnäkin hän ehdotti, että mikäli Suomen hallitsevat luokat 
yhä jarruttaisivat tarpeellisia uudistuksia, olisi työväestön käännyttävä 
suoraan Venäjän keisarin puoleen valtiopäiväreformin toteuttamiseksi. 
Toiseksi Kurikka kehotti työväenliikettä välttämään väkivaltaa ja laitto- 
muuksia Venäjän-politiikassaan. Näin hän vaati irtiottoa aktivismista, 
jossa myös työväenliike oli ollut osallisena 1900-luvun alkuvuosina. 
Kurikan mukaan vaarallisen aktivismin sijaan työväenliikkeen tuli pyr- 
kia sovittelemaan Venäjän hallituksen kanssa.°° 

Kolmanneksi Kurikka kehotti suomalaisia edistämään poliittisia pyr- 
kimyksiään osallistumalla Venäjän duuman vaaleihin. Duumasta, jonka 
keisari Nikolai II kutsui syksyllä 1905 koolle hillitäkseen kumouksellista 
liikehdintää, oli määrä tulla parlamenttia vastaava lainsäädännöllinen 
elin keisarin vallan vastapainoksi. Kurikan ajatus suomalaisten osallis- 


59 ”Haaksirikosta pyrittäessä”, Työmies 20.9.1905, 1. 
60 ”Haaksirikosta pyrittäessä”, Työmies 20.9.1905, 1; ”Äänioikeuskokous”, Työmies 9.10.1905, 1-2. 

tumisesta duuman vaaleihin oli kuitenkin suomalaisnäkökulmasta outo, 
koska se olisi tarkoittanut Suomen itsehallinnon heikentämistä. Siksi Ku- 
rikan ehdotus ei saanut tukea muilta työväenjohtajilta tai ylipäänsä mil- 
tään poliittiselta puolueelta Suomessa. Historioitsija Antti Kujala pitää- 
kin Kurikan ehdotusta osoituksena siitä, että tämä oli Amerikan-vuosi- 
naan menettänyt kosketuksen Suomen poliittiseen todellisuuteen. 

Kurikan vaikeuksia ymmärtää Suomen oloja paluunsa jälkeen koros- 
taa myös Arvid Järnefelt, joka Vanhempieni romaanissa kertoo Kurikan 
käyneen hänen äitinsä huvilalla Lohjan Vieremällä syksyllä 1905. Kirjai- 
lijan mukaan Kurikka oli tuolloin esittänyt Elisabeth Järnefeltille ”usko- 
mattoman epäsuomalaisen” suunnitelman: 


[H]än tahtoi, että Suomen työläisluokka kokonaisuudessaan oli- 
si asettunut tsaarin puolelle hänen taistelussaan Venäjän vallan- 
kumouksellisia vastaan — —. Palkinnoksi tästä avusta olisi kiitol- 
linen tsaari sitten antanut Suomen työväestölle täyden vapauden 
järjestää maan olot minkä ihanteiden mukaan tahansa.*? 


Kurikka jatkoi sovinnollista esiintymistään Venäjän hallitusta kohtaan 
myös lokakuun lopulla 1905 puhjenneen suurlakon aikana. Lakkopäi- 
vinä Kurikka jopa tapasi kenraalikuvernööri Ivan Mihailovits Obolens- 
kin kasvokkain ja teki tähän myönteisen vaikutuksen vakuuttelemalla 
suomalaisen työväestön hyväntahtoisuutta Venäjään kohtaan. Tapaami- 
sen jälkeen Kurikka esiintyi Helsingin työväen lakkokomiteassa ja neu- 
voi siellä jälleen suomalaisia pyrkimään uudistuksiin Venäjän hallituk- 
sen ja kenraalikuvernöörin kautta sekä pidättäytymään kumouksellisesta 
toiminnasta. Kurikan neuvot sopivat huonosti yhteen lakkokomitean 
muiden jäsenten kantojen kanssa. Ristiriitojen osoittauduttua sovitta- 


61 Kujala 2016, 45. Kurikan puheiden aiheuttamista reaktioista työväenliikkeessä ks. esim. ”Eilinen ko- 
kous”, Työmies 23.10.1905, 1. 

62 Järnefelt 1948, 530. 

63 Kujala näkee Kurikan varsin keskeisenä toimijana suurlakkopäivien Helsingissä. Myös Marko Tikka 
toteaa, että Kurikka oli ”marraskuussa 1905 yhtä aikaa työväenliikkeen kiistellyin, näkyvin ja suosituin 
hahmo” ja että Kurikka oli merkittävässä roolissa lakon alkupäivinä huolimatta Helsingin työväestön 
ambivalentista suhtautumisesta häneen. Tikka mainitsee Kurikan myös kuuluneen Helsingin lakko- 
komiteaan, missä hän ”edusti lopulta lähinnä omia ajatuksiaan”. Tikka 2009, 80-81, 189. 

mattomiksi Kurikka erosi komiteasta ja samalla ajautui yhä pahemmin 
marginaaliin työväenliikkeen kärkiryhmässä. 

Kujala luonnehtii suurlakkoa käsittelevässä tutkimuksessaan Kurik- 
kaa suorasanaisesti russofiiliksi ja arvioi, että inkeriläistaustansa vuoksi 
Kurikka tunsi useimpia suomalaisia enemmän myötämielisyyttä Venäjää 
kohtaan.® Näin Kujala jatkaa jo vuonna 1899 lehdistössä esiintynyttä 
tapaa selittää Kurikan poliittisia mielipiteitä tämän etnisellä taustalla. 

Toisaalta Kujala kuvaa Kurikkaa myös vallanhaluiseksi tuuliviiriksi ja 
älykkääksi peluriksi, joka oli ideologisesti joustavampi kuin kautskylai- 
siin dogmeihin sitoutuneet aatetoverinsa. Siksi Kurikalle ei ollut ongelma 
omaksua sovinnollista taktiikkaa suhteessa Venäjän hallitukseen, jos hän 
katsoi sen hyödyttävän työväestön tavoitteita.°° Tämä tulkinta — yhdistet- 
tynä Kurikan pitkään poissaoloon Suomesta — on lopulta etnistä taustaa 
hedelmällisempi selitys hänen toiminnalleen vuonna 1905. Voidaan jopa 
väittää, että esiintyessään kenraalikuvernöörille helsinkiläisen työväes- 
tön edustajana Kurikka saattoi käyttää tietoisesti hyväkseen Venäjälläkin 
tunnettua mainettaan venäläismielisenä työkansan puolustajana. Samalla 
hän saattoi pönkittää kannatustaan työväenjoukkojen keskuudessa osoit- 
tamalla olevansa myös venäläisen virkavallan arvostama auktoriteetti. 

Kurikan toiminta ja sen herättämät reaktiot keväällä 1899 ja syksyllä 
1905 olivat monessa suhteessa samankaltaisia. Molempina ajanjaksoina 
Kurikka kohosi suomalaisen poliittisen keskustelun keskiöön, häneen 
lyötiin russofiilin leima ja hänen suhtautumisensa Venäjän hallitus- 
valtaan synnytti ristiriitoja myös työväenliikkeen sisälle. Yleisemmin 
ajateltuna Kurikan käyttäytyminen nosti esiin ison kysymyksen Venä- 
jän-poliittisesta taktiikasta; tämä kysymys askarrutti suomalaista työ- 
väenliikettä jatkuvasti Venäjän vallan ajan lopulla ja tähän kysymykseen 
Kurikka tarjosi omia kiisteltyjä vastauksiaan. Reagoidessaan suureen 
adressiin keväällä 1899 ja kumoukselliseen tilanteeseen syksyllä 1905 
Kurikka koetteli hyväksyttävän käyttäytymisen rajoja, ja samalla hän toi 
nämä rajat näkyviin paitsi työväenliikkeessä myös suomalaisessa poliit- 
tisessa kulttuurissa yleisesti. 


64 Kujala 2016, 77-78, 81, 95-97. 
65 Kujala 2016, 45, 78. 
66 Kujala 2016, 101-102. 

Ulosheitto Arkadia-teatterista 


Sami Suodenjoki 
O https://orcid.org/0000-0002-6301-7462 


Matti Kurikka joutui suurta adressia kritisoineen pääkirjoituksensa 
vuoksi uhkailun ja jopa fyysisen väkivallan kohteeksi keväällä 1899. 
Symbolisesti merkittävin Kurikkaan kohdistuneista hyökkäyksistä 
sattui Helsingin Arkadia-teatterissa 15. maaliskuuta, samana päi- 
vänä, jolloin suuri lähetystö lähti junalla toimittamaan Kurikan ar- 
vostelemaa adressia Helsingistä Pietariin. 

Suomalainen Teatteri esitti Arkadian salissa kantaesityksenä 
Arvid Järnefeltin historiallisen draaman Samuel Cröell. Kurikka oli 
saapunut ensi-iltaan Työmiehen arvioitsijana. Näytöksen tauolla 
joukko ylioppilaita yritti kuitenkin heittää Kurikan ulos teatterista, 
ja kun tämä ei onnistunut, he vaativat Kurikkaa poistumaan teatte- 


risalista. Lopulta Kurikka lähti salista ilkkuvien ylioppilaiden saatte- 
lemana. 

Nöyryytetty Kurikka tulkitsi uloshäätämisensä työväenluokkaan 
kohdistuneeksi syrjinnäksi. Hänen mukaansa oli varmaa, ”ettei 
suomalainen puolue ajanut ulos kansallisesta taidelaitoksesta mi- 
nun yksityistä persoonaani, vaan sen asian, jota he tietävät minun 
edustavan”! Myöhemmin Kurikka rinnasti itsensä näytelmähenkilö 
Samuel Cröelliin, joka kokee marttyyrikohtalon vääryyksiä paljasta- 
vana totuudenpuhujana.? 

Teatterivälikohtaus mobilisoi työväestöä osoittamaan mieltään 
Kurikan vainoa vastaan. Näyttävin mielenilmaus oli Helsingissä 
19. maaliskuuta järjestetty kukkaiskulkue, johon Kurikka osallistui 


1 ”Puolue-vaino”, puhekonsepti 16.3.1899, Matti Kurikan arkisto, Työväen Arkisto. 
2  "Vaikuttaako edes näytelmätaide?”, Työmies 14.3.1900, 1. 

3 "Kunniatervehdyksella”, Työmies 20.3.1899 
4 Seppälä 2010, 34. 

naisia kantoi kukkakoreja, jotka he 


askivat kunniatervehdyksenä Työmiehen toimituksen edustalle. 


eatterista heijastui suomalaiseen 


eatterielämään, sillä se murensi järjestäytyneen työväen luotta- 
musta Suomalaiseen Teatteriin. Kurikka itse otti kirjoittelussaan 


mätikukseen. Hän myös kynäili ke- 


äytelmän Kulttuurikukka, joka pää- 


yi pian Helsingin työväenyhdistyksen uuden näytelmäseuran oh- 


9 perustamasta Työväen Teatterista 


uli työväenliikkeen oman teatteri-instituution pioneeri, joka toi- 


keissään peräänkuuluttamaa luok- 


BA 

Tolstoilaiset rauhanmiehet 


Anna Rajavuori 
O https://orcid.org/0000-0003-2771-2617 


Kansainvälinen rauhanliike järjestäytyi 1880-luvun lopulla, ja Suo- 
messa vaikutteita rauhanaatteista saatiin sekä idästä että lännestä. 
Tolstoin kirjoituksista vaikuttunut Matti Kurikka perusti Jean Boldtin 
ja Pekka Ervastin kanssa Suomen ensimmäisen rauhanyhdistyksen 
Finlands Fredsföreningin lokakuussa 1898. Hankkeen varsinaisena 


puuhamiehenä toimi hovioikeuden auskultantti Jean Boldt (1865- 
1920), joka valittiin yhdistyksen puheenjohtajaksi. Sihteeriksi ja tul- 


kiksi tuli Kurikka. Lähinnä työväen kansoittama perustamiskokous 
jäi kuitenkin kutakuinkin yhdistyksen ainoaksi ja hanke raukesi al- 
kuunsa.' Suomalaisen rauhanliikkeen historian katsotaan alkaneen 
varsinaisesti vasta kymmenen vuotta myöhemmin, kun Suomen 


Rauhanliitto perustettiin vuonna 1907. 

Kurikka ja Boldt organisoivat mielenosoituksen rauhanasian 
puolesta Helsingissä helmikuussa 1899. Päätös mielenosoituksen 
järjestämisestä oli tehty jo tammikuun alussa. Taustalla vaikutti kei- 


sari Nikolai II:n elokuussa 1898 tekemä vetoomus sotavarustelun 
vähentämiseksi ja kansainvälisen rauhankokouksen järjestämiseksi. 
Vetoomus johti rauhanmielenosoituksiin ympäri Eurooppaa ja 
Haagissa toukokuussa 1899 järjestettyyn konferenssiin, jossa teh- 
tiin sopimus kansainvälisten ristiriitojen rauhanomaisesta selvittä- 
misestä.? Kurikan ja Boldtin toiminta rauhanliikkeen edistämiseksi 
joutui kuitenkin kiusalliseen valoon, koska heidän järjestämänsä 
mielenosoitus osui samaan aikaan Nikolai II:n antaman helmi- 
kuun manifestin Suomessa herättämän kohun kanssa. 


1 Nya Pressen 11.10.1898; "Fredsmötet”, Aftonposten 3.10.1898 
2 Keisarin vetoomuksesta Työmies 3.9.1898, 1-2. Mielenosoituksista esim. Työmies 8.11.1898, 
3. Haagin konferenssista Työmies 17.2.1899, 3; 31.5.1899, 2; Eyffinger 1899. 

När Jean Boldt och Matti 
Kurikka skulle demonstrera. 


Kuva 12. Jean Boldtin ja Matti Kurikan rauhanmielenosoitus. Fyren 4.3.1899. 
Kansalliskirjaston digitaaliset aineistot. 


Vaikka Kurikkaa pidetään uskonnolliselta näkemykseltään ennen 
kaikkea teosofina, hänen vaikutuksensa suomalaisen tolstoilaisuu- 
den alkuvaiheissa oli merkittävä. Teologi Armo Nokkalan mukaan 
Kurikka oli ensimmäisiä suomalaisia kirjailijoita, jotka pääsivät tu- 
tustumaan Leo Tolstoin teksteihin. Inkeriin levisi jäljennöksinä sen- 
suurin kieltämiä Tolstoin kirjoituksia, ja Kurikka venäjän taitoisena 
pystyi niitä lukemaan.3 1890-luvulla, jolloin Kurikka toimi Viipurin 
Sanomien päätoimittajana, lehdestä tuli merkittävin Tolstoin op- 


3 Nokkala 1958, 41-42. 

pien levittäjä Suomessa. Kurikan ansiosta Viipurin Sanomissa jul- 
kaistiin kaikkiaan 42 Tolstoita käsittelevää pääkirjoitusta ja alaker- 
taa, joissa käsiteltiin ennen muuta rauhanasiaa, sosialismia ja 
antiklerikalismia. Erityisesti pappisvastaisuus aiheutti tyytymättö- 
myyttä lukijakunnassa ja edisti lehden taloudellista alamäkeä.t 
Tolstoin opeilla oli huomattava vaikutus Suomen työväenliikkee- 
seen. Tolstoin kristillinen anarkismi, jossa kristinuskon käsittein 
kritisoitiin valtiollisia ja kirkollisia instituutioita, toimi monille siir- 
tymäkanavana yhteiskunnalliseen radikalismiin. Matti Kurikan ja 
A. B. Mäkelän lisäksi työväenliikkeen merkkihenkilöistä ainakin Yrjö 
Sirolalla ja Hilja Pärssisellä oli jossain elämänsä vaiheessa tolstoi- 


laiset kaudet. 


4 Karkama 2010, 322; Nokkala 1958, 44-46. 
5 Nokkala 1958, 231; Kemppainen 2020, 284-289. 

Kurikkalaisuus sosialistisessa 
työväenliikkeessä 

Kun Matti Kurikka palasi Pohjois-Amerikasta Suomeen syyskuussa 
1905, hän oli ollut poissa kuusi vuotta ja pitkän poissaolonsa vuoksi 
ajautunut entistä enemmän syrjään Suomen työväenliikkeessä. Työväen- 
liike ja sen poliittinen osa Suomen Sosialidemokraattinen Puolue (SDP) 
olivat ottaneet aatteellisesti askelia kohti marxilaista luokkataistelua, eikä 
Kurikan teosofis-tolstoilaisilla näkemyksillä ollut enää edes sen kaltaista 
jalansijaa kuin Kurikan lähtiessä Suomesta 1899." Tätä ilmensi Kansan 
Lehdessä julkaistu Yrjö Sirolan kirjoitus, jossa arvosteltiin Suomeen pa- 
lanneen Kurikan vanhentunutta utopismia ja viehtymystä salatieteisiin. 
Sirolan mukaan suomalainen työväenliike oli jo kypsynyt niin pitkälle, 
ettei se enää kaivannut Kurikan kaltaisia suuria persoonia vaan jäse- 
nistön valitsemia luottamushenkilöitä ja heidän ehdotustensa tarkkaa 
arviointia.? 

Maineensa ja kokemuksensa avulla Kurikka onnistui organisoimaan 
laajan kansalaiskokouksen Helsingin rautatientorille 30.10.1905. Ko- 
kous hyväksyi Kurikan ehdotuksesta ponnen, jossa kehotettiin aloitta- 


1 Pollari 2009, 81-83. 
2 Kansan Lehti 26.9.1905, 2; 3.10.1905, 1-2; Pollari 2009, 87-88; Turunen 2021, 134-135. 

maan Suomessa yleislakko.3 Kurikka menetti kuitenkin asemansa lakko- 
komiteassa ja kaiken vaikutusvaltansa jo suurlakon aikana kansallisten 
ja luokkaristiriitojen kärjistyessä. Kurikka olisi suostunut lakon lopetta- 
miseen ja uudistusten toteuttamiseen säätyvaltiopäivien välityksellä vas- 
toin työväenliikkeen linjaa. Suurlakon aikaan sovinnollista yhtenäisyys- 
linjaa ajanut Kurikka näki kuitenkin vallankumouksen mahdollisuuden 
seuraavana vuonna. Kurikka tuki punakaartia ja sen ylipäällikköä Johan 
Kockia Venäjän vallankumouksellisten epäonnisessa Viaporin kapinassa 
heinä-elokuun vaihteessa 1906, kun taas järjestäytynyt työväenliike ei 
ottanut kapinaan osaa.1 

Kurikan suurlakon ja Viaporin kapinan aikana aiheuttamien ristirii- 
tojen selvittely kärjistyi Oulussa 20.-26. elokuuta 1906 pidetyssä SDP:n 
puoluekokouksessa. Kurikka osallistui kokoukseen Sörnäisten Työväen- 
yhdistyksen edustajana, mutta hänelle ei siitä huolimatta myönnetty 
edustusoikeutta kokouksessa. Puoluehallinnon ja Kurikan välit olivat jo 
niin kireät, että puolueella ei ollut käytännössä muita vaihtoehtoja kuin 
erottaa Kurikka. Ennen erottamistaan Kurikka ehti kuitenkin erota itse, 
mikä päätti lopullisesti Kurikan tien suomalaisessa työväenliikkeessä. 

Kokouksessa käytiin pitkä keskustelu Kurikan edustusoikeudesta, 
ja keskustelussa paheksuttiin Kurikan tekoja, menettelyä, toimintaa ja 
esiintymistä. Viimeisenä pisarana pidettiin hänen epätoivoisia yrityk- 
siään päästä työväenliikkeen johtopaikoille tai ainakin jonkinlaiseksi 
henkiseksi johtajaksi erikoisilla irtiotoilla. Kurikka nähtiin ei vain aat- 
teellisesti vaan myös toiminnallisesti epäjohdonmukaisena ja epäluotet- 
tavana.’ Yrjö Sirolan mukaan Oulun puoluekokous ”veti puolueen rajat 
anarkistista rosvoilua, haaveellista kurikkalaisuutta ja senaattorisosialis- 
mia vastaan” ja yhdisti näin puolueen eheäksi kokonaisuudeksi.* 

Oulun kokouksen jälkeen ”kurikkalaisuudella” alettiin tarkoittaa kai- 
kenlaisia puolueen viralliseen linjaan sopimattomia katsantokantoja, 
vaikka ne eivät olisi suoraan liittyneetkään Kurikkaan henkilönä tai hä- 
nen kannattamiseensa. Kurikkaan voitiin henkilöidä vääräoppisuus puo- 


Kujala 2016, 40. 

Salomaa 1965, 109-110, Hautamäki 1967, 307. 

Uotinen 1906, 32—64. 

Yrjö Sirola, ”Suomen köyhälistö luokkataistelussa”, Kansan Ääni 11.6.1908, 2. 

Herrat herrain syliin. 


ilun pooluepäivätä) 


J N 


if (Karille j Kunkalle); Surumme on siimä että teidän näy 


lipuranne näin odottamatto 


malla tavalla katkaistiin ja ilomme että voimme taas sulkea teidät lopullisesta syliimme! 


Kuva 13. Työväen pilalehti irvaili Matti Kurikan ja J. K. Karin erottamiselle sosiaali- 
demokraattisesta puolueesta. Kurikka 15.9.1906. Kansalliskirjaston digitaaliset ai- 
neistot. 


lueen sisällä osittain senkin vuoksi, että hän oli yleisesti tunnettu hen- 
kilö esimerkiksi verrattuna J. K. Kariin’, joka myös erotettiin Oulussa 
puolueesta. Kurikkalaisuudesta tuli Oulun kokouksen jälkeen legitiimi 
syy sulkea ihmisiä ulos puolueen toiminnasta. 


7 Opettaja ja Suomen työväenpuolueen ensimmäinen puoluesihteeri J. K. Kari osallistui valtiopäiville 
porvarissäädyn edustajana 1904-1905. Hänet valittiin senaattoriksi 1905, mikä oli liikaa marxilaisen 
luokkataistelun periaatteen omaksuneelle SDP:lle. Kari kutsuttiin kuitenkin takaisin puolueen jäseneksi 
vuonna 1917. 

Kurikkalaisuus 


Käsite kurikkalaisuus oli olemassa jo ennen Oulun puoluekokousta ja 
Kurikan lähtöä puolueesta. Ennen suurlakkoa, Kurikan vielä ollessa 
Pohjois-Amerikassa, Sörnäisten (Vuorelan) työväenyhdistys oli tunnettu 
”kurikkalaisena”.$ Teosofien johtavat henkilöt, Pekka Ervast, Veikko 
Palomaa ja Maria Ramstedt, luennoivat sunnuntaisin yhdistyksessä, ja 
oli tiedossa, että yhdistykseen oli ”pesiytynyt erikoinen kurikkalaisten 
ryhmä ja että siellä harrastettiin teosofiaa”, kuten kansanedustaja Mikko 
Ampuja luonnehti muistelmissaan.? Ennen Kurikan paluuta Suomeen 
1905 kurikkalaisuus yhdistettiinkin pääosin teosofiaan, mutta suurlakon 
ja Viaporin kapinan jälkeen käsite sai yhä enemmän poliittisia merki- 
tyksiä, joihin erityisesti Kurikan epäjohdonmukaisuus suurlakon aikana 
oli vaikuttanut. Kun hankaluudet puoluejohdon kanssa olivat käyneet 
ylitsepääsemättömiksi suurlakon jälkeen, Työmies ei enää julkaissut 
Kurikan kirjoituksia. Kurikka liittoutui avoimesti teosofien kanssa ja 
perusti lehtiosuuskunnan julkaisemaan Flämä-lehteä joulukuussa 1905. 
Kahvila Elämän Tuvasta tuli Matti Kurikan kannattajien kokoontumis- 
paikka, jossa Kurikka itse esitelmöi eri aiheista muuan muassa Pekka 
Ervastin kanssa. 

Työväenliikkeessä kurikkalaisuudesta alettiin puhua porvarillisen 
vääräoppisuuden synonyymina. Tätä vääräoppisuutta edustivat Kurikan 
keisaripolitiikka, erimielisyydet eduskunnan kamarien määrästä" ja 
äänioikeuskysymyksestä sekä Kurikan jokseenkin vaihteleva kanta val- 
lankumoukseen ja vallankumouksellisiin. Omapäisyytensä ja vaihtele- 
vien kantojensa vuoksi Kurikka nähtiin uhkana yhtenäiselle työväenliik- 
keelle. Vaikka Kurikan kannattajia ei lukumääräisesti ollutkaan kovin 
paljon, Kurikan asema työväenliikkeessä sen alkutaipaleella oli tuonut 
hänelle sellaista vaikutusvaltaa, että puolueessa suhtauduttiin Kurikan 
toimintaan edelleen vakavasti. Työmiehen päätoimittaja Edvard Valpas 


8 Harmainen 2010, 81-82. Ks. myös Turunen 2021, 134. 

9 Ampuja 1947, 37-38. 

10 Edvard Valpas liitti kurikkalaisuuden vuonna 1906 kysymykseen eduskunnan rakenteesta: SDP ajoi 
yksikamarista, Kurikka kaksikamarista. 

piti kurikkalaisuutta jopa olemassa olevana ”puolueena”, jonka toiminta- 
tapoihin SDP:n oli kiinnitettävä erityistä huomiota." 

Koska Elämä oli suunnattu Työmiehen toimitukseen tyytymättömil- 
le, siinä kirjoitettiin hyvin kriittiseen sävyyn SDP:n johdosta, linjasta 
ja erityisesti Työmiehen päätoimittajasta Edvard Valppaasta. Vastaavasti 
Työmiehessä parjattiin Kurikkaa henkilökohtaisesti ja syytettiin häntä 
työväenliikkeen hajottamisesta ja vahingoittamisesta.” Työmiehessä ja 
Elämässä käytiinkin kiivasta kamppailua kurikkalaisuuden ja valpaslai- 
suuden välillä. Kurikka syytti SDP:n johtoa erityisesti materialismista, 
kun taas hän itse edusti mielestään ihannesosialismia. Kurikan seuraa- 
jat tai ”elämäläiset” eivät kuitenkaan määritelleet itseään kurikkalaisik- 
si, vaan kyseessä oli vastapuolen, sosialistisen työväenliikkeen, piirissä 
käytetty käsite. Vaikka Kurikalla oli edelleen uskollisia seuraajia, heitä 
oli niin vähän, että Elämä oli jatkuvasti taloudellisissa vaikeuksissa. Sen 
ilmestyminen lakkasi lopulta kokonaan vuonna 1908 keskeydyttyään 
sitä ennen jo muutaman kerran. 

Sosiaalidemokraattisen puolueen johdossa Kurikka nähtiin kilpailija- 
na tämän erottua puolueesta. Kurikka olikin perustanut jo keväällä 1906 
ennen eroaan Suomen Sosialistisen Liiton, jonka oli tarkoitus olla erään- 
lainen kansanrintama, joka toimisi yhteydessä sosiaalidemokraattiseen 
puolueeseen. Tämä hanke tulkittiin puolueneuvostossa työväenliikkeen 
hajottamisyritykseksi.3 Vuoden 1907 valtiollisissa vaaleissa Kurikan pe- 
rustama Sosialistinen Reformipuolue yritti turhaan saada oppimesta- 
riaan valituksi valtiopäiville. Reformipuolue ei saanut yhtään edustajaa 
läpi, mikä tarkoitti myös puolueen loppua. Myöhemmin reformipuo- 
lueen elämäläiset yrittivät liittyä takaisin sosiaalidemokraattiseen puo- 
lueeseen, mutta puolueneuvosto ei tätä hyväksynyt." 

Kurikan pieleen menneiden hankkeiden vuoksi kurikkalaisuuteen 
liitetty negatiivinen ja jossain määrin surkuhupaisakin leima vahvistui. 
Esimerkiksi Kurikan vanha yhteistyökumppani A. F. Tanner halusi 


11 Kurikka-Valpas-kiista, EAC, Edvard Valppaan arkisto, TA. 

12 Hautamäki 1967, 306; Helosalo, ”Taipaleelta taipaleelle”, Elämä 19.1.1907, 3. 
13 Kalemaa 1978, 205; ks.” Suomen Sosialistinen Liitto”, Elämä 4.4.1906, 2. 

14 Hautamäki 1967, 310. 

vuonna 1908 Työmiehessä tehdä selväksi, ettei ole kurikkalainen.5 Myös 
elämäläisyydestä tuli sellainen leima, joka ei ollut kohteelle eduksi.'* 
Erityisesti Työmiehessä leimaaminen muuttui lähes ajojahdiksi. Elämässä 
valiteltiin, kuinka ”n.s. ’kurikkalaisuuden’ vastustaminen ainakin muu- 
tamin paikoin on mennyt halpamaisuuteen ja muuttunut uskonvimmai- 
seksi mielipiteiden vainoksi”.” Sosialidemokraattinen puolue katkaisi 
siis täydellisesti välinsä paitsi Matti Kurikkaan myös hänen seuraajiinsa. 


Muita kurikoita — Vilho Itkonen ja Oskar F. J. Ranius 


Vaikka Kurikan ja sosialistisen työväenliikkeen tiet erosivat lopullisesti 
Oulussa, Kurikan aatteet ja vaikutus työväenliikkeessä eivät haihtuneet 
yhtä äkillisesti. Voidaankin kysyä, miten kurikkalaisuus vaikutti työväen- 
liikkeessä paikallisesti puoluekokouksen jälkeen. Kun puolueen linjaa 
puhdistettiin erottamalla Kurikka, vastaavanlaisia toimenpiteitä pantiin 
toimeen myös paikallistasolla. 

Vaasan läänin itäisessä vaalipiirissä pitkällisen ajojahdin kohteeksi 
joutui työväenpuhuja, ”kurikkalainen teosofi” Vilho Itkonen. Itkonen oli 
syntynyt vuonna 1872 Heinävedellä ja eli liikkuvaa elämää työskennellen 
puunhakkaajana, tukkiasioitsijana ja ompelukoneasiamiehenä eri puo- 
lilla Suomea.” Hän osallistui aktiivisesti vuosien 1903 ja 1904 kutsun- 
talakkotoimintaan ja niiden pohjalta syntyneisiin proletaarikomiteoihin. 
Hänet vangittiin useita kertoja hallituksenvastaisen toimintansa vuok- 
si.? Itkonen ihaili Kurikkaa ja seurasi hänen näkemyksiään teosofiasta 
ja sosialismista, johon ei kuulunut marxilainen luokkataistelu. Itkonen 
myös kirjoitti Elämä-lehteen parjauskirjoituksia Edvard Valppaasta ja 
muista SDP:n merkkihenkilöistä. Itkosen oli kuitenkin mahdollista toi- 
mia puolueen puhujana Keski-Suomessa vielä vuosia Kurikan erottami- 
sen jälkeen, koska puoluejohdon oli vaikea kontrolloida paikallisyhdis- 
tyksiä ja niiden nimissä liikkuneita puhujia. 


15 Työmies 3.3.1908. 

16 Muistelma: Härkönen, Antti, 27, HA, Yrjö Kullervo Laineen arkisto, TA. 
17 Elämä 19.1.1907. 

18 Mikkola & Pollari 2016, 402. 

19 Kujala 1995, 208, 220—222, 242. 

Itkonen saapui Keski-Suomeen syksyllä 1907 työväenpuhujaksi. Hä- 
nen puheitaan kehuttiin paikallisessa työväenlehdessä Sorretun Voimas- 
sa, eikä hänen poliittista legitimiteettiään mitenkään kyseenalaistettu.*° 
Itkonen osallistui luennoitsijana A. F. Tannerin* kanssa Saarijärvellä 
syys-lokakuussa 1907 järjestetylle luentokurssille.?? Ehkä Itkosen 
kursseilla pitämät puheet vaikuttivat kuitenkin joidenkin kuulijoiden 
mielestä puolueen linjaan sopimattomilta, sillä muutamaa kuukautta 
myöhemmin tammikuussa 1908 piirikokousedustaja Oskari Suutala 
nosti piirikokouksessa esiin kysymyksen, mihin toimenpiteisiin tulisi 
ryhtyä sellaisten puhujien kohdalla, jotka esiintyvät sosiaalidemokraat- 
tien nimissä. Piiritoimikunnan tietojen mukaan Itkonen oli liikkunut 
puhujana ”provokatorisissa tarkoituksissa” Viitasaarella ja muuallakin 
vaalipiirin alueella. Tämä oli vieläpä tapahtunut muutamien puoluetove- 
rien suosituksesta, mistä kokous lausui paheksuntansa. Suosituskirjeet 
määrättiin peruttavaksi, ja Karstulan työväenyhdistyksen oli erotettava 
Itkonen. Samoin oli tehtävä kaikille, joilla ei ollut asianomaisten piiri- 
toimikuntien ja puoluetoimikuntien suositusta. 

Itkonen julkaisi kirjoituksiaan myös paikallisessa työväenlehdessä 
Sorretun Voimassa. Lehden toimitus ilmoitti kuitenkin syksyllä 1908 
katkaisseensa kaikki yhteydet Itkosen kanssa. Välirikkoa lehti perusteli 
sillä, että ”Itkonen on kurikkalainen teosofi, jonka hän julkisesti tunnus- 
taa”, ja toimituksen mukaan hän oli Helsingissä ollessaan toiminut 
”puoluepetturina, porvarien kätyrinä ja ilmiantajana”.?t Nämä tiedot oli- 
vat tulleet ilmi, kun Itkonen oli hakenut edellisten eduskuntavaalien 
alla piiriagitaattorin paikkaa. Vaasan läänin itäisen vaalipiirin piiritoimi- 
kunta oli kysynyt puoluetoimikunnan mielipidettä Itkosen soveltuvuu- 
desta tehtävään, jolloin puoluetoimikunta oli edellä mainituista syistä 
kieltäytynyt suosittelemasta Itkosta. 


20 ”Puolueen riennot”, Sorretun Voima (tästä eteenpäin SV) 11.9.1907. 

21 Tanner ja Itkonen olivat todennäköisesti yhdessä liikkeellä. Heillä oli samankaltaisia ajatuksia, ja mo- 
lemmat julistettiin sittemmin puolueen taholta vääräoppisiksi. Tannerista enemmän ks. Pollari 2010. 

22 SV18.10.1907. 

23 Pöytäkirja Vaasan läänin itäisen vaalipiirin sosialidemokratisen puolueen yleisestä kokouksesta 
Alavuden työväentalolla 24.-26.1.1908, Piirikokousten pöytäkirjat 1906-1911, 4a, Suomen Sosiali- 
demokraattisen Puolueen Keski-Suomen piirin arkisto, KA (Jyväskylä). 

24 ”Pikku-uutisia”, SV 7.10.1908. 

Itkosen ura agitaattorina Keski-Suomessa ei kuitenkaan päättynyt 
vielä tähän. Viitasaaren työväenyhdistys palkkasi Itkosen puhujakseen 
tietoisena piirijärjestön kiellosta. Viitasaaren historia -teoksen kirjoit- 
tajat viittaavat Itkosen palkkaamisen liittyneen työväenyhdistyksen pu- 
heenjohtajan suutarimestari Herman Salon ja piiritoimikunnan välisiin 
linjaeroihin. On mahdollista, että kurikkalaiset aatteet vetosivat myös 
Saloon . Vaikka Sorretun Voima arvosteli ankarasti Itkosta ja Saloa, ke- 
väällä 1908 Jyväskylän pitäjän sosiaalidemokraattinen kunnallisjärjestö 
palkkasi Itkosen agitaattoriksi. Vasta kun piiritoimikunta uhkasi erottaa 
kunnallisjärjestön piiriorganisaatiosta helmikuussa 1909, järjestö erotti 
Itkosen jäsenyydestään. Kävi myös ilmi, että Itkonen oli kerännyt työt- 
tömyystilastoja Haapakoskella ja pitänyt samalla puheita. Haapakosken 
naisjaosto oli kuitenkin varsin tietoinen Itkosen ja piiritoimikunnan eri- 
mielisyyksistä, sillä se ei lähettänyt ilmoituksia Itkosen puhetilaisuuk- 
sista suoraan Sorretun Voiman toimitukseen, koska ei uskonut lehden 
julkaisevan niitä.?* 

”Kurikkalaisen teosofin” oli siis mahdollista toimia sosiaalidemo- 
kraattisen paikallisjärjestön puhujana ainakin kaksi ja puoli vuotta sen 
jälkeen, kun puolue virallisesti oli sanoutunut irti Matti Kurikasta ja 
hänen edustamistaan aatteista. Itkosen tapaus tuo näkyviin myös sen, 
että puolueorganisaation paikallistasolla sitoutuminen marxilaiseen 
luokkataisteluoppiin ei tapahtunut samaan aikaan kuin puoluejohdossa. 
Maaseudulla arvostettiin ahkeria järjestötoimijoita, minkä lisäksi uskon- 
nollissävytteisille sosialismitulkinnoille oli tilaa kauemmin kuin kau- 
pungeissa. Itkosen puhujatoiminnan estäminen oli piiritoimikunnalle 
vaikea tehtävä, koska puhujien kontrollointi oli hankalaa, tiedonvälitys 
heikkoa ja paikallisyhdistysten väki ei välttämättä ymmärtänyt Kurikan 
aatteiden vääräoppisuutta. Keski-Suomessa Itkosta muisteltiinkin vielä 
1960-luvulla ja ihmeteltiin, miksi piiritoimikunta ei hyväksynyt häntä 
puhujaksi, vaikka Itkonen perusti useita työväenyhdistyksiäkin.? 

Kurikkalaisuudesta ja yhteyksistä Kurikkaan epäiltiin myös sellaisia, 
jotka eivät sitä Itkosen tavoin itse myöntäneet. Oskar F. J. Ranius oli 


25 Manninen & Mäkelä & Holm 2008, 401; SV 21.2.1908. 
26 ”Puolueen riennot”, SV 15.2.1909. 
27 Työväen muistitietotoimikunta (TMT) 26D:178/8 Semmi Heimonen, TA. 

lohjalainen pitkän linjan puolueaktiivi, joka oli syntynyt vuonna 1877 
Mäntsälässä tulitikkutehtailijan perheeseen. 1900-luvun alkuvuosina jo 
ennen Lohjalle muuttoaan Ranius oli toiminut aktiivisesti sekä raittius- 
että työväenliikkeessä. Hän oli muun muassa Voikkaan työväenyhdistyk- 
sen puheenjohtaja ja raittiusyhdistys Ahdin johtokunnan puheenjohtaja 
vuonna 1902. Ranius työskenteli Lohjan Työväen kauppaosuuskunnan 
kaupanhoitajana vuosina 1902-1908 ja oli perustamassa Lohjan Virkka- 
laan työväenyhdistystä. Hänet myös valittiin yhdistyksen ensimmäiseksi 
puheenjohtajaksi. Ranius olikin ilmeisen aloitekykyinen henkilö, sillä 
hänen onnistui hankkia laina työväentalon rakentamista varten suoraan 
tehtailija ja suurmaanomistaja Hjalmar Linderiltä.?8 

Lohjan Virkkalan kulttuuri- ja yhdistyselämään vaikuttivat vahvasti 
Elisabeth ja Arvid Järnefelt perheineen. Työväenyhdistys sai pitää ko- 
kouksiaan Järnefeltien huvilassa ennen oman talon valmistumista.?? Yh- 
distyksen alkutaipaleella erityisesti Raniusta ja Järnefeltin herrasväkeä 
kiiteltiinkin sen menestyksestä. Ranius oli tiiviisti yhteyksissä Järne- 
feltien kanssa jo siitäkin syystä, että hän asui Järnefeltien Vieremän tilan 
mailla. Järnefeltien vaikutuksesta Raniuksenkin tuttavapiiriin kuului 
useita teosofiasympatioistaan tuttuja henkilöitä. Esimerkiksi Virkkalan 
työväenyhdistyksen talon piirustukset Ranius hankki teosofisesta elä- 
mänkatsomuksestaan tunnetulta arkkitehti Herman Grönbärijiltä. 

Raniuksen vahvaa asemaa paikallisessa työväenliikkeessä kuvaa myös 
se, että hän oli ensimmäisenä SDP:n Lohjan ehdokaslistalla vuosien 
1907 ja 1908 eduskuntavaaleissa. Samoihin aikoihin hän kiersi puhu- 
massa eri puolilla vaalipiiriä, esimerkiksi kesällä 1908 Ranius oli pu- 
hujamatkalla Miina Sillanpään kanssa.” Lisäksi Ranius toimi Lohjan 
kunnallisjärjestön lähettämänä työttömyystilastojen kerääjänä ja osuus- 
kauppa-agitaattorina.? 

Raniuksen vahva asema puolueen luottamustehtävissä sai kuitenkin 
kolauksen, kun Uudenmaan vaalipiirin kokouksessa tammikuussa 1907 


28 Vuorinen 2005, 27—28. 

29 Arbetaren 3.6.1905. 

30 ”Brefkort frän Virkby”, Arbetaren 28.7.1906. 
31 ”Puhujamatkoilta”, Työmies 1.7.1908. 

32 Työmies 24.9.1908. 

Raniusta syytettiin ”kurikkalaisuudesta”.3 Virkkalan työväenyhdistyksen 
kokouksessa ihmeteltiin syytöksiä: 


Siren teki selvää etustajamatkaltaan piirikokouksesta Helsingistä 
ja toi selvästi esille että ehdokas Ranius on leimattu kannastaan 
häilyväksi kurikkalaisuuten suhteen sekä muitten syytösten nojalla 
on määrätty uusi puolueäänestys pidettäväksi. [K]okous lausui jyr- 
kän paheksumisen piirikokouksen itsevaltaisesta menettelytavasta 
sekä että meitä ehkä oletetaan koko yhtistystä kurikkalaiseksi sekä 
valittiin 5 henkinen komitea laatimaan pöytäkirjan pykälää ja il- 
moittamaan sanomalehdessä. — — Keskusteltiin sen johtosta että 
jos kaupan hoitaja Ranius on viellä meitän ehtokaamme vaan 
emme löytänä syytä muuttaa ja hyväksyttiin Ranius ehtokkaaksi 
ja päätettiin antaa sillen entinen äänimäärä ja menetellä niin kuin 
ennenkin. 


Vaikka Ranius hyväksyttiin syytöksistä huolimatta yhdistyksen täysival- 
taiseksi jäseneksi, Lohjalla pelättiin, että epäilykset Raniusta kohtaan 
leimaisivat koko Virkkalan työväenyhdistyksen kurikkalaiseksi. Virkka- 
lan työväenyhdistyksen lukutupaan tosin tilattiin ainakin vuonna 1906 
Elämä-lehteä, joten jonkinlaista kiinnostusta Kurikan ajatuksiin yhdis- 
tyksen jäsenillä luultavasti oli. Ranius itse ihmetteli Työmiehen yleisön- 
osastolla, miksi hänet on leimattu piirikokouksessa kurikkalaiseksi. Hän 
oli omasta mielestään vain pyytänyt Kurikkaa puhumaan Virkkalaan ja 
puoluekokouksessa Oulussa ”lausunut jotain Kurikka-asiassa”. ”Tästä 
siis seuraa häilyvyys”%, josta Raniusta nyt Kurikan tapaan syytettiin. 
Oulun puoluekokouksen pitkässä Kurikan edustusoikeutta käsitel- 
leessä keskustelussa Ranius käytti Kurikkaa puolustavan puheenvuoron, 
joka sai osakseen alas-huutoja. Ranius kysyi kokouksessa: ”Täällä kyllä 
on tuotu esille mitä Kurikka on työväenliikettä vastaan tehnyt mutta ei 
ole puhuttu mitään siitä, onko muita Kurikoita olemassa. Minä toivon 


33 ”Kurikkalaisuutta”, Työmies 19.1.1907. 
34 Virkkalan työväenyhdistyksen kok. ptk. 17.1.1907, Lohjan kotiseutuarkisto. 
35 ”Kurikkalaisuutta”, Työmies 19.1.1907. 


KURIKKALAISUUS SOSIALISTISESSA TYÖVÄENLIIKKEESSÄ 125 


https://doi.org/ 10.21435 skst.1481 


sitä..”3* Muita Kurikoita kaipaillut Ranius oli todennäköisesti tavannut 
Matti Kurikan henkilökohtaisesti ja vaikuttunut tämän sanomasta. Ku- 
rikka vieraili Järnefeltien luona Lohjalla ennen suurlakkoa 1905. Arvid 
Järnefeltin mukaan viikko sen jälkeen, kun Kurikka oli lähtenyt Lohjalta, 
Ranius, ”tuo pieni mies, jolla oli ennen ollut sanomista vain työväen- 
talolla”, alkoi käyttäytyä kuin koko seudun yksinvaltainen diktaattori ja 
herätti ihmetystä paikallisessa väestössä. Järnefeltin mukaan Ranius oli 
muun muassa käynyt taloissa määräämässä, mitä töitä sai tehdä ja mitä 
ei ja kädellään viittoillen hokenut ”suurlakko, suurlakko, hevoset talliin, 
rukit seisomaan!”37 

Ranius erosi osuuskaupan hoitajan tehtävästä heinäkuussa 1908 kir- 
janpidollisten sotkujen vuoksi. Osuuskunnan hallinto ilmoitti nimis- 
miehelle, että Ranius oli pidätettävä, koska hänen epäiltiin väärentäneen 
tilikirjoja ja kavaltaneen 500 markkaa. Ranius pidätettiin Arkangelissa 
toukokuun vaihteessa 1909, ja hänet toimitettiin kuvernöörin kyydillä 
Lohjalle selvittämään asioitaan? Ranius sai kavallussyytteen, mutta 
kihlakunnanoikeus totesi päätöksessään, että kyseessä oli tahaton virhe 
kirjanpidossa. Varsinaista rikosta ei ollut tapahtunut, vaan tiliepäselvyy- 
det johtuivat taitamattomuudesta. Turun hovioikeus muutti kihlakun- 
nan oikeuden päätöksen ja tuomitsi Raniuksen väärennöksestä vuodeksi 
kuritushuoneeseen huhtikuussa 1911.4* Virkkalan työväenyhdistys oli 
päättänyt erottaa Raniuksen puolueesta jo aiemmin. 

Raniuksen tiet veivät sittemmin kirkonkirjojen perusteella Helsingin 
Sörnäisiin ja edelleen Pohjois-Karjalaan. Ranius toimi sähkömonttööri- 
nä Nurmeksessa vuonna 1916. Jäljet sanomalehtiarkistossa päättyvät, 
mutta romaanihenkilönä Ranius heräsi henkiin Arvid Järnefeltin oma- 
elämäkerrallisen Vanhempieni romaanin kolmannessa osassa, joka il- 
mestyi vuonna 1930. Arvid Järnefelt kirjoitti Yhdysvalloissa maanpaossa 


36 Uotinen 1906, 46. 

37 Vuorinen 2005, 29; Järnefelt 1930, 539-540. 

38 Työmies 1.4.1909; 13.4.1909. 

39 Työmies 3.5.1909. 

40 ”Oikeus- ja poliisiasioita”, Työmies 24.4.1911. 

41 Vuorinen 2005, 29. 

42 ”Oikeus- ja poliisiasioita”, Uusi Suometar 5.7.1916. 

olleelle punakaartin ylipäällikölle Johan Kockille Raniuksen katoamises- 
ta helmikuussa 1909: 


Ranius on lähtenyt teille tietymättömille, jätettyään osuuskauppaan 
11 tuhannen markan vaillingin ja tulematta siitä tiliä tekemään. 
Jotkut häntä koettavat puolustella ja selittävät vaillingin muiden 
syyksi. Mutta miksi sitten hävitä jäljettömiin? — Sosialismi tahtoo 
saada ihmiset uskomaan, että he ovat veljeksiä, mutta kieltää veljil- 
lä olevan yhteisen isän. Ja kun ei ole vanhempia, niin ei ole ketään, 
joka kieltää valehtelemasta, olemasta epärehellisiä ja veljekset tule- 
vat veljeksiksi pahassa. Tähän kaatuu koko sosialismi ja ne muut 
-ismit, jotka ovat sen hännän jatkoksi syntyneet. 


SDP:n perustajajäsenen ja huomattavan varhaisvaiheen vaikuttajan 
Eetu Salinin analyysin mukaan Matti Kurikan ja sosiaalidemokraatti- 
sen puolueen tiet erosivat, koska puolueen linja muuttui eikä Kurikka 
enää sopinut siihen. Salinin näkemyksen mukaan Kurikan yhteiskunta- 
ideologiaan kuului ammatillinen järjestäytyminen ja osuustoiminta, 
mutta muuten sillä ei ollut juurikaan tekemistä sosialismin kanssa. Tä- 
män lisäksi Kurikan persoona aiheutti hankaluuksia. Kurikka oli Salinin 
mielestä itserakas ja epäkäytännöllinen, mikä ei ollut omiaan edesaut- 
tamaan yhteistyötä.1t 

Kurikalla oli kuitenkin suuri vaikutus Suomen varhaisessa työväen- 
liikkeessä, ja hänen aatteensa vaikutukset näkyivät paikallistasolla vie- 
lä vuosia sen jälkeen, kun hänet oli suljettu täydellisesti ulos työväen- 
liikkeestä. Osaltaan tähän vaikutti suurlakon jälkeen nopeasti laajentu- 
nut agitaatiotoiminta ja samalla teosofisten virtausten lisääntyminen. 
Puolueen johdon oli usein vaikeaa kontrolloida sen nimissä puhuneiden 
sanomisia.% Itkosen ja Raniuksen tapaukset kuitenkin osoittavat, mil- 
laisiin toimiin puolueorganisaatiossa voitiin ryhtyä kurikkalaisuuden 
kitkemiseksi työväenliikkeestä. 


43 Kirjeenvaihto, Johan Adolf Kockin arkisto, TA. 


44 Salin 1916, 21—34. 
45 Harmainen 2010, 102; Rajavuori 2017, 265. 

Viaporin kapina ja kapteeni Kock 


Anna Rajavuori 


O https://orcid.org/0000-0003-2771-2617 


myöhemmin toiste 
rina, mutta omaksu 
jassa palvellessaan 


epäselvää, mikä hä 
Kock muutti Helsin 


Matti Kurikkaa ja Arvid Järnefeltiä yhdisti ystävyys kapteeni Johan 
Adolf Kockiin (1861—1915). Kurikka ja Kock olivat tutustuneet jo 
kouluaikana Helsingin Suomalaisessa Alkeisopistossa, ja he olivat 


nsa kanssa tekemisissä asuessaan Viipurissa! 


ohan Kock oli palvellut Viipurin tarkk'ampujapataljoonassa upsee- 


ttuaan teosofisia, pasifistisia ja sosialistisia aja- 


uksia hän erosi armeijasta vuonna 1897.? Kock oli Venäjän armei- 


tutustunut vallankumouksellisiin, mutta on 
nen asemansa oli itse vallankumousliikkeessä. 
kiin perheineen 1900-luvun alussa, ja hänestä 


uli aktiivinen poliit 


isten yhteyksien etsijä ja rakentaja. Hän toimi 


yhdyshenkilönä vasemmistolaisen työväenliikkeen ja porvarillisten 


aktivistien välillä ja 


loi yhteyksiä Venäjän vallankumouksellisten ja 


Suomen poliittisten piirien kesken. 


Arvid Järnefeltin 
oli nostaa Suomen 


näkemyksen mukaan Kurikan suunnitelmana 
työväki tukemaan tsaaria vallankumouksellisia 


vastaan ja operaatioon kuului Johan Kockin nostaminen työväen- 


liikkeen johtoon.t Myös Ka 


emaan mukaan Kurikka näki vanhassa 


ystävässään Kockissa potentiaalia johtamaan kansallista vapautus- 


ta. Kurikan ehdotuksesta Kock valittiinkin kansalliskaartin päälli- 
köksi suurlakon aikana, kun kansalliskaarti otti järjestysvallan hal- 


tuunsa Helsingissä.* Suurlakon loppuvaiheessa Kurikka ja Kock 


1 Häkkinen 2000, 299. 

2 Tikka 2009, 102. 

3 Häkkinen 2000, 298—29 
4 Järnefelt 1930, 170-171. 
5 Kalemaa 1978, 194. 

6 Hautamäki 1967, 303. 


128 ANNA RAJAVUORI 


9, 302. 


https://doi.org/ 10.21435 skst.1481 


kävivät myös kenraalikuvernööri Obolenskin puheilla esittämässä 
työväestön vaatimuksia. 

Heinäkuun 30. päivänä 1906 venäläiset sotilaat ja matruusit 
nousivat kapinaan Viaporissa. Johan Kockin johtama Helsingin pu- 
nakaarti antoi kapinallisille tukensa, mutta SDP:n puoluehallinto ei 
halunnut sekaantua kapinaan. Eduskuntauudistus oli vahvistettu 
vain kymmenen päivää aiemmin, ja puolue pani toivonsa edus- 
kuntatyöhön? Matti Kurikka sen sijaan luotti täysin ystäväänsä 


Johan Kockiin ja kampanjoi ahkerasti puoluehallintoa vastaan? 
Viaporin kapinaan osallistui myös alle kymmenen vuotta sitten 
rauhanyhdistyksen Kurikan kanssa perustanut Jean Boldt. Tolstoi- 
laisesta pasifismin kannattajasta vallankumoukselliseksi anarkis- 
tiksi muuttunut Boldt toimi ystävänsä Johan Kockin adjutanttina 
kapinan aikana.? 

Kurikka oli yleensä laillisen toiminnan kannalla mutta hyväksyi 
aseellisen toiminnan suurlakon kansalliskaartia perustettaessa ja 
viittasi aseiden käytön mahdollisuuksiin taisteltaessa venäläistä- 
mistoimia vastaan. Kurikan suhtautumista Viaporin kapinaan ih- 
meteltiin kuitenkin yleisesti." Vastaamatta jäänee kysymys, miksi 


Kurikka päätyi kannattamaan aseellista kapinaa. Kurikan kokema 
arvovaltatappio suurlakon aikana ajoi häntä syrjään työväenliikkees- 
sä ja teki hänestä poliittisen pilkan kohteen. Ilmeisesti sekä Kurikka 
että Boldt uskoivat vahvasti Kockin rooliin ja kykyihin punakaartin 


päällikkönä. Epäonnisen ja verisen kapinayrityksen jälkeen kuiten- 
kin niin Kurikka, Kock kuin Boldtkin olivat ajaneet itsensä vahvasti 
marginaaliin Suomen poliittisella kentällä. Arvid Järnefelt arveli mo- 
nien pettymysten aiheuttaneen Boldtin radikalisoitumisen." Vas- 
taavat kokemukset saattoivat vaikuttaa myös Kurikan toimintaan. 


7 Kujala 2016, 213—214. 
8 Salomaa 1965, 176. 

9 Salomaa 1965, 109. 

10 Hautamäki 1967, 307. 
11 Järnefelt 1930, 198-199. 

Kuva 14. Matti Kurikka puhumassa Johan Kockin arkun äärellä Fitchburgissa 
keväällä 1915. Kock haudattiin ilman papillisia menoja, ja Kurikka vastasi van- 
han koulutoverinsa jäähyväissanoista. Kurikka itse kuoli myöhemmin samana 
vuonna. Työväen Arkisto. 


Johan Kockin onnistui paeta Viaporin kapinan jälkeen Ruotsin 
kautta Yhdysvaltoihin, mistä hän ei enää palannut Suomeen. Jean 
Boldt erotettiin SDP:stä Oulun puoluekokouksessa 1906. Hänet 
pidätettiin matkalla Oulusta Helsinkiin ja tuomittiin lopulta vanki- 
laan osallisuudesta Viaporin kapinaan. Kurikalla oli viimeisinä vuo- 
sinaan ristiriitoja vanhojen ystäviensä Arvid Järnefeltin ja Johan 


Kockin kanssa." Järnefeltin vuonna 1909 ilmestyneessä romaanis- 
sa Veneh ‘ojalaiset on Kurikaksi tunnistettava poliittisia joukkoja 
hurmaava ”Mustatukka”, minkä johdosta Kurikka uhkasi jopa haas- 
taa Järnefeltin kaksintaisteluun loukatun kunniansa vuoksi. Kockia 


Kurikka taas epäili pahantahtoisten juorujen levittämisestä, vaikka 
Kock itse vakuutti toisin.? 


12 Järnefelt Kockille (päiväämätön), Kirjeenvaihto, Johan Adolf Kockin arkisto, TA. 
13 Kock Kurikalle 31.10.1912, Kirjeenvaihto, Johan Adolf Kockin arkisto, TA. 

Kirjoittamaton luku — Matti Kurikan toiminta 
Suomessa vuosina 1908-1909 


Mikko Pollari 
O https: //orcid.org/0000-0003-0863-9784 


Kurikan lähtö Australian ja Amerikan matkalleen syyskesällä 1899 
oli juhlava. Pidettiin puheita, laulettiin. Matti tunsi lähtevänsä to- 
teuttamaan suurta maailmanhistoriallista tehtävää, etsimään ih- 
miskunnan kadottamaa el doradoa, onnen maata. Toinen lähtö 
räntäsateisena ja surullisena joulukuun päivänä v. 1908 Helsingin 
satamasta oli erilainen. Miltei salaa, vain muutaman uskollisim- 
man ystävän saattamana hän oli syrjäkatuja puikkelehtinut sata- 
maan. Mukana olivat tosin vaimo ja lapsi, mutta erityisen onnelli- 
silta he eivät tähän matkaan näyttäneet olevan." 


Näin kuvaa Matti Kurikan Suomesta poistumista Kalevi Kalemaa Kurikan 
elämää koskevaksi perusteokseksi nousseessa elämäkerrassaan Matti 
Kurikka. Legenda jo eläessään. Kalemaan kuvaus on elämänmakuinen ja 
koskettava, ja se on ladattu täyteen yksityiskohtia, jotka vievät lukijan 
suoraan tapahtumien keskelle, elämään Kurikan lähtöä hänen rinnal- 
laan. Ehkä juuri yksityiskohtien rikkauden vuoksi se on myös hyväksytty 
oikeaksi versioksi Kurikan lähdöstä: Kalemaan teoksen jälkeen ilmesty- 
neissä Kurikka-henkilökuvissa on nojattu hänen tulkintaansa.? 


1 Kalemaa 1978, 220. 
2 Kostiainen 2000a; Metsämäki & Nisula 2007; Sarjala 2013; Laurila 2015. Sarjala on jopa toistanut 
Kalemaan kuvauksen lähtöpäivän räntäsateesta (Sarjala 2013, 33). 

Kalemaan kuvauksessa on kuitenkin yksi ongelma — se ei voi pitää 
paikkaansa. 

Ajan sanomalehdet kertovat aivan toisenlaista tarinaa. Esimerkiksi 
joulukuun 22. päivän Työmiehen mukaan Kurikka oli juuri edellisenä 
sunnuntaina puhunut Helsingissä, raittiusseura Koiton salissa, ”[p]oli- 
tillisesta asemastamme teosofian valossa”.3 Kurikka näyttääkin luennoi- 
neen joulukuussa ainakin Mäntässä,1 Pietarsaaressa’ ja Helsingin So- 
sialistisen yhdistyksen illanvietossa,* eikä hänen toimintansa Suomessa 
päättynyt vielä vuoden vaihduttuakaan: tammikuun 22. päivänä oli luen- 
to Oulaisissa,” 23. päivänä taas Sievin urheilutalolla.$ Vuosi siis vaihtui, 
joulukuu päättyi, mutta sen sijaan, että Kurikka olisi astunut märkää 
räntää hartioiltaan pyyhkien Amerikkaan vievään laivaan, näyttääkin 
siltä, että hän vietti joulukuun 1908 luennoimassa siellä täällä ympäri 
Suomen maata. Sanomalehtiaineiston valossa Kalemaan versio Kurikan 
lähdöstä on siis virheellinen, ja häntä seuranneet kirjoittajat ovat toista- 
neet väärää tietoa. 

Miten näin on päässyt käymään? Luultavin selitys on se, että aiem- 
massa kirjallisuudessa oleva tieto on jäänyt kirjoittajilta kyseenalaista- 
matta, koska sitä ei ole ollut syytä epäillä. Fhkä juuri räntäsateen kal- 
taisen elävöittävän yksityiskohdan vuoksi Kalemaan teksti on antanut 
vaikutelman varmasta tiedosta, jota ei ole tarvetta tarkistaa. Kriittisen 
tarkastelun käynnistymiseen tarvitaankin jokin sysäys, joka pakottaa 
avaamaan jo ratkaistuksi ajatellun tapauksen uudestaan. 

Omalla kohdallani ensimmäinen särö Kalemaan versioon Kurikan 
jäähyväisistä oli aineistohaussa löytämäni lehti, jonka nimikkeeksi oli 
merkitty ”Toveri/Matti Kurikka” ja ilmestymisvuodeksi 1909. Löytö 
herätti hämmästystä: miten Kurikka olisi voinut julkaista uutta lehteä 
Suomessa, kun hän itse oli kaiken lukemani mukaan jo Atlantin toisella 
puolella? Joko tietueessa oli virhe tai kuvaus Kurikan lähdöstä ei voinut 
pitää paikkaansa. Oli miten oli, särön havaittuani asiaa ei enää voinut 


”Politillisesta asemastamme”, Työmies 22.12.1908, 4. 

”Pikku uutisia”, Sorretun Voima 14.12.1908, 3. 

”Matti Kurikka”, Vapaa Sana 28.12.1908, 1. 

”Matti Kurikka puhuu”, Työmies 5.12.1908, 2. 

”Matti Kurikka esitelmöimässä”, Kansan Tahto 27.1.1909, 3. 
”Nuorikynä: Sievin Korhosenkulmalta”, Kansan Tahto 3.2.1909, 3. 

jättää rauhaan: tein Kurikkaa koskevia hakuja Kansalliskirjaston digitaa- 
lisesta sanomalehtikirjastosta, ja työväenlehdistä löytyneiden yhä uusien 
ja uusien Kurikan toimintaa Suomessa vuonna 1909 käsitelleiden kir- 
joitusten myötä alkoi käydä selväksi, että väite Kurikan lähdöstä joulu- 
kuussa 1908 ei voinut olla totta. 

Näiden löydösten pohjalta heräsi kysymys siitä, kuinka kattavaa kirjal- 
lisuudessa esiintyvä tieto Kurikan viimeisistä Suomen-vuosista oikeas- 
taan on, ja kuinka tukevalla pohjalla se lepää. Voisiko olla niin, että 
Matti Kurikan elämästä on — ainakin sen myöhäisvuosien osalta — kirjoi- 
tettu enemmän kuin sitä on tutkittu? Sisältyykö kyseiseen ajanjaksoon 
enemmän kuin tähänastinen kirjallisuus antaa ymmärtää? Mitä Kurikan 
elämässä tuolloin todella tapahtui? 


Silmäys aiempaan kirjallisuuteen 


Seuraava askel oli tarkistaa, löytyisikö kirjallisuudesta tarkempia tietoja 
Kurikan jäähyväisistä Suomelle ja mihin nämä tiedot mahdollisesti pe- 
rustuvat. 

Kurikan Suomesta lähdöstä esitetään kirjallisuudessa useita, myös 
Kalemaan kuvauksesta poikkeavia versioita,’ joiden lähdepohjassa on 
akateemisin kriteerein tarkasteltuna toivomisen varaa: kokoavasti voi sa- 
noa, että ne perustuvat joko merkitsemättömiin (eli toisin sanoen tunte- 
mattomiin) tai toisen käden lähteisiin (eli aiempiin aihetta koskeviin 
kuvauksiin).'* Näyttääkin siis siltä, että Kurikkaa koskevan kirjallisuuden 


9 Kurikasta useita akateemisia artikkeleja kirjoittanut J. Donald Wilson on ajoittanut hänen Amerikkaan 
lähtönsä sekä alkuvuoteen 1911 (Wilson 1981, 147) että kesäkuuhun 1908, jolloin Kurikka Wilsonin 
mukaan aloitti New Yorkin Uutisten kolumnistina (Wilson 1999, 378—379. Ks. myös Wilson 1974, 64 
ja Wilson 1998). Myös suomalaisista ihannesiirtoloista kirjoittanut Teuvo Peltoniemi on ajoittanut 
Kurikan paluun Amerikkaan vuoteen 1911 (Peltoniemi 1985, 69). Kurikasta pro gradu -työn tehnyt 
Osmo Linnoila esittää Kurikan jättäneen jäähyväiset Suomelle joulukuussa 1908 (Linnoila 1933, 316), 
kun taas kaksi elämäkerrallista Kurikka-tekstiä kirjoittanut Arvi Hautamäki esittää yhtäällä Kurikan läh- 
dön ajankohdaksi vuoden 1908 (Hautamäki 1967, 279), toisaalla taas Linnoilan tavoin joulukuun 1908 
(Hautamäki 1944, 43). Vuoteen 1908 Kurikan poistumisen ajoittaa myös Väinö Voionmaa Kansalliseen 
elämäkerrastoon (1930) kirjoittamassaan Kurikka-henkilökuvassa (Voionmaa 1930, 273). 

10 Wilson ei ole merkinnyt edellisen vuosilukunsa (1911) lähdettä lainkaan, ja jälkimmäinenkin hänen 
mainitsemansa vuosiluku (1908) perustuu toisen käden tietoon, Kurikasta New Yorkin Uutisissa 
vuonna 1915 ilmestyneeseen nekrologiin. Peltoniemen ja Hautamäen teksteissä ei ole lähdeviitteitä. 

huomattavasta määrästä huolimatta sen tekijät eivät ole perinpohjaisesti 
selvittäneet, milloin Kurikka todella poistui Suomen kamaralta — eivätkä 
siis myöskään sitä, mitä Kurikan elämässä noina aikoina tapahtui. 

Ainut löytämäni teksti, jossa Kurikan lähtö ajoitetaan oikein on — yl- 
lättävää kyllä — romaani: Antti Tuurin Taivaanraapijat, jossa Tuuri ku- 
vaa useiden teostensa päähenkilön Jussi Ketolan elämää pilvenpiirtäjän 
rakennustyömaalla New Yorkissa. Tuurikaan ei tosin ilmaise Kurikan 
Amerikkaan saapumisen ajoitusta suoraan kuin päivän ja kuukauden 
osalta," vuosiluku lukijan täytyy itse lukea esiin muusta kerronnasta 
tai päätellä romaanissa esitetyistä Kurikan vaiheita koskevista tiedoista. 
Ehkä juuri siksi Tuurin esittämä tieto on jäänyt huomiotta. Osasyy tähän 
lienee myös se, että romaani ei yleisesti ottaen ole lähde, josta ensim- 
mäisenä tulisi etsineeksi tarkinta ja ajankohtaisinta tietoa. 

Myös Kurikan viimeisille Suomen-vuosille annettu huomio on aiem- 
massa Kurikka-kirjallisuudessa ollut yleisesti ottaen vähäistä — ajanjakso 
ensimmäisten eduskuntavaalien tappiosta Amerikkaan lähtöön asti kui- 
tataan usein vain lyhyillä maininnoilla. Laajimmat kuvaukset näistä 
vuosista löytyvät Kalemaan teoksesta ja Kurikan tyttérenpojan? Osmo 
Linnoilan julkaisemattomasta pro gradu -työstä Matti Kurikan yhteiskun- 
nallinen ja valtiollinen toiminta vuodelta 1933. Kalemaan elämäkerras- 
sakin tämän elämänvaiheen läpikäymiseen käytetään kuitenkin vain 
muutama sivu." Linnoilan kyseisen ajanjakson käsittely on hieman laa- 
jempaa,® tarkempaa" ja pääosin lähdeviittein varustettua. Näistä kahdes- 


Raoul Palmgrenin mukaan Hautamäen edellinen teksti (1944) perustuu Linnoilan pro gradu -työhön 
(Palmgren 1966, 480) mutta Linnoilakaan ei ole merkinnyt Kurikan lähtöä koskevaan tietoonsa lähde- 
viitettä. Voionmaa taas mainitsee lähteinään aikalaismuistelut eli yhden Matti Paasivuoren ja kaksi 
A. B. Mäkelän tekstiä (Mäkelä 1910, Paasivuori 1917 ja Mäkelä 1919). Kalemaa luettelee teoksensa 
lopussa alkuperäislähteitä, haastatteluja ja kirjallisuutta, joihin hänen työnsä nojaa (Kalemaa 1978, 
238), mutta lähdeviitteiden puutteessa tietoja ei voi kytkeä yksittäisiin lähteisiin. Täten jää epäselväksi, 
mihin hänen kuvauksensa perustuu. 

11 Tuuri 2015, 185. 

12 Ks. esim. Voionmaa 1930, 272-273; Hautamäki 1967, 279, 310; Wilson 1981, 147; Metsämäki & Nisula 
2000, 48-49. 

13 Kalemaa 1978, 213. 

14 Kalemaa 1978, 217-220. 

15 Koska Linnoilan käsittely ei ole täysin kronologista, on hankala määritellä tarkasti, kuinka monta 
sivua hän tämän ajanjakson käsittelyyn käyttää, mutta kuvaus on joka tapauksessa laajempaa kuin 
Kalemaalla (ks. esim. Linnoila 1933, 292-297). 

16 Linnoila mainitsee esimerkiksi Kalemaan tekstistä puuttuvan osallistumisen vuoden 1908 vaaleihin 

ta vaikutusvaltaisemman aseman on kuitenkin saanut Kalemaan versio, 
luultavasti siksi, että Linnoilan tekstiä ei ole koskaan julkaistu kirjana ja 
se on siten ollut hankalammin myöhempien kirjoittajien käytettävissä." 

Tulkitsen tämän Kurikan viimeisten Suomen-vuosien käsittelytavan 
ilmentävän käsitystä, jonka mukaan hänen poliittisesti merkityksellinen 
uransa oli tässä vaiheessa jo ohi: tästä näkökulmasta katsoen Kurikan 
vaikutusvaltainen toiminta Suomessa päättyi viimeistään vuoden 1907 
eduskuntavaaleihin, ja niitä seurannut aika oli eräänlainen vähemmän 
huomionarvoinen lopuke. 

Tämänkaltaiselle tulkinnalle on toki hyviä perusteluja, mutta se sisäl- 
tää myös ongelman: Kurikan toimintaa hänen omassa ajassaan seuran- 
neet, saati sitten Kurikka itse, eivät nimittäin voineet olla tietoisia hänen 
poliittisen uransa kokonaiskuvasta eivätkä täten myöskään hänen mer- 
kityksellisyytensä päättymisestä. Päinvastoin, Kurikka näyttää kyseisinä 
vuosina tehneen kaikkensa löytääksensä tien takaisin vallan kahvaan, 
täysin tietämättömänä myöhempien kirjoittajien hänen pyrkimyksilleen 
antamasta tuomiosta. Toisin sanoen Kurikan tämän elämänvaiheen 
kuvauksille luonteenomaista on teleologisuus eli asiakokonaisuuden 
tarkastelu tunnetusta lopputuloksesta käsin. Kuvaukset ovat antaneet 
ymmärtää, että koska ensimmäisissä eduskuntavaaleissa lyödyksi tullut 
Kurikka ei enää onnistunut nousemaan huomattavaan asemaan Suo- 
men poliittisella kentällä, hänen seuraavat elämänvaiheensa eivät enää 
ole hänen elämänsä kokonaiskuvan kannalta tärkeitä. Näin on jäänyt 
käsittelemättä tapahtumia ja kehityskulkuja, jotka Kurikalle ja muille 
aikalaistoimijoille saattoivat olla hyvinkin merkityksellisiä. 

Seuraavassa täydennänkin aiempien Kurikan viimeisiä Suomen-vuo- 
sia koskevien kuvauksien puutteita. Seuraan alkuperäisaineistojen 
kautta Kurikan elämää vuoden 1908 alusta alkaen ja tarkastelen ennen 
kaikkea hänen yllättäviä ja jopa arveluttaviakin poliittisia yhteistyöhank- 


(Linnoila 1933, 296-297) ja myös yhtä lailla Kalemaan esityksestä puuttuvan kytköksen niin sanottuihin 
”tannerilaisiin” tai ”nuor-sosialisteihin” (Linnoila 1933, 295). Linnoila on myös ajoituksissaan tarkempi: 
toisin kuin Kalemaa, hän ajoittaa Kurikan yhteistyön Johannes Gummeruksen kanssa oikein eli vuoteen 
1908 (Linnoila 1933, 296). Täysin kattavaa Linnoilan käsittelykään ei kuitenkaan ole: hän ei esimerkiksi 
mainitse Kalemaan tekstistä löytyvää Kurikan yhteistyötä Matti Läheniemen kanssa. 

17 Kalemaa on kyllä käyttänyt Linnoilan tutkimusta omassa teoksessaan (Kalemaa 1978, 213), mutta 
jostain syystä kaikki Linnoilan esityksen yksityiskohdat eivät ole päätyneet hänen teokseensa. 

keitaan. Kerron myös, miten Kurikan elämään liittyivät nuorsuomalai- 
nen kansanedustaja Juhani Kurikka, millainen Kurikan menestys oli 
vuoden 1909 kolmansissa eduskuntavaaleissa — ja paljastan myös, mil- 
loin hänen hyvästijättönsä Suomelle todella tapahtui. 


Kaksi kohtalotoveria kohtaa 


Vuosi 1908 alkoi Matti Kurikan poliittisen uran kannalta synkissä mer- 
keissä. Hänen vuoden 1906 Oulun puoluekokouksen jälkeen perusta- 
mansa Suomen Sosialistinen Reformipuolue oli kärsinyt ensimmäisissä 
eduskuntavaaleissa maaliskuussa 1907 murskatappion — puolue oli 
jäänyt vaille edustajaa verivihollisen SDP:n saadessa uskomattomalta 
tuntuneet 80 paikkaa — ja puolueen edustajakokous lopetti sen tarinan 
loppiaisena 1908. Puolueen toimintaa tosin jatkettiin epävirallisempana 
Elämäläisten Liittona.® 

Pian reformipuolueen haaksirikon jälkeen Kurikka teki yllättävän siir- 
ron. SDP:n puolueneuvoston kokouksessa helmikuun 22.—23. päivänä 
nimittäin käsiteltiin neuvostolle lähetettyä kirjettä, jossa Kurikka pyrki 
takaisin vanhan puolueensa siipien suojiin. Puoluesihteerin selostuksen 
mukaan Kurikka pyysi, että neuvosto ”ottaisi pohtiakseen ja 'sopivalla 
julkisella toimenpiteellä poistaisi kaiken eripuraisuuden materialisesti 
ja teosofisesti ajattelevain sosialistien väliltä”. Kurikka myös ilmoitti, 
että mikäli asia ratkaistaisiin ”molempia käsitystapoja tyydyttävällä ta- 
valla” olisivat hän sekä ”’kaikki muut elämäläiset valmiita liittymään 
yksituumaisesti ajamaan’ köyhälistön asiata”.' 

Ehdotus tyrmättiin täydellisesti. Neuvoston asiantuntijaksi nimeä- 
män, Kurikan kanssa pitkän historian jakaneen ja itsekin vasta edelli- 
senä vuonna Pohjois-Amerikasta Suomeen palanneen A. B. Mäkelän?" 
antaman lausunnon mukaan puolue oli edelleen avoinna kaikille ”luok- 


18 Esim. Linnoila 1933, 292-294. Liiton perustava kokous pidettiin 23. helmikuuta (ibid., 294) mutta Lah- 
dessa oli perustettu liiton paikallinen yhdistys jo 12. helmikuuta (ibid., 440). 

19 Puoluesihteeri, ”Puolueen riennot”, Työmies 2.3.1908, 2-3. Ks. myös Puoluesihteeri, ”Puolueen riennot”, 
Kansan Lehti 3.3.1908, 2—3; Puoluesihteeri, ”Puolueneuvoston kokouksessa”, Kansan Tahto 4.3.1908, 3. 

20 Mäkelästä tarkemmin ks. Kostiainen 2000b. 

Vaaleihin valmistautuessa. 


4 


pmm A 


M. Kurikka: Jospa huutaisin + Tekijälle työnkunmia», vaikka enhän minä tässä emään mikään tekijä olekkaan! 


Kuva 15. Sosiaalidemokraattinen pilalehti kuvasi terävänäköisesti Matti Kurikan 
poliittista marginalisoitumista jo ennen vuoden 1907 ensimmäisiä eduskuntavaa- 
leja. Alex Rapp, Kurikka 1.3.1907. Kansalliskirjaston digitaaliset aineistot. 


kataistelun kannalla oleville sosialisteille” uskontunnustuksesta riippu- 
matta, mutta Kurikka ”oli jo riittävästi osottanut itsensä mahdottomaksi 
toverilliseen yhteistyöhön”. Puolueneuvosto taas katsoi, että Oulun 
puoluekokouksessa tehty Kurikan erottaminen edustajan toimesta tu- 
lisi katsoa myös erottamiseksi puolueesta. Lisäksi neuvosto totesi, että 
”kirjailija Kurikka oli edelleen toiminut ennestäänkin tunnetulla puolu- 
ettamme vahingoittavalla tavalla, vieläpä ihan viimeisinä aikoina”, eikä 
näin ollen katsonut aiheelliseksi ryhtyä Kurikan aloitteen suhteen min- 
käänlaisiin toimenpiteisiin.?? 


21 Puoluesihteeri, ”Puolueen riennot”, Työmies 2.3.1908, 3. 

22 Ibid. Myös Kalemaa kertoo mahdollisesti tästä kokouksesta Kurikan vuoden 1907 vaalitappion jälkeisiä 
yhteistyöhankkeita kuvatessaan. Hänen mukaansa Kurikan tarjoukseen vastatessa käytettiin kovaa 
kieltä: ”Mikä perkeleen puolue se on. Onko se Suomen tuulihattujen seura” (Kalemaa 1978, 217). 

Koska tie vanhan puolueen suojiin oli näin suljettu, Kurikan oli kek- 
sittävä jotain muuta — eikä hänen seuraavaa siirtoaan tarvinnutkaan 
odottaa pitkään. Huhtikuun 6. päivän Työmiehessä uutisoitiin nimittäin 
Kurikan järjestämästä esitelmätilaisuudesta, johon oli osallistunut myös 
toinen ajan työväelle tuttu hahmo, Antero Ferdinand Tanner (1868— 
1920). Uutisen mukaan Tanner oli esittänyt tilaisuudessa kritiikkiä Työ- 
miehen toimitusta kohtaan, minkä voi kuvitella olleen kyseisen lehden 
kanssa jo pitkään kinastelleelle Kurikalle? mieluisaa kuultavaa. Kansan 
Lehden pakinoitsija Jutikka ihmettelikin kyseisen kokouksen jälkeen, 
miksi ”eivät nämä suuruudet ryhdy yhteistyöhön” — mutta eipä tarvin- 
nut ihmetellä kauan. 

Seuraavina päivinä työväenlehtien palstoille alkoi tihkua tietoja 
Tannerin ja Kurikan uusista yhteisistä hankkeista. Työmies uutisoi seu- 
raavana perjantai-iltana yliopiston kemiallisessa laboratoriossa pidetys- 
tä kokouksesta, jossa keskusteltiin uuden ”nuorsosialistisen” puolueen 
ja sanomalehden perustamisesta. Aiheen alustajana toimi Tanner, ja 
lehden mukaan ”Je]rittäinkin muutamat tunnetut ”kurikkalaiset”” kan- 
nattivat ehdotusta ”kiihkeästi”. Uuden puolueen myös suunniteltiin osal- 
listuvan saman vuoden kesällä järjestettäviin eduskuntavaaleihin liitossa 
kurikkalaisten ja raittiuslistan kanssa.?* 

Tannerin ja Kurikan yhteistyötunnustelut eivät ole yllättäviä siinä 
mielessä, että heidän välillään oli jo aiempi yhteys. Miesten tiet olivat 
nimittäin ristenneet jo 1800-luvun viimeisinä vuosina Helsingin työ- 
väenyhdistyksessä.? Lisäksi Tanner osallistui Kurikan ja Jean Boldtin 
kanssa rauhanmielenosoituksen järjestämiseen kevättalvella 1899.78 


23 "Sosialistit senaattoriksi!”, Työmies 6.4.1908, 2. Kyseessä oli ilmeisesti Kurikan edellisenä päivä- 
nä Koiton juhlasalissa pitämä esitelmä ”Sos. dem. eduskuntaryhmän tehtävästä nykyhetkellä”. 
(”Lakatkaamme olemasta sokkosilla”, Työmies 4.4.1908, 3). 

24 Ks. esim. Pollari 2009. 

25 Jutikka, ”Jutikan juttuja”, Kansan Lehti 8.4.1908, 2 

26 Laboristo, ”T:ri Tanner laittaa uuden puolueen ja lehden”, Työmies 11.4.1908, 3. Ks. myös esim. Topias, 
”Vilahduksia”, Raivaaja 16.4.1908, 2; ”Hajaannus sosialistien leirissä”, Uusi Suometar 14.4.1908, 4. 
Aamulehden uutisessa kokouksesta esitellään myös nuorsosialistisen ryhmän ohjelmaa, mutta epä- 
selväksi jää, mihin kyseinen esitys perustuu (”Hajaannus sosialistien leirissä”, Aamulehti 15.4.1908, 3). 

27 Tanner oli toiminut yhdistyksessä syksystä 1898 lähtien (Virtanen 2001, 22). Vuoden 1899 alussa 
Tanner valittiin yhdistyksen johtokuntaan, jossa Kurikka oli ollut jo edellisestä vuodesta lähtien 
(Tuomisto 1984, 124—126). 

28 ”Ensimainen suomalainen tienraivaajamme Amerikassa”, Työväen kalenteri | 1905, 115; Virtanen 2001, 
27-28. 

Vain hieman myöhemmin Kurikka joutui kohun kohteeksi Työmieheen 
kirjoittamansa ”Haaksirikkoon jouduttua” -tekstin seurauksena (ks. 
luku Työväenjohtaja kansakunnan ja keisarikunnan suhdemyrskyssä). 
Tanner järjesti tällöin Kurikan tueksi huomattavaksi tapaukseksi muo- 
dostuneen kukkaismielenosoituksen, jossa mielenosoittajat, määränpää- 
nään Työmiehen toimitus, kantoivat Tannerin luentopalkkiolla hankittuja 
kukkia kaupungin porvariston ja ylioppilaiden osoittaessa matkan var- 
rella pahennustaan.”9 

Kurikan tukemisesta oli Tannerille huomattavia henkilökohtaisia seu- 
rauksia. Mielenosoituksen jälkeen joukko ylioppilaita otti yliopiston la- 
boratoriossa Tannerin käsittelyynsä ja pakotti tämän oman ja perheensä 
hengen uhalla sanoutumaan julkisesti irti Kurikasta.3° Näin Tanner 
tekikin, julkaisten Uudessa Suomettaressa ilmoituksen, jonka mukaan 
”[ulusien asianhaarain ilmitultua täytyy minun täten julkisesti irtisanoa 
itseni Matti Kurikan puolueesta enkä tahdo tästedes olla missään teke- 
misissä mainitun herran kanssa”.* 

Ilmoituksen taustalla olleet tapahtumat tulivat ilmi vasta kolmisen 
kuukautta myöhemmin Työmiehessä julkaistussa Tannerin selonteossa.? 
Kirjoitukseen liitetyn Työmiehen toimituksen esipuheen mukaan hän 
oli tuolloin jo perheineen siirtynyt Yhdysvaltoihin ”voidakseen pysyä 
hengissä ja elättää perheensä”. Tanner ei nimittäin voinut harjoittaa 
hammaslääkärin ammattiaan, koska hänen opintonsa eivät olleet vie- 
lä valmiit ja ”toverit estivät hänen niitä täällä päättämästä”. Tannerille 
Kurikan taakse asettuminen merkitsi siis toimeentulon mahdollisuuk- 
sien menettämistä ja henkilökohtaista uhkaa. 

Pian Tannerin kohtaloa selvittäneen kirjoituksen jälkeen myös Kurik- 
ka jätti Suomen taakseen ja siirtyi ensin Australiaan ja sieltä Pohjois- 
Amerikkaan siirtolakokeilujen pariin (ks. teoksen seuraavat luvut). Käy- 
tössäni ollut lähdeaineisto ei kerro, olivatko Kurikka ja Tanner toistensa 


29 ”Kunniatervehdyksellä”, Työmies 20.3.1899, 3-4; Helsingin työväen yleisen kokouksen, Työväen- 
yhdistyksen ja Tietoyhdistyksen valitsema komitea, ”Selvitystä hra Tohtori Tannerin työskentelystä ja 
toiminnasta kotimaassa”, Amerikan Työmies 30.1.1900, 4; Kalemaa 1978, 122—123; Virtanen 2001, 29. 

30 A. F. Tanner, ”Sortoa isänmaallisuuden nimissä”, Työmies 14.6.1899, 2. 

31 A.F. Tanner, ”Julkinen irtisanoutuminen”, Uusi Suometar 23.3.1899, 3. 

32 A. F. Tanner, ”Sortoa isänmaallisuuden nimissä”, Työmies 14.6.1899, 2. 

33 ”Vainon ajoilta”, Työmies 14.6.1899, 1. 

kanssa tekemisissä Pohjois-Amerikassa, mutta maantiede puhuu tällais- 
ta oletusta vastaan — Tanner oleskeli pääosin Elyssä, Minnesotassa, kun 
taas Kurikan Sointula sijaitsi mantereen länsirannikolla. On kuitenkin 
mahdollista, että miehet ovat kohdanneet esimerkiksi Kurikan luento- 
matkojen yhteydessä. 

Kurikka palasi Suomeen juuri ennen lokakuussa 1905 alkanutta suur- 
lakkoa, Tanner puolestaan loppukesällä 190734 Heti Suomeen palattuaan 
hän alkoi pitää luentoja ”yhteiskunta- valtio- ja taloustieteissä”, organi- 
soida ”sosialidemokratista yleiskoulua”3* ja promotoida niin sanottuja 
”kulutusrenkaita” vaihtoehtoisena luokkataistelun muotona.” Erityisesti 
kulutusrenkaiden ajamisen vuoksi Tanner joutui työväenliikkeessä epä- 
suosioon: Tannerin ajatukset nähtiin epäselvinä, tehottomina, liikkeen 
voimia hajottavina ja jopa naurettavina, ja ne ansaitsivatkin hänelle 
nopeasti ”rengastohtorin” liikanimen. Matti Kurikka taas, oletettavasti 
tyytyväisenä uuden toisinajattelijan ilmestymisestä työväenliikkeen lei- 
riin, kannatti Tannerin toimia omassa Elämä-lehdessään.1* 

Kurikka ja Tanner olivat siis kevään 1908 tilanteessa kohtalotovereita: 
aiemmin työväen keskuudessa tunnustettuja paluumuuttajia, joiden aja- 
tukset eivät enää olleet tervetulleita toimintatavoiltaan ja ideologialtaan 


34 Tannerin paluun tarkkaa päivämäärää ei löydy ajan sanomalehdistä, mutta se on tapahtunut heinä- 
elokuussa 1907. Nya Pressenin mukaan Tanner olisi lähtenyt kohti Suomea elokuun 2. päivä (”Finnarna 
i Amerika”, Nya Pressen 31.8.1907, 3; myös ”Pieniä tietoja”, Uusi Aura 31.8.1907, 4), mutta toisaalta 
Vapaus-lehti uutisoi jo heinäkuun lopussa, että Tanner oli anonut oikeutta lääkärin toimen harjoitta- 
miseen Suomessa (”Yleisiä uutisia”, Vapaus 30.7.1907, 2). Työmiehen mukaan Tanner aloitti luentojen 
pitämisen Suomessa elokuun alussa 1907 (”Puolueen riennot”, Työmies 3.8.1907, 4). Virtasen mukaan 
Tanner palasi elokuussa 1907 (Virtanen 2001, 63), mutta hän ei ole merkinnyt tietonsa lähdettä. 

35 Ks.esim.A. F. Tanner, ”Luentoja”, Työmies 17.8.1907, 1. 

36 Ks. esim. ”Sosialidemokratiseen Yleiskouluun”, Työmies 19.10.1907, 4; ”Päivän uutisia”, Kotimaa 
9.10.1907, 4; Helsingin Sosialidemokraattinen Koulu- ja Opistovaliokunta, ”Tunti- ja vakinaisia opetta- 
japaikkoja haettavina”, Työmies 24.9.1907, 1. 

37 Ks. esim. ”Puolueen riennot”, Työmies 3.12.1907, 4; A. F. Tanner, ”Vastausta avoimeen kysymykseen”, 
Työmies 10.12.1907, 7; ”Sos. dem. koulu, opisto ja kulutusrenkaan”, Työmies 21.1.1908, 2. Tanner julkaisi 
ajatuksistaan myös kirjan Kuluttajat, teillä on valta! (teoksessa painovuodeksi on merkitty 1907, mutta 
ilmeisesti teos ilmestyi vasta vuoden 1908 puolella. Ks. A. F. Tanner, ”Tohtori Tannerin kulutusrenkais- 
ta”, Työmies 26.2.1908, 4.) 

38 Ks. esim. "Yleisön osasto”, Työmies 21.3.1908, 7; Y. S., ”Aatteellisia harhakuvia”, Työmies 4.3.1908, 5-6; 
”Iltalukemista”, Kansan Ääni 26.3.1908, 2. 

39 Ks. esim. Pilli- Hermanni, ”Maailman kyliltä”, Kansan Lehti 25.4.1908, 2. 

40 M. K-a, ”Nykyinen ja tuleva koululaitos”, Elämä 15.11.1907, 57-58; Ainut Aherre [Matti Kurikka], ”Ajan 
varrelta”, Elämä 15.10.1907, 14. 

Renkailla leikkiviä. 


m, Kurikka 


KULU A 


TANNER Martian tery 


Ihmetohtori: Eikö ole hyvä keksintö! — Tälle 
pohjalle minä puolueeni rakennan! 


Kurikan Matti: Elämä on unelma! Leikitel- 
käämme siis! 


Kuva 16. A. F. Tannerin ”kulutusrenkaat” saivat tukea Matti Kurikalta ja tuntematto- 
man pilapiirtäjän mukaan myös naisasialiikkeen pioneerilta Lucina Hagmanilta. 
Kurikka 15.4.1908. Kansalliskirjaston digitaaliset aineistot. 


virtaviivaistuneeseen työväenliikkeeseen.t Molempien aatteet nähtiin 
todellisuudelle vieraina utopioina, jollaisia järjestäytynyt, suunnastaan 
varma työväenliike ei enää kaivannut. Ottaen huomioon kummankin 
tahollaan kokeman hyljeksinnän sekä heidän aikaisemman yhteytensä 
olikin oikeastaan luontevaa, että miehet päätyivät kokeilemaan voimien- 
sa yhdistämistä. 


Kaksikko eroaa jälleen 


Ajassa liikkui myös puheita Tannerin ja Kurikan hankkeen muodostu- 
misesta hyvinkin laajaksi työväenpuolueen vesillä kalastelevaksi yhteen- 
liittymäksi. Porilainen Sosialidemokraatti esitti seikkaperäisessä rapor- 


41 Työväenliikkeen aatteellisesta vakiintumisesta 1900-luvun alussa ks. Soikkanen 1961. 
42 Tannerin osalta ks. esim. T., "Ne Tannerin kulutusrenkaat”, Työmies 13.3.1908, 3. Kurikan osalta ks. 
esim. Pollari 2009, 87-88. 

tissaan, että ”uuden suuren puolueen” pääpuuhamiehiä olivat Tanner, 
Kurikka sekä Vilho Itkonen, jo Kurikan Flämä-lehtihankkeessa muka- 
na ollut teosofinen sosialisti.+ Lisäksi huhuttiin, että hankkeessa olisivat 
olleet mukana muun muassa Väinö Voionmaa, J. J. Mikkola sekä puo- 
lueessa epäsuosioon joutunut, sittemmin kirjankustantajaksi ryhtynyt 
työväenliikkeen veteraani Vihtori Kosonen. Sosialidemokraatin kirjoit- 
taja myös esitti, että kyseessä oli jo pitkään ja hartaudella valmisteltu 
hanke, jonka hyväksi oli jo ”pitkät ajat työskennelty”, tavoitteena ”kylvää 
tyytymättömyyttä sosialidemokratien keskuuteen, hajottaa rivejä ja siten 
saattaa porvarit hallitsemaan kansanjoukkoja”. 

Aivan Sosialidemokraatin pakinassa maalailemasta nimekkäästä ja 
laaja-alaisesta yhteistyöhankkeesta ei kuitenkaan ollut kyse — useimmis- 
ta lehdistössä puolueen yhteydessä mainituista nimistä tuli nimittäin 
”heti perästä peruutus”.47 Tannerin, Kurikan ja heidän seuraajiensa yh- 
teyden rakentaminen kuitenkin jatkui, ja jo saman viikon sunnuntaina 
järjestettiin ”Sosialistismielisten kansalaisten kokous”.8 Koiton talolla 
pidetystä kokouksesta raportoi Työmieheen Otto Wille Kuusinen, jonka 
mukaan paikalla oli ”sekä täysporvareita että puoliporvareita”, ”uteliai- 
suudesta saapuneita sosialidemokrateja”, ”[k]urikkalaisten rippeet”, 
”koko tohtori Tannerin uusi ‘nuorsosialistinen’ puolue” ja jopa ”joku 
suomettarelainen valtiopäivämieskin”. Kokous koostui ensin Kurikan 
puolitoista tuntia kestäneestä esitelmästä, jonka jälkeen Tanner ”ylisti 
alustusta, puhvasi uutta puoluettaan ja äityi sitte parjaamaan sosiali- 
demokratista eduskuntaryhmää”. Keskustelun vilkkauden johdosta 
Kurikan esitelmässään esittämiä ponsia ei ehditty lainkaan käsitellä, ja 
näin ollen ”hovisosialismin ajajat” pitäisivät Kuusisen mukaan uuden 
kokouksen seuraavana sunnuntaina.19 


43 Jäärä, ”Porvarien vaalikalastus alkaa”, Sosialidemokraatti 11.4.1908, 2. 

44 Itkosesta ks. myös Laitinen & Mikkola (toim.) 2014, passim.; Mikkola & Pollari 2016; Rajavuori 2017, 
269-273 ja luku Kurikkalaisuus sosialistisessa työväenliikkeessä. 

45 Kososesta ks. Pollari 2015 & Pollari 2016b. 

46 Jäärä, ”Porvarien vaalikalastus alkaa”, Sosialidemokraatti 11.4.1908, 2. 

47 Matti, ”Kirje Helsingistä”, Uusi Suometar 19.4.1908, 5. 

48 ”Sosialistis-mielisten kansalaisten kokous”, Elämä 16.4.1908, 247—250. 

49 O. V. K., ”Kurikan ja Tannerin kokouksessa”, Työmies 13.4.1908, 2. Ks. myös ”Sosialistis-mielisten 
kansalaisten kokous”, Elämä 16.4.1908, 247—250. 

Vaikka Kuusinen esitti Kurikan ja Tannerin samanmielisinä vähin- 
täänkin sosialidemokraattien vastustuksessaan, tannerilaisten ja kurik- 
kalaisten lähentyminen tyssäsi kuitenkin jo tässä vaiheessa. Flämä-liiton 
päävartion kokouksessa seuraavan viikon torstaina nimittäin keskustel- 
tiin suhteesta tannerilaisiin ja päätettiin ”pysyä odottavalla kannalla”: 
kokouksen mukaan Tannerin ryhmään tuli suhtautua myötämielisesti, 
”sillä hyvä tarkoitushan heillä on”, mutta ”mihinkään muihin hommiin 
heidän kanssaan” elämäläiset eivät ”vielä ainakaan” katsoneet voivansa 
ryhtyä. 

Jo ennen Kurikan ja Tannerin toista yhteistä kokousta oli siis jo sel- 
vää, että lähemmästä yhteistyöstä ei ainakaan toistaiseksi tulisi mitään. 
Syynä tähän lienee ollut toiminnan tavoitteita ja tapoja koskeva erimieli- 
syys, joka tuli selvästi ilmi jälkimmäisen kokouksen kuluessa. Flämään 
kirjoittanut nimimerkki ”V. S.” — mitä ilmeisimmin Vihtori Saarikoski 
— nimittäin raportoi, että ”kokous olisi mennyt jotenkin hyvin, — — jos 
ei t:ri Tanner taasen olisi pilannut kokousta” ehdottamalla ”omia pon- 
siaan”." Samankaltaisen käsityksen saa myös kokousta ivailevaan sävyyn 
kuvailevasta Työmiehen tekstistä, jonka mukaan Tanner esitti oman lau- 
suntonsa Kurikan valmistelemiin ponsiin ja myöhemmin myös kan- 
nusti yleisöä pidättäytymään äänestämisestä Kurikan ehdotuksesta ää- 
nestettäessä.”? 

Tähän toiseen kokoukseen Tannerin ja Kurikan yhteistyön valmiste- 
lut myös ilmeisesti loppuivat, ja miehet jatkoivat toimiaan omilla tahoil- 
laan. Jo seuraavan viikon lauantaina ilmestyi Tannerin Nuorsosialistin 
näytenumero, jossa yhteistyötä Kurikan kanssa ei enää mainita. Elä- 
mäläiset puolestaan aloittivat omat vaalivalmistelunsa ja tekivät jälleen 
yhteistyötarjouksen sosiaalidemokraateillest mutta laihoin tuloksin: 
puolueen hallintoneuvosto kieltäytyi hyväksymästä liittoa kurikkalaisten 


50 V.S., ”Elämä Liiton päävartion”, Elämä 25.4.1908, 270—271. Ks. myös Linnoila 1933, 295. 

51 V.S., ”Sosialistis-mielisten kansalaisten kokousta”, Elämä 25.4.1908, 271. 

52 ”Kurikkalaisten kutsumaan kansalaiskokoukseen”, Työmies 21.4.1908, 2. 

53 Nuorsosialisti 25.4.1908. 

54 Työmiehessä toukokuussa ilmestyneen kirjoituksen mukaan elämäläiset olivat tarjonneet ”listaansa 
liittoon sosialidemokratien kanssa — — sillä ehdolla, että Matti Kurikka saa olla ensi tilalla” (O. L-pi, 
”Puolueen riennot”, Työmies 19.5.1908, 6). Myös Linnoila 1933, 296. 

Kuva 17. Matti Kurikan 
yritykset hakea liittolaisia 
vaaleissa herättivät 
sosiaalidemokraateissa 
vahingoniloa. Ilmari 
Manninen, Kurikka 
15.5.1908, 8. 
Kansalliskirjaston 
digitaaliset aineistot. 


Kurikan Matti >sovintoa» tarjoamassa ja vaaliliit- 
toja rakentamassa 


kanssa. Varsinaisesta välirikosta yhteistyön katkeamisessa ei kuiten- 
kaan ilmeisesti ollut kyse, sillä ainakin Nuorsosialistissa esiintyi jatkos- 
sakin myönteisiä mainintoja Kurikasta sekä elämäläisten toiminnasta’ 
ja myös Elämä julkaisi Nuorsosialistin ilmestymisen alkamista koskevan 
mainoksen.” 


55 Linnoila 1933, 296. 

56 Nuorsosialistissa kirjoitettiin Kurikasta suopeaan sävyyn (S-a, ”Puolue-pukareista muutama sana”, 
Nuorsosialisti 25.4.1908, 4; K. N., ”Väittelyyn”, Nuorsosialisti 5.5.1908, 2) ja lehti julkaisi myös Elämän 
mainoksia (” Elämä’ ei ole kuollut!”, Nuorsosialisti 1.5.1908, 1; Elämä" ei ole kuollut!”, Nuorsosialisti 
5.5.1908, 1). Lisäksi lehdestä myös löytyy nimimerkki "Aatteen” eli teosofisen sosialistin Veikko 
Palomaan teksti (Aate, ”Itsenäinen asema”, Nuorsosialisti 25.4.1908, 2). Kurikan ja Palomaan yhteistyö 
oli kuitenkin katkennut jo alkuvuodesta 1906 (Palomaa 1915, 237—244). 

57 ”Tutustukaa nuorsosialistien yhteiskunnallisiin — —”, Elämä 1.5.1908, 288. 

Kurikan ja Tannerin yhteistyön kariutuminen ei ole yllättävää. Vaikka 
Tanner Kurikan tavoin julisti rakkauden yhteiskunnallista voimaa ja 
kannatti marxilaisen luokkataisteluteorian sijaan rauhanomaista tietä 
ihanteelliseen yhteiskuntaan, he olivat ajattelultaan niin erilaisia, että 
on vaikea nähdä heitä saman katon alla. Teosofisesti suuntautuneeseen 
Kurikkaan verrattuna Tanner oli materialistisemman, luonnontieteelli- 
sen katsomuksen edustaja, joka arvosteli jo Amerikassa hatarina pitä- 
miään Kurikan luonnontieteellisiä tietoja ja tämän niiden pohjalta 
tekemiä, omiin aatteisiinsa sopivia johtopäätöksiä.’ Miehiä yhdistikin 
ennen kaikkea taipumus itsenäiseen, radikaaliin ajatteluun, mikä johti 
oppositioasemaan työväenliikkeessä mutta ei tehnyt heistä luontevia liit- 
tolaisia — pikemminkin se saattoi toimia yhteistyön esteenä. 


Yksi Kurikka jää rannalle, toinen pääsee mukaan 


Heinäkuun 1. ja 2. päivänä 1908 pidetyissä eduskuntavaaleissa Kurikka 
oli ehdokkaana vaalilistalla ”Kaikille työtä ja työntekijöille työn hedel- 
mät” August Aaltosen ja Johannes Gummeruksen kanssa.°° Näistä 
kaakeliuunintekijä Aaltonen“ oli ollut Kurikan kanssa samalla listal- 
la jo edellisen vuoden vaaleissa. Hän oli teosofi ja lukeutui Kurikan 


58 Virtanen 2001, 59-60. 

59 Virtanen 2001, 58-59. Tannerin mukaan Kurikka oli Ajassa ilmestyneessä kirjoituksessaan muun muas- 
sa todennut ruostumisen olevan ”kasvillinen ilmiö”, kun taas ”metallinen sulaminen” oli hänen mu- 
kaansa ”kemiallinen” ilmiö. Tanner huomautti tähän, että Kurikka on kirjoituksessaan ”tahtonut esittää 
uuden oppinsa juuret ja perusteet näyttämällä kuinka ne muka ovat johtuvia luonnon horjumattomista 
laeista, joten hänenkään oppinsa ei horjuisi”, ja kuinka ”[lluonnontieteiden alkeidenkaan tuntematto- 
muus on auttanut häntä haaveiluissaan” (A. F. T., ”Aikaa on ensimmäinen — —”, Aatteita 27.11.1903, 3). 

60 Pollari 2009, viite 302. Kalemaa esittää, että ”[t]oukokuussa 1907 muodostettiin valitsijayhdistys ja sen 

ehdokkaina esiteltiin Matti Kurikka, puuseppä A. Aaltonen ja varatuomari H. Gummerus” (Kalemaa 

1978, 217). Näyttää siis siltä, että Kalemaa on erehtynyt ajoituksessa ja häneltä ovat myös menneet 

Gummerukset sekaisin: Kurikan kumppanina listalla esiintyvä varatuomari ei ollut ”H.” eli oletetta- 

vasti Herman Gummerus, aktivisti, diplomaatti ja historioitsija (ks. Väisänen 2000), vaan todellakin 

varatuomarina toiminut Johannes Gummerus (Pollari 2009, viite 302). Myös Linnoila mainitsee yh- 

teistyön radikaalien eli Gummeruksen kanssa ja ajoittaa sen oikein vuoteen 1908 (Linnoila 1933, 296). 

Kalemaan mukaan kyseistä ”[lJistaa tarjottiin sekä sosialidemokraateille että perustuslaillisille, mutta 

tuloksetta” (Kalemaa 1978, 217). Myös Linnoilan mukaan Kurikka-Aaltonen-Gummerus-listaa tarjottiin 

vaaliliittoon sosialidemokraattien kanssa (Linnoila 1933, 296). 

Tieto Aaltosen ammatista ”Kotimaasta”, Elämä 28.4.1906, 2. Kalemaa nimeää Aaltosen puusepäksi 

(Kalemaa 1978, 217). 


6 

seuraajiin, elämäläisiin.*? Varatuomari Gummeruksella puolestaan ei 
tietääkseni ollut teosofista tai elämäläistä taustaa, mutta kylläkin Kurik- 
kaan jo aiempi, vaaliasioihin liittyvä kytkös. 

Gummerus oli ehdokkaana edellisissä eduskuntavaaleissa kieliriidois- 
ta irtisanoutuneen ja muun muassa kirkon ja valtion erottamista ajaneen 
”radikaalisen vaaliliiton” listoilla. Helmikuussa 1907 Kurikka osallis- 
tui vasta perusteilla olleen liiton kokoukseen ehdottaen yhteistoimintaa 
oman Sosialistisen Reformipuolueensa kanssa. Yhteistyöstä ei kuiten- 
kaan sillä kertaa tullut mitään, ja radikaalit ja Kurikka osallistuivat vaa- 
leihin omilla listoillaan - molemmat vailla menestystä. 

Vuoden 1908 vaaleissa Kurikan ja Gummeruksen liittoutumista lie- 
nevät edesauttaneet Kurikan aiemmat yhteistyötunnustelut ja radikaa- 
lien vaaliohjelman yhtymäkohdat Kurikan ajatuksiin. Ainakin valtiokir- 
kon vastustamisesta ja luokkarajojen purkamisesta Kurikka ja radikaalit 
olivat samaa mieltä.*5 Yhtenä tekijänä ovat voineet toimia myös Kurikan 
kytkökset maanalaiseen aktivismiin. Kalemaan mukaan Kurikka oli ni- 
mittäin sotkeutunut Suomesta vuoden 1906 Viaporin kapinan jälkeen 
paenneen Johan Kockin** Suomen ja Venäjän vallankumouksellisen 
yhdistyksen toimintaan, minkä vuoksi hän joutui Venäjän virkavallan 
tarkkailuun ja tunsi ”maan polttavan jalkojensa alla”. Gummerus 
itse taas oli ollut mukana aktivistiryhmittymissä Suomen Aktiivisessa 


62 Aaltosen teosofisuudesta Ainut Aherre [Matti Kurikka], ”Ajan varrelta”, Elämä 27.6.1908, 317; myös 
Linnoila 1933, 296. Aaltonen toimi esimerkiksi kurikkalaisten Elämäläisten Liiton päävartion varapu- 
heenjohtajana (”Elämä Liiton päävartio”, Elämä 14.3.1908, 174). 

63 ”Radikaaliset valitsijat!”, Helsingin Sanomat 14.3.1907, 1. 

64 Prosit, ”Radikalit ja Matti Kurikka”, Työmies 8.2.1907, 5; ”Den radikala valsammanslutningen”, 
Björneborgs Tidning 12.2.1907, 3; "Suomen radikaalit”, Elämä 9.2.1907, 1-2. 

65 Radikaalien vaaliohjelmasta ks. ”Radikaaliset valitsijat!”, Helsingin Sanomat 14.3.1907, 1. 

66 Kockista ks. esim. Luntinen 2001 ja tietolaatikko Viaporin kapina ja kapteeni Kock. 

67 Kalemaa 1978, 219. Myös Linnoila arvelee, että Kurikka ”jyrkän kansallisen kantansa vuoksi venäläis- 
tyttämiskysymyksessä lienee joutunut viranomaistenkin huomion esineeksi”, mikä saattoi myötävai- 
kuttaa hänen lähtöönsä Suomesta (Linnoila 1933, 316). Linnoila kuitenkin huomauttaa, että olettamus 
"perustuu yksinomaan siihen, että Kurikka 1913, kun oli todettu muutamain kirjeiden tulleen perille 
aukaistuina, eräässä kirjeessään tyttärelleen kirjoittaa: 'Kai ne viralliset yhteiskunnan suojelijat pi- 
tävät silmällä, ettemme me tee mitään salaliittoa tsaaria vastaan.” Lisäksi Linnoila toteaa Kurikan 
seuraavana vuonna Euroopassa käydessään maininneen, että ”hänen yksityisasiainsa vuoksi pitäisi 
tulla Suomeenkin, mutta sitä hän ei taas tahtoisi tehdä, ettei joutuisi rettelöihin poliisin kanssa, jolle 
lehtensä [New Yorkin Uutisten, MP] vuoksi varmaankin oli ‘kovin vastenmielinen olento” (Linnoila 
1933, 443). Ks. myös tietolaatikko Suomen suoja valtameren takana. 

Vastustuspuolueessa ja Voimaliitossa. Lisäksi mahdollistavana tausta- 
tekijänä lienee toiminut myös se, että vuoden 1908 vaaleihin mennessä 
Kurikan oma puolue oli tullut tiensä päähän eikä radikaaleillakaan ollut 
omaa listaa.*9 Gummeruksen ja Kurikan yhteistyö tarkoitti siis kahden 
aiemmin erillisen ryhmän yhdistämistä. 

Suuria odotuksia vaalimenestyksestä tuskin tälläkään kertaa oli. Vaali- 
valmistelujen aikaan Kurikalla ei ollut enää edes omaa vakituista äänen- 
kannattajaa, koska aikakauslehtimuotoisen Elämän ilmestyminen oli 
muuttunut epäsäännölliseksi.?* Vaalien tulos jäikin melkein yhtä vaati- 
mattomaksi kuin edellisellä yrittämällä: Kurikan lista sai Uudenmaan 
vaalipiirissä vain 323 ääntä.” Parempi menestys vuoden 1908 vaaleissa 
oli nuorsuomalaisten listoilta Viipurin läänin itäisestä vaalipiiristä edus- 
kuntaan valitulla Juhani Kurikalla (1870-1930),” joka oli Matin nuo- 
rempi veli. Vuoden 1908 vaaleissa siis pikkuveli onnistui siinä, mikä 
valtakunnalliseen kuuluisuuteen nousseelta isoveljeltä jäi vain haaveek- 
si. Fikä Juhani Kurikan läpipääsy jäänyt vain yhteen kertaan: seuraava 
eduskuntakausi hänen kohdallaan alkoi vuonna 1911 ja jatkui kolme 
vuotta. 

Koulutukseltaan Juhani Kurikka oli agronomi,” mutta isoveljensä 
tavoin hänkin vaikutti paitsi politiikan saralla myös lehtimiehenä: hän 
toimi useita vuosia Inkeri-lehden vastaavana toimittajana.”° Kolmas yh- 
tymäkohta veljesten välillä on se, että kuten näytelmäkirjailijana ansioi- 
tunut Matti myös Juhani kirjoitti yhden näytelmän, Maahengen voima 
(1921).7 Molemmat veljeksistä olivat siis monitahoisia yhteiskunnallisia 


68 Ks. Olin 2011, passim. 

69 ”Valmistukset vaaleihin”, Uusimaa 17.6.1908, 2. 

70 Elämän viimeinen numero ilmestyi juuri vaalien alla 27.6.1908 (Elämä 27.6.1908; Kalemaa 1978, 218; 
vrt. Pollari 2009, viite 300). 

71 ”Viimeiset tiedot. Vaalien tulokset koko maassa”, Sosialidemokraatti 7.7.1908, 3. 

72 Tieto Juhani Kurikan valinnasta esim. ”Edustajiksi”, Vapaus 11.7.1908, 3; henkilötietojen lähde Launonen 
(päätoim.) 1981, 228. 

73 [A. B. Mäkelä], ”Kaapro Jääskeläisen muistikirjasta”, Kurikka 15.7.1908, 2. 

74 Juhani Kurikka toimi kansanedustajana 1.8.1908—31.5.1909 ja jälleen 1.2.1911—1.2.1914 (ks. Eduskunta, 
Kansanedustajat -verkkojulkaisu). Hän oli ehdolla myös ainakin 1909 vaaleissa (”Nuorsuomalaisten 
ehdokaslistat Viipurin läänin itäisessä vaalipiirissä”, Laatokka 3.4.1909, 2), mutta ei tullut valituksi. 

75 Launonen (päätoim.) 1981, 228; Forsius 2000. 

76 Forsius 2000. 

77 Juhani Kurikka myös kirjoitti muutamia lyhyitä maatalouseläimiä koskevia kirjasia: Hevosten 

ja kirjallisia toimijoita. Veljesten elämänpolkujen samankaltaisuudet 
huomioon ottaen onkin mielenkiintoista, ettei Juhania ole nostettu esiin 
aiemmissa Kurikkaa koskevissa elämäkerrallisissa esityksissä. Nuorem- 
man Kurikan yhteyttä isoveljeensä ei mainita myöskään häntä koskevis- 
sa esittelyissä vaalien alla.7* Tämä mahdollisesti kertoo Matti Kurikan 
arvostuksesta kyseisenä ajanhetkenä: sukulaisuutta kyseenalaista mai- 
netta hankkineeseen isoveljeen ei ehkä nähty nuoremman Kurikan va- 
litsemista edistävänä tekijänä. 


Kurikan pursi tuuliajolla 


Vuoden 1908 eduskuntavaalien tulosten selvittyä Kurikan toiminta näyt- 
tää sanomalehtitietojen mukaan koostuneen ainakin luennoista ympäri 
maata.?? Kurikka oli siis edelleen aktiivinen, mutta muuten hänen po- 
liittinen uransa oli aallonpohjassa. Tätä ilmentää ehkä parhaiten se, että 
Elämän lakkauttamisen jälkeen Kurikalla ei ensimmäistä kertaa vuosiin 
ollut omaa lehteä toimitettavanaan. 

Huhuja Kurikan uusista suurista suunnitelmista kuitenkin liikkui. 
Syyskuussa Kansan Tahdossa kerrottiin Kurikan ”henkiystävän” saaneen 
tältä kirjeen, jonka mukaan Kurikka oli löytänyt ”miljoonamiehen” tuek- 
seen ja suunnitteli sekä Elämän henkiin herättämistä että Sointula-hank- 
keidensa jatkamista, tällä kertaa Oulun seudulla. Lisäksi kirjeen mukaan 
Kurikan toiveissa oli yhteistyö maalaisliiton kanssa. Kansan Tahdon 
suhtautumista näihin tietoihin kuvaa hyvin se, että saman palstan seu- 
raavassa uutisessa kerrottiin kärpäsen hirttäytymisestä lehden konttoris- 
sa. Kurikkaa koskeva uutisointi oli siis sysätty lehden huumoriosastolle. 

Ivailu tai menestyksen puute eivät selvästikään lannistaneet Kurikkaa, 
vaan hän jatkoi aktiivisesti toimintaansa. Kuten jo todettua, joulukuussa 


kasvatuksesta [1900]; Sian hoidosta [1900] sekä S. Hagmanin kanssa Pohjois- ja Keski-Venäjän karjaolot 
sekä karjanviennin mahdollisuus Suomesta Venäjälle [1908] (Suomen Kansallisbibliografia Fennica). 

78 "Ehdokkaamme”, Viipurin Sanomat. Supistus 27.6.1908, 2; ”Ehdokkaamme”, Karjala 26.6.1908, 2-3. 

79 Ks. esim. ”Toimittaja Matti Kurikka pitää Esitelmän”, Kansan Lehti 22.8.1908, 1; ”Huveja”, Kansan 
Lehti 26.10.1908, 1; ”Kirjailija Matti Kurikka luennoimassa Rovaniemellä”, Kansan Tahto 10.11.1908, 2; 
”Luennon 'Materialistien erehdyksista’ — —”, Kansan Tahto 13.11.1908, 4. 

80 ”Pikku uutisia”, Kansan Tahto 22.9.1908, 3. 

1908 Kurikka näyttää Amerikkaan vievään laivaan astumisen sijaan 
luennoineen eri puolilla maata: häntä sai kuulla muun muassa kurikka- 
laisten omassa Helsingin Sosialistisessa yhdistyksessä. Kurikka sai 
myös jälleen julkaisukanavan ajatuksilleen yhdistyksen julkaistessa toi- 
sen numeron omaa joululehteään Vapaus, jossa kirjoittajina oli Kurikan 
lisäksi pääosin elämäläisiä ja teosofeja.? Yhtään numeroa yhdistyksen 
julkaisuista ei kuitenkaan ilmeisesti ole säilynyt. 

Vuosi 1909 käynnistyi Kurikan kannalta noususuuntaisesti uuden, 
joululehteä laajemmalle lukijakunnalle suunnatun lehtihankkeen mer- 
keissä. Tammikuun lopulla sanomalehdissä nimittäin mainostettiin 
Kurikan ”Tieteellisen Sosialismin äänenkannattajaa” Toveria, jonka tar- 
koitus oli alkaa ilmestyä 2. helmikuuta kahdesti viikossa.34 Lehden näyte- 
numeron mukaan Toverin ohjelmassa yhdistyivät jo Kurikan aiemmasta 
poliittisesta toiminnasta tutut tavoitteet, kuten taistelu ”kapitalistisen ta- 
lousjärjestelmän muotoja” ja ”materialismia ja kirkollista pimitystä” vas- 
taan. Toverin tarina ei kuitenkaan kantanut näytenumeroa pitemmälle. 


8 


”Matti Kurikka puhuu”, Työmies 5.12.1908, 2. Yhdistystä oli ryhdytty perustamaan Kurikan aloitteesta 
jo keväällä 1906 (M. K-a, ”Uusi sosialistinen yhdistys tarpeen. II”, Elämä 17.3.1906, 1; ”Kokouksia”, 
Elämä 4.4.1906, 4). Yhdistyksen toiminta jäi kuitenkin vielä tuolloin vähäiseksi ja varsinaisesti se käyn- 
nistettiin vasta keväällä 1907 (”Kokouksia”, Elämä 8.5.1907, 3; ”Useita tovereja: Rivit reilaan!”, Elämä 
8.5.1907, 4); tuolloin toiminta oli ainakin niin järjestäytynyttä, että se tuotti oman joulujulkaisun Vapaus 
(”Vapaus”, Elämä 15.12.1907, 94). Yhdistyksen kokouksista on joitakin ilmoituksia ajan sanomalehdissä, 
ks. esim. "Helsingin sosialistisen yhdistyksen — —”, Työmies 8.2.1908, 1. 
Vapaus II:ta mainostavasta ilmoituksesta Työmiehessä ilmenee jotain tietoja lehden sisällöstä (”Hels. 
Sosialistisen yhdistyksen joulujulkaisu”, Työmies 19.12.1908, 6. Ks . myös ”Ilmoituksia”, Kansan 
Lehti 23.12.1908, 4). Elämäläisiä kirjoittajista ovat ainakin F. K. eli Elämän toimituksessa työsken- 
nellyt Frans Korpi (Korven asemasta Elämässä Kalemaa 1978, 201) ja muun muassa Sosialistisessa 
Reformipuolueessa toiminut S. Sampo (”Kotimaasta”, Elämä 11.9.1906, 2), teosofeja puolestaan Pekka 
Ervast, Martti Humu eli Maria Ramstedt ja V. H. V. eli Väinö Valvanne. Lehti osoittaakin Kurikan edel- 
leen säilyttäneen vahvat yhteydet teosofeihin, joiden tilaisuuksissa hän myös kävi luennoimassa (ks. 
ainakin "Teosofinen Seura”, Helsingin Sanomat 25.12.1908, 1). 

Vapuksi 1909 yhdistyksen oli myös tarkoitus julkaista lehti Elämän Kevät Tuulahdus, johon siihenkin oli 
tarkoitus tulla kirjoituksia ”Elämäläisiltä sekä Teosofisilta kirjailijoilta” (”Wapuksi!”, Toveri [?].1.1909, 7). 
Ilmeisesti tästä suunnitelmasta ei kuitenkaan tullut mitään. 

84 Esim.”Ilmoituksia”, Kansan Tahto 26.1.1909, 4. 

85 "Jos tahdot tutustua — —”, Toveri [?].1.1909, 1-2. Näytenumero on päiväämätön, mutta sitä esitellään 
Tornion Uutisissa 26.1.1909, eli se on ilmestynyt viimeistään silloin (”Muualta kotimaalta”, Tornion 
Uutiset 26.1.1909, 3). Ilmestymiseen tammikuun lopussa viittaa myös se, että numeron avanneen kir- 
joituksen mukaan lehden tilaukset tuli tehdä ennen helmikuun ensimmäistä päivää. Ehkä kannatuksen 
epävarmuuden vuoksi tilauksia otettiin toistaiseksi vastaan vain kolmeksi kuukaudeksi (”Jos tahdot 
tutustua ——”, Toveri [?].1.1909, 1-2). 

Huhtikuussa Kurikalta myös ilmestyi uusi teos, Ahneuden kouristuk- 
sissa. Suomen kansa häviön partaalla. Siinä Kurikka esitti oman, 13 koh- 
taa sisältävän pontensa, johon kansalaisten tulisi yhtyä ”tänä yleisen 
hämmennyksen ja hädän aikana”. Ponnessaan Kurikka muun muassa 
kannusti koko kansaa yhtymään ”yhteiseen järjestölliseen ponnistuk- 
seen”, tahtoi osuustoiminnan ”valtion suojeluksen alaiseksi”, ”lailliset 
mitat työmarkkinoilla käytäntöön” ja lopuksi, että ”yhteiskunta tunnus- 
taa kaikilla aloilla velvollisuudekseen heikompain suojelemisen ja tur- 
vaamisen, niinkuin perheessä konsanaan”. Kirjasen saama huomio oli 
vähäistä, eikä sitä ilmeisesti nostettu esimerkiksi työväenlehdissä lain- 
kaan esiin.’ Tämäkin, Toverin kohtalon ohella, kertoo Kurikan asemasta 
ajan poliittisessa kentässä. 


Kolmas kerta toden sanoo? 


Vuoden 1908 vaaleissa valittu eduskunta hajotettiin hallitsijan määräyk- 
sellä jo helmikuussa 1909, ja uusi eduskunta määrättiin kokoontumaan 
1. kesäkuuta 1909.*9 Näin ollen Kurikka sai kolmannen mahdollisuuden 
mitata suosiotaan vaaliuurnilla. Tällä kertaa hän yritti ponnistaa parla- 
menttiin Viipurin itäisestä vaalipiiristä, mikä oli Kurikalta mielenkiintoi- 
nen siirto. Ehkä Uudellamaalla ja Viipurin läntisessä piirissä — johon 
Viipurin kaupunki kuului — jo pettynyt Kurikka katsoi, että hänellä olisi 
paremmat mahdollisuudet sivussa suurkaupungeista. Ainakin Wiipuri- 
lehti tulkitsi Kurikan valinnan juuri strategisena siirtona: se ounasteli 
Kurikan arvelleen ”Karjalasta löytyvän kyllin monta älypäätä” häntä ää- 
nestamaan.°° 


86 ”Kirjallisuutta ja taidetta”, Uusmaalainen 7.4.1909, 4. Vuonna 1908 Kurikalta oli ilmestynyt kaksi teosta: 
kirjoituskokoelma Jumalaton kirkko sekä runokokoelma Elämän sointuja. 

87 Kurikka 1909, 59-60. 

88 Olen löytänyt ajan sanomalehdistöstä vain kolme mainintaa Kurikan teoksesta, ja niistäkin kaksi ovat 
Akateemisen kirjakaupan ilmestyneiden kirjojen luetteloja. (Edellä mainitun Uusmaalaisen tekstin 
lisäksi maininnat ovat ”Luettelo Huhtikuun ajalla — —”, Suomalainen Kansa 3.5.1909, 2 ja ”Luettelo 
Huhtikuun ajalla — —”, Uusi Suometar 1.5.1909, 6.) 

89 Tuominen 1958, 198-199. 

go ”Pikku uutisia”, Wiipuri 3.4.1909, 4. 

Kurikan kolmas yritys näyttää olleen aiempia järeämpi ainakin siinä 
mielessä, että hän oli ehdokkaana yhteensä neljän eri valitsijayhdistyk- 
sen listalla.” Yhdessä kyseiset listat muodostivat ”Vapaiden eli puolueis- 
ta riippumattomien kansalaisten vaaliliiton”.9? Kurikan kanssa samoilla 
listoilla esiintyvistä uusista kumppaneista nostettiin ajan lehdistössä 
esiin erityisesti ”anarkistiksi” tituleerattu Matti Läheniemi,” mutta myös 
”kuuluisa santarmisielu Bobrikoffin ajoilta”, Juho Meronen.9t Kurikka 
oli siis haalinut ehdokastovereikseen värikkäitä hahmoja, mistä vaalien 
alla ilmestyneet lehdet häntä auliisti muistuttivat. Wiipurin pakinoitsija 
Poskeinen jopa epäili, olivatko ehdokkaat tosissaan, vai oliko ”joku pan- 
nut Kurikan Matin liikkeelle, kustantaakseen ilkeän pilan nykyisten 
vaaliolojemme nojalla?” Onkin aiheellista kysyä, mitä Kurikka ajatteli 
lyöttäytyessään yhteen anarkistien maineessa kulkeneiden, tuomittujen 
rikollisten kanssa. 

Yksi Kurikan valintoja selittävä tekijä voi olla henkilösuhteet. Wiipurin 
mukaan Kurikka ja Läheniemi olivat jo vanhoja ystäviä, ja Meronen oli 
väitetysti aiemmin toiminut Kurikan ”apulaisena amerikkalaisissa henki- 
vakuutusasioissa”. Mikäli näin on, Meronen ja Kurikka olivat tuttuja 
jo 1890-luvun puolivälistä, kun tämä Viipurin Sanomien konkurssin jäl- 
keen toimi vakuutusasiamiehenä.% Toinen selittävä tekijä voi olla kytkös 
aktivismiin — tuskin on sattumaa, että Kurikka lähti sekä vuonna 1908 


91 Sakkolassa Kurikan kumppaneita olivat maanviljelijä Toivo Leinonen ja muurari Pekka Rauninen, 
Kaukolassa Meronen ja maanviljelijä Tuomas Hirvonen, Räisälässä Läheniemi ja maanviljelijä Mikko 
Pärssinen sekä Käkisalmessa Pärssinen ja Läheniemi (”Valitsijayhdistykset”, Laatokka 3.4.1909, 2). 

92 Suomen virallinen tilasto XXIX. Vaalitilasto. 3. Eduskuntavaalit vuonna 1909. Taululiitteet, 45. 

93 ”Pikku uutisia”, Kajaanin Lehti 1.5.1909, 3. A. B. Mäkeläkin määritteli Läheniemen anarkistiksi 
([A. B. Mäkelä]: ”Kaapro Jääskeläisen muistikirjasta”, Kurikka 15.5.1909, 2), kuten teki epäsuorasti myös 
Wiipurin pakinoitsija Poskeinen (Poskeinen, ”Poskeisen pakinoita”, Wiipuri 7.4.1909, 3). Kalemaan mu- 
kaan Kurikka yritti jo vuoden 1907 vaalien aikaan asettaa itsensä Matti Läheniemen kanssa Viipurissa 
sosialidemokraattien listalle, ja juonen epäonnistuttua he menivät vaaleihin ”villillä listalla” (Kalemaa 
1978, 216). Läpikäymästäni aineistosta ei kuitenkaan löydy viitteitä tästä. Kalemaan huomion ”villistä 
listasta” voi myös tulkita niin, että miehet olisivat olleet vuonna 1907 yhteisellä listalla. On mahdollis- 
ta, että Kalemaa on sekoittanut vuosien 1907 ja 1909 vaalit toisiinsa. 

94 ”Pikku uutisia”, Kajaanin Lehti 1.5.1909, 3. 

95 Poskeinen, ”Poskeisen pakinoita”, Wiipuri 7.4.1909, 3; ks. myös [A. B. Mäkelä], ”Kaapro Jääskeläisen 
muistikirjasta”, Kurikka 15.5.1909, 2. 

96 Poskeinen, ”Poskeisen pakinoita”, Wiipuri 7.4.1909, 3. 

97 ”Uusia Pietarin tiellä kulkijoita”, Wiipuri 12.4.1899, 2. 

98 Kalemaa 1978, 88-89. Ks. myös tietolaatikko Supliikkimies vakuutusasioitsijana. 

että vuonna 1909 vaaleihin yhteistyössä aktivistitaustaisten henkilöiden 
kanssa. Yhteistyö sekä Läheniemen että Merosen kanssa saattaakin liit- 
tyä jo edellä mainittuun Kurikan sotkeutumiseen Johan Kockin Suomen 
ja Venäjän vallankumouksellisen yhdistyksen toimintaan.9? 

Vitsistä Kurikan ehdokkuudessa ei kuitenkaan näytä olleen kyse 
— niin antaumuksellisesti hän teki vaalipiirinsä tienoilla vaalityötä en- 
nen äänestyspäivää. Esimerkiksi maalis-huhtikuun vaihteessa Kurikka 
puhui Sortavalassa, Flisenvaarassa, Parikkalassa ja Savonlinnassa,” ja 
aivan vaalien alla niin Käkisalmella, Viipurissa, Pyhäjärvellä, Sakkolassa 
kuin Valkjärvelläkin.'** Ahkerointi ei silti tuottanut tulosta: Viipurin lää- 
nin itäisessä piirissä ”Kurikan listoille” annettiin lopulta vain 378 ään- 
ta.’ Kurikan kolmaskin yritys päästä kansansa edustajaksi päättyi siis 
mahalaskuun. 

Vaalien tulosten alettua selvitä Kurikka oli nopea liikkeissään. Viipu- 
rin itäisen vaalipiirin ääntenlaskenta oli valmis lauantaina 8. toukokuu- 
ta, ja jo seuraavan viikon tiistain sanomalehdistä löytyi tieto, jonka 
mukaan Kurikka lähtisi kesäkuun puolivälissä takaisin Amerikkaan New 
Yorkin Uutisten toimittajaksi.'*4 Näyttää siis siltä, että Kurikka oli ounas- 
tellut huonoa menestystä ja valmistellut itselleen takaportin jo ennen 
vaalitulosten selviämistä. 

Räntäsateisen joulukuun päivän sijaan Kurikka perheineen lähti Han- 
gosta — ei siis Helsingistä — kohti Amerikkaa kesäkuun yhdeksäntenä 
vuonna 1909 eli noin puoli vuotta Kalemaan ilmoittaman ajankohdan 
jälkeen." Kuten Kalemaan versiossakin, Kurikan lähtö Suomesta tapah- 
tui vaivihkaa, ilman suurta huomiota.'** Pitkäaikaisessa kiistakumppa- 
nissa Työmiehessäkin julkaistiin lähtöpäivänä vain Kurikan oma ilmoitus, 


99 Myös Läheniemi ja Kock tunsivat toisensa (Lackman 1985a, 209). 

100 ”Matti Kurikka”, Keski-Savo 1.4.1909, 2. 

101 ”Huomattavan esitelmän”, Käkisalmen Sanomat 23.4.1909, 1. 

102 ”Vaalien tuloksia”, Kansan Tahto 12.5.1909, 3. 

103 ”Lopullisia vaalituloksia eri vaalipiireistä”, Helsingin Sanomat 9.5.1909, 5. 

104 Esim. ”Pikku uutisia”, Työmies 11.5.1909, 3. 

105 ”Pois rannoilta Suomen!”, Kansan Tahto 12.6.1909, 3. Tieto Kurikan lähdöstä löytyy myös Siirtolai- 
suusinstituutin Siirtolaisrekisterin matkustajaluettelosta: https://siirtolaisrekisteri.siirtolaisuusinsti- 
tuutti.fi/passenger list/803535/, haettu 8.7.2021. 

106 Oululainen Kansan Tahto oli ilmeisesti ainoa sanomalehti, joka huomioi hänen poistumisensa. 

jossa hän kertoi aatetovereilleen, että tulisi vastedes ajamaan ”yhteistä 
asiatamme” New Yorkin Uutisissa.'°7 

Kurikan lähdölle suotu huomio kertoo jälleen hänen asemastaan ja 
arvostuksestaan vuonna 1909. Aiemmin suomalaisen työväen suurena 
herättäjänä ja myöhemminkin sentään ivaamisen arvoisena hahmona 
nähdyn Kurikan lähtö ei aiheuttanut enää edes helpotuksen purkauksia. 
Aikalaisten ja Kurikan elämästä myöhemmin kirjoittaneiden antama 
tuomio oli siis samanlainen: Suomesta lähtiessään Kurikka oli poliittise- 
na hahmona jo niin marginaalisessa asemassa, että alkoi olla melko 
lailla samantekevää, milloin hän maasta poistui. 

Suomessa Kurikan kaltaisen kohtalon kokivat monet muutkin työ- 
väenliikkeessä tai sen liepeillä vaikuttaneet yksityisajattelijat. Suurlakon 
jälkeen persoonallisten sosialismitulkintojen tila liikkeessä oli kaventu- 
nut, ja radikaali avioliiton ja uskonnon kaltaisia aiheita koskeva ajattelu 
saattoi kaventaa elintilaa jopa olemattomaksi.'*$ Näin kävi myös esimer- 
kiksi A. F. Tannerille, joka hänkin lähti takaisin Pohjois-Amerikkaan 
vuonna 1915.'*9 Muuttamista Atlantin taakse voikin ajatella ajan radikaa- 
leille pakoreittinä, joka mahdollisti poispääsyn umpikujaksi ajautuneista 
tilanteista: Pohjois-Amerikka oli toinen toimintaympäristö, jonne ajan 
korkean siirtolaisuuden vuoksi oli luontevaa siirtyä ja joka antoi mahdol- 
lisuuden yrittää uudelleen — jos ei aivan puhtaalta pöydältä, niin ainakin 
toisenlaisissa oloissa. 

Kurikalla oli Pohjois-Amerikassa vielä yksi turvasatama johon palata, 
Brooklynin Imatra-työväenyhdistys ja sen julkaisema New Yorkin Uutiset 
-lehti."* Paluu Amerikkaan 1909 näyttäisikin olleen hänelle käänne pa- 
rempaan. Suomessa kannatuksen puutteessa kärvistellyt Kurikka pääsi 
irtautumaan marginaaliseksi jumiutuneesta asemastaan, vielä kerran 
oman lehden ohjaimiin ja samanmielisten yhteisön ympäröimäksi. 


107 Matti Kurikka, ”Ilmoituksia”, Työmies 9.6.1909, 2. 

108 Ajan työväenliikkeen radikaalien yhteyksistä ja aatteellisista yhtäläisyyksistä ks. Pollari 2016a. 
Työväenliikkeen piirissä sosialismia ja esoteerisia uskonnollisia näkemyksiä yhdistäneitä toimijoita 
ensimmäisistä eduskuntavaaleista kansalaissotaan tarkastelevat Harmainen & Kemppainen 2020. 

109 Virtanen 2001, 121. 

110 Kalemaa 1978, 221; Kurikasta New Yorkin Uutisissa ks. Salminen 1992, 78-81. 

Vuoden 1909 eduskuntavaaleissa Kurikka liittoutui Matti Lähenie- 
men (1861-1942) ja Juho Merosen (1870-1936) kanssa. Myös he 
olivat Kurikan tapaan marinoituneet vuosien varrella kohujulkisuu- 
dessa. Läheniemi oli perustanut vuonna 1906 ”talonpoikaisakti- 
vismia” edustaneen Karjalan Kansan Mahti -nimisen järjestön, 
joka toteutti anarkistiseksi katsottua ”teon propagandaa”. Samana 
vuonna Läheniemi suojeli kotonaan ryöstömurhaaja Juho Savinais- 
a ja antautui jopa tulitaisteluun tätä noutamaan tulleen virkavallan 
anssa.? Marraskuussa 1907 Läheniemi sai Savinaisen piilottelemi- 
sesta vuoden vankeutta, joka ei kuitenkaan ollut hänen ensimmäi- 
nen tuomionsa. Jo vuonna 1889 Läheniemi oli saanut ”väkivallas- 
a, hengenvaarallisen aseen nostamisesta, väärästä ilmiannosta 
ja kunnianloukkauksesta” kahdeksan kuukautta kuritushuonetta.1 
Tämä tuomio liittyi niin sanottuihin Räisälän rettelöihin, joissa vas- 
akkain olivat Läheniemen johtamien talollisten ja opettajien jouk- 
o sekä paikalliset virkamiehet ja säätyläiset 5 

Läheniemi oli koettanut onneaan vaaliuurnilla jo vuonna 1907, 
jolloin hän oli ollut Viipurin läänin itäisessä vaalipiirissä ehdokkaa- 
na listalla ”Totuus perii maan”.* Hän teki myös edeltä käsin mie- 


1. Laheniemesta Lackman 2005. Merosen syntymä- ja kuolinvuodesta Käkisalmen Sanomat 
19.9.1936, 2. 

Lackman 1985a, 218; Lackman 2005. 

”Pieniä tietoja”, Hämeen Voima 16.11.1907, 3. 

”Juttu Räisälässä”, Viipurin Sanomat 25.10.1889, 2 

Lackman 1985a, 208. 

Listan muita nimiä olivat Jaakko Lehtisaari ja Mikko Piitulainen (Suomen virallinen tilasto 
XXIX. Vaalitilasto. 1. Eduskunta-vaalit vuosina 1907 ja 1908, 45). Vrt. ”Ur dagskrönikan”, 
Wiborgs Nyheter 9.3.1907, 3, jossa Läheniemen listan nimenä mainitaan ”Oikeus perii maan”. 


OU p W N 


154 MIKKO POLLARI & SAMI SUODENJOKI 


https://doi.org/ 10.21435 skst.1481 


lenkiintoista vaalityötä: Itä-Karjalan mukaan Läheniemi ja ”hänen 
kuuluisa adjutanttinsa” Juho Meronen pitivät Kaukolan kylissä ”koe- 
vaaleja” jo loppuvuodesta 19067 Varsinaisissa vaaleissa Lähenie- 
men listalle lankesi kuitenkin vain 148 ääntä. 

Kuten Itä-Karjalan Meroselle antama titteli antaa ymmärtää, 
myös hänellä oli vyöllään kyseenalaiseksi katsottuja mainetekoja. 
Meronen oli tullut kuuluisaksi jo 1890-luvulla Kaukolan kunnallis- 
hallinnon epäselvyyksistä? Wuoksi-lehden mukaan hänen onnistui 
uolloin ”[m]elkoisen 'supliikkinsa’” ansiosta päästä ”vähäksi ajaksi 
Kaukolan kunnallislautakunnan esimieheksi, jona sotki paperit ja 
ilit, jottei niistä sovinto-oikeudetkaan enää selvää saaneet, saat- 
aen kunnalle tuntuvia tappioita”? Merosen esimiesaikana tilit 
jäivät kokonaan tekemättä vuosilta 1894 ja 1895," ja hänet saatiin 
oikeuden eteen vasta vuonna 1901, "jalkaraudoissa” ja ”pitkän etsi- 


misen jälkeen”? Lopulta hänet tuomittiin kavalluksesta kahdeksi 
vuodeksi kuritushuoneeseen.' 

Toinen Meroselle mainetta tuonut teko oli helmikuun manifes- 
in jälkeen kerätyn suuren adressin vastustaminen. Meronen lähti 
keväällä 1899 Pietariin asti antamaan ilmi adressin keräyspuuhat 
ja lähestyi samoissa asioissa myös kenraalikuvernööriä." Lehtitie- 
ojen mukaan hän esiintyi viranomaisille keisarin uskollisena ala- 
maisena ja kuvasi suurta adressia hallitsijan tahdon vastaiseksi 
”kansan yllyttämishankkeeksi”, joka uhkasi tahrata kansan mai- 
neen hallitsijan silmissä.'* Merosen kerrottiin myös keräävän omaa 


7 "Pikku uutisia ja pakinoita”, Itä-Karjala 27.11.1906, 3. 

8 ”Valresultatet”, Östra Finland 27.3.1907, 2. 

9 Poskeinen, ”Poskeisen pakinoita”, Wiipuri 7.4.1909, 3. 

10 ”Kansan-yllyttäjiä”, Wuoksi 13.4.1899, 2. 

11 ”Kaukolan kuntakokouksessa”, Wuoksi 5.3.1898, 2. 

12 "Titulus Merosen jutut”, Wuoksi 27.8.1901, 2. 

13 ”Oikeus- ja poliisiasioita”, Wiipuri 16.11.1901, 4. 

14 ”Pikku uutisia”, Kajaanin Lehti 1.5.1909, 3. 

15 ”Uusia Pietarin tiellä kulkijoita", Wiipuri 12.4.1899, 2; Juhana Meronen kenraalikuvernöörille 
27.4.1899, akti 244, 1. osaston akti 1901, Kenraalikuvernöörin kanslian arkisto, KA. Ks. myös 
Polvinen 1985, 115—116. 

6 J. Meronen, "Paljastaa asemansa”, Wuoksi 20.4.1899, 4. 

vasta-adressiaan Karjalan kannaksen alueella.” Suomalaislehdis- 
ölle tällainen toiminta edusti halpamaista maanpetturuutta. Esi- 
merkiksi Viipurin Sanomat luonnehti Merosta ”löyhäpäiseksi” ja 
yhteiskunnalle vaaralliseksi valehtelijaksi, jonka toimintaan oli pa- 
rasta puuttua ”tepsivillä keinoilla”."® Meronen yritti puolustautua 
ehdistön hyökkäyksiltä raportoimalla kenraalikuvernöörille hänes- 
ä levitetyistä ”törkeistä valeista” ja vaatimalla Viipurin Sanomien 
akkauttamista sen hallituksen vastaisen kirjoittelun takia. Samalla 


Meronen mainitsi kenraalikuvernöörille Matti Kurikan, joka hänen 
mukaansa oli niin ikään joutunut lehdistön järjettömien syytösten 
ohteeksi.? Tällä hän viittasi Kurikan pääkirjoituksen samana ke- 


väänä aiheuttamaan kohuun. Merosen halu puolustaa Kurikkaa 

vihjaa miesten tunteneen jo tässä vaiheessa toisensa, mutta on 

myös mahdollista, että miehet tutustuivat vasta myöhemmin. 
Meronen ja Läheniemi tekivät Matti Kurikan kanssa yhteistyötä 


vain lyhyen ajan, mutta keskenään he puuhailivat politiikassa vielä 


kauan sen jälkeen, kun Kurikka oli jo kuollut. He perustivat 1920-lu- 
vun lopulla Talonpoikaiskansan puolueen, joka kilpaili erityisesti 
Maalaisliiton kanssa. Protestihenkisellä puolueella oli yhteyksiä 
Suomen Kommunistiseen Puolueeseen, ja Meronen ja Läheniemi 


vierailivat puolueensa edustajina jopa talonpoikaiskongressissa 
Moskovassa. Itäyhteyksien vuoksi kaksikko joutui Etsivän keskus- 


poliisin tarkkailuun ja vielä kerran myös suomalaislehdistön ham- 
paisiin.?* 


17 Esim. ”Yököt lentelevät”, Viipurin Sanomat. 12.4.1899, 3. 

18 Jäkkäniska, ”Kirje Viipurista”, Viipurin Sanomat 26.4.1899, 2. Merosesta myös ”Yököt 
lentelevät”, Viipurin Sanomat 12.4.1899, 3; "Kansan-yllyttajia”, Wuoksi 13.4.1899, 2. 

19 Juhana Meronen kenraalikuvernöörille 27.4.1899, akti 244, 1. osaston aktit 1901, Kenraali- 
kuvernöörin kanslian arkisto, KA. 

20 Lackman 1985b, 117, 132, 135—140, 375. 

Johdanto 


Kirsti Salmi-Niklander 
O https://orcid.org/0000-0003-0552-1801 


Matti Kurikkaa voi perustellusti luonnehtia globaaliksi vaikuttajaksi ja 
toimijaksi. Omana aikanaan hänen vaikutuspiirinsä oli kenties laajempi 
kuin kenenkään muun suomalaisen. Kurikan jälkimainetta on hallinnut 
hänen toimintansa Sointulaksi nimetyn ihanneyhteisön johtajana Britti- 
läisessä Kolumbiassa vuosina 1901-1904. Hänen ensimmäinen siirto- 
kuntakokeilunsa Australiassa vuosina 1899-1900 on sitä vastoin jäänyt 
vähemmän tunnetuksi. Tämä kokeilu epäonnistui, kun Oueenslandiin 
lähteneiden suomalaisten pieni yhteisö jakautui Kurikan vastustajiin 
ja kannattajiin. Kannattajista osa seurasi Kurikkaa Brittiläiseen Kolum- 
biaan, ja heidän mukanaan matkustivat Amerikkaan myös Oueenslan- 
dissa toimineen Erakko-seuran arkistoaineistot. Nämä ainutlaatuiset 
aineistot päätyivät vuosikymmeniä myöhemmin Turkuun Siirtolaisuus- 
instituutin ja Turun yliopiston yleisen historian siirtolaisuushistorian 
kokoelmiin. Vaikka pääosa Kurikan kannattajista muutti hänen peräs- 
sään meren yli, joitakin hänen kannattajiensa jälkeläisiä asuu edelleen 
Australiassa. Myös hänen kyseenalainen maineensa on elänyt pitkään 
australiansuomalaisten parissa, vaikka harva tunsi hänen toimiaan sen 
paremmin. 

Pohjois-Amerikassa Kurikka johti Sointulan ihanneyhteisöä vain ne- 
lisen vuotta, mutta tämä aika riitti tekemään hänestä yhteisön henkilöi- 

tymän. Kurikan varjoon jäivät monet muut Sointulan keskeiset toimijat, 
jotka jäivät pitämään yhteisöä yllä hänen lähtönsä jälkeen ja joiden vai- 
kutuksesta suomalaissiirtolaisuuden perintö näkyy Sointulassa edelleen. 
Merkittävin heistä oli Kurikan opiskelu- ja toimittajatoveri A. B. Mäkelä. 
Hänen läheinen suhteensa Kurikkaan katkesi Sointulassa keskinäisiin 
riitoihin ja erimielisyyksiin, mihin ilmeisesti liittyi myös mustasukkai- 
suutta. 

Sointula-vaiheeseen liittyy sitkeästi eläneitä käsityksiä siellä toteute- 
tusta vapaan rakkauden periaatteesta. Kurikka kuitenkin arvosti peri- 
aatteessa miehen ja naisen välistä avioliittoa yhteiskunnan perustana. 
Toisaalta hän halusi vapauttaa naiset kodin- ja lastenhoidosta yhteis- 
kunnalliseen toimintaan ja palkkatyöhön. Tähän liittyivät muun muassa 
Sointulan lasten yhteishoitojärjestelyt. Kurikka puolusti seksuaalisuutta 
puhtaana ja myönteisenä voimana mutta korosti myös vastuullisuuden 
merkitystä parisuhteessa. Omassa yksityiselämässään hän ei näitä peri- 
aatteita aina toteuttanut, mutta parinvaihto ja promiskuiteetti eivät mis- 
sään tapauksessa olleet Kurikan ideaaleja. Vapaan rakkauden mahdol- 
lisuuksista, normeista ja vastuusta keskusteltiin tuona aikana paljon 
työväenliikkeen piirissä. Kun luotettavia ehkäisykeinoja ei ollut saata- 
villa, naiset joutuivat ottamaan riskin ja kantamaan seuraukset vapaista 
rakkaussuhteista. 

Sointula ei jäänyt ainoaksi suomalaisten ihannesiirtolahankkeeksi 
Amerikassa, mutta tunnetuin siitä tuli. Hankkeen innostamana myös 
Suomeen syntyi uusia sointuloita, joiden vaiheet valaisevat uudella taval- 
la Kurikan yhteiskunnallista vaikutusta. Kurikka itsekään ei lannistu- 
nut ensimmäisten kokeilujensa epäonnistumisista vaan jatkoi utopia- 
yhteisöjen suunnittelua uudelta pohjalta sekä kotimaassaan että uudella 
mantereella. Hän palasi lopullisesti Yhdysvaltoihin vuonna 1909 toisen 
vaimonsa Hannan ja lastensa kanssa. Viimeisinä vuosina Yhdysvalloissa 
hän alkoi Suomessa painua osittain unohduksiin. Hänestä tuli kuiten- 
kin merkittävä vaikuttaja sekä New Yorkin suomalaisyhteisössä että 
myöhemmin Connecticutin maaseudulla, jonne suurelta osin hänen 
innostamanaan alkoi muuttaa suomalaisia 1910-luvulla. Noina vuosi- 
na syntyi myös uusi idea Väinön tyttäret -osuuskunnasta, joka tarjoaisi 
Amerikkaan muuttaneille naimattomille suomalaisnaisille eräänlaisen 

yhteisen kodin, mahdollisuuden virkistäytymiseen ja lasten kasvattami- 
seen myös ilman aviomiestä. 

Viimeisinä vuosinaan Matti Kurikka oli myös käytännössä Auli-tyttä- 
rensä yksinhuoltaja, sillä hänen Suomeen palannut Hanna-vaimonsa oli 
luopunut avioeron myötä tyttärensä huoltajuudesta. Kuoleman Kurikka 
kohtasi yllättäen raivatessaan pensaikkoa kotitilallaan. Matti Kurikan 
kuolemasta on sitkeästi elänyt kaksi erilaista kertomusta. Historialliset 
dokumentit osoittavat selvästi, että hän kuoli Penkere-farmillaan North 
Stoningtonissa Connecticutissa 1. lokakuuta 1915. Kuitenkin on tämän 
rinnalla elänyt toinen tarina, jonka mukaan Kurikka olisi kuollut New 
Yorkissa puistonpenkille. Nämä ristiriitaiset kertomukset korostavat 
Kurikan elämäkerran myyttisiä elementtejä. 

Matti Kurikka on haudattu New Yorkin Brooklyniin Greenwood- 
hautausmaalle, samaan hautaan kahden muun Kalevan Ritarin kanssa. 
Tämä järjestö, jossa Kurikka viimeisinä vuosinaan aktiivisesti toimi, vas- 
tasi Kurikan hautauskuluista. Kalevalaan liittyvä kuvasto kulkee muu- 
tenkin vahvasti mukana hänen utopistisissa hankkeissaan. Kurikan 
opiskeluvuosina Savo-karjalaisessa osakunnassa keskusteltiin vilkkaas- 
ti uusista liberaaleista aatteista, mutta siellä vaikuttivat myös kansan- 
runoudentutkijat Julius ja Kaarle Krohn. Vaikka Kurikka teki opiskelu- 
aikansa jälkeen pesäeroa suomalaisuusliikkeeseen, kansallisromantti- 
nen kuvasto ja retoriikka heijastuivat monin tavoin hänen visioihinsa. 

Matti Kurikka on elänyt pitkään suomalaisyhteisöjen muistitiedossa. 
New Yorkin suomalaisyhteisössä ”Matti-sedän” sunnuntaikoulujen op- 
pilaat muistelivat häntä vielä 1990-luvulla. Canterburyn suomalaisyhtei- 
sössä Connecticutissa muistellaan, miten hän ajoi avoautollaan pikku- 
teillä pitkä tukka tuulessa liehuen. Burton Jernstrom Canterburyssa on 
omistautunut Kurikan viimeisten vaiheiden tutkimiselle ja haastanut 
niiden pohjalta tutkijoiden käsityksiä. Dokumenttien ja kertomusten 
kriittinen vertailu antaa mahdollisuuksia Kurikan elämänvaiheiden ja 
vaikutuskentän uudelleenarviointiin. 

Sosialistisia pyrkimyksiä Etelän ristin alla 


Anne Heimo 
O https://orcid.org/0000-0002-7693-4710 


Ballaratista Victorian siirtokunnasta löydettiin kultaa vuonna 1851, ja 
vielä tuolloin Isolle-Britannialle kuuluvaan Australiaan' alkoi virrata siir- 
tolaisia kaikkialta Euroopasta. Pohjoismaistakin lähti useita tuhansia 
siirtolaisia kokeilemaan onneaan eteläiselle pallonpuoliskolle Etelän ris- 
tin alle. Victorian kultamaille lähteneiden joukossa oli useita kymmeniä 
lähinnä nuorehkoja suomalaismiehiä. 1890-luvun alussa Australiassa 
oli jo noin viisituhatta pohjoismaalaista, joista suomalaisia joitakin sato- 
ja. Pääosa heistä asui Etelä-Australiassa, Victorian ja New South Walesin 
siirtokunnissa.? Seuraavan kerran muutto Etelän ristin alle alkoi kiin- 
nostaa suomalaisia enemmissä määrin 1900-luvun vaihteessa. Tällöin 
Queenslandiin muutti arviolta noin 180 ihmistä, joista 78:n arvioidaan 
olleen Matti Kurikan seuraajia.’ 

1800-luvun lopulla Australia ja sen siirtokunnista etenkin Queens- 
land eli voimakasta kasvun aikaa ja tarvitsi kipeästi uusia asukkaita ra- 
kentajiksi, viljelijöiksi ja kaivostöihin sekä perheettömiä naisia palveli- 


1 Australiasta muodostui liittovaltio 1901, kun kuusi Isoon-Britanniaan kuuluvaa siirtokuntaa yhdistyivät 
Australian kansainyhteisöksi (Commonwealth of Australia). 

2 Koivukangas 1972; Koivukangas 1986, 64-82; Jupp (toim.) 2001, 51. 
Koivukangas 1986, 87. 

joiksi mutta enenevässä määrin myös aviopuolisoiksi.1 Uusia siirtolaisia 
houkuteltiin maahan näyttävillä mainoksilla ja lehtijutuilla. Vaikka työ- 
voiman tarve oli suuri, kuka tahansa ei kelvannut Australian asukkaaksi. 
Kun vielä 1860- ja 1870-luvuilla maahan oli saapunut kymmeniä tuhan- 
sia siirtolaisia Kiinasta ja Tyynenmeren saarilta, oli yleinen mielipide 
kääntynyt vuosisadan lopulla ei-valkoisia siirtolaisia vastaan. Vastustus 
johti lopulta siihen, että maahan hyväksyttiin enää vain valkoisiksi luo- 
kiteltuja siirtolaisia ja pääosa aiemmin saapuneista ei-toivotuista siirto- 
laisista karkotettiin. Emämaan Ison-Britannian valkoiset asukkaat oli- 
vat edelleen etusijalla, mutta uuden linjauksen mukaisesti erityisesti 
pohjoismaalaisia siirtolaisia ryhdyttiin suosimaan.’ Norjalaisten, ruotsa- 
laisten ja tanskalaisten lisäksi maahan haluttiin lisää suomalaisia, sillä 
muiden pohjoismaalaisten tavoin suomalaisten arvioitiin sopeutuvan 
siirtolaisiksi erityisen hyvin.* Naimattomia suomalaisnaisia kaivattiin 
palvelijoiksi sekä puolisoiksi.? Pääosa Australiaan vuosien 1851-1892 
välisenä aikana muuttaneista suomalaisista oli miehiä, joten sopivista 
vaimoehdokkaista oli pulaa.$ 


Isoja lupauksia, suuria toiveita 


Matti Kurikka erosi Työmies-lehden päätoimittajan tehtävistä huhtikuus- 
sa 1899 ja etsi uutta suuntaa elämälleen. Hän oli perehtynyt ihanne- 
yhteiskuntiin ja innostui Oueenslandin tarjoamista mahdollisuuksista 
sellaisen toteuttamiseen.? Toukokuun 12. päivänä Työmies-lehdessä jul- 
kaistussa ilmoituksessa kutsuttiin ihanneyhteiskunnan perustamisesta 
kiinnostuneita saapumaan paikalle kaksi päivää myöhemmin pidettä- 
vään kokoukseen. Kiinnostuneiden määrä yllätti järjestäjät. Helsingin 
Nuorisoseuran tiloihin Mariankatu 4:ään kokoontui enemmän ihmisiä 


Jupp 2018, 15—16. 

Jupp (toim.) 2001, 44-48, 51; Jupp 2018, 15—32. Niin kutsuttu Valkoinen Australia -politiikka (White 
Australian Policy) lakkautettiin lopullisesti vasta 1973. 

Ks. esim. Brisbane Courier 10.10.1899, 2; Evening News 10.10.1899, 4. 

Jupp (toim.) 2001, 53-54. 

Koivukangas 1986, 72-82. 

Niitemaa 1971, 168. 


wo 

Queensland 


Australian puutarha on nykyajan paras 
[Siirtomas, | 


Suloinen ilmanala. Suuri puute maa- 
työmiehistä, naispalvelieista, puutarhu- 
= y. m. Hallitus on julaissut raot- 
s 


[ Kuvilla varustetun selityksen | 


maasta, joka lähetetään jokaiselle 
| ilmaiseksi ja franko | 


yhteydessä monen siellä olevan Skandi- 
navialaisen lausunnon kanssa. Nykyään 
myönnetään varmalle lukumäärälle 


[rapes matka) 


Lontoosta Oueenslaandiin. Ei mitään 
takaisin maksua. Hyvää maata saadaan 


Kuva 18. Suomalaisille E smk. hitr | 


om = maksettava 10 v:ssa. 
re 0 IN Ruotsalainen kirjeenvaihto. 


-lehdessä 30.4.1899. 3 b š 
SENAR sat Oucenslandi Guvernement 1 Victoria 


eee Strent, London E. b. 
digitaaliset aineistot. 


kuin tilaan mahtui, ja kokousta oli jatkettava toisaalla. Osallistujia oli 
kummassakin tilaisuudessa arviolta 800. Tapahtuman organisaattori 
Kurikka moitti puheessaan Suomen poliittista tilannetta ja työväestön 
asemaa ja tarjosi tilalle ihanneyhteiskunnan perustamista Suomen 
ulkopuolelle. Kurikkaa kiehtoivat etenkin Isoon-Britanniaan kuuluvat 
Oueensland ja Uusi-Guinea, joihin molempiin hän suunnitteli tutustu- 
mismatkaa. Kanadakin värväsi suomalaisia siirtolaisiksi, mutta muiden 
sosialistien lailla Kurikka piti Kanadan tarjousta porvarien suunnitelma- 
na ja siksi hänen kaavailemalleen ihanneyhteiskunnalle sopimattomana 
kohteena. Keskustelun päätteeksi kokouksessa päätettiin perustaa siir- 

tolaisseura Kalevan Kansa ajamaan hanketta sekä seuran tueksi 11-jäse- 
ninen komitea ja johtokunta. Johtokunnan puheenjohtajaksi valittiin 
Matti Kurikka. "° 

Seuran ensimmäisessä, helluntaina 21. päivänä toukokuuta 1899 pi- 
detyssä kokouksessa sekä heti seuraavana päivänä pidetyssä toisessa ko- 
kouksessa Kurikka esitteli ajatuksiaan elämästä tasa-arvoisessa ihanne- 
yhteiskunnassa, jossa työnteko, ruokailu, opiskelu ja vapaa-aika olisivat 
kaikille yhteisiä. Kokouksia suunnitelmien toteuttamiseksi jatkettiin pit- 
kin kesää. Kesäkuussa Kurikka matkusti Ouluun tapaamaan Oueens- 
landin hallituksen Suomen-asiamiestä John Antellia." Kurikka myös kir- 
joitti ahkerasti Työmies-lehdessä Oueenslandin suotuisista olosuhteista: 
Ilmasto oli maanviljelykselle otollisempi kuin Kanadassa ja terveydelle 
eduksi. Oueenslandin työväki oli järjestäytynyttä, ja joissakin siirto- 
kunnissa naisille oli jo annettu osittainen äänioikeus. Kaiken lisäksi 
Queenslandin hallitus tuki siirtolaisia tarjoamalla laivamatkan vuoden 
työntekoa vastaan sekä edullista viljelysmaata tulijoille.” 

Työmies-lehden lisäksi Kurikan suunnitelmista uutisoitiin laajasti 
sanomalehdistössä. Ne herättivät myös vastareaktioita. Porvarilliset leh- 
det pilkkasivat suunnitelmia julkaisemalla kirjoitusten lisäksi pilakuvia 
Kurikasta ja hänen seuraajistaan. Kaiku-lehden Kurikan suunnitelmia 
pilkkaavan jutun loppukaneettina todettiin: ”Niinpä niin: maassa maan 
tavalla tai maasta pois.” Jopa Työmies yhtyi pilkantekoon julkaisemalla 
Kurikan suunnitelmista ilkikurisen runon, jossa näkyy ajankohdalle tyy- 
pillinen ylimielinen suhtautuminen ei-valkoisiin, vaikka suomalaisten 
omakaan valkoisuus ei ollut itsestään selvää”: 


10 Niitemaa 1971, 168-169. 

11 Niitemaa 1971, 170-172; Ks. myös Kalemaa 1978, 133-137. 

12 Jupp 2018, 19-22; Äänioikeus vaihteli siirtokunnasta, ihmisryhmästä ja vaaleista riippuen. Esimerkiksi 
Oueenslandissa naiset saivat äänioikeuden jo vuonna 1905, mutta Australian alkuperäisasukkaat, 
aboriginaalit, vasta vuonna 1965. Ks. esim. Dryzek 2002. 

13 Esim. Työmies 23.5.1899, 3; Työmies 3.6.1899, 2-3; Työmies 14.6.1899. 

14 Kaiku 19.5.1899, 3. 

15 Ks. esim. Huhta 2021, 125-138; Keskinen 2019, 171-173. 

Laulu Kviinslannista. 


Täällä Suomenlahden puolla 
On nyt kotomaamme, 

Mutta Kviinslannista tuolla 
Toisen kodon saamme. 


Täällä on kuin Kurikalla 
Aika lyhyt meillä, 

Siellä ilo loppumatoin 
niin kuin neekereillä. 


Täällä pomot hallitsee 

Ja kukkarokunnan täyttää, 
siellä herrat vapisee 

Kun työmies ”jöötä” näyttää. 


Sinne toivon siivillä 

Jos sydän pieni lennä, 
Siellä kun on Kurikkakin 
Sinne tahdon mennä. 


B. R. 


Syyskuun lopulla Uusi Suometar -lehdessä julkaistiin kuvaus Australiasta, 
koska ”Matti Kurikka on kyllä sinne matkustanut, mutta hänen tiedon- 
antoihinsa ei kukaan luottane, eikä ole hyvä luottaakaan”.7 Seuraavassa 
kuussa samaisessa lehdessä julkaistiin elokuussa päivätty kirje, jossa 
Queenslandiin jo ehtinyt ”Äströmin tehtaan entinen työmies” moitti 
oloja ja kuvaili työllisyystilannetta kehnoksi. Uudessa Aurassa viitattiin 
jo aiemmin julkaistuihin varoituksiin siitä, miten suomalaisia houku- 


16 Työmies 27.10.1899, 3. 
17 Uusi Suometar 29.9.1899, 6-7. 
18 Uusi Suometar 13.10.1899, 4. 

Till Kvinnsland. 


Kuva 19. Taiteilija Alex Federleyn kuvitelma Kalevan Kansan rantautumisesta 
Oueenslandiin, jonka nimi on väännetty muotoon Kvinnsland eli Naismaa. Siirto- 
maan valloittajia iloisesti tervehtivät naiset edustavat Australian alkuperäisasuk- 
kaita. Joukkoa johtavan Kurikan lyhyt tukka ja parransänki viittaavat edeltävään 
kevääseen, jolloin Kurikka joutui ajamaan kuontalonsa voidakseen liikkua tunte- 
mattomana Helsingin kaduilla. Fyren 23.6.1899. Kansalliskirjaston digitaaliset ai- 
neistot. 


tellaan orjiksi sokeriruokoviljelyksille korvaamaan siellä aiemmin 
työskennelleiden Tyynenmeren saarelaisten työpanos.” Pilalehdissä 
julkaistuissa piirroksissa Kurikka kuvattiin milloin palavasilmäisenä 
kansankiihottajana, milloin kansaansa johtavana Mooseksena. 


19 Uusi Aura 19.11.1899, 2; Tyynenmeren saarilta, erityisesti Salomonin saarilta ja Vanuatulta, tuotiin 
vuosina 1863—1904 yli 60 000 niin kutsuttua sokeriorjaa työskentelemään Pohjois-Oueenslandin so- 
keriruokoviljelmillä. Ks. Miller 2010. Saarelaisia kohdeltiin kuin orjia, vaikka he eivät sitä virallisesti 
olleet. Ks. Jupp 2018, 19. 

Matkaan 


Heinäkuun loppupuolella Kurikan matkasuunnitelmat olivat edenneet 
siihen pisteeseen, että matkaan lähtijöitä pyydettiin ilmoittautumaan 
Kalevan Kansan toimistoon. Kaikki ilmaisen matkan toivossa ilmoittau- 
tuneet eivät kuitenkaan täyttäneet Oueenslandin viranomaisten ehtoja. 
Haluttujen siirtolaisten oli oltava 17—35-vuotiaita. Miesten oli oltava maa-, 
rautatie- tai kivityömiehiä, naisten sopivia palvelijattarien tehtäviin. Per- 
heellisten oli lähdettävä kokonaisina perheinä. Lapsia sai olla, mutta alle 
12-vuotiaita korkeintaan kolme. Ilmaisen matkan halunneiden oli lisäksi 
lupauduttava vähintään vuoden oleskeluun Oueenslandissa.?* Tiukat 
ehdot eivät kuitenkaan lannistaneet kaikkia halukkaita, vaan suomalai- 
sia lähti matkaan myös omalla kustannuksellaan. Yksi oma-aloitteisesti 
Oueenslandiin muuttaneita oli raumalainen nahkurinkisälli Frans Ny- 
man (1857-1941) perheineen. Vuonna 1902 Nyman asettui Yandinaan 
Nambouriin, jossa hänestä tuli menestynyt rakennusurakoitsija.” 

Elokuun 8:ntena vuonna 1899 koitti lähtöpäivä. Matti Kurikka ku- 
vaili matkan edistymistä Työmies-lehdelle kirjoittamissaan kirjeissä. 
Astrea-laivalla lähti Helsingistä kohti Lontoota Kurikan lisäksi kuusi 
muuta aikuista ja kolme lasta. Lontoossa Kurikka tapasi Oueenslandin 
hallituksen edustajan August Larsenin. Vasta tällöin kävi ilmi, että tue- 
tulle siirtolaisuudelle oli muitakin ehtoja. Vaikka siirtolaisilta toivottiin 
kokemusta tietyiltä aloilta, säästöjä omaavilta ammattimiehiltä evättiin 
oikeus ilmaiseen matkaan. Rajoitukset johtuivat siitä, että Queens- 
landin ammattiliitot olivat ryhtyneet vastustamaan ulkomaisten ammat- 
tilaisten tuloa työmarkkinoilleen. Raskaisiin töihin valmis ammattitaido- 
ton työväki sen sijaan toivotettiin tervetulleeksi.” 

Lontoosta seurue jatkoi matkaansa Oroya-laivalla Suezin kanavan 
kautta Australian länsirannikolle Albanyyn. Sieltä matka jatkui Mel- 
bournen kautta Sydneyyn. Laivanvaihdon jälkeen suomalaiset jatkoivat 


20 Niitemaa 1971, 173; ks. myös Työmies 24.7.1899, 2. 

21 Genealogy Sunshine Coast (toim.) 2009, 138; Juhan suku-uutiset, Australian siirtolaisia 12.10.2009. Ks. 
myös Niitemaa 1971, 172; Työmies 24.10.1899, 2. 

22 Työmies 23.8.1899, 2-3. 

23 Työmies 15.9.1899, 3. 

Ihanne-maasfa 
eli fiellä mistä piimää ja puuroa wuofaa. 


Kuva 20. Nuorsuomalaisia tukeneen pilalahden näkemys Kurikan ihanneyhteis- 
kuntavisiosta. Alex Rapp, Velikulta 7.9.1899. Kansalliskirjaston digitaaliset aineistot. 


välittömästi matkaansa Brisbaneen, minne he saapuivat jo seuraavana 
päivänä 2. lokakuuta.?4 

Kurikan matkatessa toiselle puolelle maapalloa Kalevan Kansa jat- 
koi uuden puheenjohtajansa muurari Hyvärisen johdolla siirtolaisten 
rekrytointia. Kurikka oli eronnut Kalevan Kansan johtokunnasta sekä lo- 
pullisesti Työmies-lehden päätoimittajan virasta juuri ennen matkaanläh- 
töään. Rekrytointi kärsi puheenjohtajan vaihdoksen vuoksi hetkellisen 


24 Työmies 25.10.1899, 1-2; Työmies 23.11.1899, 1. 

notkahduksen mutta elpyi jälleen syksyn aikana. Rekrytointia vauhditet- 
tiin pitkin syksyä julkaisemalla Työmies-lehdessä Kurikan matkakerto- 
muksia ja Oueenslandin viranomaisten mainoksia ja puffeja.” Tuona 
syksynä 1899 myös maaseudulla liikkui rekrytoijia houkuttelemassa 
tilattomia siirtolaisiksi. Lohjalainen räätälin vaimo Mathilda Gröngvist 
paheksuu Suomalaisen Kirjallisuuden Seuran arkistolle lähettämässään 
kuvauksessa, kuinka hänen miehensä joutui tuolloin tällaisen yllyttäjän 
pauloihin.?* Kaksi Oueenslandin hallituksen edustajaa, herrat August 
Larsen Lontoosta ja John Antell Oulusta, jopa saapuivat syyskuussa pai- 
kan päälle Helsinkiin markkinoimaan Oueenslandin tarjoamia mahdol- 
lisuuksia. Miehet päivystivät viikon ajan hotelli Kalevassa ja lupasivat 
Työmiehen etusivulla julkaistussa suuressa mainoksessa tietoja Oueens- 
landista ja hallituksen tarjoamista ilmaisista matkoista sekä kuvallisia 
selityksiä Australiasta kaikille kiinnostuneille. 


Perillä Oueenslandissa 


Saavuttuaan Brisbaneen matkalaiset asettuivat asumaan Oueenslandin 
hallituksen ylläpitämään siirtolaishotelliin ja ryhtyivät työnhakuun, sillä 
rahaa oli ansaittava maan lunastamiseksi Kalevan Kansan suunnitel- 
mien toteuttamiseksi. Heti alkajaisiksi Matti Kurikka antoi haastattelun, 
jossa hän esiintyi suomalaisten ”eräänlaisena” asiamiehenä ja kuvaili 
muuttajia ”suomalaisiksi hugenoteiksi”, jotka hakivat turvaa Oueens- 
landista. Lisäksi hän kuvaili muuton taustoja sekä suomalaisten odotuk- 
sia uudesta kotimaasta. Seuraavalla viikolla sanomalehdet ympäri maata 
uutisoivat suomalaisten saapumisesta ja julkaisivat osia haastattelusta.” 
Uutisissa käy ilmi, että suomalaisia pidettiin hyvinkin sopivina siirtolai- 
sina paikkaamaan Oueenslandin työvoimapulaa. 


25 Ks. esim. Työmies 24.10.1899, 2; Työmies 28.10.1899, 4; Työmies 11.11.1899, 2; Työmies 29.11.1899, 1-2. 

26 Mathilda Gröngvist, Poimintoja viime vuoden tapahtumista kansan keskuudesta, kansio 1, Mathilda 
Gröngvistin arkisto, Kirjallisuuden ja kulttuurihistorian arkisto, Suomalaisen Kirjallisuuden Seura; 
Kuismin 2019; Suodenjoki 2016. 

27 Australian kansalliskirjaston digitaalisen arkiston Troven mukaan 3.10.1899 annettu haastattelu tai 
siihen perustuvia lehtijuttuja suomalaisten saapumisesta Oueenslandiin julkaistiin kymmenissä sano- 
malehdissä ympäri maata. 

Suomalaiset ovat tunnettuja säästäväisyydestään ja raittiudestaan, 
ja he ovat kansana ottaneet merkittäviä edistysaskeleita kuluneen 
vuosisadan aikana. Heidän koulutusjärjestelmänsä on vankka ja 
kattava, ja heidän paikkansa eurooppalaisten keskuudessa on yhtä 
hyvä kuin parhaiden saksalaisten ja pohjoismaalaisten, sellaisten, 
jotka me toivotamme lämpimästi tervetulleiksi pysyviksi lisiksi 
Oueenslandin väestöön. On toivottavaa, että herra Matti Kurikka 
kykenee innostamaan maanmiehiään kohtuullisissa määrin muut- 
tamaan tähän kolkkaan Australiaa — —.?8 

Suomalaiset, jotka, kuten suurin osa lukijoistamme jo tietää, 
ovat viime aikoina muuttaneet runsain määrin Yhdysvaltoihin ja 
Kanadaan paetakseen Venäjän harjoittamaa sortoa, ovat rodultaan 
erityisen sopivia siirtokunnan asukkaiksi. Vakaina, sitkeinä ja vä- 
häisiin tuloihin tyytyväisinä he eivät luultavasti osoittaudu saman- 
laisiksi kuin ne ei-toivotut uudisasukkaat, jotka maata saatuaan elä- 
vät pitämällä muiden karjaa omanaan ja vaihtamalla hevosia — —.?9 


Osa suomalaisista jäi Brisbaneen, osa jatkoi lähes välittömästi matkaan- 
sa eri puolille Oueenslandia työnhakuun. Kurikka jäi Brisbaneen edistä- 


mään suomalaisten asiaa. Ensimmäiset viikot Kurikka riemuitsi uudesta 
vapauden tunteesta, mutta jo varsin pian hän joutui toteamaan, että olo- 


suhteet Oueenslandissa olivat tyystin toisenlaiset kuin hän oli odotta- 
nut: tarjolla olevat työt olivat raskaita, työväestö ei ollut järjestäytynyt ja 


kielitaidottomina suomalaisten oli vaikea saada töitä.3* Lopulta Kurikka 
lähestyi Oueenslandin hallitusta kirjeellä. Tämän seurauksena häntä 


pyydettiin kirjoittamaan suomenkielinen selvitys Oueenslandin oloista 


28 ”The Finns are noted for their thrift and sobriety, and they have made wonderful advances as a people 


29 


during the present century. Their system of education is sound and comprehensive, and their place 
among Europeans is egual to that of the best Germans and Scandinavians, such as we delight to 
welcome to Oueensland as permanent additions to the population. It is to be hoped that Herra Matti 
Kurikka will be able to stimulate the immigration of a fair number of his countrymen to this corner of 
Australia — —.” Brisbane Courier 10.10.1899, 2. Käännös kirjoittajan. 

”The Finns, who, as most of our readers know, have been lately emigrating in large numbers to the 
States and Canada in order to escape Russian oppression, are a race who make remarkably good 
colonists. Steady, persevering, and contented with small profits they are not likely to turn out that very 
undesirable class of settlers who take up a piece of land and live by mistaking other people's cattle for 
their own, and swopping horses ——.” Evening News 10.10.1899, 4. Käännös kirjoittajan. 


30 Niitemaa 1971, 179-180; Työmies 23.11.1899, 1; Työmies 29.11.1899, 1-2; Työmies 8.12.1899. 2. 

suomalaisille palkkiota vastaan mutta suomalaisten hankkeen toteut- 
tamista haluttiin lykätä. Hallituksen muuttunut asenne saattoi johtua 
siitä, että hallitus pääsi vasta nyt perille hankkeen luonteesta sosialis- 
tisena utopiana. Oueenslandin hallituksella oli kokemusta jo useista 
aiemmista epäonnistuneista utopistisista hankkeista, eikä se ollut halu- 
kas tukemaan uutta.3? Brisbanessa jo asuvat suomalaiset olivat valmiita 
tukemaan uusia siirtolaisia, mutta vain harva heistä oli innostunut liit- 
tymään Kalevan Kansaan. Joulukuun 8. päivänä Työmies-lehdessä jul- 
kaistussa kirjoituksessaan Kurikka jo varoitti maanmiehiään lähtemästä 
Queenslandiin tai ainakin odottamaan seuraavaan kevääseen. 

Viranomaisten suhtautumisesta lannistunut Kurikka muutti pois 
siirtolaishotellista, leikkasi pois hiuksensa ja viiksensä ja hakeutui 
salanimen turvin tehdastöihin välttyäkseen hallituksen tarkkailulta.s 
Koska työllisyystilanne Brisbanessa ei näyttänyt merkkejä elpymisestä, 
Kurikka päätti etsiä töitä muualta. Pohjois-Oueenslandin kasvava kai- 
vosteollisuus vaati uusia rautatieyhteyksiä, ja joulukuun lopulla Kurikka 
lähti yhdessä miesjoukon kanssa rakentamaan rautatietä Mareebasta 
Chillagoeen. Matkaa Brisbanesta työmaalle oli yli 1800 kilometriä. Nai- 
set jäivät lasten kanssa toistaiseksi Brisbaneen." 

Alkuun hyvin sujuneeseen yhteiseloon alkoi vähitellen syntyä säröjä. 
Ratapölkkyjen teko oli raskasta työtä ja olosuhteet helteisessä erämaassa 
karut. Seurue joutui asumaan alkeellisissa oloissa teltoissa. Huonosti eng- 
lantia taitavia suomalaisia käytettiin työmaalla hyväksi. Kurikka oli ainoa, 
joka hallitsi kielen edes jollain tasolla, mutta hänkään ei pystynyt ole- 
maan avuksi joka tilanteessa. Urakoitsija kieltäytyi maksamasta sovittua 
hintaa, koska ei ollut tyytyväinen pölkkyjen laatuun. Seurueen keskuu- 
dessa alkoi ilmetä erimielisyyksiä, jotka johtivat siihen, että osa porukas- 
ta ryhtyi työskentelemään erillään pääryhmästä. Ongelmia kasaantui yhä 
lisää, kun seurueeseen liittyivät Brisbaneen jääneet naiset lapsineen 7 


31 Niitemaa 1971, 181; Työmies 29.12.1899, 2. 
32 Metcalf 1996, 31. 

33 Niitemaa 1971, 182-183; Kalemaa 1978, 141. 
34 Työmies 8.12.1899, 2. 

35 Niitemaa 1971, 181; Työmies 29.12.1899, 2. 
36 Kalemaa 1978, 143; Franklin 1994. 

37 Kalemaa 1978, 143-144. 


SOSIALISTISIA PYRKIMYKSIÄ ETELÄN RISTIN ALLA 171 


https://doi.org/ 10.21435/ skst.1481 


Historioitsija Olavi Koivukangas haastatteli vuonna 1970 Kurikan 
seurueeseen lapsena kuulunutta Aino (Ivy) Hirmukalliota (o.s. Kotka- 
maa) ja historioitsija Bill Metcalf vuonna 1994 Ainon tytärtä Arla 
Franklinia (o.s. Hirmukallio). Ainon vanhemmat olivat matkanneet 
Pohjois-Oueenslandiin omalla kustannuksellaan jo ennen Kurikan seu- 
rueen saapumista sinne. Kuultuaan Kurikan saapumisesta he päättivät 
liittyä hänen seurueeseensa. Arlan mukaan seurue koostui kolmesta 
neljästä perheestä ja ryhmästä nuoria miehiä. Tilanne oli jo tässä vai- 
heessa niin tiukka, että Kurikka kävi välillä soittamassa lähellä sijaitse- 
vien pikkukaupunkien hotelleissa pianoa ansaitakseen rahaa seurueel- 
leen. Haastattelussaan Arla kertoo Kurikan vähitellen väsyneen ”suuriin 
puihin, korkeaan karheaan heinään, kosteaan ilmastoon, käärmeisiin, 
alastomiin aboriginaaleihin ja näiden pitkiin keihäisiin, bumerangeihin, 
kilpiin ja kirppuisiin kengurukoiriinsa” ja päättäneen siksi siirtyä seu- 
rueensa kanssa muualle. Matkasta ei kuitenkaan tullut mitään. Seurue 
näki nälkää ja kokeiltuaan jopa eri papukaijalajien syömistä joutui 
lopulta ampumaan nälän pitimeksi villisian ja sai salametsästyksestä 
sakot.3$ Toisessa versiossa seurueen kerrotaan pelastautuneen heille 
ruokaa tarjonneiden kiinalaisten siirtolaisten avulla. Kuusi kuukautta 
Chillagoeen saapumisensa jälkeen yhteisö hajosi lopullisesti ja seurueen 
jäsenet lähtivät kukin teilleen.4° Kotkamaat jäivät Chillagoeen töihin, 
kunnes perhe muutti myöhemmin Nambouriin.” 


Kohti Kanadaa 


Seurueen hajottua Kurikan kerrotaan harhailleen eri puolilla Oueenslandia 
vältellen muita suomalaisia ja elättäneen itsensä työskentelemällä Kalevi 
Kalemaan sanoin ”sokerifarmeilla, hevoskuskina ja pianonvirittäjänä”.4 


38 Franklin 1994. Käännös kirjoittajan. Ks. myös Koivukangas 1972, 136; Kalemaa mainitsee, että rata- 
työmaan urakoitsija olisi tarjonnut seurueelle työtä vielä pohjoisemmassa (1978, 144) mutta muut 
suomalaislähteet eivät mainitse tästä. 

39 Koivukangas 1972, 136; Metcalf 1995, 33; Cormick 2000, 165. 

40 Niitemaa 1971; Koivukangas 1986. 

41 Franklin 1994. 

42 Kalemaa 1978, 145. Ks. myös Koivukangas 1972, 136. 

Kurikan Suomeen jääneet kannattajat yrittivät houkutella häntä palaa- 
maan ja ilmoittivat jopa kustantavansa hänen kotimatkansa, mutta Ku- 
rikka ei ollut tästä vaihtoehdosta kiinnostunut. Sen sijaan hän oli valmis 
uudelleen arvioimaan näkemyksensä siirtolaisuudesta Kanadaan, kun 
kolme Australiasta jo alkuvuodesta 1900 Kanadaan matkaansa jatka- 
nutta suomalaista Heikki Kilpeläinen, Aatami Korhonen ja Viljo Jokinen 
lähestyivät Kurikkaa kutsulla saapua Vancouveriin johtamaan sinne saa- 
puneita siirtolaisia. Epäonnisen Chillagoen hankkeen jälkeen Kurikan 
oli helppo unohtaa aiemmat ennakkoluulonsa Kanadaan muuttoa koh- 
taan ja hyväksyä kutsu. Kurikan suostuttua miehet järjestivät keräyksen 
ja saivat koottua Kurikalle matkarahat. 

Kurikka matkusti Kanadaan elokuussa 1900. Tätä ennen hän kirjoitti 
kitkerän vuodatuksen kokemuksistaan Australiassa otsikolla ”Farewell 
to the Brothers in Oueensland”. Kirjoituksessaan hän ilmaisi syvän 
pettymyksensä Oueenslandin työläisiä kohtaan, joita hän piti juoppoina, 
sivistymättöminä ja vierasmaalaisia kohtaan vihamielisinä. 


Olen ollut täällä nyt kahdeksan kuukautta! Ja mitä olen täältä 
löytänyt? Pettymyksiä, vain pettymyksiä! Esitteiden synnyttämät 
odotukset siitä, että siirtolaiset ansaitsevat rahaa lyhyessä ajassa 
ja hankkivat omaa maata Oueenslandissa, ovat kaikki haihtuneet 
ilmaan. Kaikki kirjoitukseni Oueenslandin viranomaisten silmien 
avaamiseksi niille mahdollisuuksille, mitä suomalaissiirtolaisuu- 
den suunnan kääntäminen Amerikasta Oueenslandiin merkitsisi, 
ovat valuneet hukkaan. Tältä osin tehtäväni Suomen ”hugenoteille” 
on epäonnistunut. Selvä, jos asiat ovat näin, kokeilen toista, vaati- 
vampaa keinoa. Ryhdyn tavalliseksi työläiseksi ja Labour-puolueen 
kelpo jäseneksi ja hankin tällä tavoin vaikutusvaltaa puolueessa le- 
vittääkseni suurta ajatustani. Mutta Brisbanessa ja muissa paikois- 
sa, viimeksi Chillagoen rautatietyömaalla, saamieni kokemusten 
jälkeen olen luopunut myös tästä suunnitelmasta. Samalla hankin 
kokemusta työmiehenä olosta. Opin tietämään, että työläiset ovat 
Queenslandissa — poikkeuksia tietysti on — liian juoppoja, liian 


43 Kalemaa 1978, 147—148; Wilson 2018, 57. 


SOSIALISTISIA PYRKIMYKSIÄ ETELÄN RISTIN ALLA 173 


https://doi.org/ 10.21435/ skst.1481 


karkeita ja liian vihamielisiä ulkomaalaisia kohtaan, vaikka nämä 
olisivat niin raittiita, ystävällisiä ja rehellisiä kuin suomalaiset, että 
he voisivat tasa-arvoisesti pyrkiä samoja pyhiä päämääriä kohti. 
Mutta tämä ei ole minua erottanut Oueenslandista ja murskan- 
nut unelmiani aktiivisesta tulevaisuudesta tässä yhteiskunnassa. 
Saatuani hiljattain suomalaisilta kutsun tulla perustamaan suo- 
malaista siirtokuntaa Amerikkaan jätän Suomen työväenpuolu- 
een todellisena edustajana jäähyväiseni veljilleni Oueenslandiin. 
Minä ja kanssamieheni - sillä kaikki suomalaiset tulevat jättämään 
tämän kauniin maan jäljessäni — tapaamme tulevaisuudessakin 
Englannin lipun alla. Nykytilanteessa se on parempi kuin kaikki 
muut, tarjoten vapautta ja muutosta korkeamman ihmisyyden saa- 
vuttamiseksi, ja minä olen sen todellinen puolustaja. Ystävällinen 
toiveeni on, että Oueenslandin asukkaat mahdollisimman nopeasti 
kohoavat samalle sivistyksen tasolle kuin muut maailman sivisty- 
neet kansat. — Matti Kurikka 


Alun perin Cairns Advocatissa julkaistu kirje julkaistiin lähes sanasta 
sanaan useassa muussakin lehdessä. Maryborough Chronicle, Wide Bay 


44 "| have been here now eight months. What did | find here? Disappointments only disappointments! All 
he prospects of possibility for the immigrants to gain money in a short time and get their own land 
which the Government of Oueensland had represented in their pamphlets, have vanished as soap- 
bubbles. All my essays to open the eyes of the Government to comprehend the great advantage to this 
indebted country of the bending of the large Finnish emigration from America to Queensland, got lost. 
My task for the ‘Huguenots’ of Finland was impossible to realise in that way. Alright, did | think, | will try 
he other, although harder way. | will become an ordinary worker, become a good member of the Labour 
party, win in that way an influence in the party, and begin then anew the realisation of my great idea. But, 
after the experience | got in Brisbane, in some other places, and at last by the Chillagoe railway, | have 
already given up this programme, too. Meanwhile | collected some experiences of a worker. | learnt to 
now that the labourers in Queensland — there are of course, exceptions— are too drunk, too vulgar, 
and too hateful against all foreigners that are sober, friendly, and honest as the Finns, to think that they 
could become equals with them striving for the same holy ideals... But that has not pulled me apart from 
Queensland and abolished all the dreams of an active future in this society. Called lately by many Finns 
o America to order there a Finn-colony, | say as a real representative for the Labor party of Finland my 
farewell to the brothers of Queensland. | and my fellows — for after me truly all Finns will leave this 
beautiful country— will in future still meet together under the English flag. In the present age it is better 
han all others, assuring freedom and higher revolution to humanity, and | will be one true defender of 
it. My friendly hope is only that the people of Queensland as soon as possible will rise to the same level 
of civilisation as the other cultured peoples of the world. — Matti Kurikka” Maryborough Chronicle, Wide 
Bay and Burnett Advertiser 27.7.1900, 3. Käännös kirjoittajan. 
45 Esim. The Workerissa 27.7.1900 kirjeestä julkaistiin huomattavasti pidempi versio. 

and Burnett Advertiser julkaisi kirjeen yhteydessä jutun, jossa yhdyttiin 
Kurikan ajatuksiin ja valitettiin haluttujen siirtolaisten menetystä: 


He olivat hienoja tovereita; vaatimattomia, siistejä, miehisiä — jo- 
kainen heidät tavannut puhuu heistä hyvää. He olivat koulutettuja 
ja valistuneita, kovaan työntekoon tottuneita ja pitivät työnteosta. 
Nämä Queenslandiin saapuneet suomalaiset olivat rotunsa upeita 
edustajia. Lähes jokainen oli siirtolaisena painonsa arvoinen ho- 
peassa. Pienellä kannustuksella, pienellä huolenpidolla, he olisi- 
vat asettuneet tuottajiksi maalle ja perustaneet kaltaisiaan perheitä 
Australian eduksi.*° 


Syitä Kurikan suunnitelmien epäonnistumiseen oli useita. Australiaa 
koetteli lama, ja varsinkin kielitaidottomien työläisten oli vaikea työllis- 
tyä. Oueenslandin siirtolaisasiamies J. O'Neill Brenan raportoi siirto- 
kunnan viranomaisille suomalaisten olevan hitaita sopeutumaan uusiin 
olosuhteisiin ja työnantajien vieroksuvan heitä puutteellisen kielitaidon 
vuoksi. Suomalaisten luonteenpiirteistäkin mainittiin raportissa. Brenan 
myös moitti sitä, että vain osa suomalaisista tarttui heille tarjottuihin työ- 
ja viljelytilaisuuksiin.”” Kurikkaa syytettiin myös huonosta johtamisesta 
sekä suhteistaan yhteisön naimisissa oleviin naisiin. Australian siirto- 
laisuuden tutkija historioitsija Olavi Koivukangas pitää yhtenä keskeisenä 
syynä epäonnistumiseen sitä, että Kurikka ja hänen seuraajansa olivat 
kaupunkilaisia, käsityöläisiä ja puuseppiä, joilla ei ollut kokemusta ras- 
kaista töistä. 


46 ”They were fine fellows; modest, cleanly, manly — everybody who has seen them speaks well of them. 
They were educated and enlightened, but used to hard labor, and liking labor. These Finns who came 
to Oueensland were excellent types of their race. Nearly every man was worth his weight in silver as a 
colonist. With a little encouragement, a little care, they would have settled on the soil as producers, to 
rear families like themselves for the good of Australia.” Maryborough Chronicle, Wide Bay and Burnett 
Advertiser 27.7.1900, 3. Käännös kirjoittajan. 

47 Koivukangas 1986, 87-93. 

48 Koivukangas 1972, 140; Koivukangas 1986, 93; Metcalf 1995, 33; Kurikka kuvataan usein naistenmiehenä 
(ks. esim. Cormick 2000, 121-125). Mielikuvaa ovat vahvistaneet Kurikan ajatukset vapaasta avioliitosta 
(Pollari 2010). 

49 Koivukangas 1972, 140; Koivukangas 1986, 93. 

Kurikan perintö Australiassa 


Olavi Koivukankaan haastatteleman Aino Hirmukallion mukaan Ku- 
rikan mukana Kanadaan matkusti ”yhdeksän nuorta miestä ja kolme 
perhettä”. Ainon vanhemmat olisivat myös halunneet seurata Kurikkaa, 
mutta monilapsisella perheellä ei ollut varaa matkalippuihin.s? Muut 
Kurikan seurueeseen kuuluneet hajaantuivat eri puolille Australiaa, 
kuten Image Flatiin Nambouriin, missä suomalaisille oli tarjolla seit- 
semänvuotisia vuokrasopimuksia ”synkässä tropiikissa”, kuten Hilma 
Weston (o.s. Wuolle, myöhemmin Anderson)” kuvasi paikkaa Olavi Koi- 
vukankaalle haastattelussaan vuonna 1981. Hilma oli ollut vasta puoli- 
toistavuotias, kun hänen vanhempansa lähtivät Kurikan innostamina 
Oueenslandiin.? Nykyään Sunshine Coastina tunnettu rannikkoseutu 
tunnetaan australiansuomalaisen siirtolaisuuden syntysijana. Noin 
sata kilometriä Brisbanesta pohjoiseen sijaitsevalle syrjäiselle alueel- 
le oli asettunut jo muutama vuosi ennen kurikkalaisten saapumista 
muutamia suomalaisperheitä, kuten Ron(n)lundit (ent. Pihlajaviita) ja 
Lundanit, viljelemään sokeriruokoa raivaamillaan pelloilla. st Vuonna 
1902 Finburyksi kutsuttuun kyläyhteisöön kuului 19 suomenkielistä 
miestä, 11 naista ja 25 lasta sekä 12 suomenruotsalaista henkilöä, yhteen- 
sä 67 henkilöä. Kaksi vuotta myöhemmin yhteisö koostui 11 taloudesta 
ja noin 6o henkilöstä.5* 

Kurikan kannattajat perustivat vuonna 1902 Asiainedustusseura 
Erakko -nimisen seuran yhteisön asioiden ajamiseksi. Seuran säännöis- 
sä todetaan, että 


50 Koivukangas 1972, 139. 

51 Henkilöiden nimien kirjoitusasu vaihtelee lähteestä toiseen. Useat suomalaiset myös vaihtoivat suku- 
nimensä maahan saapuessaan. 

52 Weston 1981. Hilma Westonin (o.s. Wuolle) haastattelu; ks. myös Hilma Westonin englanninkielinen 
haastattelu vuodelta 1985, Sunshine Coast Council — Heritage -verkkopalvelu. Vrt. Niitemaa 1971, 254. 

53 Heimo 2016, 98. 

54 Oueenslandin Department of Immigrationin edustaja ilmoittaa 11 suomalaisen asettuneen viljelemään 
sokeriruokoa Nambourin alueelle 24.9.1900 päivätyssä vastineessaan; Hilma Weston (1981; 1985) 
kuvaa haastatteluissaan suomalaisyhteisön elämää. 

55 Orpo 18.1.1903, 6. 

56 The Telegraph 6.4.1904, 3. 

1( Seuran tarkoitus on yhdistää suomalaiset Finbury'ssa yhteiseen 
toimintaan henkisen ja yhteiskunnallisen asemansa parantamisek- 
si, sekä aineellisen toimeentulonsa vaurastuttamiseksi. Seura ei 
kuitenkaan ota mitään vakituista asiaa ohjelmaansa, seuran tar- 
koitus on kuitenkin kannattaa kaikkia sellaisia kysymyksiä mitkä 
koskevat parannuksia nykyisissä yhteiskunta oloissa. 


Seuran ensimmäisiä tehtäviä oli anoa kunnalta ”trammitien” rakenta- 
mista myös pitäjän syrjäisimpiin kolkkiin.$ Finburyyn kaivattiin myös 
yhteistä kylpysaunaa, mutta äänestyksen jälkeen ”isän maallinen kylpy- 
sauna” hävisi ”uimahuoneelle”.59 Seuran tehtävänä oli myös järjestää 
jäsenilleen vapaa-ajan toimintaa, kuten iltamia, juhlia ja urheilukisoja.** 

Lokakuussa 1902 W. Rajaniemi ehdotti, että seura ryhtyisi julkaise- 
maan käsinkirjoitettua sanomalehteä. Lehden nimeksi valittiin Orpo ja 
näytenumeron toimittajiksi L. R. Nyström, A. E. Lundan ja W. Rajanie- 
mi, jotka olivat kaikki saapuneet maahan Kurikan innostamana." Lehteä 
ilmestyi vain yksi kappale, joka käsinkirjoitetuille lehdille tyypilliseen 
tapaan luettiin ääneen seuran kokouksissa.*? Ensimmäinen numero 
luettiin marraskuun 9. päivänä pidetyssä kokouksessa. Orpo koostui 
yhteisön jäsenten kirjoituksista sekä muissa lehdissä julkaistuista ju- 
tuista, jotka toimituskunta jäljensi. Lehden toimittajat olivat tottuneita 
kirjoittajia, joita välillä harmitti tottumattomien kirjoittajien kirjoitusten 
taso, mutta lehden periaatteena oli julkaista kaikki kirjoitukset sellai- 
senaan.*4 Ensimmäisenä vuonna lehti julkaistiin 16 kertaa ja lehdessä 
ilmestyi toimituskunnan mukaan ”87 tekstiä, 17 runoa, uutisia ja jopa 
muutama ilmoitus” 13 eri kirjoittajan voimin. Lisäksi lehdessä ilmes- 
tyi pitkähköjä ideologisia kirjoituksia muun muassa sosialismista, am- 


57 Erakko-seuran kantakirja 16; Orpo 1/1902, 3-5. 

58 Erakko-seuran pöytäkirja 6.5.1902 3 f; 20.7.1902 5 f; Queenslandiin jo 1890 muuttaneen Frank 
Hilmanin pyyntö koski junaa, jolla sokeriruoko kuljetetaan sokerimyllyyn. 

59 Erakko-seuran pöytäkirja 5.10.1902 4 §. 

60 Erakko-seuran kantakirja 12 ( ja 13 §. 

61 Erakko-seuran pöytäkirja 12.10.1902 4 f; Niitemaa 1971, 257—259. 

62 Käsinkirjoitetuista lehdistä ks. Salmi-Niklander 2013a; Salmi-Niklander 2013b. 

63 Erakko-seuran pöytäkirja 9.11.1902 3 $. 

64 Orpo 18.10.1903, 3-4. 

65 Orpo 18.10.1903, 3. 

Kuva 22. |. O. Peurala ja muutamia muita suomalaisia ”keininhakkuussa”. Siirto- 
laisuusinstituutti. 


mattiliitoista ja naisasiasta sekä kirjeitä, pakinoita, tarinoita, debatteja ja 
kritiikkejä. Vuosien 1902—1904 aikana lehteä ilmestyi kaikkiaan 26 nu- 
meroa ja yksi joulunumero, yhteensä 210 sivua.** 

Orpo-lehden sivuilta löytyy vain harvoja suoria mainintoja Kurikasta. 
Chillagoessa mukana ollut I. O. Peurala kuvailee, miten hän ja hänen 
viisi toveriaan saapuivat kerran illansuussa Mareebaan ilman tietoa yö- 
sijasta. Peurala ei mainitse seurueen jäseniä nimeltä mutta viittaa seu- 
rueen johtajaan ”Pitkänä miehenä”. Pitkä mies oli mustapartainen ja 
joukon vanhin sekä ainoa, joka oli englannin kielen taitoinen. Kun käy 
ilmi, että heillä ei ole varaa maksulliseen yösijaan, Pitkä mies ehdottaa 
yöpymistä ”puun alla”. Harhailtuaan hetken miehet löytävät pienen pui- 
sen majan, jonka talon emäntä ilmoittaa olevan sikakarsina. Pitkä mies 
ei tästä lannistu vaan taivuttaa miehet yöpymään karsinassa. Vain Peu- 
rala ja joukon ”Nuukin mies” kieltäytyvät ja hakeutuvat muualle nukku- 
maan. Aamulla miehet tapaavat, ja Peurala toteaa, että ”olivat he kaikki 


66 Niitemaa 1971, 195. 

nousseet ylös niin kuin ’Pitka mies’ vakuutti ja ei heistä voinut päättää 
misä he yötä oli ollut, olivatko sitten olleet Hotellissa, eli siian karsinas- 
sa...Fi edes hajustakaan!”” 

Nimimerkki ”Tolonen” kirjoittaa näkemästään unesta, jossa hän kat- 
seli suurennuslasilla paikalliselta Blackall-vuorelta Malkosaarta ja Kale- 
van Kansan pirttiä: 


Ja hämmästyksekseni näin Malkosaaren ja Kalevankansan pirtin. 
Matti seisoi pirtin katolla viirujen seassa lähellä savutorvea, pu- 
haltaen torveen. Uusi harmi minulle. Ei tullut telefooni aparaattia 
mukaan, että olisin asettanut sen tuon tolpan juureen ja kuullut 
äänen Kurikkalasta. ajattelin, että Aika-lehteä on uudella keksintö- 
tavalla aljettu ulosantamaan siten, että Matti huutaa torveen luke- 


malla niin kuin meidänkin lehteä — —.%8 


Löydettyään unessa kiikarit kirjoittaja havaitsee, että ”Kalevanpirtti” on- 
kin laiva täynnä Oueenslandiin saapuvia skotlantilaisia naisia, joita hän 
lähtee pikaisesti vastaan. 

Kurikan aatteet näkyvät joidenkin muidenkin kirjoitusten taustalla, 
kuten osuuskaupan perustamista koskevassa vetoomuksessa: 


Lopuksi otan Matti Kurikan lauseen, jonka hän sanoi neljä vuotta 
sitten Bundabere'issä erään muurahaispesän ääressä jotenkin tä- 
hän tapaan: ”Kunpahan kaikki tulisi vakuutetuksi että Jumalainen 
natsarealainen filosofi tarkoitti juuri tuollaista kooperatiivisuutta, 
kuin muurahaisilla on, kuin hän opetti filosoofiansa taivaallisen 
isämme tahdon täyttämisestä ja silloin tulisi kaikki huomaamaan, 
että koko avaruus on kooperatiivinen kokonaisuus-mikroskopi 
— jossa me inhimmilliset olennot mikrokosmoksemme avulla näki- 
simme olevamme, kaikkialla olevan ja kaikkia rakastavan soluja.”*9 


67 Orpo 27.6.1903, 13-16. 
68 Orpo 18.1.1903, 7-8. 
69 Orpo 8.11.1903, 9. 

Kurikka ei unohtanut Australiaan jääneitä kannattajiaan vaan muisti 
heitä kirjeillä, joista yksi, I. O. Peuralalle lähetetty, julkaistiin Orpo-leh- 
dessä tammikuun lopulla 1904. Marraskuun 10. päivänä 1903 päivä- 
tyssä kirjeessään Kurikka vertaa Sointulaa Nooan arkkiin, joka tarjoaa 
pelastuksen sinne tuleville, ja pyytää tukea hankkeelle. Kirjeen mukana 
lähetetyn Aika-lehden ensimmäisen numeron Kurikka pyytää lukemaan 
ääneen. Samassa lehdessä nimimerkki ”Tolonen” ilmoittaa saaneensa 
yksityiskirjeessä tiedon, että Malkosaareen olisi ”viime vuoden loppu- 
neljänneksellä saapunut” 227 henkeä ja rakenteilla olisi rautavalimo ja 
sahalaitos.?* Tässä vaiheessa pieni Australian-yhteisö oli kuitenkin jo 
jakaantunut kahteen puolueeseen. Kansallismielisiin Tvedis-Finneihin 
kuului Kurikan entisiä kannattajia, jotka olivat pettyneet häneen Chilla- 
goen-aikana. Sosialistiseen Suomalaiset-puolueeseen taas kuuluivat ne, 
jotka edelleen tukivat Kurikan näkemyksiä.” 

Erakko-seura hajosi marraskuussa 1904 jäsenten keskinäisiin erimie- 
lisyyksiin, ja seuran varat päätettiin lahjoittaa Sointulalle.” Virallisesti 
seura ilmoitti syyksi jäsenten liian heikon sitoutumisen seuran tavoittei- 
siin?, mutta Vilho Niitemaan mukaan syynä olivat henkilösuhteet ja 
maanomistusriidat. Seura pysyi loppuun asti uskollisena periaatteil- 
leen julkaista kaikkien kirjoitukset sellaisenaan lehdessä, ja viimeisissä 
numeroissa käsitelläänkin laajasti syitä toiminnan loppumiseen. Kah- 
dessa viimeisessä numerossa lehden pitkäaikaisiin toimittajiin kuuluva 
I. O. Peurala kirjoittaa seuran historiasta otsikolla ”Pikakuvia laivasta 
— Historiallinen novelli”. Kolmiosaisessa ja kymmenen sivua pitkässä 
kirjoituksessaan Peurala vertaa seuran syntyä ja pyrkimyksiä laivaan ja 
sen toimintaan.” Parodia, satiiri ja ironia ovat käsinkirjoitetuille lehdil- 
le tyypillisiä keinoja käsitellä yhteisön keskinäisiä suhteita.?* Myös ru- 
nossaan ”Synty ja kuolo” Peurala runoilee kymmenen säkeistön verran 
seuran tavoitteista ja lopusta: 


70 Orpo 30.1.1904, 7-8. 

71 Erakko-seuran pöytäkirja 6.11.1904, jälkikatsaus; Orpo 7.8.1904, 1-2. 

72 Erakko-seuran pöytäkirja 16.10.1904 4. 

73 Ks. myös Orpo 18.9.1904 ja 5.11.1904, 2-5. 

74 Niitemaa 1971, 191-192. Suomalaisten keskinäisistä riidoista uutisoitiin myös paikallisessa lehdessä 
(Chronicle and North Coast Advertiser 5.8.1904, 2). 

75 Orpo 7.8.1904, 5-6; Orpo 18.9.1904, 3-6; Orpo 5.11.1904, 15-18. 

76 Salmi-Niklander 2013b, 404-405. 

Mennyt jo nyt manalle on 
”edistys seura Erakon,” 
ruumis, sielu, kaikki tyyni, 

— veisaatkaan me hälle hymni 
työnsä jalo oli. 


”Kuolla kun ei saanut muka 
kunnialla tämä seura,” 

nain luopiot ”protesteeraa” 
Malko-saarelle Sointulaan, 
kirjeitä laaditaan.” 


Viimeisessä säkeistössä Peurala toivottaa: 


Seuran hajottua osa jäsenistä muutti Kurikan perässä Kanadaan, jot- 
kut Yhdysvaltoihin tai muualle Australiaan. Muutamat perheet, kuten 
Andersonit, pysyivät alueella mutta siirtyivät lähemmäs rannikkoa Bli 
Blihin ja jatkoivat sokeriruo'on viljelemistä. I. O. Peurala arvosti lehden 
työtä Finburyn suomalaisyhteisön elämän dokumentoijana ja ilmoitti 
siksi huolehtivansa lehden säilymisestä ottamalla lehdet mukaansa 
Malkosaareen.3* Vancouverista vuonna 1970 löytyneet lehdet luovutet- 
tiin Siirtolaisuusinstituutille vuonna 1976.%' Lehtien lisäksi Peurala otti 
mukaansa seuran kantakirjan sekä osan pöytäkirjoista ja muita asia- 


77 
78 
79 
80 
81 


Leppyös nyt toverit jo, 

uusi seura ” Kutiseva,” 
opinahjoksi teil tulkoon 
hiidanpahan sill ”Eläköön!” — 
Erakko on poissa.” 


Orpo 5.11.1904, 10. 
Orpo 5.11.1904, 10. 
Heimo 2016, 98. 
Orpo 5.11.1904, 7-8. 
Luovutustodistus 4.7.1976. Lehden digitaalinen kopio luovutettiin Erakko-seuran jäsenen Edvard 
Andersonin (ent. Wuolle) lapsenlapselle ja kotiseutuaktiiville Anne Suosaarelle (ent. Margoc) vuonna 
2013. 

kirjoja. Nämä luovutettiin vuonna 1970 Sointulasta Suomi-Seuran silloi- 
selle puheenjohtajalle, joka vuorostaan luovutti ne Vilho Niitemaalle 
liitettäväksi Turun yliopiston silloisen yleisen historian laitoksen siirto- 
laishistorian arkistoon.%? 

Lehden viimeisessä numerossa esitettiin ajatus uuden seuran pe- 
rustamisesta, mutta meni vielä kymmenisen vuotta, ennen kuin Bris- 
baneen perustettiin Oueenslandin Suomen Heimon Seura muutaman 
entisen Erakko-seuran jäsenen toimesta vuonna 1914. Seura muuttui 
myöhemmin poliittisesta seurasta urheiluseura Suomi Athletic Clubiksi, 
jotta se yhdistäisi suomalaisia eikä erottaisi heitä. Vuonna 1927 urhei- 
luseurasta muodostettiin Australian ensimmäinen Suomi-yhdistys, yhä 
toiminnassa oleva Brisbanen Suomi-seura.$4 

Australiassa ilmestyvässä Suomi-lehdessä julkaistiin 1999 juttu Matti 
Kurikan ja Kalevan Kansan saapumisesta maahan sata vuotta aiemmin 
ja heidän myöhemmistä vaiheistaan. Vuosisata myöhemmin enää 
harva australiansuomalainen tietää, kuka Matti Kurikka oli, mutta jotkut 
vielä tunnistavat nimen Kurikka ja nimityksen kurikkalaiset. Kyseenalai- 
nen maine on elänyt pidempään kuin muisto siitä, mihin Kurikka seu- 
raajineen pyrki. Kurikan seuraajia jäi joitakin Australiaan Kurikan muu- 
tettua Kanadaan. Näissä perheissä Kurikan ja Kalevan kansan muistoa 
vaalittiin usean sukupolven ajan — aivan kuten Chillagoessa Kurikan 
seurueeseen lapsena kuuluneen Aino Hirmukallion perheessä. Vuonna 
1972 Aino lähetti Olavi Koivukankaalle runon, josta kuvastuu Kurikan 
seuraajien syvä pettymys Australiaan mutta ei Matti Kurikkaan. 


82 Niitemaa 1971, 195-196. 

83 Koivukangas 1972, 216-217; Koivukangas 1986, 114-125, 308-311. 
84 Brisbanen Suomi-seura, Seuran historiaa. 

85 Kokkonen 1999. 

The Song of Matti Kurikka 


We went to Australia 
Went to Australia 

We went to Australia 
To be treated as slaves. 


We had to fight 

With all our might, 

For the right 

To be their egual and brothers. 


When Aussies saw 

We were no longer their slaves, 
They helped us if we were 
Their long lost brothers. 


We came to Australia, 
Came to Australia; 

We came to Australia, 

The land of gold and riches. 


We found no gold, 
We found no riches, 
Only dried up rivers, 
And dried up ditches. 


We left Australia, 

Left Australia, 

We left Australia 

And your God forsaken riches. 


Goodbye Australia, 
Goodbye Australia, 
Goodbye Australia, 
You land of hell. 


1 Aino Hirmukallion (o.s. Kotkamaa) lähettämä runo Olavi Koivukankaalle vuonna 1971. 
Koivukangas 1972, 140-141. 

Ihanneihmisyyttä rakentamassa 


Päivi Salmesvuori 
O https://orcid.org/0000-0002-7948-8883 


Kalevan Kansa -yhteisön vaikeudet Australiassa eivät hillinneet Matti 
Kurikkaa, kun hän vuonna 1900 hyväksyi kutsun lähteä Amerikkaan. 
Kurikan suunnitelmana oli perustaa uusi haavesiirtola Kanadaan. Hä- 
nen ideansa ei saanut Amerikassa välittömästi suopeaa vastaanottoa, 
mutta hän kiersi luennoimassa ympäri mannerta — San Franciscossa, 
Grand Forksissa, Telluridessa, Leadvillessa, Chicagossa, New Yorkissa ja 
Torontossa — ja etsi kannattajia hankkeelleen. Kirjeessään itärannikolta 
koti-Suomeen hän totesi: ”Minua on täällä idässä paneteltu ja sen mu- 
kaan vihattu kuin oikeata sarvipäätä paholaista. Mutta missä vaan olen 
saanut puhua, ovat vihat haihtuneet ja enemmistö kääntynyt minun 
puolelleni. Voin sanoa Caesarin tavalla: veni, vidi, vici.” Tarkastelen täs- 
sä luvussa ensinnäkin Kurikan Kanadaan perustamaa Sointula-yhteisöä 
hänen ihanteidensa mukaisena sopusointuisen elämän koekenttänä. 
Toiseksi tutkin, miten Kurikka välittömästi Sointulan jälkeen, sen yh- 
teisöelämän käytännöistä oppineena rakensi ihanneihmisyyttä ja asetti 
myönteisen muutoksen keskiöön naisen. 


1 Linnoila 1933, 129. Lainaus on kirjeestä, jossa Kurikka kuvaa luentomatkojensa vaikutusta. Linnoila ei 
tarkenna, kenelle kirje oli lähetetty. Linnoilalla oli käytössään runsaasti Kurikan kirjeenvaihtoa muun 
muassa tämän vaimolle ja tyttärelle. Suuri osa kirjeistä on kadoksissa. Kurikasta ihanneyhteisön ra- 
kentajana ks. Pietilä 2017. 

Sointula koekenttänä 


Joulukuussa 1900 Kalevan Kansa — joksi Kurikka ja hänen kumppanin- 
sa edelleen itseään kutsuivat — sai haltuunsa Malcolm-saaren, joka kään- 
tyi suomeksi Malkosaareksi. Se oli 18 kilometriä pitkä ja 5 kilometriä 
leveä saari Tyynenmeren rannalla Brittiläisessä Kolumbiassa. Saarelle 
perustetun yhdyskunnan nimeksi ei tullut Kalevala, kuten olisi saattanut 
odottaa, vaan Sointula. Kurikka selitti: 


Aiomme rakentaa perheen sadoille ja tuhansille, jossa rauha ja 
sopusointu tulee vallitsemaan. Kun kaikilla on elämäntarpeita kyl- 
liksi, niin miksi he kadehtisivat ja panettelisivat toisiaan. Kun ei 
ole juominkeja eikä vääryyttä, niin ei ole riitojakaan. Me — toivon 
minä — opimme pian kilpailemaan antamisessa eikä ottamisessa, 
niinkuin Jeesus niin ihanasti opettaa, vaikka hänen oppinsa ny- 
kyään on niin kokonaan unohdettu.? 


Kurikasta tuli siirtolan perustajayhteisön Kalevan Kansa Colonization 
Companyn presidentti. Sointulan pari ensimmäistä vuotta hän kiersi 
luentomatkoilla ja keräsi rahoitusta ja kannatusta hankkeelleen. Siirtola 
alkoi julkaista omaa lehteä nimeltä Aika, joka ilmestyi vuosina 1901— 
1902 sanomalehtenä ja syksystä 1903 lähtien omassa kirjapainossa pai- 
nettuna aikakauskirjana. Kurikka oli ahkerin sisällöntuottaja. Kirjoituk- 
sissa oli runsaasti yleissivistävää ainesta ja vaikutteita muun muassa 
tolstoilaisuudesta ja teosofiasta. 

Sointulaan saapui vähitellen uusia asukkaita, niin että vuonna 1903 
siellä asui jo sata miestä, 50 naista ja 88 lasta. Tammikuussa 1903 Soin- 
tulaa kohtasi kuitenkin vakava onnettomuus, kun yhteisasunnossa syt- 
tynyt tulipalo vaati 11 kuolonuhria ja jätti useita perheitä ja yksineläjiä 
kodittomiksi.* Onnettomuus syvensi siirtolan talousvaikeuksia, herätti 


2 Lainaus kirjeestä, jonka Kurikka lähetti ilmeisesti Suomeen. Linnoila 1933, 136. Sointulan taloudellisista 
edellytyksistä ks. Saikku 2007. 

Tolstoilaisuudesta Suomessa ks. Nokkala 1958; Turtiainen & Wahlroos 2010. 

4 Aika 1.3.1904, 245. Sointulan ensimmäisistä naisista ks. Lindström 2000. 

arvostelua Kurikkaa kohtaan ja sai jotkut lähtemään saarelta. Eräät yh- 
teisön jäsenet epäilivät paloa tuhopoltoksi ja jopa vihjasivat, että Kurikka 
oli sytyttänyt palon hävittääkseen tilikirjat. Kurikka vastasi Aika-lehdessä 
vaatimalla parjaajiensa häätämistä yhteisöstä. Vaatimus toteutui, ja 
Kurikka säilytti paikkansa yhteisön johdossa. Helmikuussa 1904 pi- 
detyn vuosikokouksen presidentinvaalissa hän sai 110 ääntä, haastajat 
Austin McKela* 14 ja Andrew Järvinen 47 

Presidentti Kurikka pohti väsymättä, miten yhteisön saisi parhaiten 
toimimaan. Aika-lehden artikkeleissa hän rakensi ihanneyhteisön toi- 
mivaa teoriapohjaa, joka sitten ohjaisi yhteisön käytännön elämää. Hän 
julkaisi useita ihmisyyttä ja avioliittoa pohtivia kirjoituksia. Niiden ta- 
voitteena oli valistaa ja suostutella yhteisön jäsenet toimimaan Kurikan 
ehdotusten mukaan. Ulkopuolisille artikkelit toimivat esimerkillisen 
yhteisön esittelynä. Tarkastelen seuraavaksi Kurikan Aika-lehdessä esit- 
tämiä ajatuksia erityisesti miehistä ja naisista. 

Marraskuussa 1903 Kurikka kertoi Kalevan Kansalle koittavan uuden 
ajan: 


Jos kerran meidän sointulaisten päämäärä on kasvaa hyviksi ihmi- 
siksi, joitten kesken kilpailu antamisessa eikä ottamisessa tulee 
toimeliaisuutta kannustamaan ja joitten kesken sopusoinnun to- 
teuttaminen eikä intohimojen tyydytys tulee olemaan elämän nau- 
tintona, niin täytyy meidän siis kiinnittää ”Aika” erityisellä huolella 
niitten asiain tutkimiseen ja selvittämiseen, jotka meidän oman 
olemuksemme oikeaan tuntemiseen johtavat.$ 


Kurikka kertoi pyrkivänsä lehden välityksellä vahvistamaan ja valista- 
maan Kalevan Kansan yhteisöä. Lehdessä tultaisiin esittelemään suu- 
rien ajattelijoiden teoksia ja näin avaamaan lukijoille uusia näköaloja. 


5 — Tulipalosta ja sen seurauksista esim. Halminen 1936, 57-62; Wild 1995, 67-81. Kurikkaan kohdistu- 
neesta arvostelusta ja saarelta lähtijöistä esim. Wiipuri 14.11.1903, 3. Kurikan reaktiosta tuhopolttosyy- 
töksiin ks. Aika 15.12.1903, 91-93. 

Eli A. B. Mäkelä. 

Aika 15.2.1904, 252. 

8 Aika 1.11.1903, 3. 

Kurikka julisti Kalevan Kansan elävän uutta elämää vapaana kirkollisesta 
pimeydestä, holhouksesta ja vanhan maailman rikollisista laitoksista. 
Alkoholia ei saarella käytetty. Siellä keskityttiin omien ”inhimillisten 
valheiden” vastaiseen taisteluun, ja aseina siinä olisivat itsetutkistelu 
sekä tieteeseen perustuva oppiminen ruumiista ja ”tuntevasta henki- 
sestä itsestämme”. Päämääränä oli ”kasvaa hyviksi ihmisiksi — — joitten 
kesken sopusoinnun toteuttaminen eikä intohimojen tyydytys tulee ole- 
maan elämän nautintona”.? Kurikan ajatuksena oli sivistää ja kasvattaa 
yhteisön jäseniä ihanneyhteiskuntaan sopiviksi asukkaiksi. 

Kurikka lähti hahmottelemaan ihmiskunnan tulevaisuuden raken- 
nusaineita. Aluksi piti osata erottaa oikea ja väärä, se, mikä on totta ja 
mikä ei ole totta, sekä se, mikä on vahingollista ja mikä hyödyllistä. Tämä 
onnistuisi järjen käytön avulla. Lisäksi piti tunnistaa velvollisuudet, jotka 
Kurikka jakoi kolmeen osaan: ihmisen velvollisuudet itseään kohtaan, 
ihmisen velvollisuudet toisia ihmisiä kohtaan ja lopuksi velvollisuudet 
koko luontoa kohtaan jumala mukaan lukien.'* Pahuus on seurausta tie- 
tämättömyydestä, ja näin ollen tieto ja valistus ovat avaimet parempaan 
yhteiskuntaan." Kurikka itse keräsi jatkuvasti uutta tietoa hankkimalla 
kirjallisuutta ja valitsemalla siitä sopivia paloja Sointulan jäsenille esitel- 
täväksi. Perusyksikkönä Sointulassa olisi pariskuntien välinen avioliitto. 
Kurikka ylisti avioliittoa ja siitä seuraavaa perhettä yhteisön rakennus- 
aineena. Avioliitto on ”toinen toisensa keskinäiseen palvelemiseen an- 
tautuneitten miehen ja vaimon elamansuhde”.” Järjestäytyneen kirkon 
edustajat eivät olleet tervetulleita vihkimään aviopareja saarelle, vaan sen 
tehtävän hoitaisi rauhantuomari. 

Rauhantuomarina saarella toimi A. B. Mäkelä, Kurikan osakunta- 
toveri ja yhteistyökumppani sekä kollega muun muassa Viipurin Sano- 
mista. Tämä oli tullut saarelle Kurikan kutsusta jo Sointulan alkuaikana. 
Mäkelästä kehkeytyi Kurikan rinnalle tärkeä käytännön asioiden hoitaja. 
Mäkelä toimi rauhantuomarina vihkien pareja Kalevan Kansan sääntö- 


9 Aika 2.12.1903, 39. 
10 Aika 2.12.1903, 39. 
11 Aika 15.12.1903, 81. 
12 Aika 15.12.1903, 81. 

Kuva 23. Suomalaissiirtokunta Sointula jouluna 1902. Matti Kurikka on mahdolli- 
sesti takarivissä viidentenä oikealta. Kansan Arkisto. 


jen mukaisesti ”ei millään omistusoikeudella, vaan yksinomaisella nau- 
tinto-oikeudella korkeintaan 50 vuoden ajaksi”. 

Sointulassa pyrittiin järjestämään lastenhoito yhdessä; äidit hoitivat 
itse vain sylivauvoja. Kurikka kirjoitti: ”Pankaamme nyt vaan kylliksi pai- 
noa huolellisuudelle lasten yhteiskasvatuksessa ja siveydelle täysikäis- 
ten elämässä, niin otamme aimo askeleen pois siitä kirouksesta, jossa 
kirkko on ihmiskuntaa pitänyt.”'4 Kurikka korosti järjestäytyneen kirkon 
opettavan naisten alempaa asemaa miehiin nähden. Sointulassa hän 
halusi murtaa vanhan ajattelun ja edistää mahdollisimman tasa-arvoista 
yhteiselämää. Lastenhoidon vastuun jakaminen laajemmalle joukolle 
vapautti naiset kodin piiristä. 


13 Ilmaus on samankaltainen kuin sosiaalidemokraattien samanaikainen maatalousohjelma, jossa torp- 
pareille ei luvattu omistusoikeutta viljelemäänsä maahan vaan turvallinen vuokrasuhde 50 vuodeksi. 
14 Aika 1.4.1904, 292. 

Kurikka innostui keväällä 1904 Edward Bliss Footen (1829-1906) ko- 
deille tarkoitetusta lääkärikirjasta, jossa Foote käsitteli seksuaalisuutta, 
raskautta, syntyvyyden säännöstelyä ja terveellistä elämää. Kurikka 
aloitti sarjan kirjoituksia otsikolla ”Avio-kysymys”. Hän pohjasi naisen 
ja miehen biologian ja suvunjatkamisen kuvauksensa tarkasti tohtori 
Footen kirjaan. Kurikka korosti, että kyseessä oli viimeisin tieteellinen 
tieto. Hän lähti liikkeelle miehen ja naisen erilaisuudesta. Nuori nainen 
alkoi tuntea vetoa ”mies-sähköön” ja nuori mies kaipasi ”neitosen hie- 
noa sähkö-tuoksua”. Miehen sähkö vahvisti naista. Ilman sitä nuori 
nainen voi menettää terveytensä, mutta hän saattoi saada sen takaisin 
hedelmöittymällä. Sähköisyyden epätasapaino aiheutti naiselle huonon 
olon.'* Mies puolestaan kaipasi naisen magnetismia, koska muuten hä- 
nen ”mies-aineksensa joko kovensivat hänet tahi tekivät hänet kärsimät- 
tömän järeäksi ja raa'aksi, ja ne johtivat hänen yksinäisyyden paheeseen 
ja lopulta mies-ominaisuuksiensa häviöön, jollei suorastaan mielen lu- 
histumiseen”.” 

Footen esittelemä sähköteoria oli aikanaan uskottava. Sähköön perus- 
tuvat hoitomuodot olivat 1800-luvun lopussa ja 1900-luvun alussa suo- 
sittuja. Lääkärit määräsivät sähkökylpyjä tai sähköterapiaa sähköiskuina. 
Ajatuksena oli, että esimerkiksi sisäelimiä voitaisiin näin hoitaa ilman 
kirurgin veistä. Myös itsehoito-oppaissa mainostettiin sähkön paran- 
tavaa voimaa, ja saatavilla oli akkuja ja pattereita myös kotikäyttöön. 
Tohtori Footelta itseltään saattoi tilata erilaisia sähkökojeita esimerkiksi 
raskauden ehkäisyyn. 

Kirjoitussarjassaan Kurikka hahmotteli miehen ja naisen rooleja. 
Ihanneyhteisössä mies suojeli vaimoansa ja lapsiansa. Hän vastasi elin- 
tarpeiden saannista. Mies laittoi asioita alkuun, löysi ja keksi uusia. Mies 
oli rohkea ja päättäväinen positiivisen sähkön kantaja. Aktiivisuus kuu- 
lui miehelle luonnostaan. Vaimon tehtävänä oli valvoa asioita kotona. 
Naisen tehtävänä ylipäätään oli säilyttää ja tallettaa. Nainen oli kärsiväl- 


15 Foote julkaisi lukuisia teoksia, jotka olivat erittäin suosittuja ympäri Amerikkaa ja Eurooppaa. 

16 Tässä on yhtymäkohta Aili-näytelmän päähenkilön riutumisen syihin. 

17 Aika 15.4.1904, 326. 

18 Rosner 1988, 64-72. Sähköteorian suosio loppui 1910-luvulla. Syynä oli luotettavien tutkimusten puute 
ja muun muassa röntgensäteilyn löytyminen. Rosner 1988, 79. 

linen, laupias ja lempeä negatiivisen sähkön kantaja. Passiivisuus oli 
naiselle luontaista. Kurikka totesi valittaen, että yhteiskunnassa olivat 
vallalla ”koiras-prinsiipit”, jotka sortivat naisia. Elettiin liiaksi miesten 
sanelemilla ehdoilla. Siihen oli saatava muutos." 

Kurikka pohti, että sukuvietti oli ihmisestä puhuttaessa kytketty vir- 
heellisesti eläimellisyyteen. Tästä ajatuksesta pitäisi pyrkiä eroon. Kurikka 
katsoi Darwinin osoittaneen, että luonnon kehitys riippui aviovalinnas- 
ta. Sen tähden oli tärkeää kunkin ihmisen löytää vertaisensa puoliso ja 
antaa ”tilaisuuden uudelle olennolle astua fyysilliselle tasolle”.?* Kurikka 
pyrki johdonmukaisesti puolustamaan seksuaalisuuden luonnollisuutta 
ja puhtautta. Hän ei saarnannut vapaata rakkautta tai jatkuvaa puolison- 
vaihtoa vaan vastuullista parinmuodostusta rakkaudessa ja hellyydessä. 
Aluksi Kurikka näki harmonisen ja toimivan parisuhteen Sointulankin 
perusyksikkönä. 

Kurikan ajattelussa tapahtui kuitenkin muutos. Hän päätyi pohti- 
maan ihanneavioliittoa uudella tapaa. Kalevan Kansa koostui yksilöistä, 
ei välttämättä pariskunnista. Lisäksi naimattomia miehiä oli paljon 
enemmän kuin naimattomia naisia. Kahdenvälinen parisuhde oli mah- 
dollinen vain harvoille. Käytännöllinen ratkaisu olisi, ettei vanhanaikai- 
nen avioliittoajattelu ollut enää tarpeen vaan Sointulassa voitaisiin 
kokeilla uusia tapoja. Kurikka kritisoi aviopuolisoita siitä, että nämä 
eivät pidä toisistaan huolta ja vaali liittoansa vaan ottavat sen itsestään- 
selvyytenä. Puolisoiden velvollisuus oli osoittaa hellyyttä ja lempeyttä 
toisiaan kohtaan. Hänen mukaansa avioliitto tuli rakentaa ”puhtaan, 
ihanteellisen rakkauden pohjalle”. Luonnottomat eli rakkaudettomat 
avioliitot saisi purkaa. Hän korosti, että Kalevan Kansa oli vapaa kirkon 
asettamista säännöistä ja kahleista ja pystyi nousemaan korkeammalle 
tasolle. Vanhat säännöt oli tehty miesten näkökulmasta, ja ne alistivat 
naisia. Kurikka halusi Kalevan Kansan jäsenten tuntevan itsensä vapaik- 
si ”kirkon avioliittokahleista” ja tunnustavan vain rakkauden oikeudet. 
Näin päästään eroon epäsopuisista ja kylmistä avioliitoista. Kurikka 


19 Aika 15.5.1904, 398-399. 
20 Aika 15.5.1904, 398-399. 
21 Aika 1.6.1904, 422. 

nojasi edelleen tohtori Footen esittämään sähköteoriaan. Oikeanlaisessa 
suhteessa pitäisi olla vastakkaista sähköä ja siten vetovoimaa, Kurikka 
esitti. Mitä kauemmin pariskunta on yhdessä ja tottuu toiseensa, sitä 
vähemmän heidän välillään on sähkövoimaa. Ja mikä pahinta: ”Ilman 
sähköä naiminen on rikoksellista ja päättyy aina ruumiilliseen ärsytyk- 
seen, tulehdukseen ja lopulta kuolemaan.” 

Jos nainen on ”siunatussa tilassa”, kuten Kurikka mielellään ilmaisee 
raskauden tilan, hän voi milloin vain mennä asuntolaan, jossa on mui- 
takin äidiksi tulevia. On myös aivan sallittua elää yhdessä miehenä ja 
vaimona, mutta niin ei ole välttämätöntä elää. Tavallisesti äidit hoitavat 
lapsiaan muutaman kuukauden imettäen, mutta sen jälkeen he voivat 
jättää heidät lastenkodin hoitajien vastuulle. Imetyksen loputtua naiset 
alkavat jälleen ”sähköttyä”. Jotta he saisivat liiat sähköt pois, tulee hei- 
dän hakeutua miehen kanssa yhteen ”sähköänsä tasottelemaan”. Tohto- 
ri Footea seuraten Kurikka esitti, että sähköjä voi tasoitella seuraavaan 
raskauteen asti. Sitten on jälleen odotettava imetyksen loppumiseen ja 
kiertokulku voi alkaa uudestaan. Kurikan logiikka kulki seuraavasti: 
Kalevan Kansan keskuudessa lapset elätetään ja hoidetaan yhteisesti. 
Näin ollen isät eivät ole yksittäisten lasten elatusvelvollisia tai äidit kiinni 
lapsissaan, vaan vastuut on jaettu kaikkien kesken. Kiinteällä parisuh- 
teella ei ole merkitystä lasten hoidon turvaamisessa. 

Oikea nainen ei halua mitään enempää kuin tulla äidiksi, totesi 
Kurikka.” Tästä syystä hän tunnusti, että ne naiset, jotka eivät voineet 
saada lapsia, olivat hieman hankala tapaus, mikäli he edelleen ”tuntevat 
tarvitsevansa sähköjen tasottelemista”. Tohtori Footen auktoriteettiin ve- 
doten hän neuvoi näitä naisia toimimaan parhaan ymmärryksensä mu- 
kaan. Hänestä vaikutti viisaimmalta näissä tapauksissa tyytyä pelkkään 
likeiseen seurusteluun ja elinsähköjen tasoitteluun, millä hän tarkoitti 
elämistä ilman sukupuoliyhteytta.*5 

Sointulan periaatteiksi ilmoitettiin tasa-arvo miesten ja naisten välillä, 
ja se näkyi muun muassa samana palkkana. Tosin käytännössä sointula- 


22 Aika 1.6.1904, 427. 
23 Aika 1.6.1904, 430. 
24 Aika 15.6.1904, 4. 

25 Aika 1.6.1904, 431. 

laiset eivät useinkaan saaneet palkkaa, koska osuuskunta tai yhtiö ei 
ehtinyt kunnolla ansaita voittoa. Kurikan käsitykset naisista ja miehistä 
olivat klassisen essentialistiset, eli ne perustuivat ajatukseen miehelle ja 
naiselle tyypillisestä sukupuoleen sitoutuneesta perusolemuksesta. Mie- 
hillä ja naisilla oli ”luonnolliset” erilaiset roolit yhteiskunnassa. Sähkö- 
teoriat loivat periaatteessa naisille enemmän valinnanvapautta. Nainen 
saisi valita tahtonsa mukaan ja vaihtaakin miestä, jos siltä tuntui (jos 
sähköä eli vetovoimaa ei löytynyt), ehkäpä olla useankin miehen kans- 
sa samaan aikaan. Kurikan ajattelu ei aina kulkenut johdonmukaisesti, 
vaan hän puhui itsensä kanssa ristiin. Vaikka hän korosti ihmisten va- 
pautta valita, toistuivat naisia sortavat ”koirasprinsiipit” hänenkin ajatte- 
lussaan: lempeä ja kärsivällinen nainen suljettiin kodin piiriin. 

Kurikka rakensi kirjoituksillaan kehystä ihanneyhteiskunnalle uto- 
pistin tavoin. Hänen toiminnastaan löytyvät kaikki filosofi Paul Ricoerin 
utopialle ehdottamat piirteet: vaihtoehtoinen kuva yhteiskunnasta, val- 
lan ja sen legitimaation kyseenalaistaminen sekä samalla vaihtoehtojen 
etsiminen ja lopuksi ”hullun logiikka” tai kaikki tai ei mitään -asenne. 
Viimeksi mainittua kuvaa epärealistisuus todellisuuden ja ihanteiden 
yhteensovittamisessa.?* Mahdollisesti Kurikan henkilökohtaiset toiveet 
vaikuttivat ajatukseen, että naisilla voisi olla mies useaan eri tarkoituk- 
seen. Sekä teoriassa että käytännössä Kurikka joutui solmuun rakkau- 
den, sähkötyksen ja mustasukkaisuuden kanssa, ja Sointulasta tuli 
uutisaihe sekä Amerikassa että Suomessa. 

Kesällä 1904 Suomen lehdistössä alettiin kirjoittaa ”sora-äänistä” 
Sointulassa. Naiset olivat ”viimeiseen saakka puolustaneet Kurikkaa, 
mutta miehet näyttävän sitä kiivaammin vaatineen hänen karkotustaan 
ja vahvempi sukupuoli sai tietysti voiton”. Lokakuussa Helsingin Sano- 
mat kuvasi Malkosaaren ”rakkaudenlakeja”. Kirjoittaja totesi, että Sointu- 
lan ihanneyhteiskunnassa on oltu ”vapaalla kannalla” miesten ja naisten 
välisissä suhteissa. Sointulan naiset olivat kokoustaneet aiheesta kahdes- 
ti heinäkuussa ja totesivat, etteivät halunneet vastustaa ”persoonallista 


26 Ricoer 1984, 61-63; Viholainen 2020, 21. 
27 Uusi Aura 14.6.1904; Päivälehti 3.6.1904; Tampereen Uutiset 4.6.1904. Sama uutinen toistui monissa 
lehdissä. 

vapautta”, mutta kokous ”pani jyrkän vastalauseensa vapauden nimessä 
harjotettavia väärinkäytöksiä vastaan, jonka vuoksi yhä edelleen tun- 
nustettiin kahden ihmisen vapaa sopimus pyhänä pidettäväksi ja käy- 
tännössä säilytettäväksi. Vielä nojautuen toveri Kurikan monen monta 
kertaa täältä ulospäin teristämään pohjakiveen, että kolmas älköön kah- 
den perhe-asioihin sekaantuko ennen kuin nämä ovat sopimuksensa 
purkaneet, hyväksyttiin tämä yksimielisesti.” Lisäksi hyväksyttiin ponsi, 
jonka mukaan ”jos jompikumpi aviopuoliso lakkaa rakastamasta, niin 
ensiksi on erottava vanhasta ja ilmotettava siitä yleisölle, ennenkuin is- 
tuu uuden syliin”. Kirjoittaja huomautti, että jonkinmoista järjestystä 
Malkosaarellakin vaaditaan rakkausseikoissa.?* 

Kurikka oli Sointulan aikana eronnut mies. Hän oli hurmaava, hä- 
neen oli helppo ihastua ja ilmeisesti myös hän itse ihastui helposti. 
Tämä aiheutti jännitteitä. A. B. Mäkelästä, pitkäaikaisesta ystävästä, tuli 
Kurikan ehkä kiivain kriitikko Sointulan loppuaikana. Mäkelän yksityis- 
kirjettä — joka oli julkaistu Pohjan Tähdessä Amerikassa kirjoittajan luval- 
la — siteerattiin muun muassa Helsingin Sanomissa (15.11.1904): ”[Kurik- 
ka] on viime aikoina mennyt ihan pilalle vallanhimon ja naisten vuoksi 
——. Toisilta anastaa hän itsensä tai kätyriensä käytettäviksi nuoremmat 
ja sievemmät naiset.”?9 Kurikan kirje samassa Pohjan Tähdessä sisälsi 
pikemminkin vahvistuksen kuin puolustuksen syytöksille: 


Se ja sanomalehtiin saatettu häväistysjuttu minun ystävyyssuh- 
teistani lähimmän naapurini emäntään on asia, joka ei missään 
muualla maailmassa olisi herättänyt mitään huomiota. Sillä kyllä 
sitä ennenkin vapaitten, sivistyneitten ihmisten kesken on ollut 
tavallista inti[ilmimpiä tuttavuussuhteita. Kateus iloista, viatonta 
ja kaunista naapuriani kohtaan teki siitä ensin businessta. Musta- 
sukkaiset vaimojensa komentajat tekivät lopun. Sitä on Jumal pa- 
ratkoon tuota puhdasta suomalaista raakuutta. Sointulaan asti ja 
Kaapro on siinä kansallisesta työstä tehnyt oman osansa.3* 


28 Helsingin Sanomat 13.10.1904. 

29 Helsingin Sanomat 15.11.1904. Pohjan Tähti -lehdestä amerikansuomalaiselle työväelle suunnattuna 
uskonnollisesti uudistusmielisenä julkaisuna ks. Pollari 2021, 196-199. 

30 Kurikan kirjettä lainasivat useat suomalaislehdet, mm. Uusimaa 28.11.1904. 

Kaapro viittasi Mäkelän käyttämään kirjailijanimeen Kaapro Jääskeläi- 
seen. 

Mäkelän mukaan Kurikka muutti ajatuksiaan avioliitosta omien ihas- 
tustensa tahdissa. Hän summasi Kurikan avioliittopohdintoja seuraavas- 
ti viisi vuotta Sointulan hajoamisen jälkeen: 


20-vuotisen toveruutemme aikana olin aina ollut täysin selvillä 
sekä hänen etevyyksistään että heikkouksistaan, erityisesti hänen 
mielenvikaisuuteen rajottuvista suuruus-unelmistaan. Mutta niin 
pitkälle menevä vaatimus, että ihmiskunnan siveyslait olisi aina 
asetettava yhden miehen vaihtelevien mielitekojen mukaisiksi 
— hänen pysyttämisekseen koskemattomana, vaikka hän mitä teki- 
si — se minusta oli murhayritys itse siveyttä vastaan 


Mäkelän oma avioliitto hajosi Sointulassa. On arveltu, että Kurikalla 
olisi ollut asiaan osuutta ja että Mäkelä itsekin ajatteli niin. Ilmeisesti 
Mäkelän vaimo kuitenkin rakastui aivan toiseen henkilöön kuin Kurik- 
kaan. Mäkelän pohdinnoissa kuultaa silti myrkyllisyys ja jopa katke- 
ruus Kurikkaa kohtaan. Entisestä ystävästä tuli ankara kriitikko. Tämä 
on syytä muistaa hänen muisteluidensa tulkinnassa. Tästä huolimatta 
Mäkelä lienee ollut oikeassa siinä, että käytännössä Kurikka ei ollut hyvä 
johtaja. Tämä pystyi kyllä innostamaan helposti ihmisiä, mutta ajatusten 
ja teorioiden soveltaminen käytäntöön oli usein onnetonta. 

Kurikka joutui jättämään Sointulan syksyllä 1904. Suomessa monet 
lehdet uutisoivat asiasta. Esimerkiksi Wiipuri-lehti kuvasi tilannetta 
pikku-uutisissaan 18.11.1904: 


Matti Kurikka on jättänyt perustamansa ”ihanneyhteiskunnan”, 
sointulan. Fräässä kirjeessä kertoo hän, että villitys tarttui liian 
laajaksi sointulassa, etenkin naisiin ja sen vuoksi presidentti kat- 
soi paraaksi hyljätä valtakuntansa. Tosin hän ennen eroaan erotut- 
ti ”valtiosihteerin” Austin McKelan (A. B. Mäkelän) pois kaikista 


31 Mäkelä 1910, 96. 
32 Kalemaa 1978, 177. 

luottotoimista, mutta sitte jätti itsekin luopumisjulistuksensa. 
Kolmisenkymmentä muuta sointulan asukasta liittyi Kurikkaan 
ja nyt aikovat he ”Mooseksensa” johdolla lähteä uutta Sointulaa 
etsimään. Tiedossa kuuluu olevankin erinomainen siirtolaispaikka, 
jonne keväällä muutetaan. Se yhteiskunta sanotaan tulevan mel- 
kein suljetuksi ulkopuolella olevilta. Kurikka itse on lähtenyt luen- 
tomatkalle keräämään varoja uutta valtakuntaansa varten. Varsi- 
naisena syynä siihen, miksi ”Sointula” muuttui ”Riitalaksi” näyttää 
olevan mustasukkaisuus. Fräät miehet naistensa takia alkoivat pre- 
sidenttiä hätyyttää pois saarelta. 


Kurikan maine vapaan rakkauden puolestapuhujana ei vastaa hänen 
kirjoitustensa eetosta. Hän pohti parisuhdetta ja avioliittoa lähes koko 
elämänsä ajan muttei koskaan kannattanut sitoumuksetonta ja vapaata 
sukupuolimoraalia. Tämä ei kuitenkaan estänyt hänen leimaamistaan 
vapaiden suhteiden puolestapuhujaksi.? 

Sointulan jätettyään Kurikka ja eräät muut entiset sointulalaiset pe- 
rustivat Sammon Takojien yhteisön Websters' Cornersiin Vancouverin 
itäpuolelle. Lehtitietojen mukaan yhteisöön asettui kolmisenkymmentä 
miestä, 6-7 naista ja heidän lapsiaan. Yhteisö pysyi koossa useita vuosia 
mutta luopui vähitellen yhteisomistusihanteistaan ja muuttui osuuskun- 
naksi.3t Kurikka poistui yhteisöstä luentomatkalle jo alkuvuonna 1905 
eikä enää palannut. Hän kohdisti kiinnostuksensa uusiin hankkeisiin 
Yhdysvalloissa: hän kirjoitteli amerikansuomalaisiin lehtiin ja kaavaili 
oman lehden käynnistämistä. Kurikka ei kuitenkaan saanut hankkeil- 
leen riittävää suosiota, mikä kypsytti hänet palaamaan Suomeen saman 
vuoden syksylla.3 


33 Pollari 2010. 

34 Karjala 25.12.1904, 3; Viipurin Sanomat. Supistus 11.1.1905, 3; Forssan Sanomat 26.5.1905, 2-3; Wilson 
2018, 61; Peltoniemi 1985, 64-68. 

35 Pollari 2021, 239-241, 

Mitä nainen meille opettaa -kirjoitussarja Elämä-lehdessä 


Suomessa Matti Kurikka perusti yhdessä Pekka Ervastin (1875-1934) 
kanssa Elämä-lehden vuoden 1905 lopulla. Yksi lehden keskeinen lin- 
jaus oli: ”Naisten vapautus kaikesta holhouksen alaisuudesta, etupäässä 
kirkollisen aviohaureuden alennustilasta, tulee olemaan yksi tärkeimpiä 
pyrkimyksiämme.”;* Lokakuussa 1906 Kurikka kirjoitti sarjan naisia 
käsitteleviä kirjoituksia. Ne julkaistiin myös erillisenä pienpainatteena 
otsikolla ”Mitä nainen meille opettaa”. Kurikka oli rakentamassa itses- 
tään uskottavaa poliitikkoa. On mahdollista, että hän suuntasi kirjoi- 
tuksensa tuleville naisäänestäjille, sillä kirjoitusten ilmestyessä naiset 
olivat saaneet äänioikeuden eduskuntavaaleissa. Sointulan kokemukset 
heijastuvat kirjoitusten ajatuksissa. 

Elämä-lehden tavoitteena oli kirjoittaa idealistisesti paremman maail- 
man puolesta. Uskonnollisena kehyksenä toimi teosofia, jolle oli tyypil- 
listä yhtäältä arvostelu laitostunutta kirkkoa kohtaan ja toisaalta oppien 
ammentaminen avarasti monenlaisista aatevirtauksista. Jo Aika-lehdes- 
sä Kurikka oli selostanut venäläisen Nicolas Notovitchin (Nikolai Alek- 
sandrovits Notovits, k. n. 1916) esittelemää käsikirjoitusta niin sanotusta 
viidennestä evankeliumista, jossa kuvattiin Jeesuksen matkaa Intiaan. 
Kirjoitus ilmestyi ensimmäiseksi vuonna 1894 Ranskassa, ja siitä tehtiin 
useita käännöksiä. Kurikka oli innostunut aiheesta ja tarjosi vuoden 
1903 Aika-lehdessä kirjoituksen suomennoksen. Se oli nimeltään ”Py- 
hän Issan, parhaimman ihmisen pojista elämä”. Issa viittasi Jeesuksen 
hahmoon. Kurikka vetosi teokseen auktoriteettinaan myös vuoden 1906 
kirjoituksessaan ”Mitä nainen meille opettaa”. Hän aloitti kirjoituksensa 
ylevästi viidettä evankeliumia mukaillen: 


36 Elämä 16.12.1905. 

37 Elämä 9.10., 11.10., 13.10. ja 16.10.1906. 

38 ”Mitä nainen meille opettaa” eli MNMO 1906. 

39 Notovitchin löytöä epäiltiin alusta lähtien. Nykyään tutkijat pitävät häntä itseään teoksen kirjoittajana. 
Ks. Ehrman 2011. 

40 Aika 15.6.1904, 19-20. Notovitchin Viides evankeliumi julkaistiin pari vuotta myöhemmin myös 
Suomessa Elämä-osuuskunnan painattamana kirjana. 

Issa sanoo...Kunnioittakaa naista, sillä hän on avaruuden äiti ja ju- 
malallisen luomistyön koko totuus piilee hänessä. Hän on kaiken 
sen perusta, mikä on hyvää ja ihanaa, sillä hän on myöskin elämän 
ja kuoleman siemen." 


Kurikka näki naisen olevan avainasemassa paremman yhteiskunnan 
luomisessa. Tässä kirjoituksessa hän yritti selittää sitä muillekin. 

Kurikan argumenttina oli, että nainen oli siveellinen ja ”luonnollinen” 
ylläpitäjä myös kaikessa miehen toiminnassa. Syy naisten miehiä huo- 
nompaan asemaan oli Kurikan mukaan kristillisten kirkkojen ja sen 
edustajien, etenkin papiston. He korostivat Kurikan mielestä aina sitä, 
että naisen pitää olla miehelle alamainen eli ”olla aina alttiina hänen 
urostarpeitaan tyydyttämään”. Kurikka ja hänen tavallaan ajattelevat 
sen sijaan näkivät asian toisin ja ”meidän tehtävämme on vapauttaa 
nainen kirkon sekä miehen orjuudesta, herättää hänet itsetietoiseksi 
omista sisäisistä lahjoistaan ja auttaa häntä kohottamaan itseään siihen 
kunniaan, missä on hänen oikea sijansa”. Kurikka kehotti naisia vertai- 
lemaan itseään paitsi miehiin myös uusimpiin tieteellisiin selityksiin. 
Tavoitteena oli saada selville, miksi nainen ja mies ovat erilaisia ja mitä 
siitä voi päätellä. 4? 

Kurikka korosti, että hänen lähtökohtansa on eri kuin hänen kritisoi- 
mansa kirkon: nainen on kaiken luomistyön alku positiivisessa mieles- 
sä. Kurikka eritteli naaraan ja uroksen eroja, ja sanavalinnoillaan hän 
viesti myös luonnontieteellistä lähtökohtaansa. Naaras odottaa, suojelee 
ja on varovainen. Uros tekee aloitteita, on rohkea ja hyökkäävä. Ihmisiin 
sovellettuina nämä piirteet näkyvät niin, että nainen säilytti, oli kotona ja 
kesti siellä ”kovimmat kärsimykset” sekä piti tallessa ”rodun kalleudet”. 
Naiselle kodin ihanteet olivat tärkeitä. Nainen oli negatiivisuutta ja pas- 
siivisuutta. Mies taas hankki, taisteli kodin ulkopuolella ja keksi uutta. 
Mies oli positiivisuutta ja aktiivisuutta. Tässä kohtaa Kurikka sovelsi jäl- 
leen tohtori Footen oppeja miehen ja naisen sähköisyyksistä. Naiset oli- 
vat alttiita kirkon opetuksille, jotka toimivat kuin hypnoosi. Rippikoulu 


41 MNMO 1906, 1. 
42 MNMO 1906, 1-3. 

ja kerran viikossa toistuva kirkossa käynti ylläpitivät tätä hypnoosia. Nai- 
nen opetettiin myös uskomaan, että hän on häpeällisessä tilassa raskaa- 
na ollessaan. Jopa valistuneet nykynaiset olivat hairahtuneet uskomaan 
kirkon opetuksen. 

Kirjoituksessa korostui, ettei nykyajan yhteiskunnan tila ollut lain- 
kaan naisten syytä vaan se johtui miespäättäjistä. Miehet edustivat ”kapi- 
talistisen pelihelvetin valheita”. Miehet olivat luoneet nykylait ja rahajär- 
jestelmät, jotka olivat pahoja. Kurikka antoi ymmärtää, että naiset olivat 
siveyslain puitteissa hieman lipsuvaisia, mutta tämäkin johtui miehistä. 
Naiset olivat joutuneet alistumaan tyydyttämään ”urosten vaatimuksia”. 
Suurin syypää oli jälleen kirkko, joka oli pyrkinyt opetuksillaan kitke- 
mään nuorista tytöistä pois kaikki itsenäisen ajattelun juuret. Kurikan 
kaikki empatia on naisten puolella. Kurikan mukaan kirkko opetti naista 
olemaan vaivainen syntinen sen sijaan, että opettaisi Jeesuksen mukaan 
naista kasvattamaan itseään Jumalan tyttäreksi. Nykyaikainen nainen ei 
tajunnut, että hänessä piilee ”jumalallisen luomistyön salaisuus”.44 

Kurikka lähti suostuttelemaan lukijaa romanttisella kuvalla: ”[M]itä 
mies tekee löydettyään kerran sellaisen naisen, jonka voittaakseen hän 
on valmis kaikkensa uhraamaan?” Tuollainen mies tarvitsee kodin, jo- 
hon viedä ”hellunsa”. Kurikan mukaan nainen ei osannut ajatella avio- 
liittoa ilman kotia. Tässä kohtaa Sointulan kokemukset ehkä kuultavat 
Kurikan päättelyssä. Pariskunnalla ja kansalla piti olla koti. Miehen teh- 
tävä oli turvata koti, ja naisen tehtävä oli sulostuttaa se. Naisen opetus 
miehelle oli perimmiltään isänmaanrakkauden opettamista: naisen 
kodinrakkaus opetti miehelle isänmaanrakkautta. Perheessä koettava 
keskinäinen rakkaus oli sovellettavissa myös yhteiskuntaan, joka pitäisi 
järjestää vastaavasti oikeudenmukaisesti. Perheessä koettu rauha takaisi 
yhteiskunnallisen turvallisuuden. 

Kurikka pyrki rakentamaan miehen ja naisen aloittamasta yksiköstä, 
perheestä, koko yhteiskuntajärjestyksen mallia. Tässä hän ei ollut kovin 
omaperäinen ajattelija. Hän näki avioliiton, vakiintuneen parisuhteen, 


43 MNMO 1906, 4-5. 
44 MNMO 1906, 5-6. 
45 MNMO 1906, 7-8. 

legitiiminä. Omaperäistä hänen ajattelussaan on naisen korottaminen 
avainasemaan, ohi miehen. Perheen järjestämisestä naisen ympärille 
tulee myös yhteiskunnan järjestämisen malli. 

Kun nuori pari on mennyt naimisiin ja hankkinut kodin, se on en- 
simmäiseksi sisustettava. Mies hankkii sisustusta, ja nainen sitten jär- 
jestää kodin. Kurikka otti ihanne-esimerkiksi maatalon, jota ”kapitalis- 
tinen temmellys” ei ole turmellut. Siellä emännän vastuulla oli ruuan 
valmistus. Emäntä vastasi yhtä hyvin isäntäväen kuin palvelijoiden jak- 
samisesta eli ”työvoimain” ylläpidosta. Kurikka laajensi yhteiskuntaan 
päin: hänen mukaansa erityisesti naisten kansanedustajina tuli olla 
kysymässä ja vaatimassa sitä, että työntekijöistä pidettiin hyvää huolta. 
Miesten tehtävänä oli huolehtia maan turvallisuudesta, naisten ihmisten 
jaksamisesta työssä.1* 

Naisella oli Kurikan mukaan luonnostaan järjestämishalu ja suoras- 
taan intohimoinen puhtauden tarve. Miehistä se on pikkumaisuutta, 
mutta tosiasiassa nainen on luonnostaan osannut ehkäistä sairauksia: 
nyt vasta lääketiede oli osoittanut sairauksien lähteiksi ”pasillit”. ”Nainen 
on luonnonlääkäri”, Kurikka totesi. Siivoamisella nainen oli aikaansaa- 
nut turvallisuuden tunteen ja myös hyvinvoinnin. Turvatessaan omais- 
tensa terveyttä ja hyvinvointia nainen ylläpiti myös heidän työvoimaansa. 
Raavainkin mies oli tautivuoteella hoivan tarpeessa, ja tällöin äiti, vaimo, 
sisar tai tytär osasi lohduttaa, hieroa, pestä tai vaikka kädestä pitämällä 
”juoksuttaa omassa ruumiissaan virtaavaa elinsähköä”. Nainen oli Kuri- 
kan mukaan synnynnäinen sairaanhoitaja. Fi siis kuitenkaan lääkäri. 
Kurikka laajensi näkökulman jälleen yhteiskuntaan. Isänmaa tarvitsi 
työhön pystyvän työvoiman. Sitä varten tarvittiin yhteiskunnan ylläpi- 
tämä terveydenhoito, koulutus, sairaalat ja apteekit. Lääkärien työnä oli 
ensisijaisesti tautien ennalta ehkäiseminen ja toiseksi parantaminen. 
Kurikka pani toivonsa tulevaan eduskuntaan ja erityisesti naisiin siellä: 
heidän tuli lainsäätäjinä pitää huoli siitä, etteivät lääkärit ja apteekkarit 
toimi vain rikkauksia itselleen kootakseen.** 


46 MNMO 1906, 9-10. 
47 MNMO 1906, 11-13. 
48 MNMO 1906, 12. 

Kurikka kuvasi naisten vahvaa vaikutusta: kun hän oli ollut joskus 
miesvaltaisessa yhteisössä, niin naisen saapuminen oli tuonut joukkoon 
ilon ja innon tehdä töitä kaksin verroin. Kurikka viittasi erityisesti koke- 
muksiinsa Malkosaarella. Miehen elämä ilman iloa oli arvotonta. Jollei 
ollut naista, nimenomaan vaimoa, ei ollut iloakaan. Miehelle paras asia 
elämässä oli jakaa työnsä hedelmät vaimonsa kanssa. Jos yhteisössä ei 
ollut naisia, ”siellä alkaa tapain turmelus, salaiset paheet, murtuvat mie- 
let, katoaa elämän halu ja luottamus hyvän voittoon”. Nainen oli Kurikan 
mielestä uskonnossakin miestä etevämpi, koska hänelle uskonto ei ollut 
”paraatioppia” vaan syvällisempää tietoa ”Isän tahdosta”. 

Kurikka piti naisten astumista työelämään ja kansanedustajiksi erin- 
omaisena asiana. Hän jakoi monien naisasianaisten ajatuksen naisista 
yhteiskunnallisina äiteinä. Miehen ja naisen erilaisuus oli hänelle ja 
suurimmalle osalle hänen aikalaisistaan itsestään selvää ja sen myötä 
myös erilaiset roolit perheessä ja yhteiskunnassa." 

Kurikka rakensi naisen kyvyistä ja ominaisuuksista ihanneyhteiskun- 
nan perustaa. Miestä hän määritteli usein vain ohimennen. Kurikka 
haki lainalaisuuksia ja sääntöjä, maalasi mikro- ja makrolinjoja vastaa- 
vuuksia hakien. Luonnon kehitys oli hänen mukaansa kuusijakoinen: 
fyysillinen, kemiallinen, kasvillinen, eläimellinen, ajatuksellinen ja ihan- 
teellinen. Ihmisessä nämä hänen mukaansa yhtyivät persoonallisuudek- 
si, ”jota sisin, seitsemäs, jumalallisista oikeuksistaan itsetietoinen ole- 
mus hallitsee”. Kansa oli ikään kuin suurpersoona, ja sen hyvinvoinnin 
takasi kuusi asiaa: 

1) Oma isänmaa - koti, jonka se sai järjestää (sisäiset olot) oman tah- 
tonsa mukaan. 

2) Jokaisen kansalaisen tuli voida omien voimiensa rajoissa saada teh- 
dä työtä ja näin tuottaa itselleen ja omaisilleen arvokkaita työnhedelmiä. 

3) Yksittäisen kansalaisen terveyttä piti suojella, piti pitää sairaudet 
ja kulkutaudit loitolla. 

4) Kansalla ja kansalaisilla piti olla mielekäs elämä. Jos luonnonvoi- 


49 MNMO 1906, 14-15. 
50 MNMO 1906, 15. 
51 Markkola 2002, 23; Annola 2011, 164. 

mat tai muut viholliset uhkasivat, niin yhteiskunnan oli pyrittävä pitä- 
mään riittävistä huvituksista huoli. Ideana oli, että taataan hyvä mieli, 
elämän mielekkyys, jotta pahat tavat pidetään poissa. 

5) Elämä oli jatkuvaa koulua, ja kansalaisten pitäisi jatkuvasti pystyä 
sivistämään itseään. ”Tietämättömyys on kaiken pahuuden ja sen tuotta- 
main rikosten maaperä.” 

6) Oikea tieto ihmiselämästä ja luonnosta oli taattava kansalaisille. 
Näin pääsisi omista ”persoonallisuuskamppailuista” myös yli. Jokaisella 
kansan jäsenellä pitäisi olla oikeus löytää oman elämänsä päämäärä ja 
pyrkiä siihen, kunhan ei loukkaa muiden rauhaa tai oikeuksia. 

Nämä kuusi ”perustotuutta” takaisivat hyvän kansakunnan ja veisivät 
koko ihmiskuntaa yhdeksi kansaksi.’ Tässä Kurikalla on jopa globaali 
näkemys, missä näkynee hänen poikkeuksellisen laaja perspektiivinsä 
ja kokemuksensa eri maista. Hänelle myös Suomi on osa isompaa ko- 
konaisuutta. 

Näitä merkittäviä periaatteita nainen Kurikan mukaan opettaa. Ver- 
rattuna Sointulan aikaan, jossa naisen piiriksi määrittyi koti ja lasten- 
hoito, Kurikka määritti nyt naisen toimintasäteen huomattavasti laa- 
jemmaksi. Tässä kuultavat naisten äänioikeus ja poliittisten oikeuksien 
laajeneminen mutta myös kokemukset Sointulasta: yhteisö oli liian pie- 
ni takaamaan vapauksien, vastuiden ja huvitusten toteutumisen. Naisen 
kyvykkyys oli Kurikan mielestä jopa miehen kyvykkyyttä laajempaa, kos- 
ka naisella oli yhteys mystiseen luomiseen ja uskonnon syvälliseen ym- 
märrykseen. Kurikka osoitti turhaksi lisääntymiseen liittyneen häpeän, 
jonka hän katsoi olevan kirkollisen opetuksen syytä. Naisen tulisi olla 
iloinen ja ylpeä kyvystään kantaa uutta elämää. 

Kurikka rakensi naisesta mikrokosmoksen, jonka hän laajensi koko 
yhteiskunnan tai oikeastaan maailman kokoiseksi makrokosmokseksi. 
Hän tutki ja vertasi naista ja kansaa. Lopputuloksena Kurikka sai ai- 
kaan systeemin, jossa nainen oli hyvin arvostetussa asemassa — yhtäältä 
kuitenkin rajatussa, naiselle ”luontaisessa” hoivaajan asemassa. Jopa 
kansanedustajina ja lainsäätäjinä naisten vastuulle tulivat ihmisten hy- 
vinvointiin liittyvät asiat. 


52 MNMO 1906, 14-15. 

Kurikan käsitys miehistä ei ollut valoisa. He olivat syynä materialis- 
tisen yhteiskunnan pimeyteen, kilpailuun, ”pelihelvettiin”, kuten hän 
sanoi, huonoihin työoloihin ja onnettomaan elämään. Lisäksi he olivat 
johtajina sortajan asemassa sekä yhteiskunnassa että kirkoissa. Kurikka 
näki miehen ja naisen ominaisuudet vastakohtaisina ja toisiaan täyden- 
tävinä. Naisen kyvyt olivat kuitenkin nimenomaan hoivan vuoksi kehit- 
tyneet merkittävämmiksi ja Kurikka halusi ne yhteiskunnan käyttöön. 
Naisen ominaisuuksia hyödyntämällä luotaisiin parempi yhteiskunta. 
Nimenomaan naisen kyky hoivata ja tuntea myötätuntoa olivat ratkaisu 
työväenkin hyvinvointiin. 

Kun vertaa Kurikan tekstejä 1880-luvulla ja 1900-luvulla, niissä kai- 
kissa näkyy usko itsekasvatukseen, koulutukseen ja tieteellisen ajattelun 
merkitykseen. Yhtä hyvin Kurikan 1880-luvun näytelmissä kuin Elämä- 
lehden artikkeleissa korostuu usko avioliittoon yhteiskunnan perus- 
yksikkönä. Näiden väliin osuu Sointulan aika, jolloin Kurikan oma avio- 
liitto päättyi ja parisuhdekäsitykset vaihtelivat varsin nopeaan tahtiin. 
Muutokset liittyivät ihanneyhteisössä esiin nousseiden käytännön yh- 
teiselon ongelmien ratkaisuyrityksiin. 

Arja-Liisa Räisäsen tutkimus Onnellisen avioliiton ehdot. Sukupuolijär- 
jestelmän muodostumisprosessi suomalaisissa avioliitto- ja seksuaalivalistus- 
oppaissa 1865—1920 päätyy kahdenlaiseen keskusteluun sukupuolijärjes- 
telmästä, teologiseen ja luonnontieteelliseen. Jälkimmäinen jakautui 
lisäksi medicoteologiseen, empiirisluonnontieteelliseen ja sosialisti- 
seen. Kurikan näkemys osuu vahvimmin yhteen empiirisluonnontie- 
teellisen näkemyksen kanssa. Sen mukaan ihannenainen on erityisesti 
lasten synnyttäjä ja kasvattaja sekä oman ja yhteiskunnan terveyden vaa- 
lija ja mies puolestaan viettiään kohtuullisesti tyydyttävä suvunjatkaja, 
raitis, ahkera ja terve perheen elättäjä. Kurikan näkemyksessä on kuiten- 
kin piirteitä myös yhdenvertaisuuden teologiasta. Olevaisuuden taustalla 
on hänen mukaansa suurempi voima, ja jumalallisena esimerkkihenki- 
lönä on Issa, kuten hän Jeesusta nimitti. Kurikan mukaan avioliitossa 
on tärkeää molemminpuolinen rakkaus, yhteiskunnallinen tasa-arvo ja 
olemuksellinen erilaisuus. 


53 Räisänen 1995, 207-208. 

Kurikka oli vielä 1800-luvun lopussa nähnyt, että koulutus olisi nai- 
sille ja miehille yhteiskuntaluokasta riippumatta avain parempaan elä- 
mään. Hänen ihmiskuvansa oli positiivinen ja naisten kohdalla jopa 
radikaalin tasa-arvoinen. Samat velvollisuudet ja oikeudet koskivat kaik- 
kia sukupuolia. Ihanneyhteiskuntakokeilujen jälkeen Kurikan näkemys 
miehestä ja naisesta kuitenkin taantui perinteisen kaksinapaiseksi ja 
perustui ajatukseen siitä, mikä on kummallekin sukupuolelle luontaista 
ja olemuksellista. Sointulan aika osoitti hänelle, että usein naiset halua- 
vat hoitaa lapsiansa itse. Kurikka oli puolestaan ajatellut vapauttaa naisia 
hoivatyöstä. Hän oivalsi, että hoiva- ja äitiysajattelu oli naisen elämän 
perusasia ja siinä tämä oli parhaimmillaan myös yhteiskunnan näkökul- 
masta. Siinä mielessä Kurikka oli konservatiivinen ja samoilla linjoilla 
kuin esimerkiksi jo antiikin filosofit. Hänellä olisi kuitenkin ollut val- 
miutta suurempiinkin muutoksiin. Kurikan ikääntyessä ja kokemuksen 
karttuessa hän alkoi nähdä miesten roolin hyvin rajattuna ja oli jopa 
varsin pessimistinen miesten kehityskelpoisuuden suhteen. Se, miten 
Kurikka näki naisen arvon elämän synnyttäjänä ja naisen pystyvyyden, 
on harvinaista. Hänelle, toisin kuin esimerkiksi uskonnollisille johtajil- 
le, naisten kouluttautuminen ja osallistuminen yhteisten asioiden hoi- 
toon ei ollut ongelma. 

Irti kirkosta luonnon salaisuuksien lähteille 


Sami Suodenjoki 
O https://orcid.org/0000-0002-6301-7462 


Kriittisyys kirkkoa kohtaan leimasi Matti Kurikan ajattelua viimeis- 
tään 1880-luvun lopulta lähtien, ja tässä suhteessa hän liittyi sosia- 
listisen työväenliikkeen valtavirtaan. Hän ei myöskään ollut ainoa 
sosialisti, johon vaikuttivat tuolloin vilkkaasti levinneet esoteeriset 
virtaukset.' Läpileikkauksen Kurikan uskontoa ja kirkkoa koskevista 
näkemyksistä tarjoaa hänen kirjansa Jumalaton kirkko vuodelta 
1908. Kirja perustui Kurikan edeltävien vuosien esitelmiin ja kirjoi- 


tuksiin, ja sen kustantaja Vihtori Kosonen oli Kurikan tapaan sosia- 
listisessa työväenliikkeessä marginalisoitunut toisinajattelija? 


Kirjassaan Kurikka julisti kirkon tieteen veriviholliseksi ja pahoit- 
teli Suomen kansan kyvyttömyyttä irtautua kirkon kahleista itsenäi- 


seen totuuden etsintään. Kurikan mukaan todellinen uskonto ei 
”ole sorronalaisuutta eikä anarkiaa”, vaan ”vastuunalaista vapaut- 


ta”: ”Se on minuuden tieto siitä, että kun hän kolkuttaa, niin hänelle 
avataan; kun hän etsii, niin hän löytää.” Kurikka kertoi julistaneensa 
tätä sanomaa jo pitkään eri yhteyksissä ja toivoi kirjansa edistävän 
sanoman läpilyöntiä laajoissa kansankerroksissa. 


Kurikan mukaan yksi kirkon levittämistä valheista oli väite siitä, 
että uskonnollisia kysymyksiä ei pidä sekoittaa elämän käytännölli- 


siin kysymyksiin. Tämä valhe hukutti alleen Jeesuksen rakkauden ja 
sopusointuisuuden opin, joka on täydellisesti yhteensopiva sosia- 
lismin tavoitteiden kanssa. 


Kurikka paheksui kirjassaan myös kirkon lähetystyötä, joka vuosi- 


satojen aikana oli tukahduttanut kansojen muinaisuskonnot ja siten 


1 Ks. Kemppainen 2020, erit. 47-59. 
2 —Kososesta ja hänen kustannustoiminnastaan ks. Pollari 2015; Pollari 2016b. 
3 Kurikka 1908, 7-8. 

hillinnyt kansojen ”pyrkimystä luonnon suurien salaisuuksien tun- 
emiseen” ja pakottanut nämä ”ilottomien pappien holhoukseen”. 
Kurikka kuvasi kristinuskon levittämistä ”eurooppalaiseksi rosvo- 
sivistykseksi” ja näin liitti lähetystyön kolonialistiseen alkuperäis- 
ansojen riistoon.* 

Yksi Jumalattoman kirkon luvuista on nimeltään ”Mooses vai 
eesus”. Se pohjautui Kurikan vuonna 1898 julkaisemaan kirjaseen, 
joka oli herättänyt paheksuntaa lehdistössä ja myös työväenliik- 
keessä: esimerkiksi Oulun työväki oli teoksen julkaisemisen jälkeen 
uominnut Kurikan kirjasen työväenliikkeelle vahingollisena ja vaa- 
inut hänen erottamistaan työväen valtuuskunnasta ja Työmiehen 
oimituksesta.> 

"Mooses vai Jeesus” -kirjoituksessaan Kurikka tuomitsi tolstoi- 
aisessa hengessä Mooseksen julistaman kristinopin ja asetti sen 
Kurikka kirjoitti: ”Mikä ääre- 


vastakkain Jeesuksen ajattelun kanssa. 
ön erotus tosiaan Mooseksen ja Jeesuksen välillä. Toinen täydelli- 
nen materialisti, jolla ei ole edes käsitystä ihmishengen kuolemat- 
omuudesta, toinen puhdas henki-olento, joka tietää tulleensa li- 
haan ainoastaan ihmiskuntaa pimeydestä pelastaakseen.” Kurikka 
uonnehti Moosesta armottomaksi sotapäälliköksi ja lainsäätäjäksi, 
joka "ajatteli vaan oman kansansa etuja ja menestystä”. Jeesus sitä 
vastoin oli ”tulevan ihmiskunnan ihanne”, joka tiesi hyvyyden, rak- 


auden ja anteeksiantavaisuuden välineiksi elämän tarkoituksen 
äyttämiseen.* 

Kurikka viittasi kirjassaan Leo Tolstoin ohella muun muassa kir- 
jailija Viktor Rydbergiin, joka vaikutti laajasti ajan sivistyneistöön 
muun muassa Kristuksen jumalallisuutta kyseenalaistavilla käsityk- 


4 Kurikka 1908, 17. 

5 Raahen Lehti 3.12.1898, 2. Sama juttu levisi lukuisiin muihin lehtiin, ks. Text Reuse in Finnish 
Newspapers and Journals, 1771-1920, http://comhis.fi/clusters, cluster id: 1780307. Mooses 
vai Jeesus -luentojen herättämästä paheksunnasta myös esim. Wiipuri 24.11.1898, 1-2. 

6 Kurikka 1908, 102-103. 

sillään? Auktoriteetikseen Kurikka mainitsi myös pappi ja kielitietei- 
lijä Frederic Farrarin (1831—1903). Tämä tunnettiin muun muassa 
vuoropuhelustaan Charles Darwinin kanssa. Farrarin teos The 
Bible: Its Meaning and Supremacy (1897) oli ilmestynyt suomeksi 
A. B. Mäkelän kääntämänä vuonna 1900, ja seuraavana vuonna 
Sointulassa Kurikka oli julkaissut osia suomennoksesta nimellä 
Perusohje Raamatun Ymmärtämiseen 

Luonnontiede edusti Kurikalle välinettä murtautua irti kirkon 
kahleista. Hänen mukaansa myös luonnontieteilijät olivat kuiten 
kin olleet kirkon vaikutusvallan alaisia.? Siksi länsimainen tiede o 


vasta vähitellen pääsemässä ”niille luonnon salaisuuksien lähtei 
le, joista itämaiset viisaat jo vuosituhansia sitten ovat ammenta- 


neet”. Kurikan näkemyksessä ilmeni ajan esoteerisuudelle tyypi 
linen pyrkimys uskonnon ja tieteen kahtiajaon ylittämiseen, mutta 


myös erityisesti teosofeille ominainen kurkottaminen kohti hindu- 


laisuutta ja buddhalaisuutta." 
Jumalattoman kirkon päätösluku esitteli ajatuksen ”kaikenyhtei 


syydestä”, josta myös Jeesus oli Kurikan mukaan ollut täysin tietoi 
nen. Kaikenyhteisyys tarkoitti luonnonlakien poikkeuksettomuutta. 
Kurikan mukaan luonnon koko elämä oli jatkuvaa liikettä ja vasta- 
kohtien vaihtelua, joista ”ihmisolennoille tutuimmat ovat päivän ja 
yön, kesän ja talven, lapsuuden ja vanhuuden (jälleensyntymisopin 
mukaan) vuorovaihtelu”. Sama vaihtelu oli nähtävissä myös ihmis- 
kunnan historiassa. Tätä ajatustaan Kurikka havainnollisti kirjansa 


lopussa kuviolla luomisen ja hävityksen vuorovaihtelusta ja siihen 
liittyvistä ajanjaksoista (kuva 24). 


7 Kokkinen 2019, 45-48, 141. 
8 Farrar 1901; Farrar 1900. 

9 Kurikka 1908, 111-112. 

10 Kurikka 1908, 126. 

11 Von Boguslawski 2020, 201; Harmainen 2020, 98-101. 
12 Kurikka 1908, 138-139, 145, 151. 

Kuva 24. Kuvio luonnon vuorovaihteluun liittyvistä luomisen ja hävityksen 
ajanjaksoista Matti Kurikan teoksessa Jumalaton kirkko (1908). 

Kurikan kokeilut ihannesiirtokuntien 
jatkumossa 


Sami Suodenjoki 
O https: //orcid.org/0000-0002-6301-7462 


Matti Kurikka ei hahmotellut ihanneyhteisöjään tyhjiössä, vaan niillä oli 
runsaasti esikuvia ja vastinpareja. Pohjois-Amerikka oli jo 1800-luvulla 
ihannesiirtokuntien luvattu maanosa, ja Sointulan perustamisen aikaan 
ympäri Yhdysvaltoja toimi erilaisten ryhmittymien ihanteisiin perus- 
tuvia yhteisöjä. Niiden ja Kurikan hankkeiden innoittamina Ameri- 
kassa viriteltiin myös muita suomalaissiirtolaisten utopiayhdyskuntia 
1900-luvun alussa. Samaan aikaan Sointulan ihannesiirtola herätti suur- 
ta mielenkiintoa Suomessa. Vaikka Sointulan vaiheet olivat skandaalien 
sävyttämiä, yhteisön myyttinen vetovoima kantoi pitkälle sen hajoa- 
misen jälkeisiin vuosiin. Tästä kertovat eri puolille maata perustetut 
Sointula-nimiset yhteisöt kalastus- ja urheiluseuroista kesäsiirtolaan, 
asunto-osakeyhtiöön ja palstatilaan.' Sointula inspiroi Suomessa myös 
ihanneyhteisön mitat täyttäviä hankkeita, joista toteuttamisasteelle ete- 
nivät ainakin Porvoossa ja Oulujoella virinneet osuuskuntakokeilut. 
Molemmat niistä herättivät valtakunnallista mediahuomiota, ja niiden 
tarkastelu avaa uuden kulman Kurikan vaikutukseen Suomessa. 


1 Kansan Lehti 8.3.1906, 3; Tähti 12.5.1906, 2; Turun Sanomat 19.6.1906, 2; Työ 12.7.1906, 3; Kansalainen 
3.12.1906, 3. 

Utopiasiirtokuntien aalto Amerikassa 


Sosialistisilla ihannesiirtokunnilla oli Amerikassa jo vaiheikas historia 
Kurikan aloittaessa kokeilunsa.? Yksi tunnetuimmista ja varhaisimmista 
siirtolahankkeista on walesilaisen sosiaalireformistin Robert Owenin jo 
vuonna 1825 käynnistämä ihanneyhteisö, joka toimi muutaman vuo- 
den Indianassa. Yhteisön nimi New Harmony tarjosi ilmeisen esikuvan 
Kurikan Sointulalles Harmonia, sosiaalisen järjestyksen korkein tila, 
oli tärkeä käsite myös ranskalaiselle yhteiskuntateoreetikolle Charles 
Fourier'lle, jonka innoittamana perustettiin eri puolille Yhdysvaltoja 
ihanneyhteisöjä 1840- ja 1850-luvuilla ja Kanadaan vielä 1900-luvun 
alussakin. Nämä yhteisöt jäivät harvoja poikkeuksia lukuun ottamatta 
lyhytikäisiksi.t Varhaisten sosialististen ihannesiirtokuntien lyhytikäi- 
syyteen vetoaminen oli myöhemmin helppo ase Matti Kurikan kokeilu- 
jen epäilijöille. Eräät heistä myös rinnastivat Kurikan Robert Oweniin.5 
Tämä tuskin häiritsi Kurikkaa, sillä Sointulaa johtaessaan hän piti 
Owenin ja Fourier'n ajatuksia harmonisesta yhteiskunnasta aidompana 
sosialismina kuin Marxin ja muiden saksalaisten ajattelua, jota hänen 
mielestään leimasi luokkaviha ja materialismi.* 

Ihannesiirtoloita muodostivat uudelle mantereelle 1800-luvun mit- 
taan monenlaiset aatteelliset ja uskonnolliset yhteisöt, usein karismaat- 
tisen johtajan vaikutuksesta. Näistä pitkäikäisimpiä oli New Yorkin 
osavaltioon perustettu Oneidan yhteisö, joka toimi vuosina 1848-1880. 
Se nojasi ajatukseen, että vahva usko Jeesukseen saattoi vapauttaa ihmi- 
sen synnittömään elämään ja että epäitsekkäät teot mahdollistivat tai- 
vaallisen elämän maan päällä. Yhteisön ihanteita olivat yhteisomistus ja 
-asuminen, ryhmäavioliitto sekä miesten pidättäytyvä yhdyntä.? Oneidan 


2 Ks. esim. Fogarty 1975. 

3 New Harmonyn yhteisön asuttama taajama tunnettiin aiemmin nimellä Harmony: sen oli muodosta- 
nut harmoniiteiksi nimetty saksalaisten pietistien joukko vuonna 1814. Owenin hankkeesta ks. esim. 
Carmony & Elliot 1980. 

4 Ks. Guarneri 1991, erit. 153-326. Kanadaan vuonna 1906 perustetusta Fourier'n inspiroimasta Sylvan 

Laken yhteisöstä ks. Sylvan Lake, Alberta — Canadian Utopias Project, https://canadianutopiasproject. 

ca/settlements/sylvan-lake-alberta, haettu 6.7.2021. 

Pollari 2021, 300-301. 

6 Aika 1.12.1903, 36-37. 

7 Wonderley 2017. 


n 

avioliittokäsitystä uudistavat periaatteet vetosivat myös Kurikkaan hänen 
Sointulan-aikanaan.® 

Ihanneyhteisöjen perustamista innoittivat 1800-luvun lopulla Edward 
Bellamyn ja John Ruskinin ajatukset. Amerikkalainen Bellamy saavutti 
kuuluisuutta vuonna 1888 julkaisemallaan utopiaromaanilla Vuonna 
2000, joka käännettiin suomeksi vuonna 1902 ja joka vaikutti myös 
Kurikan ajatteluun Sointulan-kaudella.? Englantilainen kirjailija John 
Ruskin puolestaan loi pohjaa arts and crafts -liikkeelle ja oli itsekin mu- 
kana utopiayhteisöhankkeissa. Hänen mukaansa nimettiin Tennees- 
seessä vuosina 1894-1899 toiminut Ruskin-osuuskunta, jolla oli oma 
koulu, vaatekutomo ja teatteri. Yhteisö myös julkaisi Kalevan Kansan 
tapaan omaa sanomalehteä. Vaikka Ruskin-osuuskunnan työnjako oli 
sukupuolittunut, yhteisön naiset saivat laajempia vapauksia ja sivistys- 
mahdollisuuksia kuin mihin etelävaltioissa oli totuttu. Monien utopia- 
siirtokuntien tapaan yhteisöä vaivasivat kuitenkin asumisolojen ja 
ruokahuollon alkeellisuus sekä vanhojen ja uusien jäsenten väliset jän- 
nitteet. Nämä jännitteet vaikuttivat lopulta yhteisön hajoamiseen." Sa- 
mantapainen kohtalo oli Kanadassa 1890-luvulla toimineilla Bellamyn 
ja Ruskinin inspiroimilla yhteisöillä." 

Monet Amerikkaan syntyneistä ihannesiirtokunnista olivat Euroo- 
pasta äskettäin saapuneiden siirtolaisryhmien perustamia. Esimerkiksi 
ryhmä tanskalaisia sosialisteja käynnisti Kansasissa ihanneyhteisön jo 
vuonna 1877. Yhteisöä johti Tanskan sosiaalidemokraattisen puolueen 
perustaja Louis Pio, joka oli riitautunut puoluetoveriensa kanssa ja 
muuttanut kohun saattelemana Amerikkaan muutamia vuosia aiem- 
min. Tässä suhteessa Pio vertautuu kiinnostavasti Kurikkaan. Kansasin 
yhteisö kaatui vain kuuden viikon jälkeen maataloudellisen asiantunte- 


8 Aika 15.5.1904, 394-401. Ks. myös Peltoniemi 1985, 231. 

9 Esim. Aika 1.12.1903, 7; 15.2.1904, 207. Kurikan luotsaamassa Työmiehessä Bellamyn kirjan 
kapitalismikritiikkiä esiteltiin jo vuonna 1898. ”Vertaus vesisäiliöstä”, Työmies 1.1.1898, 2. 

10 Brundage 1996; Butler 1963. 

11 Ruskinin mukaan nimetty ihanneosuuskunta toimi Brittiläisessä Kolumbiassa vuosina 1895-1899. 
Ontariossa puolestaan viriteltiin Bellamy-kylää, joka ei kuitenkaan edennyt suunnitelmia pidemmälle. 
Ruskin, British Columbia — Canadian Utopias Project, https://canadianutopiasproject.ca/settlements/ 
ruskin-bc/, haettu 4.7.2021; Bellamy Village, Ontario — Canadian Utopias Project, https://canadianuto- 
piasproject.ca/settlements/bellamy-village-ontario/, haettu 4.7.2021. 

muksen puutteeseen, mutta Pio jatkoi elämäänsä Amerikassa toimitta- 
jana ja kiinteistönvälittäjänä.? 

Kurikan omien kokeilujen aikana ihanneyhteisöjä oli toiminnassa 
ympäri Amerikkaa. Kurikkaa innoitti erityisesti Kaliforniaan perustettu 
Point Loman yhteisö eli Lomaland, joka oli kansainvälisen Teosofisen 
Seuran päämaja. Point Loma sai alkunsa seuran Yhdysvaltojen haaraa 
johtaneen Katherine Tingleyn aloitteesta vuonna 1900. Jo saman vuo- 
den lopulla yhteisössä vieraili Ruotsin teosofisen seuran perustajajäsen 
Ellen Bergman, ja myöhemmin yhteisöön liittyi lukuisia ruotsalaisia 
teosofeja sekä suomalainen taidehistorioitsija Oswald Sirén.” Suoma- 
laisista ihannesiirtokunnista kirjoittaneen Teuvo Peltoniemen mukaan 
myös Kurikka suunnitteli käyntiä Point Lomassa.'t 

Kurikan ohella ihannesiirtokuntahankkeita virittelivät myös muut 
suomalaiset. Esimerkiksi vuonna 1899, samaan aikaan kun Kurikka 
johdatti Kalevan Kansaa Oueenslandiin, ryhmä suomenruotsalaisia 
aktivisteja matkusti Kanadaan etsimään paikkaa siirtokunnalle, joka 
tarjoaisi turvapaikan venäläistämistoimien ahdistamille suomalaisille. 
Retkikunnan tunnetuin jäsen oli Venäjän hallituksen vastaisessa toi- 
minnassa profiloitunut kosmopoliitti Konni Zilliacus. Sopivimmaksi 
paikaksi siirtokunnalle ryhmä arvioi Albertassa sijaitsevan Red Deerin 
alueen, mutta hanke ei konkretisoitunut suunnittelua pidemmälle.” 

Toteutusasteelle etenivät kaksi suomalaisten siirtokuntaa Kuubassa. 
Toisen niistä perusti venäläishallinnon painetta paennut aktivisti Eero 
Erkko Itaboon vuonna 1903. Erkon ostamalle tilalle ei aluksi löytynyt 
tulijoita, mutta vuonna 1904 sinne muutti useita amerikansuomalaisia 
työläisperheitä. Yhteisö pysyi koossa muutaman vuoden. Astetta selvem- 
min sosialistinen utopiayhteisö oli Omajan kaupungin lähelle vuonna 
1906 perustettu siirtola Ponnistus. Sitä lähti rakentamaan muutamia 


12 Hansen 2007; Kansas Historical Collections — Danish Settlements in Kansas, https://www.kshs.org/p/ 
kansas-historical-collections-danish-settlements-in-kansas/13742, haettu 2.7.2021. 

13 Barton 1988, 454, 456. Sirenistä ja Point Lomasta ks. Uusi Suometar 6.7.1907, 5; Pohjalainen 9.1.1914. 

14 Peltoniemi 1985, 65. Kurikan kiinnostuksesta Point Lomaan ks. esim. M. K-a, ”Aatteemme kitey- 
tyminen. II”, Elämä 20.12.1906, 1. 

15 Peltoniemi 1985, 70-72. Nya Pressen julkaisi retkikunnan matkasta Konni Zilliacuksen matkakerto- 
muksen, jossa kuvailtiin myös Red Deerin aluetta. Ks. Nya Pressen 5.10.1899, 2. Zilliacuksesta ks. 
Jänis-Isokangas 2019. 

kymmeniä suomalaisia ja amerikansuomalaisia, joiden joukossa oli 
myös Kurikan mukana Australiassa käynyt puuseppä William Keski- 
nen. Vaikeat olosuhteet ja maanomistuskiista hajottivat Ponnistuksen 
vuonna 1909, mutta alueelle jäi asumaan muutamia suomalaisia.'* 

Ihannesiirtokunnan perustaminen kiehtoi myös eräitä amerikansuo- 
malaisia kaivostyöläisiä, jotka olivat menettäneet työpaikkansa Monta- 
nassa ja kuuluivat amerikansuomalaisten piirissä toimineeseen sala- 
seuraan Kalevan Ritareihin. He löysivät siirtokunnalle paikan Redwood 
Valleysta Kaliforniasta ja perustivat sinne sosialismin ihanteisiin tukeu- 
tuneen osuusfarmin vuonna 1913. Farmille asettui muutamia kymmeniä 
amerikansuomalaisia perheitä viljelemään maata, ja osa heistä jäi laak- 
soon yhteisön hajoamisen jälkeen. Myöhemmin 1960-luvulla Redwood 
Valley toimi pastori Jim Jonesin Kansan temppeli -lahkon varhaisena 
siirtokuntana.” 

Pitkäikäisin Kurikan elinaikana perustetuista suomalaisten ihanne- 
siirtoloista oli Colonia Finlandesa Misionesin alueella Argentiinassa. 
Sen perustamisen taustalla oli Argentiinan aktiivinen Pohjoismaihin 
kohdistunut siirtolaisvärväys, joka herätti ”uuden Suomen” etsinnästä 
kiinnostuneiden ruotsinkielisten aktivistien kiinnostuksen. Vuonna 
1904 Argentiinaan lähti ensin kasvitieteilijä Arthur Thesleffin johtama 
retkikunta etsimään sopivaa paikkaa siirtokunnalle. Pari vuotta myö- 
hemmin siirtokuntaan saapuivat ensimmäiset uudisasukkaat. He olivat 
pääosin ruotsinkielisiä sekä varakkaampia ja koulutetumpia kuin keski- 
vertosiirtolaiset.$ Eräs lähtijöistä tähdensikin omaiselleen, ettei hanke 
“ole mitään humpuukia a la Matti Kurikka, vaan sivistyneitten henki- 
löitten alkuunpanoa”.'? Myös Matti Kurikka huomioi Misionesin siirto- 
kunnan käynnistämisen, mutta Elämä-lehdessään hän epäili hankkeen 
onnistumista. Viljelyksiä syöviä heinäsirkkoja ja matojakin pahemmaksi 
siirtokunnan vitsaukseksi hän arveli alkoholin kirousta.?° 


16 Peltoniemi 1985, 73-84. 

17 Peltoniemi 1985, 85-90. 

18 Lähteenmäki 1989, 80-86, 117—118, 141-153. 

19 Anna Skog miehensä sisarelle 26.2.1906. Lainattu teoksesta Lähteenmäki 1989, 118. 
20 Elämä 11.12.1906, 2; 30.4.1907, 2. 

Kurikan epäilykset osoittautuivat tarkkanäköisiksi, sillä Colonia 
Finlandesa kohtasi samanlaisia vaikeuksia kuin Kurikan omat kokeilut. 
Siirtokunnan näivettyessä karismaattinen Thesleff menetti asemansa 
sen johtajana vuonna 1909. Pian hän palasi Suomeen. Suomalaissiirto- 
kunta pysyi kuitenkin toiminnassa vielä vuosikymmeniä tämän jäl- 
keen.? Teuvo Peltoniemi luonnehtii Colonia Finlandesaa Sointulan jäl- 
keen suurimmaksi suomalaiseksi utopiayhteisöksi — sen utopialuonne 
oli tosin Sointulaa ohuempi ja rakentui lähinnä luontoon paluun ihan- 
teesta ja suomalaisesta nationalismista.” 

Peltoniemen mukaan valtaosa suomalaisten perustamista utopia- 
yhteisöistä on ollut maallisia, vaikka niiden aateperustaan on saatta- 
nut kietoutua myös uskonnollisia ulottuvuuksia. Monia suomalaisten 
ihanneyhteisöjä yhdistävät myös sosialistinen ja raittiushenkinen aate- 
maailma sekä yhteisruokailun, samapalkkaisuuden, ryhmäpäätösten ja 
sisäisen kontrollin periaatteet. Lisäksi useiden siirtokuntien keskeisenä 
ulottuvuutena on ollut suomalaisuuden vaaliminen, jota Matti Kurikan 
hankkeissa ilmensi muun muassa Kalevala-kuvaston ahkera käyttö.» 

Kurikan hankkeet olivat elinkaareltaan varsin tyypillisiä verrattuna 
muihin Amerikassa toimineisiin ihannesiirtoloihin. Useimmat siirto- 
kunnat pysyivät koossa korkeintaan muutaman vuoden ennen hajoa- 
mistaan sisäisiin ristiriitoihin ja talousvaikeuksiin. Hankkeisiin osal- 
listuneiden ihmisten elämänuralla siirtokunnassa vietetty aika saattoi 
silti olla käänteentekevä. Lisäksi surkeasti epäonnistuneetkin hankkeet 
saattoivat innoittaa uusia utopioiden toteuttajia, mistä Kurikkaan hen- 
kilöitynyt Sointula on havainnollinen esimerkki. 


Ihanneosuuskunnat tienä sosialismiin 
Matti Kurikka ei unohtanut ihanneyhteisökokeilujaan palattuaan Suo- 


meen vuonna 1905. Itse asiassa hän alkoi Flämä-lehden ympärille 


21 Lähteenmäki 1989. 
22 Peltoniemi 1985, 180. 
23 Peltoniemi 1985, 214-220. 

ryhmittyneiden tukijoidensa kanssa kaavailla ihanneyhteiskunnan pe- 
rustamista kotimaahan jo kevättalvella 1906. Tätä varten perustettiin 
Osuustoverikunta Elämä, jonka johtoon Kurikka itseoikeutetusti nimet- 
tiin. Samalla Elämä-lehti alkoi rohkaista lukijoitaan perustamaan omia 
osuuskuntia ja liittämään ne alaosastoiksi Elämä-osuustoverikuntaan.?t 

Suomen olosuhteet vaikuttivat aiempaa sopivammilta ihanneyhtei- 
sön perustamiseen, koska keisari oli peruuttanut yhtenäistämistoimet 
ja myöntynyt demokraattisiin uudistuksiin. Kurikka havahtui myös 
Suomessa nopeasti kehittyvään osuustoimintaliikkeeseen, joka tuntui 
tarjoavan otollisen välineen kansalaisen mobilisointiin. Ympäri maata 
perustettiin 1900-luvun ensikymmenellä sadoittain osuusmeijereitä ja 
-myllyjä, puimakoneosuuskuntia, viljanmyyntiosuuskuntia, osuuskasso- 
ja sekä osuuskauppoja.* Kaikkiaan erilaisilla osuuskunnilla oli vuonna 
1908 arviolta 180 000 jäsentä, mikä teki osuustoimintaliikkeestä maan 
suurimman kansanliikkeen.?* Kurikka nähtävästi uskoi, että tämä kan- 
sanliike tarjoaisi luontevan kasvualustan hänen omille yhteiskunnalli- 
sille visioilleen. Samalla osuuskuntien tukeminen tarjosi ”elämäläisille” 
keinon erottautua poliittisista kilpakumppaneistaan sosiaalidemokraa- 
teista, jotka Elämä-lehti pyrki kirjoittelussaan leimaamaan osuustoimin- 
nalle vihamielisiksi.? 

Elämä-lehti kampanjoi erityisesti maanviljelysosuuskuntien puolesta 
ja raportoi lukijoidensa innostuksesta sellaisten perustamiseen. Lehti 
suuntasi viestinsä etenkin omasta maasta haaveileville tilattomille ja 
kehotti näitä muodostamaan maanosto-osuuskuntia. Niitä oli alettu pe- 
rustaa Suomessa sen jälkeen, kun osuustoiminnan neuvontaelin Pel- 
lervo-Seura oli julkaissut aiheesta opaskirjan vuonna 1905.79 Elämässä 
seurattiin tarkasti, miten ensimmäiset maanosto-osuuskunnat hakivat 
ja saivat avustusta senaatin hallinnoimalta Tilattoman väestön laina- 


24 Elämä 21.2.1906, 3; 10.3.1906, 3-4; 18.4.1906, 3; 9.5.1906, 2, 4; Sancho, "Ett samtal med Matti Kurikka”, 
Tammerfors Nyheter 18.4.1906, 3. 

25 Ks. Henttinen 1999, 37—43, 76. 

26 Tudeer 1909, 601; Stenius 1987, 51. 

27 Esim. ”Pukin sorkka taas esillä”, Elämä 2.6.1906, 3. 

28 ”Kirjeitä maaseuduilta”, Elämä 18.4.1906, 3; Elämä 12.5.1906, 2; "Maaseudulta”, Elämä 9.6.1906, 3. 

29 Gebhard 1905. Ensimmäisistä maanosto-osuuskunnista ks. Elfving 1909, 397-409. 

rahastolta.3° Maan ostaminen lainarahaston tuella vaikutti epäilemättä 
houkuttelevalta keinolta saattaa alkuun Sointulaa muistuttavia yhteisöjä. 

Kurikan ja hänen kannattajiensa omaa ihanneyhteisöhanketta viiväs- 
tyttivät ”elämäläisten” piirissä loppuvuonna 1906 puhjenneet ristirii- 
dat. Hanke eteni vasta seuraavan vuoden tammikuussa, jolloin Kurikka 
kumppaneineen perusti Malkosaaren yhteisöä mukaillen ”Sointula 
osuusperhekunnan”. Se nojasi edellisvuonna perustetun Elämä-toveri- 
kunnan sääntöihin, mutta sen toiminta tähtäsi nimenomaan uuden 
Sointulan perustamiseen. Kurikan johtamassa uudessa osuuskunnassa 
oli mukana kolmekymmentä hänen tukijaansa. Hanke liittyi myös 
Kurikan perustaman, ensimmäisiin eduskuntavaaleihin valmistautu- 
neen Sosialistisen Reformipuolueen ideologiaan, sillä tulevan ihanne- 
yhteisön tarkoitus oli kokeilla sosialismia pienoiskoossa. Kurikan mu- 
kaan 


ensin on perustettava yksi sointula, sitten useita sointuloita. Nämä 
kommunistiset toverikunnat liittoutuvat sointula-renkaaksi ja kun 
useita sointula-renkaita on syntynyt, kykenevät sointulain asukkaat 
valtiollisesti äänivaltaisina sosialisteina jo ottamaan koko maassa 
vallan käsiinsä. Silloin muuttuu koko valtio sointulaksi.? 


Visio useista sointuloista ja niiden muodostamasta renkaasta periytyi 
Kurikan retoriikkaan Malkosaaren Sointulan ajoilta.35 Suurlakko seu- 
rauksineen oli saanut Kurikan kuitenkin tarkentamaan visiotaan: nyt 
hän uskoi sosialismin voivan toteutua Suomessa parlamentaarisesti, 
yhteen liittyneiden ihanneyhteisöjen joukkovoiman avulla. 


30 Esim. Elämä 13.6.1906, 2; 27.9.1906, 2; 24.11.1906, 1. 

31 Ristiriidoista ks. Elämä 6.11.1906, 3. 

32 ”Sointula osuusperhekunta i. |”, Elämä 5.1.1907, 2. 

33 Sosialistisesta reformipuolueesta ks. tarkemmin Pollari 2009; Varpio 2017, 84-95. 
34 Matti K-a, ”Aatteemme kiteytyminen. II”, Elämä 20.12.1906, 1. 

35 Wilson 1999, 374- 

Porvoosta paikka Sointulalle 


Jo Sointula-osuusperhekuntaa perustaessaan Kurikan joukkio iski sil- 
mänsä Kuopiossa myynnissä olevaan Mustilahden tilaan, joka vaikutti 
osuuskunnan käyttöön sopivalta. Osuuskunnan edustajat kävivät heti 
tammikuussa 1907 senaattori K. E. F. Ignatiuksen puheilla saadakseen 
hallituksen välittäjäksi maatilan ostoon. Ignatius puhui seurueelle kau- 
niita, mutta epäili sointula-aatteen toteuttajien ajatusta osuuskuntansa 
”perheellisestä järjestäytymisestä”. Osuuskuntalaisten pettymykseksi se- 
naatti ei lopulta myöntänyt heille lainaa tilan ostamiseen. Näin kauppa 
kariutui3° 

Tilan ostamisessa ilmenneet rahoitusvaikeudet turhauttivat Kurikan, 
joka käänsi huomionsa vaalikampanjointiin ja sen jälkeen Amerikan- 
matkan suunnitteluun. Kurikka matkusti Yhdysvaltoihin kesäkuussa 
1907 ja viipyi siellä luennoimassa seuraavaan syksyyn. Elämä-lehti oli 
sillä aikaa telakalla. Kurikka pyrki Amerikassa esittelemään Suomessa 
avautuneita mahdollisuuksia Sointulan perustamiseen ja rohkaisemaan 
suomalaissiirtolaisten paluumuuttoa.?$ Hänen matkansa aikana suoma- 
laislehtiin levisi kuitenkin huhu, että Kurikka oli löytänyt Yhdysvalloista 
paikan uudelle Sointulalle ja alkanut värvätä sinne siirtolaisia. Huhulta 
kuitenkin putosi pohja pois, kun Kurikka palasi Suomeen ja tarttui taas 
Elämän puikkoihin. Myös ihanneosuuskunnan suunnittelu jatkui. 
Hankkeen vetovastuun otti kuitenkin Kurikan sijasta Elämä-lehden toi- 
mittaja Vihtori Saarikoski. Hän oli niin ikään kuulunut Malkosaaren 
Sointula-yhteisöön ja palannut yhteisön hajottua Suomeen Kurikan 
vanavedessä.1 


36 ”Sointula osuusperhekunta i. 1.”, Elämä 5.1.1907, 2; ”Uusi 'Sointula'-yritys”, Pohjois-Savo 11.1.1908, 2; 
”Ajan varrelta”, Elämä 26.1.1908, 2. 

37 Työmies 28.4.1908, 4; Matti Kurikka, ”Selitystä”, Työmies 5.5.1908, 7. 

38 Siirtolaisuusinstituutin Siirtolaisrekisteri — matkustajaluettelo, https://siirtolaisrekisteri.siirtolai- 
suusinstituutti.fi/passenger list/769224/, haettu 8.7.2021; Elämä 12.6.1907, 2; Raahen Sanomat 
20.6.1907, 4; ”Kirje Ameriikasta”, Uusi Aura 22.8.1907, nro 96, 3. Kurikan pyrkimyksistä Yhdysvalloissa 
uutisoivat myös useat amerikkalaislehdet, esim. The Bessemer Herald 31.8.1907, 1; Jamestown Weekly 
Alert 19.9.1907, 12; Mower County Transcript 25.9.1907, 6. Haut näistä lehdistä on tehty Newspapers. 
com-verkkopalvelussa 17.9.2021. 

39 Salmetar 29.8.1907, 2; 10.9.1907, 2; Perä-Pohjolainen 22.10.1907, 3. 

40 Saarikosken toiminnasta Malkosaarella ks. Halminen 1936, 37—38, 42. 

Saarikoski alkoi etsiä lehti-ilmoituksilla osuuskunnalle sopivaa keski- 
kokoista maatilaa, joka löytyi lopulta Porvoon kaupungin liepeiltä syk- 
syllä 1908." Käsirahan maksettuaan osuuskunta sai haltuunsa Suutalan 
tilan, jonne muutti Saarikosken lisäksi seitsemän muuta osuuskunta- 
laista. Pian myös Kurikka ilmestyi tilalle opastamaan ihanneyhteiskun- 
nan järjestämisessä. Lehtikuvauksen mukaan hän ohjeisti osuuskunta- 
laisia isännöimään tilaa kukin vuorollaan ja hoitamaan kaikki työt 
yhdessä ilman palvelijoita. 

Porvoon Sointula-osuuskunnan taival jäi lyhyeksi, sillä sen toimintaa 
ei kyetty järjestämään kannattavaksi. Kun osuuskuntalaiset eivät enää 
saaneet hankituksi rahaa maatilalainan lyhentämiseen, he häipyivät 
omille teilleen vuoden 1909 alkuun mennessä. Lehtitietojen mukaan 
Suutalan tila palasi vanhan omistajan käsiin tuntuvia aineellisia vahin- 
koja kärsineenä. Porvarillinen lehdistö ilkkui, että työhaluttomat osuus- 
kuntalaiset olivat hoitaneet tilansa taloutta myymällä kaiken myynti- 
kelpoisen maitoastioita myöten ja repimällä jopa ulkohuoneiden lattiat 
polttopuuksi. Erään pakinoitsijan mukaan osuuskuntalaisten into hä- 
vittää pääomaansa oli malliesimerkki sosialismista, olihan kapitaali ”se 
asia, mitä sosialistit työn jälkeen enimmin vihaavat”.1+ Sosialistilehdistö 
ei irvailusta provosoitunut vaan teki itsekin pesäeroa ”elämäläisten” 
hankkeeseen. Aiheeseen tarttunut Raivaaja-lehti vähätteli Porvoon 
osuuskuntaa nimittämällä sitä ”jonkunmoiseksi ’Sointulaksi’” ja piti sen 
lyhytikäisyyttä luonnollisena. 


Pohjanpellon kasautuvat ongelmat 


Samoihin aikoihin Porvoon osuuskunnan kanssa aloitti toimintansa 
Oulujoen Maanviljelys-, Teollisuus- ja Kauppaosuuskunta Pohjan Pelto, 


41 Uusi Suometar 15.9.1908, 8; Uusimaa 14.10.1908, 3. 

42 "Ett socialistföretag i sin prydno”, Borgäbladet 23.1.1909, 3. Kurikan liikkeistä Porvoossa myös Työläinen 
19.10.1908, 2. 

43 Esim. ”Sosialistien ihanneyhteiskunta loistossaan”, Suomalainen Kansa 25.1.1909, 3. 

44 ”Uudenmaan pakinoita”, Uusmaalainen 29.1.1909, 2. 

45 "Hajonnut ’Sointula’”, Raivaaja 18.1.1909, 3. 

lyhyemmin Pohjanpelto, jonka säännöt kuvernööri vahvisti heinäkuussa 
1908.4° Myös tämä osuuskunta sai tiettävästi vaikutteita Kurikan ideois- 
ta, sillä Kurikka kävi Oulussa toistuvasti esitelmöimässä. Hän itse ei kui- 
tenkaan osallistunut osuuskunnan käynnistämiseen. Nimet Kurikka ja 
Sointula nostettiin silti kärkkäästi esiin Pohjanpeltoa ja sen pian alkanei- 
ta vaikeuksia käsittelevissä lehtijutuissa.** 

Pohjanpelto-osuuskunta keskittyi maanviljelyyn, mutta sen säännöt 
mahdollistivat myös teollisuuden ja kaupan harjoittamisen. Jäseneksi 
pääsi tuhannen markan osuusmaksulla, jota ei tosin tarvinnut suorittaa 
heti. Liittymismalli oli samankaltainen kuin Malkosaaren Sointulassa, 
ja siitä seurasi myös samoja ongelmia, sillä monet jäseniksi hyväksytyt 
olivat tyhjätaskuja.5* Toiveikkaana ajatuksena oli, että jäsenet kuittaisivat 
osuusmaksunsa vähitellen työnteolla kollektiivin hyväksi. 

Pohjanpellon liikkeenhoitajaksi valittiin rakennusmestari Antti Kois- 
tinen ja puheenjohtajaksi koneenhoitaja Juho Sirviö. Molemmat olivat 
oululaisia työväenliikkeen jäseniä. Lisäksi perustajiin kuului työmies 
Heikki Jalonen, joka toimi Oulun läänin eteläisen vaalipiirin sosiaali- 
demokraattien piirisihteerinä. Hän tosin jäi pian sivuun Pohjanpellon 
toiminnasta vaihdettuaan piiriä Etelä- Hämeeseen. Ydinjoukon taus- 
tan perusteella osuuskunnalla oli joka tapauksessa selvä yhteys sosiaali- 
demokraattiseen liikkeeseen. Tämä puolestaan viittaa siihen, että 
Kurikan ajatuksilla oli yhä vetovoimaa työväenliikkeen kentällä. 

Pohjanpelto hankki toimintaansa varten Kleemolan tilan Oulujoen 
Kiviniemen kylästä ja raivasi sen ympärille kymmenisen hehtaaria pel- 


46 Anomus no 204 / 1.8.1908, Ab:151, Anomusasioiden diaari 1908, | os, Oulun lääninhallituksen 
lääninkanslian arkisto, KA; Pellervo 1.9.1908, 7. 

47 Kansan Tahto 5.4.1906, 1; 14.11.1908, 2, 4; Kaiku 5.11.1906, 2; Kaleva 3.10.1908, 3; 31.10.1908, 4; ”Kolhoosi 
Pohjanpelto Oulujoen Kiviniemessä”, Kaleva 10.3.1963, 14. 

48 Esim. ”Vuokralautakuntia valitessa”, Kaiku 27.10.1909, 3; ”Kukistunut suurhumpuukiyritys”, Kaiku 
23.9.1910, 2. 

49 Pohjan-Pelto osuuskunnan säännöt. Oulun ja Hailuodon käräjäkunnan kihlakunnanoikeuden 
asiakirjat Osuuskunta Pohjan Pellon konkurssijutussa. Edl:3, Konkurssiasiakirjat 1908-1925, Oulun 
tuomiokunnan II arkisto, KA. 

50 Vrt. Matti Halminen, ”Sointulan historiaa” (osa kirjoitussarjaa), Iki-nuorten Sanomat 1/1974, Canadan 
Suomalaisen Järjestön arkisto (MG28-V46), Vol. 118/19, Library and Archives Canada (LAC). 

51 1Ibid.; Rekisterilehti Toiminimiä, Patentteja ja Tavaraleimoja varten Suomessa N:o 387, 1.1.1909, 464; 
Kansan Tahto 20.7.1908 2; 30.4.1908, 1; 22.8.1908, 1. 

52 Heikki Jalosen kirje Uno Wegeliukselle 31.1.1910, Ab:133, Saapunut kirje 1910, Uno Wegeliuksen arkisto, 
KA; Kansan Tahto 23.7.1908, 2; Hämeen Voima 2.3.1909, 2. 

toa. Vähitellen osuuskuntaan tuli lähikunnista uusia asukkaita, myös 
perheitä. Perustajien ajatuksena oli antaa osuuskuntalaisille tontteja, 
joille he saisivat rakentaa, mutta varsinaista tilaa oli määrä viljellä yhtei- 
senä suurviljelyksenä. Osuuskunnan raivaamaa viljelysmaata ei tosin 
voinut millään mittarilla pitää suurena, sillä se vastasi tavanomaista tor- 
pan peltoalaa. Siksi tilan kyky elättää lukuisia perheitä herätti kysymyk- 
siä alusta saakka. 

Kuten porvoolainen sisaryhteisönsä, Pohjanpelto kärsi alusta saakka 
rahoitusvaikeuksista. Vuoden 1909 alussa kuvernööri epäsi osuuskun- 
nan lainahakemuksen sen jälkeen, kun Oulun läänin talousseura oli 
antanut hakemuksesta kielteisen lausunnon. Talousseuran johtokunta 
perusteli kielteisyyttään sillä, ettei Pohjanpelto ollut ”mikään varsinai- 
nen maanviljelysosuuskunta” vaan siihen oli ”yhdistetty hommia ja 
pyrkimyksiä, joiden menestymisestä ei voida olla osapuilleenkaan var- 
moja”. Mitä ilmeisimmin talousseuraa epäilyttivät osuuskunnan ideo- 
logiset lähtökohdat. Pohjanpellon tueksi kiirehti kuitenkin oululainen 
pappi Uno Wegelius, joka johtokunnalle lähettämässään kirjeessä vaati 
tasapuolisuutta Pohjanpellon kohteluun.5 Wegeliuksen vaatimus ei 
muuttanut talousseuran kantaa, mutta Wegelius auttoi osuuskuntaa 
myöhemmin itse pankkilainan saamisessa.’ Wegeliuksen myötämieli- 
syyttä hanketta kohtaa selittänee hänen taustansa Oulun kristillisen 
työväenyhdistyksen perustajana ja työväen itsenäisen järjestäytymisen 
puolustajana.7 

Wegeliuksen tukea lukuun ottamatta Pohjanpellolla tuskin oli yhteyt- 
tä kristilliseen työväenliikkeeseen, eikä osuuskunnan säännöissä ollut 


53 Heikki Jalosen kirje Uno Wegeliukselle 31.1.1910, Ab:133, Saapunut kirje 1910, Uno Wegeliuksen arkisto, 
KA; Kaleva 10.3.1963, 14, ”Kolhoosi Pohjanpelto Oulujoen Kiviniemessä”. 

54 Konsepti Oulun läänin Talousseuran kirjeestä Oulun läänin kuvernöörille 27.2.1909, Daa:10, 
Kirjetoisteet 1909-1910, Oulun läänin Talousseura ry:n | arkisto, KA. 

55 Oulun läänin talousseuran johtokunnan ptk. 25.2.1909, Cb:7, Oulun läänin talousseuran johtokunnan 
ptk:t 1907—1910, Oulun läänin Talousseura ry:n | arkisto, KA. 

56 Heikki Jalosen kirje Uno Wegeliukselle 31.1.1910, Ab:133, Saapunut kirje 1910, Uno Wegeliuksen arkisto, 
KA; Jaakko Lehtisen kirje Uno Wegeliukselle 27.2.1910, Ab:226, Saapunut kirje 1910, Uno Wegeliuksen 
arkisto, KA; Oulun ja Hailuodon käräjäkunnan kihlakunnanoikeuden asiakirjat Osuuskunta Pohjan 
Pellon konkurssijutussa. Liitteenä Oulun raastuvanoikeuden ptk. 8.10.1910, § 425 ja osuuskunnan 
valtakirja Uno Wegeliukselle lainan nostamista varten 6.9.1909. Edl:3, Konkurssiasiakirjat 1908-1925, 
Oulun tuomiokunnan II arkisto, KA. 

57 Mustakallio 1983, 132, 379. 

mitään hengellisiä tai edes poliittisia viittauksia.’ Mahdollisesti osuus- 
kuntalaisia kuitenkin inspiroivat ”kurikkalaiseen” sosialismiin limitty- 
neet teosofiset aatteet. Tähän viittaavat lehtitiedot, joiden mukaan 
Pohjanpellon jäsen Vihtori Saarikoski esitelmöi teosofian suhteesta ma- 
terialismiin ja sosialismiin Oulun työväentalolla ja muualla Pohjois-Suo- 
messa loppuvuonna 1909.5 Malkosaaren veteraani Saarikoski oli tullut 
Oulujoelle viimeistään kesällä 1909, kun Porvoon osuuskuntahanke oli 
kaatunut, ja ottanut Pohjanpellossa heti keskeisen roolin.®° 

Taloushuolten ohella Pohjanpelto kärsi mainehaitoista riitaudut- 
tuaan yhden jäsenensä kanssa ja jouduttuaan käräjöimään tämän 
kanssa osuusmaksun palauttamisesta.“ Mainehaitat lisääntyivät enti- 
sestään keväällä 1909, kun osuuskunnan maatalossa syttyi tulipalo, jon- 
ka Kaleva-lehti uutisoi murhapolttoyritykseksi. Lehden mukaan talon 
palovakuutusta oli äskettäin korotettu, mikä antoi aihetta epäillä, että 
osuuskuntalaiset halusivat itse polttaa talonsa.*? Tapaus epäilemättä pa- 
lautti monien mieleen Malkosaaren Sointulassa kuusi vuotta aiemmin 
raivonneen tulipalon, joka oli vaatinut kuolonuhreja ja jota oli niin ikään 
epäilty tuhopoltoksi ja jopa Kurikan itsensä sytyttämäksi.% Sosiaali- 
demokraattinen Kansan Tahto piti Kalevan vihjailuja Pohjanpellon palon 
syistä kuitenkin perusteettomana mustamaalauksena.°* Myös Pohjan- 
pellon hallitus kiisti vastineessaan Kalevan vihjailut ja väitti porvarileh- 
den haluavan ilkeyttään vahingoittaa nuorta osuuskuntaa.* Vastine ei 
kuitenkaan levinnyt muihin lehtiin, toisin kuin Kalevan alkuperäinen 
uutinen.** 


58 Pohjan-Pelto osuuskunnan säännöt. Oulun ja Hailuodon käräjäkunnan kihlakunnanoikeuden asiakirjat 
Osuuskunta Pohjan Pellon konkurssijutussa. Edl:3, Konkurssiasiakirjat 1908-1925, Oulun tuomiokun- 
nan II arkisto, KA. 

59 Kansan Tahto 20.11.1909, 4; Pohjois-Suomi 15.11.1909, 4; Tornion Uutiset 16.11.1909, 2. 

60 Pohjan Pellon ylimääräisen kokouksen ptk. 29.8.1909. Oulun ja Hailuodon käräjäkunnan kihlakunnan- 
oikeuden asiakirjat Osuuskunta Pohjan Pellon konkurssijutussa. Edl:3, Konkurssiasiakirjat 1908-1925, 
Oulun tuomiokunnan II arkisto, KA. 

61 ”Itseään vastaan”, Kansan Tahto 15.2.1909, 2; ”Halusi päästä irti osuuskunnasta”, Kaiku 15.2.1909, 2. 

62 ”Murhapolttoyritys”, Kaleva 23.4.1909, 3. 

63 Sointulan tulipalosta ja tuhopolttosyytöksistä ks. Matti Halminen, ”Sointulan historiaa” (osa kirjoitus- 
sarjaa), Iki-nuorten Sanomat 4/1975, Vol. 118/20, Canadan Suomalaisen Järjestön arkisto (MG28-V46), 
Vol. 118/20, LAC; Aili Anderson, ”History of Sointula", Canadan Suomalaisen järjestön arkisto 
(MG28-V46), Vol. 192/34, LAC; Kalemaa 1978, 170—171. 

64 ”Murhapolttoyritys?”, Kansan Tahto 24.4.1909, 2. 

65 ”Yleisöltä”, Kansan Tahto 27.4.1909, 4. 

66 Esim. Nya Pressen 24.4.1909, 6; Jakobstad 28.4.1909, 3. 

Talousvaikeuksien ja sisäisten ristiriitojen syvenemisen vuoksi Poh- 
janpellon kohtalo näytti tuhoon tuomitulta kesän 1910 kynnyksellä. 
Vihtori Saarikoski kirjoitti osuuskunnan vaikeuksista Brooklyniin aset- 
tuneelle Matti Kurikalle, joka samaan aikaan viritteli jo uusia Sointula- 
suunnitelmia Amerikassa. Pohjanpellon kohtalo ei Kurikkaa juuri liikut- 
tanut, sillä hän tyytyi kommentoimaan hanketta sarkastisesti: ”Mitäpä 
sitä ruvetaan konetta käyttämään, ennenkuin kaikki pultit ovat paikal- 
laan.” Pian tämän jälkeen Pohjanpelto asetettiin konkurssiin. Alku- 
syksyllä pidetyssä konkurssihuutokaupassa osuuskunnan hallitsema 
Kleemolan talo myytiin irtaimistoineen eteenpäin paikalliselle talolli- 
selle, ja osuuskuntalaiset muuttivat muualle.*9 

Pohjanpellon vararikko sai vanhasuomalaisen Kaiku-lehden irvaile- 
maan, että hanke kuvasi pienoiskoossa sosialistien pyrkimyksiä. Kun 
maaemo ei tuottanut toivottua hedelmää, ”tasa-arvoisuuden ja veljeyden 
pohjalla” toimineet sosialistit kyllästyivät ja löivät rukkaset tiskiin.”° 
Myöhemmin sama lehti luonnehti osuuskuntahanketta ”kukistuneeksi 
suurhumpuukiyritykseksi”, joka oli saanut innoituksensa Matti Kurikan 
ihanneyhteiskunnista ja edusti sosialistien mallia maan jakamisesta ti- 
lattomille. Hankkeen mahdottomuutta ilmensivät liian monen perheen 
asuttaminen huonosti tuottavalle tilalle ja yritys tehdä hiekkamaista vil- 
jelyskelpoisia sekä suunnitelmat viedä tilan tuotteita maailmanmarkki- 
noille omasta satamasta. Kaiun mukaan tilattomia oli yritetty harhauttaa 
samanlaisiin hankkeisiin muuallakin Oulun ympäristössä, ja lehti toi- 
voi tilattomien vihdoin tajuavan sosialistien suunnitelmien mahdotto- 
muuden. Lehti myös kehotti sosialistijohtajia kantamaan vastuunsa 
omaisuutensa menettäneiden osuuskuntalaisten toimeentulosta eikä 
syyttelemään hankkeen epäonnistumisesta porvarillista yhteiskuntaa.” 


67 Matti Kurikka Matti Turuselle 6.6.1910, Kirjeenvaihtoa, Matti Kurikan arkisto, TA. Kurikan Amerikassa 
aloittamasta Sointulan suunnittelusta esim. Kansan Tahto 15.6.1910, 2. 

68 ”Osuuskunta konkurssiin”, Kaleva 13.7.1910, 2; ”Osuuskunta Pohjanpelto Hallinnon”, Kaleva 
16.7.1910, 4; ”Työosuuskunta konkurssitilassa”, Sorretun Voima 20.7.1910, 3; Heikki Jalosen kirje Uno 
Wegeliukselle 31.1.1910, Ab:133, Saapunut kirje 1910, Uno Wegeliuksen arkisto, KA. 

69 ”Maatilan ja irtaimiston huutokauppa”, Kaleva 17.9.1910, 4; ”Kolhoosi Pohjanpelto Oulujoen 
Kiviniemessä”, Kaleva 10.3.1963, 14. 

jo ”Luhistunut sosialistinen yritys”, Kaiku 18.7.1910, 3. 

71 ”Kukistunut suurhumpuukiyritys”, Kaiku 23.9.1910, 2. 

Sosiaalidemokraattinen Kansan Tahto paheksui porvarilehden ilakoin- 
tia köyhien vaikeuksilla mutta korosti samalla, ettei Pohjanpelto ollut 
sosialistinen hanke. Lehden mukaan sosiaalidemokraatit eivät itse asias- 
sa laisinkaan kannattaneet tuotanto-osuuskuntia ja olivat Oulussa vas- 
tustaneet Pohjanpellon perustamista.?? Näkemys veti mutkia suoriksi, 
sillä sosiaalidemokraattinen puolue oli edeltävien vuosien ohjelmissaan 
suhtautunut myötämielisesti maatalousosuuskuntien perustamiseen ja 
kannattanut valtion tukea niille. Kansan Tahdon arviosta heijastuikin 
jälkiviisaus, kun se kuvasi Pohjanpeltoa liian utopistiseksi vallitseviin 
oloihin ja varoitteli työläisiä uusista vastaavista hankkeista.” Pesäeron 
tekemistä helpotti kuitenkin Pohjanpellon yhdistäminen sosiaalidemo- 
kraattien viholliseen Matti Kurikkaan, joka oli jo kaukana Amerikassa 
osuuskunnan konkurssin aikaan. Kurikan utopioiden inspiroimat 
osuuskuntahankkeet oli helppo leimata haihatteluksi, joka ei edustanut 
sen enempää sosialismia kuin taloudellisesti elinkelpoista osuustoimin- 
taakaan. Yhdistäminen Kurikkaan saattoi olla jo alun alkaenkin Porvoon 
ja Oulujoen osuuskunnille rasite, joka heikensi ratkaisevasti niiden al- 
kuunpääsyä. 


72 Kansan Tahto 19.7.1910, 2. 
73 Jussila 2015, 15-16, 96, 101. 
74 ”Perä-Pohjolan tukkityöläiset valveille”, Kansan Tahto 5.12.1910, 3. 

Avioparin törmäävät haaveet 


Sami Suodenjoki 

Elämän Tuvalla Helsingin Töölössä vietettiin maaliskuussa 1906 sosia- 
listisia häitä. Muutaman kymmenen häävieraan edessä avioliiton sa- 
tamaan astuivat kohujen saattelema Matti Kurikka ja helsinkiläisen 
pannusepän tytär Hanna Räihä. Poikkeuksellisen tilaisuudesta teki pa- 
pin puuttuminen, sillä Kurikka oli kieltäytynyt kirkollisesta vihkimises- 
tä." Tämä puolestaan tarkoitti sitä, että parin oli haettava liitolleen juridi- 
nen hyväksyntä jälkikäteen raastuvanoikeudesta, koska laki ei tuntenut 
siviiliavioliittoa. Mallin Kurikan ja Räihän tuomioistuinavioliitolle tarjosi 
kulttuuriradikaali Rolf Lagerborgin ja Elna Selinin kolme vuotta aiem- 
min solmima vastaava liitto, jolle Lagerborg oli löytänyt oikeudelliset 
perusteet Ruotsin ajalta periytyneestä lainsäädännöstä. Kuten historioit- 
sija Marja Jalava on osoittanut, Lagerborgin tuomioistuinliitto herätti 
Suomessa vilkkaan keskustelun vapaasta rakkaudesta, avioliittoinstituu- 
tiosta ja uskonnonvapaudesta.? Tästä tietoisena Kurikka osasi odottaa 
myös oman liittonsa Räihän kanssa saavan julkisuutta, kuten se saikin. 
”Lagerborgin tie ” innoitti seuraavina vuosina myös kymmeniä muita 


1 Helsingin Sanomat 18.3.1906, 5. Räihän perhetaustasta ks. Kyläkoski 2018. Vrt. Kalemaa 1978, 206. 
2 Jalava 2005, 403-406. 

Kuva 25. Hanna Räihä ja Matti Kurikka. Museoviraston historian kuvakokoelma. 
CC BY 4.0. 


sosialisteja ja vapaa-ajattelijoita solmimaan omantunnon- tai toveriavio- 
liiton protestina kirkkoa ja avioliittolain vanhakantaisuutta vastaan 3 
Hanna Räihä oli syntynyt vuonna 1886, eli hän oli yli kaksikymmentä 
vuotta siippaansa nuorempi. On kuitenkin helppo kuvitella, että kultu- 
relli Matti Kurikka vetosi musikaaliseen ja näyttelemisestä kiinnos- 
tuneeseen Hannaan. Avioitumisen jälkeen Hanna pääsi esiintymään 
pianistina Matin luentotilaisuuksissa, joiden sisäänpääsytuloilla kartu- 
tettiin Kurikoiden talouskassaa. Joulukuussa 1906 syntynyt tytär Auli 
kuitenkin vähensi Helsingin kantakaupungissa Pietarinkadun varrella 
asuneen parin yhteistä aikaa.t Lapsenhoito jäi Hannan ja palvelijattaren 
harteille, sillä Matin aika kului liikkuvassa aatteellisessa työssä. 


3 Kemppainen 2020, 107-108, 252, 308; Saarinen 2019, 22—26. 
Kansan Lehti 17.3.1906, 1; Elämä 15.2.1908, 5; Tampereen Sanomat 22.4.1908, 1; Uudenmaan läänin 
henkikirjat 1907 (U:231, 7.-10. kaupunginosa), s. 2860, Kansallisarkiston Astia-palvelu, https://astia. 
narc.fi/uusiastia/viewer/?fileld=5256191929&aineistold=2109381913, viitattu 24.4.2022. 

Kun Matti Kurikka päätti takaiskujensa jälkeen jättää Suomen vuonna 
1909, Hanna ja Auli seurasivat häntä Amerikkaan. Mukaan lähti myös 
perheen vastasyntynyt kuopus Maire, joka kuitenkin kuoli New Yorkissa 
pian saapumisen jälkeen.’ Perhe asettui Brooklyniin, missä Matti toi- 
mitti New Yorkin Uutisia ja Hanna hoiti kotia.* Vielä alkukesällä 1910 
perheen asiat olivat mallillaan, ainakin Matin ”elämäläiselle” toverilleen 
lähettämän kirjeen perusteella: 


Vaimoni on nuori ja iloinen, kuni enne[n]kin ja uhkuu yhtä tasaista 
rakkautta ja uskollisuutta kuin ennenkin, hilliten hämäläisessä ta- 
saisuudessansa minun kuumaa vertani. Ja tyttäreni, Auli, on oikea 
Herran enkeli, niin kehittynyt sekä ruumiillisesti kuin henkisesti- 
kin, että pelottaa olla moisen aarteen vastuunalaisena kasvattajana.” 


Pariskunnan avio-onni loppui kuitenkin viimeistään seuraavana vuonna, 
jolloin Matti Kurikka liikkui luennoimassa ympäri Amerikkaa. Hanna 
sai tarpeekseen oleskelusta New Yorkissa ja häipyi Suomeen Auli-tytär 
mukanaan. Äkillinen elämäntilanteen muutos vapautti Matin jälleen 
verestämään visioitaan Kalevan Kansasta, ja kesällä 1911 hän asettui 
Vancouveriin suunnittelemaan uutta ihannesiirtolaa.? Matti kuitenkin 
harmitteli eroa vaimostaan kirjoittaessaan Vancouverista suomalaiselle 
asianajajalleen: 


Olisi vaan helluni pysynyt matkassa, niin ei olisi hätääkään. Se ek- 
syi sinne meren taa ja tuskin enää uskaltaa tänne tullakaan, jollen 


5 New York, Passenger and Crew Lists, arrival date 24.9.1909, Microfilm Serial: T715, 1897-1957, 
Microfilm Roll 1291, Page 10. Ancestry.com database online, haettu 27.6.2019; New York, Extracted 
Death Records, 1862-1946. Ancestry.com database online, haettu 27.6.2019. 

6 —Väestönlaskennan mukaan Kurikat asuivat Brooklynissä ainakin vielä 15.4.1910. Thirteenth Census of 

the United States, 1910. Census place: Brooklyn Ward 8, Kings, New York, Roll: T624. 958, Page 2A, 

Enumeration District: 0137, FHL microfilm 1374971. Ancestry.com database online, haettu 27.6.2019. 

Matti Kurikka Matti Turuselle 6.6.1910, Kirjeenvaihtoa, Matti Kurikan arkisto, TA. 

8 Tytär Auli Kurikan paluumatkasta löytyy merkintä Britanniaan saapuneiden matkustajien luettelosta 
11.5.1911. UK, Incoming Passenger Lists 1878-1960, Ancestry.com database online, haettu 27.6.2019; 
Kalemaa 1978, 224. 

9 Sosialisti 21.6.1911, 3; Helsingin Sanomat 21.9.1911, 5. 

tule lentolaivassa hakemaan. Kuuluvat narranneet hänet teatteriin 
Helsingin herroille reisiään näyttelemään. 


Kuten Kurikka kirjeessään antoi ymmärtää, Hanna todellakin tarrasi 
kiinni teatteriunelmiinsa palattuaan kotimaahan. Hän pääsi Kansallis- 
teatterin oppilaskouluun, sai teatterista harjoittelijasopimuksen vuon- 
na 1912 ja opiskeli siinä sivussa laulua." Samalla hän palautti käyttöön 
tyttönimensä.' Kun Hanna seuraavana vuonna haki virallisesti avioeroa, 
Brooklyniin jälleen palannut Matti kirjoitti asianajajalleen: 


Kun hän kerran minun kanssa yhdyselämässä ollessaan ehkäily- 
keinojen käyttämisellä rikkoi kalleimmat velvollisuutensa ja sitte 
pyynnöistäni huolimatta päätti lähteä yli valtameren sekä viimein 
siirtyi ammatti-alalle, jossa hän kaikkein vähimmin voi milloin- 
kaan täyttää aviovaimon ja äidin tehtäviä, niin on hän itsessään jo 
siveellisesti ottanut eron minusta.” 


Kirje asianajajalle osoittaa selvästi, mitä Matti vaimoltaan odotti ja mi- 
ten hänen odotuksensa olivat törmänneet Hannan omiin haaveisiin. 
Avioeron kynnyskysymykseksi muodostui kuitenkin Auli-tyttären huol- 
tajuus, jota Matti vaati itselleen.“ Vaatimus toteutui seuraavana vuonna, 
jolloin tytär matkusti takaisin isänsä luokse Amerikkaan.” Järjestely oli 
ajan oloissa epätavallinen ja epäilemättä raskas kaikille osallisille. 


10 Matti Kurikka K. A. Castrenille 27.11.1911, Kirjeenvaihtoa, Matti Kurikan arkisto, TA. 

11 Esim. Helsingin Sanomat 25.5.1912, 8; Suomi 28.5.1912, 5; Uusi Suometar 20.12.1911, 11; 24.11.1912, 12; 
23.11.1913, 12; Nya Pressen 20.5.1913, 4. 

12 Ks. esim. Uusi Suometar 25.5.1912, 7. 

13 Matti Kurikka K. A. Castrénille 28.11.1913, Kirjeenvaihtoa, Matti Kurikan arkisto, TA. Kurikka palasi 
Vancouverista Brooklyniin heinäkuussa 1912. Matti Kurikka, s. 6, rivi 2, Vermont, St. Albans Canadian 
Border Crossings, 1895-1954, https://familysearch.org/ark:/61903/3:1:3QS7-99DS-WSMZ-Q, haettu 
27.8.2020. 

14 Ibid. 

15 Kalemaa 1978, 226. Auli Kurikan oleskelu isänsä luona Connecticutissa mainitaan myös Matti Kurikan 
kuolemasta uutisoineessa amerikkalaislehdistössä. Esim. Auttaja 14.10.1915, 1. Chronicling America 
-verkkopalvelu, https://chroniclingamerica.loc.gov/lccn/sn93060356/1915-10-14/ed-1/seg-1/, viitattu 
19.4.2022. 

Carmen" -esitys Tampereella. Henkilöt vasemmalta lukien: seisomassa 

Juho Kaartotic, Hanna Raiha, Reino Volanen (Escamillo), Marja Kylmä- 

koski (Carmem, Arno Hjorth (Don Jose), Aino Nurminen (Micatla), Mykkä- 
nen, istumassa neiti Sandell ja rva Pahlman. 


Kuva 26. Kiertävä teatteriseurue keräsi rahaa Punaisen Ristin hyväksi esittämällä 
Carmen-oopperaa ensimmäisen maailmansodan alussa. Hanna Räihä (toinen va- 
semmalta) esitti Mercedeksen osaa. Kodin kuvasto 27.12.1914. Kansalliskirjaston 
digitaaliset aineistot. 


Hanna Räihä jatkoi teatteriuraa Tampereen Teatterissa, missä hän 
keräsi rooleistaan kiittäviä arvosteluja kesästä 1913 lähtien. Suosion sii- 
vittämänä Räihä pääsi myös tekemään omalla nimellään vierailunäytök- 
siä Tampereen Työväen Teatteriin ohjelmistonaan operetit Onnen tyttö 
ja Lepakko. Hänen lavaolemuksensa hurmasi esimerkiksi Tuulispää- 
lehden viipurilaisen avustajan, joka arvioi tamperelaisteatterin vierailua 
kaupungissa. Avustajan mielestä ”rouva — toivon että hän olisi leskirouva 
— Hanna Räihä” oli ihastuttava lupaus, josta sopi odottaa ”paisuvan aikaa 
myöten maamme suurimman koomikottaren”. Avustaja luultavasti tie- 
si Räihän Kurikan entiseksi vaimoksi, mutta kaikki katsojat välttämättä 
eivät. 


16 Esim. Aamulehti 11.7.1913, 4; Keski-Suomi 4.11.1913, 2; Rajala 2004, 63. 
17 Esim. Tampereen Sanomat 7.11.1914, 3; Aamulehti 13.12.1914, 2. 
18 Hummeri, ”Viipurin kuulumisia”, Tuulispää 20.2.1914, 20. 

Räihä jätti Tampereen teatterit keväällä 1915 ja suuntasi syksyllä Poh- 
jois-Amerikkaan.'? Lähtöön vaikutti tarve selvitellä lokakuussa kuolleen 
Matti Kurikan perintöä ja Auli-tyttären huoltajuutta.*° Hanna joutui 
kuitenkin pettymään perintöodotuksissa, sillä paikallishistorian tutkija 
Burton Jernstromin mukaan hän joutui huijatuksi Kurikalta jäänyttä 
maatilaa kaupattaessa.? Hanna päätti joka tapauksessa jäädä Ame- 
rikkaan ja palautti käyttöönsä entisen miehensä sukunimen. Nimellä 
Hanna Räihä-Kurikka hän ryhtyi konsertoimaan amerikansuomalaisissa 
yhteisöissä vuonna 1916 ja hankki maineen ”kuuluisana suomalaisena 
sopraanona”. Lehtitietojen perusteella konserttikiertue jatkui aina 
seuraavaan vuoden alkuun, jolloin hän aloitti uuden parisuhteen.” 
Michiganin avioliittorekisterin mukaan muusikko Hanna Kurikka avioi- 
tui suomalaistaustaisen myyntimies John Salmun kanssa Ishpemingin 
siirtolaiskaupungissa toukokuussa 1917. Hän jäi asumaan Yhdysvaltoi- 
hin ja kuoli vuonna 1946.? Kuolinilmoituksessa mainitaan Hanna Sal- 
mun olleen rakastettu kahden tyttären äiti. Tyttäristä vanhempi, Anita 
Coningsby, oli syntyjään Auli Kurikka. 


19 New York, Passenger and Crew Lists, arrival date 27.10.1915, Microfilm Serial: T715, 1897-1957, Microfilm 
Roll 2438, Page 85. Ancestry.com database online, haettu 27.6.2019; Tampereen Sanomat 26.2.1916, 2. 

20 Auli-tyttären myöhemmät vaiheet kaipaavat lisätutkimusta. Lehtitiedon perusteella hän kävi koulua 
New Yorkissa vuoden 1915 lopulla. The Brooklyn Daily Eagle 17.12.1915, 33. Haku Newspapers.com- 
verkkopalvelussa 17.9.2021. 

21 Burton Jernstromin haastattelu. 

22 Skandinavia (Worcester) 22.3.1916, 11; Fitchburg Daily Sentinel 16.9.1916, 2. Hanna Kurikan 
kihlautumisesta kerrottiin suomalaislehdessä, mutta lehden mainitsema kihlattu oli eri henkilö 
kuin Hannan tuleva aviomies. Liitto 11.2.1917, 3. Sopraano Hanna Kurikan ja herra John Salmun 
häämatkasta uutisoi Escabana Morning Press 22.5.1917, 4. Haku Newspapers.com-verkkopalvelussa 
17.9.2021. 

23 Haku nimellä ”Hanna Kurikka”. Michigan, County Marriage Records, 1822-1940. Ancestry.com 
database online, haettu 27.6.2019. John Salmun toiminnasta myös esim. Aura 15.2.1916, 2. 

24 Haku nimellä ”Hanna Salmu”. New York, New York, Extracted Death Records, 1862-1946. Ancestry. 
com database online, haettu 27.6.2019; U.S., Social Security Applications and Claims Index, 1936-2007. 
Ancestry.com database online, haettu 27.6.2019. Kuolinvuoden mainitsee myös Hautamäki 1967, 279. 

25 The Brooklyn Daily Edge 16.3.1946, 5. Haku Newspapers.com-verkkopalvelussa 17.9.2021. 

Kuva 27. Hanna, Auli ja Matti Kurikka Ohiossa, Yhdysvalloissa. Victor Taipale, 
Kansan Arkisto. 

Väinön tyttäret ja viimeiset vuodet 
Amerikassa 


Päivi Salmesvuori 

Suomesta minä en toivo enää minun eläessäi mitään, mutta Suo- 
men kansan uskon vielä tulevan olemaan huomattavana tekijänä 
siinä kansainvälisessä uudesta-syntymisessä, joka varmasti on 
edessä. Tiedän varmasti, mitä tulemassa on, tiedän sen varmem- 
min kuin tiesin suurlakon tulon (jota kumminkin odotin) mutta 
sitä en ole vielä saanut tietää, missä muodossa ja kuinka pian se 
suuri käänne tulee tapahtumaan. Olen nykyisin täydessä työkun- 
nossa ja ammennan kaikkialla-läsnä-olevaisuuden tietolähteestä 
yhä selvempiä piirteitä siitä uudesta elämän-muodosta, johon 
ihmiskuntaa nykyisin varovasti mutta suurimmalla varmuudella 
johdetaan. 


Matti Kurikka kirjoitti Suomeen vuonna 1910 lopullisen kuuloisia sa- 


noja. Hän ennusti maalle hyvää mutta koki, ettei itse enää olisi osalli- 
nen Suomen politiikassa. Lainauksen lopussa hän viittaa optimistisesti 


1 Kurikka 6.6.1910 entiselle ”elämäläiselle” Matti Turuselle. Kirjeenvaihtoa, Matti Kurikan arkisto, TA. 

visioon, jossa koko ihmiskuntaa viedään kohti jotakin parempaa. Kurikka 
prosessoi jatkuvasti uudenlaisia versioita ihanneyhteiskunnasta.? Soin- 
tulan tarina ei hänestä ollut epäonnistuminen vaan pikemminkin väli- 
etappi, kokeilu, josta hän otti oppia ja jonka avulla hän kehitteli ajatusta 
ihanneyhteisöstä eteenpäin. Hän totesi: ”Mutta mehän olemme joka 
tapauksessa saaneet kokemusta. Mehän nyt tiedämme, miten sointulaa 
ei ole perustettava. Aivan toisesta päästä olisi siis kodintarpeessa olevain 
neitosten alotettava.”3 

Kurikka oli aktiivisesti mukana New Yorkissa toimivassa Imatra-työ- 
väenyhdistyksessä. Se oli perustettu 1890, ja siihen saivat alusta lähtien 
kuulua yhtä hyvin naiset kuin miehet. Vuoden 1910 joulukuussa yhdis- 
tys aloitti Kurikan ehdotuksesta työnvälityksen. Erityisesti naisille olisi 
ollut tarjolla enemmän palveluspaikkoja kuin heitä oli saatavilla. Vuoden 
aikana 135 naista ja 50-60 miestä oli saanut työpaikan yhdistyksen avul- 
la.4 Kurikka näki läheltä nuorten naisten saapumisen ja asettautumisen 
uuteen paikkaan. 

Nainen olisi avaintekijä uudessa yhteiskunnassa, ja niinpä Kurikka 
lanseerasi ajatuksen Väinön tyttärien yhteisöstä. Ajatus liittyi ilmeisesti 
Kurikan suunnitelmiin käynnistää uusi ihannesiirtola Vancouverin seu- 
dulla.5 Hän kirjoitti 1911 Vancouverista Suoma Tuupalle: 


Kehottaisin Teitä tulemaan muitta mutkitta tänne, hankkimaan 
itsellenne maapaikan, joita ei ole vaikea täällä saada, ja perusta- 
maan naisten sointulan. Missä suhteessa se tulisi mies-sointulaan 
olemaan, siitä voitaisiin sitten keskustella. Mahdotonta ei ole, että 
me riittävästi keskusteltuamme voisimme yksituumaisesti alottaa 
aivan uuden rakennuksen, jossa minä olen valmis asettamaan nai- 
set erityisen arvokkaalle asteelle." 


2 Kurikan uusista Sointula-suunnitelmista yllä mainitussa kirjeessä Turuselle. 

New Yorkin Uutiset 14.9.1912. 

4 Imatra Society, https://en.wikipedia.org/wiki/lmatra Society, haettu 3.4.2020. Imatra | -yhdistyksestä 
yleisesti ks. Liski 1981; Kalevainen 5/1915, 6. 

5 Kurikka matkusti Vancouveriin järjestämään uudelleen Kalevan Kansaa kesällä 1911. Sinne päästyään 
hän yritti kannattajineen jatkaa Sointulan ihannesiirtokunnan toimintaa Malkosaarella, mutta yritys 
epäonnistui. Helsingin Sanomat 17.6.1911, 5; Sosialisti 25.8.1911, 6; Työmies 20.9.1911, 5. 

6 Kalemaa 1978, 225-226. 

Suoma Mathilda Tuuppa (s. 1884) kytkeytyi monin tavoin Matti Kurikan 
viimeisten elinvuosien tapahtumiin. Hän opiskeli Helsingin yliopistos- 
sa 1907-1908 ja osallistui vuosina 1908-1912 Mustalaislähetyksen toi- 
mintaan kirjoittaen muun muassa runoja Mustalaislähetyksen lehtiin? 
Yhdysvaltoihin hän matkusti Suomesta toukokuussa 1910. Uudella 
mantereella Tuuppa pestautui New Yorkin Uutisten aputoimittajaksi ja 
tutustui viimeistään tässä vaiheessa lehteä päätoimittavaan Kurikkaan.’ 

Kurikan kirjeen innoittamana Suoma Tuuppa ilmeisesti kävi tutkaile- 
massa Kurikan suosittelemaa maatilaa kesällä 1911. Tuuppa ei kuiten- 
kaan jäänyt Vancouveriin vaan päätyi palaamaan varsin pian Suomeen 
naimisiin mennäkseen.” Kurikka ei lannistunut tästä, vaan käytti idean- 
sa mainostamiseen Imatra-yhdistykseen kytkeytynyttä lehteä New Yorkin 
Uutisia. ”Väinön tyttärien kutsumus” -otsikolla hän kirjoitti juttusarjan, 
jonka suuntasi erityisesti töissä käyville naisille. Monet heistä toimivat 
palvelijana. Kurikka arvioi, että tulevaisuudessa sulhasen löytäminen 
tulisi olemaan vaikeaa ja sen vuoksi naisten kannattaisi pohtia, miten 
luonnonmukaisen kaipuun voisi tyydyttää mahdollisimman ihanteelli- 
sesti ja luonnollisesti. Hän viittasi muun muassa ”mainareihin”, jotka 
ottivat velkaa ja olivat epäluotettavia. Kurikka totesi, että he eivät osaa 
tehdä eroa vapauden ja vallattomuuden välillä. Kurikan mukaan: 


Jokaisella neitosella, joka sukupuoli-rakkautta kaipaa, on edessä, 
joko antautua materialistien nyt jo yleiseen opettamaan rotumutr- 
haamis-keinoon, salaa rikollisesti tyydytellen sukuvietillisiä taipu- 


7 Helsingin yliopiston matrikkeli 1907: 31080. Tuuppa Suoma Mathilda, https://www.helsinki.fi/sites/ 
default/files/atoms/files/ylioppilasmatrikkeli 1905 1907.pdf, viitattu 14.9.2020; New Yorkin Uutisten 
joulualbumi N:O 1, 1.1.1914, Muutamia piirteitä ”New Yorkin Uutisten” historiasta. 

8 Siirtolaisuusinstituutin tietokannan mukaan Suoma Tuuppa matkusti Suomesta Yhdysvaltoihin 
18.5.1910. Siirtolaisuusinstituutin Siirtolaisrekisteri — matkustajaluettelo, https://siirtolaisrekisteri.siir- 
tolaisuusinstituutti.fi/passenger list/818277/, haettu 8.7.2021. 

9 Viesti: New Yorkin Uutisten Joulualbumi (1914), 164. 

10 New Yorkin Uutiset 18.9.1912, nimimerkin ”Tyttö” kirjoitus: ”Suoma Tuuppa jo kävi maita katselemassa 
ja Hanna Lehtinen lupasi myydä parhaan hameensa asian eteenpäin viemiseksi, mutta hetkellistä 
oli sekin innostus. Suoma Tuuppa löysi oman armaan, meni Suomeen ja laulelee nyt ylistyslauluja 
Lemmen Jumalattarelle, ja on niin sanomattoman onnellinen oman kullan kainalossa, mikäli voi niis- 
tä kirjeistä päättää, joita hän meille kirjoittaa.” Turun Sanomissa ja Tampereen Sanomissa julkaistiin 
18.8.1909 kihlausuutinen ”Suoma Tuuppa Tampereelta ja proviisori Akseli Krongwist Himangalta”. 
Heidän mahdollisista yhteisistä vaiheistaan ei kuitenkaan löydy lisätietoa. 

muksiaan tahi itsekasvatus-työtä harjottaen, huokaillen odottaa 
aikaa parempaa. Sillä välin kaikellaiset keinottelijat, hiiviskellen 
heidän keskuudessaan, viettelevät heiltä pois heiän säästönsä, 
upottaen ne joko tietämättään tahi itsetietoisina huijareina sellai- 
siin liikeyrityksiin, joitten perustajain persoona yksinään jo takaa 
niille kukistumisen." 


Kurikka näki rakkautta janoavat suomalaisnaiset helppoina kohteina 
itsekkäille miehille, joita hänen arvionsa mukaan kiinnostivat satunnai- 
nen seksi ja naisten rahat. Kurikka mietti, että New Yorkissa olisi noin 
sata nuorta suomalaistaustaista naista, ja ehdotti, että nämä perustaisivat 
yhteisen kodin, jonne voisi loma-aikoina mennä lepäämään, hoitamaan 
terveyttä ja ”saamaan vaihtelevaisuutta elämäänne, nauttimaan runollis- 
ta rauhaa luonnon helmassa!” 

Kurikka laski, että jos jokainen laittaisi vuodessa noin viisi dollaria, 
silloin kertyisi jo pääomaa, jolla maatilan ostamisesta aiheutunutta vel- 
kaa saisi lyhennettyä. Farmi toimisi osakeyhtiönä, ja sinne palkattaisiin 
”taattu” ja sairaanhoitoon perehtynyt henkilö. Kun taloon hankittaisiin 
muutama lehmä, kanoja ja mehiläisiä, siitä tulisi omavarainen. Jokainen 
jäsen voisi käydä lepäämässä ja tehdä siellä töitä ruokapalkalla emännän 
apuna. Tällainen yhteisesti omistettu maatila toisi kodin avioliittoa vailla 
oleville. Kurikka maalasi tilasta jokaisen oman linnan, jonne vetäytyä 
välillä turvaan. 

Kurikka selitti, että markkinayhteiskunta oli miesten rakentama ja 
yhä useampi mies halusi pysyä naimattomana mutta silti nauttia sek- 
sistä. Tämä saattoi naiset hankalaan tilanteeseen, koska yhtäältä nainen 
sai kantaa sukupuoliyhteyden seuraukset eli lapset ja toisaalta koska 
Kurikan mukaan ”[m]iehen ensimmäinen ajatus on tulojen saanti, nai- 
sen ensimmäinen ajatus on sulhon (hellyyden) saanti”. 

Kurikka viittasi utopistin ja osuustoiminnan isäksi nimitetyn Robert 
Owenin kehotukseen mennä maalle ja ryhtyä omavaraiseksi. Luonto 


11 New Yorkin Uutiset 14.9.1912. 
12 New Yorkin Uutiset 14.9.1912. 
13 New Yorkin Uutiset 14.9.1912. 
14 New Yorkin Uutiset 14.9.1912. 

tarjoaisi rauhaa ja rentoutumista. Kurikka perusteli ajatustansa myös 
yhteiskunta-analyysilla ja, kuten hän sanoi, sosialistisella talousopilla. 
Hän nosti esiin kolme pääkohtaa: 

1) On siirrytty pois ”perhe-elämälle nojaavasta ja kotia suojelevasta 
järjestelmästä markkina-yhteiskuntaan, jossa perhe-elämän vaatimuksil- 
le — mikäli ne ovat ristiriidassa pelihuijauksen kanssa — ei anneta mitään 
arvoa ja joka on kaiken aikaa tehnyt parastaan hajottaakseen koteja, aja- 
essaan äitejä ja lapsiakin hirvittävään tehdasorjuuteen”. 

2) Tämä kehitys on vienyt vuosikymmeniä, vuosisadankin, eikä nyky- 
tilaa saa parannetuksi muutamassa vuodessa. Siihen kuluu vuosikym- 
meniä, jopa vuosisata. 

3) Ainoa apu tällaisessa laittomassa elossa on turvautuminen luonnon 
voimiin. Järjestäytyminen on luonnon voimien oikeanlaista käyttämistä 
ja luonto ”aina ennenkin on sekä eläinkuntaa että ihmiskuntaa auttanut 
suojelemaan itseään”.5 

Kurikka suostutteli lukijoita mukaan selittämällä, ettei mikään ”luon- 
nonlaki tiedä mistään 'naimisiin menemisestä””. Hän kuvasi, että mikäli 
joku naisista päättää haluta tulla äidiksi, hänellä pitäisi olla täysi vapaus 
ja muiden hyväksyntä valita lapselleen sopiva isä. Kurikka selitti, että 
perhe on nyky-yhteiskunnassa kriisissä. Tämän näkee muun muassa 
siitä, että monet lapset ovat töissä tehtaissa, isät työttömiä ja nuoria 
tyttöjä kaupitellaan poliisilaitoksen turvissa. Selkeä johtopäätös hänen 
mielestään oli: ihmiskunnan ainoa toivo on järjestää lasten saaminen ja 
kasvatus uudella tavalla ja sisarellisesti toisiaan tukien. Kurikka suostut- 
teli lukijoitaan me-muotoa käyttämällä: 


Kun meitä on näin paljon, niin voimme aina palkata lakimiehen 
suojelemaan jokaista yksityistä sisartamme. Silloin ei kukaan mei- 
hin pysty. Tyhmäin ja raakalaisten pilkan me annamme heille nai- 
sellisella suloudella ja hellyydellä anteeksi. Silloin kun teistä yksi 
joukosta näin puhuu, te ymmärrätte häntä, Väinön tyttäret, ja te 
tiedätte millainen kutsumus on teillä silloin auki.'* 


15 New Yorkin Uutiset 14.9.1912. 
16 New Yorkin Uutiset 14.9.1912. 

Kurikka arvosteli väsymättömästi sekä marxilaisia sosialisteja että ka- 
pitalistista järjestelmää. Hänen ratkaisunsa toimivaksi yhteiskunnaksi 
palautui yhteistyöhön ja järjestäytymiseen. Osuuskunta-aate tarjosi hä- 
nestä tähän parhaan mallin. Hän korosti, että hänen ehdottamansa rat- 
kaisu oli sopusoinnussa voimassa olevien lakien kanssa. Naisten ei tar- 
vitsisi laiminlyödä ”äitivelvollisuuksiansa”, ja silti naisilla säilyisi myös 
yksityiskodin perustamisen mahdollisuus.” Kurikan ajattelua kehysti 
myös ajatus suomalaissiirtolaisista kalevalaisena ihannekansana. Hän 
kuului New Yorkissa miesten salaseuraan nimeltä Kalevan Ritarit ja oli 
perustanut Brooklyniin alaosaston eli ”majan”, jonka johdossa toimi. 
Näitä alaosastoja oli Yhdysvalloissa lukuisia. Ritareita oli toistatuhatta, 
ja he olivat sitoutuneet tukemaan suomalaisia ja pitämään yllä kansal- 
listunnetta. Naisille oli rinnakkaisjärjestö Kalevan naiset. 

Kurikka kehitteli Väinön tyttärien yhteisöä New Yorkin Uutisissa koko- 
naisen juttusarjan verran syyskuussa 1912. Ennen sarjan toista osaa leh- 
dessä oli ”kirjeenvaihtajalta” juttu brittiläisen ”hermotohtorin”, neuro- 
logi Henry Headin (1861-1940) luentomatkasta. Tuo kirjeenvaihtaja oli 
Matti Kurikka. Jutun otsikko ”Aikamme kulttuurinaiset” viittasi Headin 
ajatuksiin naiskysymyksestä. Kurikan mukaan nämä kulttuurinaiset 
olivat itsenäisiä ylemmän luokan naisia, jotka ansaitsevat mielellään 
”pari sataa puntaa vuodessa” jakamatta sitä aviopuolison kanssa. Täl- 
lainen ”neitonen kieltäytyy uhrautumasta avioliittoon jo siitäkin syystä, 
että hän tietää voivansa pukeutua ja hoitaa itseään paremmin ollessaan 
yksinäisenä”. Nämä naiset, joita alkoi olla koko ajan enemmän, muo- 
dostivat kirjoittajan mukaan itse omat lakinsa, eikä äitiys kiinnostanut 
heitä velvollisuutena. Nämä naiset elivät itsenäisinä ja riippumattomina 
20—35-vuotiaiksi: ”Vasta sitten he heräävät kaipaamaan rakkautta, omaa 
kotia ja puolisoa. Mutta 35-vuotiaina he ovat valjuuntuneita vanhoja pii- 
koja.” Kurikka siteerasi Headia: 


[Ajikamme nainen on paraikaa keskeneräinen. Me emme tiedä hä- 
nen tulevaisuuttaan, sillä hän on sulatus-padassa. Mutta mikään 


17 New Yorkin Uutiset 14.9.1912. 
18 Linnoila 1933, 321; Koivukangas 2008. 

aikakausi ei ole tarjonnut jännittävämpää kysymystä kuin se, mitä 
tuossa padassa olevasta aineesta lopulta tulee pysyvään muotoon 
muovaantumaan. Siitä tulee kenties riippumaan tulevan sukupol- 
ven johtava nainen.” 


Toimittaja Kurikka totesi uutisen lopuksi, että ”voidaksemme omia as- 
keleitamme ajoissa suunnata tulevaisuutta kohti, meidän on tunnettava 
nykyisyys”. Kurikka maalasi lukijoilleen ikään kuin varoittavan kuvan sii- 
tä, mihin naisten liiallinen itsenäisyys saattaisi johtaa. Mitä keskiluokan 
naiset edellä, sitä työväenluokan naiset perässä, saattoi olla ajatuksena. 

Väinön tyttäriä käsittelevän juttusarjansa toisessa osassa Kurikka ko- 
rosti, että toki mies ja nainen voivat hankkia ”avio-laisenssin”, jos se 
on heille mahdollista. Mutta samaan aikaan ”uudenajan nainen” voisi 
kertoa ennen seurustelun vakavoitumista mahdolliselle sulhaselleen, 
että tämän olisi suostuttava luovuttamaan mahdolliset yhteiset lapset 
”yhteiskotiin”, mikäli he eivät pysty perustamaan omaa yhteistä kotia. 
Jälleen Kurikka korosti, että he voisivat ottaa lapset sieltä pois milloin 
tahansa, jos tilanne muuttuisi. Hän arveli, että kun naiset pääsevät yh- 
teistoiminnan makuun, he eivät halua luopua siita.° 

New York oli Kurikan mielestä ”himokeskus”, jossa ”voimakkaasti 
ajattelevat ja samalla himojensa tyydyttämistä jahtaavat ihmis-urokset 
liikkuvat kaikkialla, niin tuollainen aivan viattomastikin ”miehelähän 
mieliva’ neitonen tietämättään joutuu helposti turmiolliseen himovir- 
taan, joka häntä etenkin nukkumaan mennessä ja unessa riuhtoo mu- 
kanaan”.” 

Kurikan juttusarja herätti välittömästi keskustelua New Yorkissa asu- 
vien suomalaistaustaisten naisten parissa. Jo 18.9.1912 ilmestyneessä 
lehdessä oli nimimerkin ”Tyttö” kirjoitus. Se alkoi kommentoimalla 
Kurikan sarjan nimeä ”Väinön tyttärien kutsumus”: 


19 New Yorkin Uutiset 18.9.1912. 
20 New Yorkin Uutiset 18.9.1912. 
21 New Yorkin Uutiset 18.9.1912. 

No siinä otsake, joka sai meidät tytöt oikein kilvan lukemaan 
viime lauvantain N. Y. Uutisten toimitus-osastoa. Mitähän se 
M. K-a meille nyt työksi esittää, näin me huudettiin kun joku jou- 
kosta haki Uutisen painosta jo perjantai-iltana, jota me Imatran 
ravintolassa hartaasti tutkittiin — juuri samalla paikalla jossa kaksi 
rakastunutta edellisenä iltana koitti lukea toistensa silmistä sen 
onnellisen ja autuaaksi tekevän vakuutuksen ettei se paras ystävä 
milloinkaan hylkäisi.?? 


Kirjoittaja kysyi, eivätkö miehet kaipaa ollenkaan hellyyttä ja tulotko vain 
ovat heille pääasia. Seuraavaksi kirjoittaja totesi, että kyllä ne tulot ja 
toimeentulo ovat naisillekin ykkösasia. Hän lisäsi ironiseen sävyyn, mi- 
ten romanttinen rakastuminen voisi tosin vaikuttaa niin, että rahapuoli 
unohtuu: 


No, en nyt vannoa voi, jos oikein mieluinen ystävä, sellainen oikea 
sielun ystävä, mielikuvitusteni sankari ilmestyisi, niin tuskinpa 
muistaisin lainkaan ottaa selvää hänen tuloistaan, ajattelisin vaan 
”jos vaan meillä on rakkautta, niin Jumalalla on rikkautta”, sillä 
silloin on aina parempi toivo tuloistakin kun kaksi rakastavaista 
yhteen hiileen puhaltaa ja yhtä tupaa lämmittää.” 


Kirjoittaja totesi, että ymmärsi parhaiten ajatuksen, ”että tyttöjen pitäisi 
järjestyä siltä varalta koteja laittamaan ja toisiaan turvaamaan että jos 
ei sitä omaa armasta lainkaan sattuisi saamaan, niin olisi elämän mah- 
dollisuudet taattu ilman sitäkin”. Hänen mukaansa toiset naiset olivat 
kuitenkin hänen kanssaan yhtä mieltä siitä, että yhteistoiminta miesten 
kanssa on paljon mieluisampaa kuin miesten ja naisten erillään olo.? 
”Väinön tyttärien kutsumuksen” kolmannessa osassa kuuluu närkäs- 
tynyt Kurikka. Kritiikki oli osunut maaliinsa. Hän latasi seuraavasti: 


22 New Yorkin Uutiset 18.9.1912 
23 New Yorkin Uutiset 18.9.1912 
24 New Yorkin Uutiset 18.9.1912. 

Sille joka edelleen salaisesti ajattelee naista miehen kylkiluuksi ja 
pitää kaikin puolin oikeana ja kohtuullisena, että nainen tunnustaa 
vihkimistilaisuudessa miehen omaksi pääkseen, jolle hänen tulee 
alamainen olla, niin, sellaiselle tietysti on turhaa puhua sellaisten 
yhteiskuntaolojen mahdollisuudesta, jossa nainen voi itsenäisesti 
ajatella avioliiton perustamista ja omaan itsenäiseen talouteen 
turvautumista. Sehän olisi muka kauheata! Fihän mies ole silloin 
enää mieskään, jos ei hän saa kantaa käsivarsillaan naikkostaan ja 
ylpeillä siitä, että hän se on se, joka ”akkansa elättää”. 


Kurikka meni niin pitkälle, että kehotti naisia kosimaan itse eikä vain 
odottamaan kosituksi tulemista. Hän ehdotti, että voisi vaikka sanoa ”to- 
verilleen niin kuin vertaiselleen vapaan ihmisen sopii, että 'sinun kans- 
sasi voisi meikäläinen ruveta vaikka talosille'””. Hän huomautti, että ny- 
kyään varakas leski tai ”harvinainen, ihailtu kaunotar” saattoi jo toimia 
niin. Hän rohkaisi nuoria naisia, joilla ei ollut paljoa varoja, aktiivisuu- 
teen ja oma-aloitteisuuteen avioliittoa suunnitellessa. Jos nuo satakunta 
nuorta naista hankkisivat yhteisen tilan, toisi se heille turvaa. He olisivat 
”järjestyneinä lujaksi sisarkunnaksi valmiina kaikki yhden ja yksi kaik- 
kien puolesta pitämään puoliaan tylyä maailmaa vastaan”. Kurikka kuvit- 
teli, miten tila alkaisi kukoistaa ja työllistää ensin emännän, sitten jopa 
osan pariskunnista. Aate leviäisi Amerikassa ja siitä tulisi esimerkki 
suomalaisen naisen vaikutusvallasta: ”Suomalainen nainen ei enää tyy- 
dy riitelemään itselleen äänivaltaa eduskuntiin, vaan luonnon ikuisten 
orgaani-lakien avulla auttaa itse itseään.” Hän huomasi, että käytännön 
toteutus läheni Sointulaa, ja totesi, ettei sitä tarvitse kutsua sillä nimellä, 
vaan asukkaat saisivat itse päättää, miksi yhteisöä kutsuisivat. Eittämättä 
Sointula-sana kantoi mukanaan ajatusta epäonnistumisesta. 

Kurikka kiteytti, mikä Väinön tyttärien kutsumus olisi huipussaan. 
Se olisi 


25 New Yorkin Uutiset 21.9.1912. 

niin korkea, niin käytännöllinen ja kuitenkin ihanteellinen, että he 
tulisivat varmasti vaikuttamaan tulevan korkeamman yhteiskunta- 
muodon ja ylevämmän rodun alkamiseen enemmän kuin kaikki 
mantereen vallattomat korkeakoulujen läpi kulkeneet neitoset, 
jotka ovat unohtaneet, että koko maapallon elämän korkein juma- 
lallinen tehtävä on yhä korkeampien ihmisolentojen luominen. 


Kurikan ajattelussa kuuluu darwinistinen kaiku, mikä oli myös teoso- 
fialle tyypillistä. Teosofit olivat ekumeenisesti eri uskontoja hyväksyviä 
ja teologisesti avarakatseisia. Tällaiseen ajatteluun istui rasismin vastai- 
suus, mutta se oli pettävää, koska teosofit ajattelivat, että eurooppalaiset 
valkoihoiset ovat kehityksen korkeimmalla tasolla.” New Yorkin Uutisissa 
Kurikka asettaa Väinön tyttäret korkeammalle kuin koulutetut naiset, 
joista hermotohtori Head myös oli puhunut. Suomalaisten naisten jälke- 
läisistä tulisi aiempaa viisaampia kansalaisia, jotka voisivat entisestään 
parantaa yhteiskuntaa. 

Kurikan idea ei sytyttänyt sankkoja joukkoja suomalaisnaisia. Kurikan 
ihailijoita oli kuitenkin runsaasti sekä Suomessa että Pohjois-Amerikan 
suomalaisyhteisöissä. Monet heistä olivat kohdanneet hänet puhujana 
tai opettajana, mutta vielä useammat olivat tutustuneet Kurikkaan hä- 
nen kirjoitustensa kautta. Esimerkkejä Kurikan kirjoitusten kommen- 
toinnista löytyy sekä painetuista lehdistä että muista paikallisjulkai- 
suista. Matti Kurikan ihailija Rockportin suomalaisyhteisössä oli Mary 
Johansson, joka kirjoitti aktiivisesti käsinkirjoitettuun Walotar-lehteen 
vuosina 1911-1912. Walotar-lehteä toimitti vuodet 1903-1925 raittius- 
yhdistys Walon Leimu.?* Kirjoituksessa ”Kyökkipiian havantoja Perunia 


26 New Yorkin Uutiset 21.9.1912. 

27 Huhta 2021, 77-79. Teosofiasta nationalismin kontekstissa ks. Harmainen 2020, 185-188. Kurikka ei 
tässä vaiheessa ollut enää tyytyväinen teosofeihin. Kirjeessään Turuselle Kurikka kertoi olevansa yhtey- 
dessä Amerikan Unitaareihin, jotka olivat hänen mukaansa totuuden tutkijoita ja ”yleisen veljeysopin 
julistajia, niinkuin teosoofitkin — —. Suvaitsevaisuus on heidän keskuudessaan erityisesti huomatta- 
vana piirteenä, joka ei suinkaan ole laita teosoofien keskuudessa.” Kurikka Matti Turuselle 6.6.1910, 
Kirjeenvaihtoa, Matti Kurikan arkisto, TA. 

28 Salmi-Niklander 2017. Raittiusyhdistys Walon Leimun arkistot ovat Finnish American Heritage Centerin 
kokoelmissa (Hancock, Michigan). 

Pasta”?9 näkyy vahvasti Kurikan antama innoitus. Kirjoittaja vertaili pe- 
runankeittoa agitaatiotyöhön: 


Aina kun laitan Perunia Pattaa muistuttanet mullen ihmis elämän 
kehitystä kun. matti kurikallen pun sahamine keväntuloa. teistä 
ehkä joku väittää ettäse muisluttaa nalkäisen vatsan hyvän vointia 
seon totta se kyllä muistu sittäkin mutta antakas kunselitän enkä 
yhtän naura. mitä yhtäläisytä näjen naisä. nimitai ihmissiellus Ja 
perunan keitos, mintäyty teitän viettä ajatusi kyökin 3" 


Kirjoittaja kuvailee, miten perunat pysyvät ensin padan pohjassa ”tyn- 
nen kylmänä”, mutta ”yhtääkiä rupia pasta kulun kauhia porinaa ikän 
kun perunat olis nostanet kauhejan taislellun tahtojen sälittä murskatta 
toinen toisensa rautaisen pattan laitan”. Huolellisen emännän hoidolla 
saadaan padasta kuitenkin pian kuulla ”tasaista purinaa”. Samoin to- 
teutuu ”ihmissielun kehitys”, jota kirjoittaja käsittelee me-muodossa: 
luennoitsijan puheet ”elämän suurista kysymyksistä Welvolisuuksista 
ja oikeuksista” eivät herätä kuulijoissa tunteita, ennen kuin ”ihmistahto 
herää ja innostu tahto yhrellä hypäyksellä”. On hyvinkin mahdollista, 
että Mary Johansson olisi kuullut Kurikan puheita, ja joka tapauksessa 
hän on mitä ilmeisimmin lukenut Kurikan tekstejä. Tästä kertoo hänen 
toinen Walotar-lehteen laatimansa kirjoitus, jossa hän arvioi kriittisesti 
Kurikan ajatuksia äitiydestä naisten pyhänä ja tärkeimpänä tehtävänä 
sekä viittaa tuoreeltaan Kurikan ideoimaan Väinön tyttäret -osuuskun- 
taan. 

Väinön tyttärien idea kehkeytyi Kurikan mielessä yhtäältä monien 
naimattomien suomalaisnaisten saapuessa New Yorkiin ja toisaalta sik- 
si, että Sointula-idea miesten ja naisten yhteisönä ei tuntunut innosta- 
van 1910-luvun alussa. Keväällä 1912 Kurikka oli elämäniloinen ja täyn- 
nä tarmoa. Hän kirjoitti, miten 


29 ”Perunia Pasta” tarkoittaa mitä ilmeisimmin perunakattilaa. 
30 Walotar 10.3.1912. 
31 Walotar, syyskuu 1912. 

elämäni on niin pulppuavaa, että minä en tosiaankaan tiedä, kuin- 
ka minä kaiken sen onnistun saamaan paperille, mikä minusta 
pyrkii väkisin virtaamaan, mutta kaikenlaiset pikkuvastukset yhäti 
estävät rauhassa pääsemästä — —. Aivan hätäisesti hotasin kirjoittaa 
yleiset perusteet ajatus-tavastani paperille ja annoin ne julkaista 
”Uusi Rotu” nimisessä julkaisussa.? 


Kurikka halusi esikuviensa tavoin kirjoittaa aatteensa johdonmukaiseksi 
teokseksi, jota jälkipolvet voisivat lukea. Hän näki itsensä antiikin filo- 
sofien kaltaisena opettajana tai messiashahmona, jolla olisi opetuslapsia. 
Kurikka haaveili perustavansa uudenlaisen koulun. Siihen hän valitsi- 
si oman aatemaailmansa jakavia opetuslapsia, joista kasvattaisi uuden 
Sointulan kasvatteja. Heitä yhdistäisi terveellinen elämäntapa, ei tupak- 
kaa, alkoholia tai lihaa; tavoitteina olisivat sukuvietin vaarojen ymmär- 
täminen ja kärsivällisyys, suuttumaton mieli. 

Nuoria seuraajia ei kuitenkaan ilmaantunut miehistä eikä naisista. 
Naisten osuuskunnan perustaminen oli ollut yritys saada uudenlainen 
sointula-aate kukoistamaan. Kun innostusta ei syntynyt, Kurikka alkoi 
jälleen puuhata miesten ja naisten osuuskuntaa. Hän harmitteli, ettei 
hanke sytyttänyt vaan vain muutamat olivat kiinnostuneita. 

Kurikka osti vuonna 1913 maatilan Connecticutista. Sen pinta-ala 
oli noin 300 eekkeriä eli 121 hehtaaria. Tilan nimeksi tuli Penkere.% 
Hän kirjoitti iloisena sisarelleen kanoista, hanhista, ankoista ja yhdestä 
hevosestaan. Hän asui sekä maaseudulla että aina välillä New Yorkissa. 
Imatra-yhdistys, New Yorkin Uutiset ja Kalevan Ritarit tarjosivat Kurikalle 
laajan tuttavaverkoston. Hän kaipasi kuitenkin vierelleen läheistä ih- 
mistä, jonka kanssa jakaa ajatuksia. Hän oli käytännössä sopinut erosta 
puolisonsa kanssa, joka asui Suomessa. Kirjeessään vuodelta 1914 hän 
kirjoitti: 


32 Linnoila 1933, 444. Kirje on päivätty 22.5.1912, mutta Linnoila jätti vastaanottajan mainitsematta. 
Linnoilalla oli käytössään useita Kurikan yksityiskirjeitä, joita ei löydy arkistoista. Ne oli Linnoilan 
mukaan osoitettu Kurikan tyttärelle, puolisolle tai sisarille. 

33 Linnoila 1933, 322-323. Ajatukset ovat Kurikan kirjeestä vuodelta 1914, Linnoila ei mainitse vastaan- 
ottajaa. 

34 Linnoila 1933, 320. 

35 Kalemaa 1978, 230. 

Vaikka aatteeni minua niin sanomattomasti lämmittää ja innos- 
taa, vaikka tunnen itseni nykyisin nuoreksi ja elinvoimaiseksi, on 
elämäni toiselta puolen niin ilotonta ja persoonallisesti tyhjää, että 
olen kuin haudassa. Tuntuu niin kuin minä en eläisi todellista 
ihmiselämää. Miksikä? Siitä syystä, että en saa nauttia laisinkaan 
hellyyttä — —. On niin kylmä tämä maailma, kun ei ole hituistakaan 
rakkautta nautittavana.3* 


Miltä Kurikan toiminta näytti Suomesta käsin? 


Tammikuussa 1913 Kurikka täytti 50 vuotta. Suomessa merkkipäivä huo- 
mattiin useassa lehdessä: osassa pikku-uutisena, osassa hieman laajem- 
min. Ilkassa kirjoitettiin eloisasti: ”Eilen täytti Matti Kurikka 50 vuotta. 
Kuka hän on, sitä ei tarvitse selostaa. Tulinen Inkerikko, lahjakas, uu- 
sien aatteiden kuohuva lähde. Ihanne-sosialisti, jolle aatteet ja päähän- 
pistot ovat ratkaisevia elämänarvoja. — — Nykyään on Matti Kurikka sano- 
malehtimiehenä Amerikassa.” 

Viipurissa ilmestynyt pilalehti Ampiainen julkaisi vuonna 1914 nimi- 
merkki ”Vespan” naisille suunnatun jutun Matti Kurikan uusimmasta 
avioliittoihanteesta. Jutussa viitataan Kurikan ihanneavioliiton perus- 
tuvan miehen ja naisen keskinäiseen sopimukseen ja sähköiseen suku- 
puolisointuun. Luku seitsemän on ikään kuin pyhä luku, johon avio- 
liiton rytmi perustuu: esimerkiksi ensi tapaamisesta lapsen syntymiseen 
ja 9 kuukauden imetysaikaan kuluu 3 x 7 kuukautta eli 21 kuukautta. 
Tämä ihanneavioliitto voi jatkua vastaavasti saman kumppanin kanssa 
ja uusi lapsikin voi syntyä, mutta jos ”sähköistä sukupuolisointua” ei ole, 
niin mies voi ”tähystellä naisparvea ja jos joku nainen, joka pitää häntä 
sopivana vastaisen lapsensa isäksi, alkaa häntä sähköttää, solmii hän 
uuden ihanneavioliiton tämän kanssa”.38 


36 Linnoila 1933, 383. 
37 Ilkka 25.1.1913. 
38 Ampiainen 25.7.1914. 

”Vespan” mukaan Kurikka harmitteli, ettei aika ollut vielä kypsä tällai- 
selle avioliitolle, mutta uskoi, että tulevaisuuden ihanneyhteiskunnassa 
näin olisi. ”Vespa” kuvasi Kurikan kuitenkin suunnitelleen, että naiset 
voisivat jo nyt perustaa 


oman sointulansa, jota varten ostavat maatilan, rakennuttavat 
suuren mukavan asuinrakennuksen, jossa on suuri keittiö, iso 
ruokahuone ja tanssisali sekä, mikä tärkeintä, paljon yksityisiä 
makuuhuoneita, joihin kukin nainen voi hiljaisuuteen vetäytyä 
——. Sointulaan eivät pääsisi sellaiset naiset, jotka ovat vetäisseet 
umpisolmun, s. o. sitoutuneet elinkautiseen avioliittokontrahtiin. 
Mikään laki ei näet estä naista äitiytymästä milloin haluaa, kun ei 
vaan vietä laitonta yhdyselämää.?9 


Nimimerkki kertoi Kurikan etsiskelevän ihannenaisia, jotka haluaisivat 
perustaa tällaisen ihanneavioliittojen paratiisin. ”Vespa” totesi, että Ku- 
rikka tarjoutui paikkaan sihteeriksi, ja lisäsi irvaillen, että varmaan moni 
muukin mies olisi valmis samaan, jos pääsisi siten ihanneavioliittoon 
monen naisen kanssa, jotka myös takaisivat sihteerilleen toimeentulon. 
Kirjoittaja näki ihanneyhteiskunnassa myös heikkouksia, esimerkiksi 
jos moni nainen haluaisi saman miehen tai pyhää seitsenjärjestelmää 
ei kyettäisi noudattamaan.*° New Yorkin Uutisia luettiin Suomessa tark- 
kaan, ja Kurikan uudisajatukset kiinnostivat. ”Vespan” kirjoitus edustaa 
hyvin suhtautumista Kurikkaan Suomessa: tämä oli tunnettu utopisti, 
jonka ajatuksia ei otettu tosissaan, mutta aina ne yllättivät ja viihdyttivät. 

Kurikan tekemiset kiinnostivat vanhassa kotimaassa. Hänen toimil- 
laan oli uutisarvoa. Aamulehti kertoi vuosi Kurikan 50-vuotisjuhlien 
jälkeen, että tämä oli suunnitellut perustavansa suomalaisen armeija- 
osaston, jonka tehtävänä olisi avustaa Yhdysvaltoja Meksikon kukistami- 
sessa. Yhdysvallat oli uutisen ilmestymisen aikaan sekaantunut Meksi- 
kon vallankumoukseen ja tuki maata hallinneen Victoriano Huertan 
syrjäyttämistä. Suomalaisista koottavan osaston johtajaksi sopi Kurikan 


39 Ampiainen 25.7.1914. 
40 Ampiainen 25.7.1914. 

Matti Ankeriaan naamat. 


Hällä ompi naamaa sata 
sata naamaa kavalata. 

Täällä yksi, tuolla toinen 
yksikään ei samanmoinen. 
Joka naama nauraa, tirskuu, 
salakähmäisenä virskuu. 


Matti ain' on vastasukaa, 
mikään ei lie mielenmukaan. 
Käyttää puhevuoron huiman, 
vastalauseen laittaa tuiman, 
Sitten nauraa hirnahtaa 

ja puree takaa, virnahtaa. 


Kerran hauskan tanssin tanssas 
'*kirkollisen'' tytön kanssa, 
sanoi: kirkost' luovu sinä, 
puolueesta luovun minä. 
Luikuili ja hirnahti, 

puolueelle — virnahti. 


Ei hän ole neropatti; 
ilman aikojaan vaan Matti, 
Kurkkii urkkii nurkistaan, 
hihitellen kurkistaa. 
Matilla on naamaa sata, 
sata naamaa kavalata, 

Jani, 


ORTH HCV PKR 


Kuva 28. Kurikka oli kiistanalainen hahmo myös Pohjois-Amerikassa. Nimimerkki 
”Janin” runo Ontariossa julkaistussa Väkäleuka-lehdessä 15.10.1914. Kansalliskir- 
jaston digitaaliset aineistot. 


mielestä kapteeni Kock.“ Tämä oli Kurikan kollega Kalevan Ritareista. 


Suunnitelma tuskin toteutui missään muodossa, mutta se oli hyvin ku- 
rikkamainen. Hän oli kekseliäs ideatykki, joka jakoi ideoitaan auliisti. 


Vastakaiku vain ei ollut aina sellaista kuin hän oli toivonut. 


41 Aamulehti 13.6.1914. 

Suomen suoja valtameren takana 


Sami Suodenjoki 


O https://orcid.org/0000-0002-6301-7462 


Yksi Matti Kurikan 
oli Suomen Suoja 


monista aloitteista hänen Amerikan-vuosinaan 
-nimisen yhdistyksen perustaminen. Yhdistys 


syntyi New Yorkissa vuoden 1909 lopulla, ja sen tarkoituksena oli 


”Suomen puolusta 
Kurikka suunnitt 


minen valtameren tuolta puolen”. 
eli Suomen Suojan toimivan kahdella tapaa. En- 


sinnäkin yhdistys tarjoaisi Amerikkaan tulleille suomalaisille työtä ja 
suojaisi heitä riistolta. Näin yhdistys toimisi eräänlaisena suoma- 


laissiirtolaisten etu 
se hyväksyisi jäseni 


järjestönä, mutta ammattijärjestöistä poiketen 
kseen kaikki kansankerrokset ja pyrkisi katkeran 


luokkataistelun poistamiseen. Toiseksi yhdistys valmistaisi jäseniään 
ryhtymään toimiin Suomen puolesta, kun aika sitä vaatisi, tarvittaes- 


sa vaikka ase kädessä. Kurikka siis kaavaili yhdistyksestään vallan- 
kumouksellista organisaatiota, joka organisoisi Amerikasta käsin 


vastarintaa venäläishallintoa vastaan.? Virikkeen hankkeelle antoivat 
kenraalikuvernööri F. A. Seynin johdolla Suomessa käynnistetyt uudet 


venäläistämistoimet, jotka kuohuttivat myös amerikansuomalaisia. 
Suomalaislehdistössä Suomen Suojalle irvailtiin jälleen yhtenä 


Kurikan hullutuksena. Esimerkiksi Savon Työmies kirjoitti, että suo- 
malaisilla työläisillä ei ollut tälläkään kertaa syytä ”sekaantua Kuri- 


kan humpuukin”, si 


lä Kurikka oli tunnettu takkinsa kaantamisesta.4 


Helsingin Sanomat puolestaan lainasi uutisessaan Amerikan 


Työmiestä, jonka m 


1 Helsingin Sanomat 8.11 
Elis Sulkanen ajoittaa yl 
näköistä, koska Kurikka 


ukaan Kurikan hanke tuskin provosoi edes venä- 


910, 5. Amerikansuomalaisen työväenliikkeen historiasta kirjoittanut 
hdistyksen perustamisen vuoteen 1908, mutta tämä on epätoden- 
ei tuolloin vielä ollut Yhdysvalloissa. Sulkanen 1951, 130. 


2 Hufudstadsbladet 20.12.1909, 4; Helsingin Sanomat 8.1.1910, 5; Sosialidemokraatti 13.1.1910, 


3; Sulkanen 1951, 139. 
3 Ks. Huhta 2021, 144-14 


6. 


Savon Työmies 28.12.1909, 3. 

läisiä ”Suomisyöjiä”, koska nämäkin tunsivat Kurikan liian hyvin 
voidakseen muuta kuin naurahtaa tämän tempauksille. Amerikan 
Työmies arveli Kurikan keksineen ideansa kumppaneikseen saamil- 
taan ”kockilaisilta”, jotka olivat olleet mukana Viaporin kapinassa 
vuonna 1906.5 Viaporin kapinan kukistuttua joukko siihen osallistu- 
neita oli todella paennut Amerikkaan ja jatkanut siellä keisarivallan 
vastaista toimintaa. Tähän joukkoon kuului myös kapinajohtaja Jo- 
han Kock, joka perusti oman ylirajaisen kumousjärjestönsä Yhdys- 
valloissa jo pari vuotta ennen Kurikkaa.® On kuitenkin epäselvää, 
osallistuiko Kock jotenkin Kurikankin hankkeeseen. 

Suomen Suoja jäi kannatukseltaan marginaaliseksi ja lopahti no- 
peasti. Sen perustaminen viestii kuitenkin kiinnostavasti Kurikan 


Venäjä-suhteen muuttumisesta Amerikkaan muuton jälkeen. Hanke 
kertoo myös yleisemmin siitä, millaisia muotoja kaipuu kotimaahan 


ja huoli sen tulevaisuudesta sai siirtolaisten piirissä. Siirtolaisten 
"pitkänmatkan nationalismi”, kuten nationalismin historian tutkija 
Benedict Anderson on ilmiötä nimittänyt, oli luonteeltaan nostalgista 
mutta paikoin myös militantimpaa kuin kansallistunne kotimaassa. 


„Suomen Suojan“ vastaanotto Suomessa. 


Kuva 29. Amerikan Matti -lehti käsitteli Matti Kurikan Suomen Suoja -han- 
ketta kansikuvassaan 1.4.1910. Kurikan seuraajiin on kuvattu myös Johan 
Kock. Kansalliskirjaston digitaaliset aineistot. 


5 Helsingin Sanomat 8.1.1910, 5. 


6 Sulkanen 1951, 137; Soikkanen 1961, 248, 251-252; Huhta 2021, 145; Häkkinen 2000, 307-308. 
7 Pitkänmatkan nationalismista ks. Storm 2019, 228-229. 

Ennen ja Nyt 


Kirjoittanut Matti Kurikka 


Suomalaiseks' olen syntynyt 
Brittiläiseen maailmaan kuulun nyt 
Kauas jäi mun vanha kotimaan 
Uuden täällä toki nyt mä saan. 


Kaikki mikä siellä kallist’ ois 
Kauas, kauas jäi jo multa pois, 
Uusi mulla nyt on kotimaa, 
Uudet ihanteet mun toimeen saa. 


Luonto itse on mun jumalain 
Hältä kaiken, mit'on mulla, sain 


Hälle työni, aatokseni vien 
Luonnon luokse yhä käy mun tien. 


Toinen aate mull’ on ihmisyys 
Tulevaisuus sen, ei entisyys, 

Sen min voin, mä muitten kanssa teen 
Siinä tieni tosi autuuteen. 


Kolmas’ mull’ on Kansa Kalevan 
Lippu sen, pysyvi omanan. 
Kaikki mitä omakseni saan, 

sen mä Kansan alttarille paan. 


Julkaistu amerikansuomalaisessa /ki-nuorten Sanomat -lehdessä 
8/1974, 1. Canadan Suomalaisen Järjestön arkisto (MG28-V46), 
Vol. 118/19, Library and Archives Canada. Alun perin julkaistu ko- 
koelmassa Kalevan Kansan Sointuja | (Sointula, B. C. 1903), 15. 

Haaveilijan kaksi kuolemaa 


Kirsti Salmi-Niklander 
O https://orcid.org/0000-0003-0552-1801 


Matti Kurikan kuolemasta on sitkeästi elänyt kaksi tarinaa. Kalevi Kale- 
maa esittää nämä molemmat tarinat elämäkertateoksensa toiseksi vii- 
meisessä luvussa ottamatta kantaa niiden todenperäisyyteen. Ensim- 
mäisen, laajasti hyväksytyn tarinan mukaan Kurikka kuoli sydänkoh- 
taukseen raivatessaan tietä Penkere-maatilallaan, joka sijaitsi Rhode 
Islandin Westerlyssä.' Toisen tarinan silminnäkijätodistajana esitetään 
Suoma Tuuppa, Kurikan toimittajatoveri New Yorkin Uutisista: hän on 
tarinan mukaan kertonut, että Kurikka olisi ollut hänen kanssaan suo- 
malaisten juhlissa Brooklynissa ja löytynyt juhlien jälkeen kuolleena 
puiston penkiltä.? 

Uutinen Kurikan kuolemasta kantautui nopeasti Suomeen. Hyvin 
monet sanomalehdet julkaisivat nekrologin ja kuolinuutisen 5. tai 
6.10.1915.3 Tieto kuolemasta oli ilmeisesti tullut lehdistölle Kurikan 
omaisilta, jotka saivat suruviestin sähkösanomana. Useimmissa kuolin- 
uutisissa kerrotaan kuolinsyyksi sydänhalvaus ja että Kurikka kuoli 
”New Yorkin lähellä”. Yhdessäkään uutisessa ei mainita tarinaa Kurikan 
kuolemasta Brooklynissa. 


1 Sydankohtaus kuolinsyynä mainitaan monissa nekrologeissa: esim. Ilkka 7.10.1915. 
2 Kalemaa 1978, 231; Kalemaa käyttää Suoma Tuupasta nimeä Suoma Tuuppo. 
3 Esim. Työmies 5.10.1915. 

Toukokuussa 2016 sain mahdollisuuden lähteä tutustumaan Kurikan 
viimeisten vuosien asuinpaikkoihin ja selvittämään hänen viimeisiä vai- 
heitaan New Yorkissa ja Uudessa Englannissa. Jo ennen matkaa löysin 
digitoituja lähteitä, jotka vahvistivat tiedon Kurikan kuolemasta maati- 
lallaan mutta herättivät myös uusia kysymyksiä. Kun syötin Chronicling 
America -sanomalehtitietokantaan hakusanan ”Kurikka”, tuli yhtenä tu- 
loksena vastaan kuolinuutinen, joka oli julkaistu Norwich Bulletin -nimi- 
sessä pienessä sanomalehdessä Connecticutissa 1.1.1916.4 Kyseinen uu- 
tinen luetteli äkillisiä kuolemantapauksia North Stoningtonin kunnan 
alueella Connecticutin länsiosassa. Yksi näistä oli ”Matthias Kurikka”, 
joka oli kuollut 1.10.1915 aivoverenvuotoon (cerebral hemorrhage) North 
Stoningtonissa. Tämä uutinen varmisti tarinan Kurikan kuolemasta ko- 
titilallaan mutta sisälsi myös uusia tietoja: maatilan sijaintipaikka olikin 
Connecticut eikä Rhode Island — tosin North Stonington ja Westerly 
ovat naapurikuntia osavaltiorajan molemmin puolin. Myös kuolinsyy 
oli erilainen kuin useimmissa kuolinuutisissa. Connecticutin osavaltion 
kirjaston tietokannoista puolestaan löysin viitteen kuolintodistukseen, 
joka oli samoin päivätty 1.10.1915 North Stoningtonissa. Vainajan nimi 
on siinä kuitenkin kirjoitettu muodossa ”Matthias Kunikka”.5 

Muutamat suomalaistaustaisten kirjoittajien historiateokset antavat 
muistitietoon perustuvaa lisätietoa Kurikan viimeisistä vaiheista. Art 
Jura kertoo suomalaisten siirtolaisten vaiheita käsittelevissä teoksis- 
saan (2002 ja 2005), että Kurikka asui viimeisinä vuosinaan vuoroin 
Brooklynissa ja vuoroin Connecticutissa, mistä hän osti maatilan vuon- 
na 1913. Kurikan innostamina monet New Yorkin suomalaiset muuttivat 
Connecticutin maaseudulle viettämään rauhallista maalaiselämää siipi- 
karjan kasvattajina. Art Juran mukaan Kurikka antoi englannintunteja 
naapuruston suomalaisille.$ Lisäksi Kurikka piti suomalaislapsille sun- 
nuntaikoulua Brooklynissä. Yksi sunnuntaikoulun oppilaista oli Aino 


4 ”17 Sudden Deaths in North Stonington”, Norwich Bulletin 1.1.1916, 6. Chronicling America -verk- 
kopalvelu, https://chroniclingamerica.loc.gov/lccn/sn82014086/1916-01-01/ed-1/seg-6/, viitattu 
19.4.2022. 

Connecticut State Library, Death Records: http://ctstatelibrary.org/death-records/ haettu 10.9.2021. 

6 Jura 2002, 45-46. 


n 

Holmsten (s. 1906), jota Art Jura haastatteli kirjaansa. Holmsten oli 
luultavasti viimeinen elossa oleva ihminen, joka oli henkilökohtaisesti 
tavannut Matti Kurikan.” 

Nämä johtolangat veivät minut Connecticutin maaseudulle, Canter- 
buryn suomalaishaalilla eli seurojentalolla toimivaan Finnish American 
Heritage Centeriin. Matkatessani Washingtonista New Yorkin kautta 
kohti New Havenia sain viestin, että Burton Jernstrom haluaisi tavata 
minut haalilla ja puhua kanssani Matti Kurikka -tutkimuksistaan. Art 
Jura mainitsee Burton Jernstromin tärkeimpänä lähteenään Matti Kuri- 
kan viimeisistä vaiheista, joten tiesin, että minun olisi todella syytä ta- 
vata hänet. Perjantaina 6.5.2016 Burton Jernstrom esitteli minulle Matti 
Kurikka -kiertonäyttelyään. Tiesin heti, mitä haluaisin ensimmäiseksi 
kysyä häneltä: ”Kaikki tosiasiat osoittavat, että Matti Kurikka kuoli koti- 
tilallaan 1.10.1915. Mutta miksi on tuo toinen tarina hänen kuolemastaan 
Brooklynissä elänyt niin sitkeästi?” Burton Jernstrom vastasi minulle: 
”Siinä kävi näin: niin monet ihmiset eivät tutkineet asiaa tai etsineet 
kuolintodistusta. He vain toistivat, mitä joku toinen oli sanonut, sitten 
he kirjoittivat sen yhteen kirjaan ja sitten se kopioitiin taas toiseen kir- 
jaan. Mutta minä asun täällä, minä menin kaupungintalolle, minä löy- 
sin kuolintodistuksen ja tässä se on.” Matti Kurikan kuolintodistuksesta 
selvisi myös, mistä virheellinen tieto Penkere-farmin sijaintipaikasta oli 
peräisin. Kurikan kuolinpaikaksi oli merkitty Westerly, Rhode Island, 
koska hänet todettiin kuolleeksi Westerlyn sairaalassa. 

New Yorkin Uutiset uutisoi Matti Kurikan kuoleman näyttävästi koko 
etusivun kokoisessa jutussa 6.10.1915. Alussa siteerataan pitkään Kuri- 
kan nimettömäksi jäävän ”läheisen ystävän” kirjettä, joka on päivätty 
2.10.1915 ja jossa annetaan yksityiskohtaisia tietoja Kurikan viimeisestä 
elinpäivästä. Kirjeessä kerrotaan, että Kurikka oli edeltävien viikkojen 
aikana silloin tällöin tuntenut pahoinvointia ja väsymystä mutta oli 
muuten ”pirteä ja hilpeällä mielellä”. Perjantaina 1.10. hän kävi aamulla 


7 Jura 2005, 169-174. 

8 "That is what happened. So many people didn't go and research it or find the death certificate or any- 
thing. They just said what somebody else said, and then they wrote it in a book, and then in another 
book. But | live right here, and | went to the town hall, and | found the death certificate and here it is.” 
Ks. myös Jernstrom 1998/2002. 

raivaamassa tietä voidakseen tuoda polttopuut autollaan kotitilalle. Ko- 
tiin palattuaan hän sanoi emännöitsijälleen: ”Minä tunsin tuolla met- 
sässä, niin kuin joku aavistus olisi minulle sanonut: ’Matti, jätä nyt tuo 
työsi, tai muuten sinun käy huonosti!” Kuitenkin hän iltapäivällä lähti 
uudelleen raivaustöihin. Emännöitsijä lähetti Kurikan yhdeksänvuo- 
tiaan Auli-tyttären ja oman pikkupoikansa hakemaan miestä päivälli- 
selle ja oletti hänen olevan autovajalla. Pitempiin etsintöihin ei ollut 
mahdollisuutta, ennen kuin naapuri William Rinne palasi töistä. Hän 
löysi Kurikan makaamasta vatsallaan työkalut lojumassa ympärillään 
maassa. Paikalle kutsuttu lääkäri totesi Kurikan kuolleeksi mutta kielsi 
liikuttamasta ruumista, ennen kuin kuolinsyytutkija oli tullut paikalle. 
Kuolinsyytutkija selvitti naapureiden kanssa Kurikan elämäntilannetta 
ja terveydentilaa. Hän sai Kurikan naapurilta ja Kalevan Ritarilta S. Laiti- 
selta vakuutuksen, että Kalevan Ritarien Pellervoisen Maja huolehtisi 
Kurikan hautaamisesta.? 

Vaikka totuus Matti Kurikan kuolemasta on siis tullut todistetuksi, 
folkloristina ja muistitietotutkijana haluan edelleen kysyä: Miksi väärä 
tarina Matti Kurikan kuolemasta Brooklynissä on elänyt niin pitkään? 
Muistitietotutkija Alessandro Portelli on kirjoittanut muistitiedon eri- 
tyisluonteesta: ”Muistitiedon monimuotoisuus perustuu siihen tosi- 
asiaan, että 'väärät' väitteet ovat silti psykologisesti tosia, ja tämä totuus 
voi olla täsmälleen yhtä tärkeää kuin faktuaalisesti luotettavat tiedonan- 
not.” Tarina Matti Kurikan kahdesta kuolemasta valaisee myös histo- 
riankirjoituksen prosesseja. Burton Jernstromin luonnehdinta väärän 
tarinan sitkeästä elämästä suullisissa ja kirjallisissa lähteissä on erään- 
laista historiografista folklorea, jossa tarinat alkavat elää omaa elämään- 
sä eikä niiden alkuperäisiä lähteitä lopulta enää kyseenalaisteta. 


9 Vastaavat tiedot julkaistiin myös Massachusettsin Fitchburgissa ilmestyvässä Raivaaja-lehdessä. 
10 Portelli 1991, 51: "The diversity of oral history consists in the fact that 'wrong' statements are still 
psychologically ‘true’, and this truth may be equally as important as factually reliable accounts.” 

Väärä tarina ja Suoma Tuuppa 


Väärän tarinan syntyvaiheita on vaikea jäljittää. Lähteiden jäljittämistä 
vaikeuttaa muun muassa se, että New Yorkin Uutisten säilyneet vuosi- 
kerrat ovat fragmentaarisia. Kaikissa heti Kurikan kuoleman jälkeen 
ilmestyneissä lehtijutuissa kerrotaan hänen kuolleen maatilalla, vaikka 
kuolinsyyksi epäiltiin useammin sydänkohtausta kuin aivohalvausta. 
Suoma Tuuppa, joka esitetään Brooklyn-tarinan silminnäkijätodistajana, 
puolestaan oli ilmeisesti jo ennen Kurikan kuolemaa palannut Suomes- 
ta takaisin Yhdysvaltoihin." Matti Kurikka lähetti ”rouva Suoma Tuu- 
palle” postikortin Lontoosta Turkuun vuonna 1914. Kortissa on Kurikan 
oma kuva tekstillä ”Arv. ystävä. Terveisiä brittien suurkaupungista. Tässä 
minun naamani koristelemattomassa kuosissa. Yst:llä M.K.”.'? 

Canterburyn haalilla sain käsiini myös muita lähteitä, jotka antoivat 
uutta tietoa Kurikan viimeisistä vaiheista. North Stoningtonin historial- 
lisen yhdistyksen julkaisussa vuodelta 1999 Irja Niemi muisteli lapsuut- 
taan North Stoningtonissa, jonne hän muutti vanhempineen vuonna 
1919. Ensimmäinen suomalainen, joka vieraili heillä, oli Emmanuel 
Kallio -niminen mies. Hän oli tullut Helsingistä vuonna 1913 luettuaan 
lehdestä Kurikan ilmoituksen, jossa tämä etsi ihmisiä osuuskuntaan tai 
kommuuniin, jota tämä oli perustamassa Connecticutiin. Ensimmäisen 
kesän jälkeen Emmanuel Kallio kuitenkin jätti kommuunin huomat- 
tuaan, että kukaan ei tehnyt valmisteluja talven varalle. Tämä viittaa 
siihen, että Kurikan ja Kallion lisäksi kommuunissa asui muitakin. Em- 
manuel Kallio oli ollut Helsingissä palomies mutta jäänyt eläkkeelle ta- 
paturman seurauksena. Hän asui vuosikymmeniä North Stoningtonissa 
ja rakensi oman talon. 

Irja Niemi muisteli myös toisen naapurin Victor Rusichin kertomuk- 
sia Matti Kurikasta: Kurikalla oli yksi seudun ensimmäisistä autoista, 
jolla hän ajeli pitkin teitä, ja hänen pitkähkö tukkansa liehui tuulessa. 


11 Tommola 1989, 281; Salminen 1992, 78. 
12 KansA448-1989, Kansan Arkisto. Lontoon-vierailu liittyy luultavasti Kööpenhaminan-matkaan, jonka 
aikana Kurikka sopi Auli-tyttären hoidosta vaimonsa Hannan kanssa. 

Kuva 30. Lontoossa vieraillut Matti Kurikka lähetti valokuvansa ystävälleen 
Suoma Tuupalle vuonna 1914. Kansan Arkisto. 

Tämä kuva Matti Kurikasta elää edelleen Connecticutin suomalaisten 
muistoissa, ja siihen viitattiin myös muistokirjoituksissa. 

Kuollessaan Matti Kurikka oli ilmeisesti suunnittelemassa uuden uto- 
pistisen yhteisön perustamista. Tähän viittaa se, että hän osti muutama 
kuukausi ennen kuolemaansa noin 80 eekkerin (32 hehtaarin) maapalan 
Voluntownista muutaman kymmenen mailin päässä Penkere-tilalta.® 
Kuolema ei ollut lainkaan hänen suunnitelmissaan, vaikka jotkut muis- 
telmat viittaavat sairauden kokemuksiin ja ennakkoaavistuksiin. 

Matti Kurikan kuolinuutisissa ja muistokirjoituksissa korostuvat hä- 
nen erilaiset roolinsa Suomessa ja Pohjois-Amerikan suomalaisyhtei- 
söissä. Suomessa hän oli jo etäinen hahmo, jonka elämänvaiheita ja 
luonteenpiirteitä muisteltiin, kun taas Pohjois-Amerikan itävaltioiden 
suomalaisyhteisöissä hän oli edelleen elävä ja vaikuttava toimija. New 
Yorkin Uutisten ja Fitchburgissa ilmestyneen Raivaajan kuolinuutisissa 
ja muistokirjoituksissa nousevat esille suomalaisyhteisöjen ja poliittis- 
ten ryhmien väliset jännitteet. New Yorkin Uutisissa julkaistiin 6.10.1915 
Kurikan viimeinen kirjoitus ”Snellmanin elämäntyö”. Sen yhteyteen 
sijoitetun muistokirjoituksen kirjoittaja, nimimerkki ”Otto H-m’, oli 
tuntenut Kurikan jo Viipurin Sanomien toimituksen ajoilta. Hän veti 
yhteen Kurikan elämänvaiheita luonnehtien tätä ”horjumattoman ihan- 
teelliseksi kansallismielen edustajaksi”. 

Monissa New Yorkin Uutisten kirjoituksissa muisteltiin Kurikan 
lapsille pitämää sunnuntaikoulua. Nimimerkki ”Sofin” kirjoituksesta 
(23.10.1915) ei selviä, oliko kirjoittaja (mitä ilmeisimmin nuori nainen) 
Kurikan oppilas vai oliko hän tutustunut Kurikkaan lukijana. Tuttavalli- 
nen ilmaisu ”Matti-setä” viittaa kuitenkin henkilökohtaiseen kontaktiin. 
Kirjoituksen sävy on vahvasti uskonnollinen: ”Hän uhrasi viimeiset voi- 
mansa sen hyväksi, joka oli hänen sydämellään ja se oli jumalan suu- 
ri rakkaus joka on meihin ihmisiin kätketty.” Kirjoittajalla oli aavistus 
Matti Kurikan kuolemasta, ja hän aavisti tiedon tulevan nimenomaan 
New Yorkin Uutisten välityksellä. 

Raivaajassa 5.10.1915 julkaistun muistokirjoituksen (ei signeerattu) 
sävy on erilainen: kirjoittajan mukaan Kurikka ”vajosi vähitellen yhä 


13 Jura 2005, 169—174. 

syvemmälle järjestäytyneen työväen vastustajien leiriin”. Tähän vajoa- 
miseen liittyi myös Kurikan toiminta porvarilehdeksi määritellyn New 
Yorkin Uutisten toimittajana. Toisaalta Raivaajan nimimerkki ”Simo” 
arvosteli New Yorkin Uutisia Kurikan elämäntyön latteasta käsittelystä 
(8.10.1915). New Yorkin Uutisissa oli hänen mukaansa kaksi maailmaa: 
Kurikan ”nerokkaan hulluuden maailma?” ja toisaalta ”tympeän typeryy- 
den maailma, rakkarimaisuuden maailma, periaatteeton ja tarkotukse- 
ton”, joka jäi jäljelle Kurikan kuoltua. ”Otto H-m” taas puolusti New 
Yorkin Uutisissa (13.10.1915) Kurikkaa Raivaajan solvaavaksi luonnehti- 
maansa muistokirjoitusta vastaan. 

Kurikan elämäntyön kriittiseen arviointiin paneuduttiin myös Rai- 
vaajan kustantamassa kaunokirjallisessa Säkeniä-julkaisussa. Muisto- 
kirjoituksen numerossa 11-12/1915 on luultavasti kirjoittanut toimittaja 
Santeri Nuorteva: 


Matti Kurikka ei ollut sosialisti siinä merkityksessä kuin nykyaikai- 
nen luokkatietoinen työväki tuon sanan käsittää. Hän viime vuosi- 
na liikuskeli ja toimi piireissä, joiden jokainen henkäys uhkuu 
synkkää ja typerää pikkuporvarillista pimitystä. Hän ei ymmärtänyt 
koskaan eikä koskaan tunnustanut työväen liikkeen peruspohjaa, 
luokkataistelua. Tästä huolimatta hänellä on oma sijansa suoma- 
laisen sosialistiliikkeen historian lehdillä. Se tulee hänen osaksen- 
sa samalla oikeudella kuin Fourierin, Saint Simonin tahi jonkun 
muun lapsuusaikamme haaveilijan nimellä on sijansa yleisen so- 
sialismin yleisen historian kirjoissa. Hän oli utopistinen sosialisti, 
kuten nuo, ja hänen työnsä tulokset samallaiset. 


Kirjoittaja arvioi, että Kurikka ei hylännyt työväenliikkeen ihanteita 
— mutta kun työväenliike meni eteenpäin, jäi Kurikka paikalleen. Hän 
käy läpi Kurikan poliittisen uran vaiheita, joissa tämä kerta toisensa jäl- 
keen teki virhearvioita ja tuotti pettymyksen seuraajilleen. Viimeisinä 
vuosinaan Yhdysvalloissa Kurikka sai kootuksi ”rippeitä tänne sirotellus- 
ta työväestöstä, jotka eivät jaksaneet kulkea rohkean ja päämäärästä 
tietoisen luokkataistelujoukon kanssa”. Tässäkin joukossa hän jäi traa- 
gisesti väärinymmärretyksi. A. B. Mäkelä (Säkeniä 1.1.1917) määrittelee 

Kurikan ”sisimmästä sydämestään” porvarien uskollisimmaksi ystäväksi 
ja työväen luokkataistelun vastustajaksi: ”Oli sitä loppuun asti, ja oli sitä 
aina — silloinkin kun porvarit häntä pahimmin vainosivat ja syleksivät. 
Sepä siinä asiassa juuri oli traagillisinta.” 

Työmies-lehti (5.10.1915) Suomessa luonnehti Matti Kurikan elämän- 
työtä samansuuntaisesti kuin amerikansuomalaiset sosialistilehdet: vii- 
meisinä vuosinaan hän liittoutui porvarillisten piirien kanssa, vaikka 
jatkoi väsymättömänä kirjoittamistaan. Loppulauseessa kuitenkin nos- 
tetaan esille Kurikan varhaisten taistelujen pysyvä muisto: 


Mutta omain aatteidensa epäselvyydestä huolimatta joutui Matti 
Kurikka aikanaan suorittamaan merkitsevän tehtävän Suomen 
työväenluokan heräämiskautena. Silloin hän, työväen esitaistelija, 
sai vastaansa Suomen porvarien vihan ja vainon ryöpyn, ei oman 
persoonansa, vaan työväenluokan suuren vapautusasian takia. Ja 
silloin hän taisteli kuin mies. Ne ajat ovat unohtumattomat. 


Suomalaisten porvarillisten lehtien muistokirjoituksissa nostettiin esille 
Matti Kurikan elämäntyö — tai paremminkin hänen elämänasenteensa 
— huomattavasti myönteisemmässä valossa: monet kirjoittajat luonneh- 
tivat Kurikkaa visionääriksi ja haaveilijaksi, joka ei etsinyt omaa etuaan. 
Viljo Häyhä kirjoitti Otava-viikkolehdessä (11/1915): 


Muutamien elämä kulkee tasaisesti ja rauhallisesti aivankuin tyy- 
nessä satamassa, toiset laskevat venheensä meren ulapoille, mutta 
monen näköpiirin peittää oman etujen kallio, jota kohti peräsin on 
asetettu, vaikkapa venhe kolliisi toisia kumoon; vain harvat voivat 
luoda silmänsä koko ulapan yli ja kiitää, aivankuin tietä viittoen 
kauas pois — — kohti tuntematonta, mielikuvituksessa välkkyvää 
onnen saarta. Pauhatkoon myrsky, repiköön tuuli purjeita, yhä 
eteenpäin on mentävä, pyrittävä lähemmäksi kaukaista päämäärää 
kohti. "Miksi en rientäisi ulapalle nähdessäni, mikä tuuli voi pur- 
teni sinne liidattaa’, kirjoitti Matti Kurikka, tuo levoton henki, joka 
vastikään pääsi ikuisen tuntemattomaan rauhansatamaan. 

Häyhä huomauttaa, että jos Kurikka olisi etsinyt vain omaa etuaan, hän 
olisi luonut Suomessa merkittävän uran. Sen sijaan hän seurasi omia 
näkyjään välittämättä ”joukkojen hyvä- ja alas-huudoista”. 

Myös Sortavalan Sanomien (5.10.1915) toimittaja korosti Kurikan epä- 
itsekkyyttä, hänen suuria lahjojaan mutta myös heikkouksiaan: 


Matti Kurikan lahjakkuus olisi saanut suuria aikaan, jos se olisi 
ollut rajotetumpi, jos hän olisi voinut keskittää kykynsä yhden pää- 
määrän saavuttamiseksi. Hänellä oli paljon uusia, omintakeisia aja- 
tuksia, mutta hän ei jaksanut ajatella niitä loppuun asti, ennenkun 
eksyi tavottelemaan yhä uusia ja uusia. Intohimoinen, ja tulinen 
taiteilija joutui uralle, mikä meidän oloissamme vaatii lujaa, kylmää 
ja johdonmukaista luonnetta, joka voi rakentaa tosiolojen perustalle. 


Samat aiheet toistuvat monissa muistokirjoituksissa: Matti Kurikalla 
oli suuret lahjat, mutta pitkäjänteisyys ja organisaattorin kyvyt häneltä 
puuttuivat. Hänen lumoava persoonansa ja puhujanlahjansa nostetaan 
kuitenkin esille monissa kirjoituksissa. ”Hänestä jos kestään saattoi sa- 
noa, ettei hän ollut koskaan ikävä.” (Satakunnan Sanomat 6.10.1915). 


Runoelma ”Kurikka-Matin politiikasta” 


Eelu Kiviranta (1873-1953), Pohjois-Michiganissa vaikuttanut ”kantofar- 
mari” ja itseoppinut runoilija, kirjoitti ”Kurikka-Matin politiikasta” pit- 
kähkön eeppisen runoelman. Kiviranta kirjoitti vastaavia kertovia runoja 
ajankohtaisista tapahtumista sekä siirtolaisyhteisön sattumuksista, pai- 
noi runovihkonsa omassa käsipainossaan ja kauppasi niitä kiertäessään 
Pohjois-Michiganin suomalaisyhteisöissä suutarin ja hierojan töissä. 
Kurikka-runoelma keskittyy erityisesti Sointula-vaiheeseen, yhteisön 
syntyyn ja hajoamiseen. Kurikasta rakennetaan kuva taitavana puhuja- 
na, jonka sanoma on kuitenkin arveluttava: 


14 Esim. Satakunnan Sanomat 6.10.1915; Helsingin Sanomat 5.10.1915. 

15 Kiviranta & Lehto 2010. Eelu Kivirannan käsipaino, runovihkoja ja arkistoaineistoja on Finnish 
American Heritage Centerin kokoelmissa (Hancock, MI), joitakin runovihkoja myös Kansallisarkiston 
kokoelmissa. 

Kurikka Matin jokahinen muistaa 
Niin kerron sen hommista nuista 
Hän oli se mies kummempi muita 
Hän keräsi hankkeita nuita 

Kyllä tieto-warastoja piisasi hällä 
Oli hywä supliiki miehellä tällä 
Hän pysty kiiwaita puheita pitään 
Sai rikka-ruohot kansassa itään, 
Oli päähänsä saanut hullun kurin 
Ja monet aivot hämmenti nurin. 


Kurikan oppien vaarallisuus liittyi ajatukseen tasa-arvosta ja luokkaero- 
jen poistamisesta ihanneyhteiskunnassa. Malkosaaren ihanneyhteisö 
kuitenkin sortui Kivirannan tulkinnan mukaan Kurikan itsekkyyteen: 


Mutta itse-rakkaus alkoikin itää, 
Tawaran-himo niin mieheen pisti 
Hänestä tuli hirmuinen kapitalisti 
Hän asiat jo sille kannalle peräsi, 
Ja rahat omaan taskuuunsa keräsi 
Wain wehkeensä tuli kaikille julki 
Mitä tolaa heitän hallitus kulki 
Heti elämä sekamelskaksi muuttu 
Ja joka mies niin Matille suuttu 
Että wihasta ottivat aseet käteen 
Ja Matin ajoivat käpälä-mäkeen. 


Suurimmat vastakohtaisuudet Kurikan muistokirjoituksissa tiivistyvät 
kysymykseen: oliko Kurikka pohjaltaan epäitsekäs mutta epäkäytännöl- 
linen haaveilija vai oliko hän omaa etuaan ajava opportunisti? Toinen 
keskeinen kysymys liittyy Kurikkaan sosialistina: oliko hän pohjimmil- 
taan haihatteleva, kansallismielinen pikkuporvari, vai halusiko hän päin- 
vastoin viedä sosialistisen tasajako-opin äärimmilleen? 

Kuva 31. Avaus- 
sivu muisto- 
kirjoituksesta 

ja piirros Matti 
Kurikasta 

Epilogi: mediailmiö Matti Kurikka 


Sami Suodenjoki 
O https://orcid.org/0000-0002-6301-7462 


Matti Kurikkaa voi luonnehtia aikansa viraaliksi mediailmiöksi. Ideoi- 
densa, poliittisen toimintansa ja yksityiselämänsä tapahtumien vuoksi 
hän synnytti kohuja toisensa perään, ja häntä käsittelevät kirjoitukset 
levisivät usein villisti lehdestä toiseen. Tämä kertoo Kurikan ja häneen 
kietoutuneiden myyttien poikkeuksellisesta kulttuurisesta tarttuvuu- 
desta.' Kurikkaan liittyvät huhut ja juorut sekä häneen kohdistetut par- 
jauskampanjat muokkasivat merkittävästi aikalaisten kuvaa hänestä. Jos 
Kurikan kohtaloa käyttää esimerkkinä siitä, miten vihapuhe ja maalitus 
vaikuttavat kohteeseensa, esimerkki ei ole kovin lohdullinen. 

Tämän kirjan luvut valaisevat, miksi Kurikka pysyi suomalaisessa jul- 
kisuudessa yli kolmen vuosikymmenen ajan. Kuten kuvio 4 (ks. s. 96) 
osoittaa, hänen näkyvimmät hetkensä sanomalehtijulkisuudessa liit- 
tyivät valtiollisen politiikan käänteisiin vuosina 1899 ja 1906. Kurikan 
poliittinen toiminta ei kuitenkaan riitä selittämään hän saavuttamaansa 
kuuluisuutta. Kulttuurintutkija Graeme Turnerin mukaan kuuluisuu- 
deksi tulemisen voi paikantaa hetkeen, jolloin median kiinnostus hen- 
kilön toimintaan kääntyy hänen julkisen roolinsa raportoinnista hänen 


1 Mediasisaltéjen tarttuvuudesta ja viraalista leviämisestä ks. Salmi 2017, 424-425. 

yksityiselämänsä yksityiskohtien tutkimiseen. Tällöin henkilön julkinen 
toiminta tarjoaa medialle eräänlaisen alibin ryhtyä rakentamaan hänestä 
kuuluisuutta.? Ajatus sopii jossain määrin Kurikkaan, joka nousi julki- 
suuden henkilöksi radikaaleilla kirjoituksillaan ja puheillaan mutta jon- 
ka kuuluisuus perustui myös yksityiselämään ja jopa ulkonäköön liitty- 
vään mediahuomioon. Kurikan julkista toimintaa ja yksityiselämää on 
kuitenkin vaikea käsitellä toisistaan erillisinä lokeroina. Monet Kurikan 
yksityiselämän tapahtumat, kuten Sointulan suhdesotkut tai tuomiois- 
tuinliitto Hanna Räihän kanssa, nimittäin kietoutuivat hänen yhteiskun- 
nallisiin näkemyksiinsä, joita hän itse esitteli julkisuudessa. 
Kuuluisuuden tärkeänä ulottuvuutena voidaan pitää myös median 
pyrkimystä tuoda yleisön saataville entistä intiimimpi kuva julkisuuden 
henkilöstä. Samalla mediayleisö kutsutaan tuntemaan henkilöä kohtaan 
empatiaa mutta myös kielteisiä tunteita, kuten halveksuntaa.3 Kurikkaan 
tämä ajatus sopii oivallisesti: lehdistön välittämä kuva hänestä ei jättänyt 
yleisöä kylmäksi vaan ohjasi kiinnittämään häneen tunteita, jotka eri 
yleisöryhmissä saattoivat olla hyvin erilaisia. Toisille Kurikka näyttäytyi 
säälittävänä tai ärsyttävänä, toisille taas myötätuntoa herättävänä pahan- 
suovan kirjoittelun uhrina. Molemmissa tapauksissa Kurikan hahmoon 
saattoi liittyä ironisuutta ja naurettavuutta, aivan kuten moniin julkisuu- 
den hahmoihin 2000-luvulla.t Samalla on kuitenkin syytä muistaa, että 
yhteiskunta ei Kurikan elinaikana ollut yhtä medioitunut kuin nykyään 
eikä lehdistön välittämä kuva hänestä ollut kaikille aikalaisille ainoa kos- 
ketuspinta häneen. Tuhannet ihmiset näkivät Kurikan puhumassa tai 
tunsivat hänet henkilökohtaisesti. Joillekuille heistä Kurikka edusti ihail- 
tua esikuvaa, jota oltiin valmiita seuraamaan toiselle mantereelle saakka. 
Kun Matti Kurikan nimi ensimmäisiä kertoja mainittiin sanomaleh- 
tien sivuilla 1880-luvun alussa, maininnat liittyivät hänen ylioppilaa- 
na Savo-karjalaisen osakunnan nimissä pitämiinsä yleisöluentoihin. 
Opiskeluvuosinaan Kurikka loi verkostoja ja kehitti valmiuksiaan kir- 
jalliseen työhön mutta myös tasapainoili suomalaisen ja inkeriläisen 


2 Turner 2014, 8. 
3 Owens 2015, 466, 483-484. 
4 Vrt. Ahva, Heikkilä, Siljamäki & Valtonen 2014, 197. 

identiteetin välillä. Monesta Kurikan osakuntatoverista tuli sittem- 
min keskeinen toimija suomalaisessa yhteiskunnassa, ja erityisesti 
A. B. Mäkelällä ja Arvid Järnefeltillä oli huomattava merkitys myös Kuri- 
kan myöhemmässä elämässä. 

Lehtimaininnoilla mitattuna Kurikan näkyvyyttä lisäsi merkittävästi 
hänen vuonna 1884 julkaistu esikoisnäytelmänsä Viimeinen ponnistus. 
Näytelmästä tuli pitkäikäinen menestys, joka ylläpiti Kurikan tunnet- 
tuutta hänen elämänsä loppuun saakka ja johon latautui vielä Kurikan 
kuoltuakin uusia poliittisia merkityksiä. Kurikan seuraavat näytelmät 
saivat paljon vähemmän julkisuutta, mutta ne valaisevat yhtä lailla Kuri- 
kan kiinnostuksen kohteita. Siinä missä Viimeisen ponnistuksen poltto- 
pisteessä oli inkeriläisen vähemmistökansallisuuden asema, seuraavat 
näytelmät Aili ja Äärimmäisessä talossa heijastivat Kurikan näkemyksiä 
perheestä ja sukupuolesta. 1890-luvun lopun näytelmissä Baabelin torni 
ja Kulttuurikukka Kurikka puolestaan hyökkäsi entistä selvemmin kirkon 
ja kapitalismin valtaa vastaan. 

Vuodesta 1888 alkaen Kurikan medianäkyvyys kasvoi hänen siirryt- 
tyään lehtialalle Viipurin Sanomien omistajaksi ja toimittajaksi. Kurikka 
hankki lehden lopulta kokonaan omaan omistukseensa ja kykeni pää- 
toimittajana käyttämään lehteään oman julkikuvansa rakentamiseen. 
Kuitenkin vasta Kurikan riitaisa konkurssi vuonna 1894 ja sitä seuran- 
nut perhekriisi nostivat hänet valtakunnalliseksi julkisuuden henki- 
löksi. Konkurssia ruotineet lehtikirjoitukset piirsivät Kurikasta kuvan 
epävakaana hulttiona, ja tämä kuva seurasi Kurikkaa hänen elämänsä 
loppuvuosiin saakka. 

Konkurssinsa jälkeen Kurikka katosi hetkeksi parrasvaloista, kunnes 
teki paluun toimittajaksi helsinkiläisessä Työmies-lehdessä. Nopeasti 
kasvavan työväenlehden palstoilla hän sai näkemyksilleen entistä laa- 
jempaa ja entistä ristiriitaisempaa julkisuutta. Tämä julkisuus kulmi- 
noitui keväällä 1899 syntyneeseen kohuun pääkirjoituksesta, jossa hän 
kritisoi Suomen itsehallinnon puolustamiseksi kerättyä suurta adressia. 
Kirjoituksen takia Kurikka joutui kansallismielisen lehdistön hampai- 
siin ja häneen lyötiin venäläismielisen leima. Samalla lehdistön kielen- 
käyttöön tuli uudenlaista aggressiivista luokkavastakkainasettelua, joka 

kahden seuraavan vuosikymmenen aikana vei Suomen poliittista ilma- 
piiriä kohti sisällissotaa. 

Adressikohun vaikutuksesta Kurikka jätti Suomen ja matkusti syksyl- 
lä 1899 Australian Oueenslandiin perustamaan ihannesiirtolaa. Kurikan 
Oueenslandiin johdattama Kalevan Kansa -yhteisö herätti kiinnostusta 
sekä suomalaisessa että australialaisessa lehdistössä, ja molemmissa 
Kurikka osallistui yhteisöä koskevaan keskusteluun itsekin. Ylirajainen 
uutisointi Kurikan toiminnasta jatkui vilkkaana myös hänen ensimmäi- 
sinä Amerikan-vuosinaan 1900-1905. Erityisesti toiminta Sointulan 
haaveyhteisössä Malkosaarella piti hänen nimensä suomalaisyleisön 
muistissa, sillä kotimaan sanomalehdet raportoivat aika ajoin Sointulaan 
liittyneistä selkkauksista, usein amerikansuomalaista lehdistöä lainaten. 
Kurikan oma ääni pääsi näinä vuosina parhaiten läpi hänen itsensä pe- 
rustamassa Aika-lehdessä, joka oli samalla ensimmäinen suomalaissiir- 
tolaisten lehti Kanadassa. 

Kurikkaan liittyvien uutisten nopean leviämisen lehdestä toiseen ja yli 
valtioiden rajojen mahdollisti lennätinverkko, joka kattoi Suomessakin 
jo kaikki merkittävät kaupungit 1880-luvun lopulla. Lennättimen an- 
siosta yhden lehden julkaisemia juttuja voitiin lainata toisen kaupun- 
gin lehdessä satojen kilometrien päässä jo seuraavana päivänä. Usein 
koko juttu kopioitiin toiseen lehteen suoraan, ja vain jutun lopussa ollut 
maininta lähteenä olevasta lehdestä, jos sekään, paljasti tekstin olevan 
lainattua. 

Kurikkaa käsitteleviä uutisia tuottivat ja lainasivat erityisen mielellään 
hänen yhden kotikaupunkinsa Viipurin sanomalehdet, joista vanhasuo- 
malainen Wiipuri profiloitui suorastaan Kurikan arkkikriitikkona. Lisäk- 
si Kurikkaa käsitteleviä juttuja tehtailivat pääkaupungissa ilmestyneet 
Työmies, Uusi Suometar, Päivälehti ja sen seuraaja Helsingin Sanomat 
sekä ruotsinkieliset Hufvudstadsbladet ja Nya Pressen. Muiden kaupun- 
kien sanomalehtien Kurikka-uutiset olivat usein, mutta eivät aina, laina- 
tavaraa edellä mainituista lehdistä, ja lainaamista edisti lehtien yhteinen 
puoluekanta. Kurikan vaiheista uutisoitiin erityisesti vuonna 1899 myös 
Venäjän lehdistössä, jonka näkökulmat tavoittivat Venäjän lennätin- 


5 Uutisten leviämisestä ja lennätinverkon merkityksestä ks. Oiva et al. 2020, 394—398. 

toimiston sekä Pietarissa tai Moskovassa oleskelleiden suomalaisten vä- 
lityksellä nopeasti suomalaismedian.* Varsinkin suuriruhtinaskunnan 
erillisasemaa arvostelleen Venäjän konservatiivilehdistön näkemykset 
Kurikasta kiinnostivat suomalaistoimittajia routavuosien kuohuvassa 
ilmapiirissä. 

Tärkeän juonteen Kurikkaa ympäröineessä julkisuudessa muodosti- 
vat häntä kuvanneet kymmenet pilapiirrokset. Painetut pilalehdet alkoi- 
vat yleistyä Suomessa 1880-luvulta alkaen, ja seuraavalla vuosikymme- 
nellä kaikki merkittävät poliittiset ryhmät ryhtyivät julkaisemaan omaa 
pilalehteään. Matti Kurikasta tuli näiden lehtien pilapiirtäjien suosikki- 
hahmo vuodesta 1897 alkaen, ja hänestä julkaistiin seuraavina vuosina 
enemmän pilakuvia kuin kenestäkään muusta työväenjohtajasta. Ruot- 
sinkieliseen Fyreniin piirtänyt Alex Federley, vanhasuomalaisen Matti 
Meikäläisen vakiopiirtäjä Kaarlo Kari, nuorsuomalaisen Velikullan karika- 
tyristi Alex Rapp ja monet muut tekivät yleisölle tunnetuksi Kurikan 
teatraalisen ja agitoivan esiintymistyylin ja muovasivat merkittävästi 
hänen julkikuvaansa työväenjohtajana ja utopistina.? 

Pilapiirrokset vaikuttivat Kurikan kuuluisuuteen myös siinä mielessä, 
että ne tekivät hänen ulkonäkönsä tutuksi entistä suuremmalle joukolle 
ihmisiä. Karikatyyrien perusteella Kurikan saattoi jopa tunnistaa kadul- 
la, vaikka ei olisi häntä koskaan aiemmin nähnyt. Tällainen tunnistet- 
tavuus erotti Kurikkaa monista muista julkisuuden hahmoista aikana, 
jolloin valokuvan käyttö uutismediassa oli vielä vähäistä, elävästä kuvas- 
ta puhumattakaan. Kurikan keskeisiksi tunnusmerkeiksi vakiintuivat 
pilalehtien kuvissa tumma pitkähkö tukka ja komea parta — ja kun nämä 
piirteet olivat lehtien yleisölle riittävän tuttuja, saattoivat pilapiirtäjät ha- 
vainnollistaa helposti myös Kurikkaa kohdannutta häväistystä kuvaamal- 
la hänet hiuksensa ja partansa menettäneenä vuonna 1899.3 

Kun Kurikka samana vuonna aloitti Kalevan Kansan kokoamisen, 
hänen pilakuviinsa ilmestyivät uusina elementteinä Väinämöisen lakit 
ja muut Kalevala-symbolit sekä seksuaaliset viittaukset. Näitä element- 


6 Venäjän lennätintoimiston roolista uutisten levittäjänä Oiva et al. 2020, 396—398. 
7 Ylönen 2001, erit. 26—27, 61-63; Mylläri 1983, 140-142, 219. 
8 Esim. Fyren 29.7.1899, 4. 

tejä hyödynsi Kurikkaan kohdistuvassa irvailussaan myöhemmin myös 
sosialistinen pilalehti Kurikka, jonka säännöllinen ilmestyminen alkoi 
syksyllä 1905. Lehden nimi viittasi lyömäaseeseen, jolla hutkittiin työ- 
väenliikkeen vastustajia, mutta Kurikan ensimmäisen numeron kansi- 
kuva ja tekstit yhdistivät nimen suoraan myös Matti Kurikkaan.° 

Pilalehtien pitkäaikainen vaikutus ihmisten mielikuviin Kurikasta 
käy hyvin ilmi 1970-luvulla kerätystä muistitiedosta. Useat perinteen- 
kerääjien haastattelemat muistelijat mainitsivat Kurikan yhtenä vanhan 
työväenliikkeen vaikuttajista ja korostivat tämän komeaa ulkonäköä, 
tummaa aaltoilevaa tukkaa ja naisiin vetoavuutta. Vaikka jotkut muiste- 
lijat kertoivat nähneensä Kurikan myös henkilökohtaisesti, mielikuvat 
hänestä perustuivat pääasiassa pilalehtiin. Muistelijat lainasivat mie- 
leensä jääneitä tai muistiin kirjoittamiaan pilalehtien Kurikka-aiheisia 
lauluja ja kuvailivat hänen siirtokuntahankkeisiinsa liittyviä pilapiirrok- 
sia." Kurikan epäonniset siirtokuntakokeilut tuskin olisivat piirtyneet 
niin syvälle aikalaisten kollektiiviseen muistiin kuin ne piirtyivät, elleivät 
ne olisi saaneet laajaa huomiota pilalehdissä. Monet ihmiset nimittäin 
säilyttivät pilalehtiä kodeissaan huomattavasti pidempään kuin sanoma- 
lehtiä ja tarttuivat niihin uudelleen vuosienkin jälkeen. 

Kun Kurikka palasi Pohjois-Amerikasta Suomeen syksyllä 1905, hän 
nousi heti kotimaisen julkisuuden parrasvaloihin pyrkimyksillään vai- 
kuttaa kumouksellisen liikehdinnän suuntaan. Sanomalehdet seurasivat 
hänen tekemisiään tarkkaan ja kriittisesti, mihin vaikuttivat hänen so- 
siaalidemokraattisen puolueen linjasta poikkeavat lausuntonsa Suomen 
ja Venäjän välisestä suhteesta. Suurlakon jälkeen Kurikkaa pitivät julki- 
suudessa erottaminen sosiaalidemokraattisesta puolueesta, kirjoittelu 
Elämä-lehteen ja eduskuntavaalikampanjointi. Valtakunnallista huo- 
miota herättivät myös hänen kirkollista avioliittoinstituutiota haastanut 
toveriavioliittonsa sekä häneen henkilöityneet epäonniset ihanneosuus- 


9 Lehden kannessa esiintyi Matti Kurikka naisvaltaisen yleisön ympäröimänä, ja seuraavan sivun ot- 
sikko ”Kurikka tulee! Kurikka tulee!” viittasi samanaikaisesti sekä uuden lehden ilmestymiseen että 
Kurikan äskettäiseen Suomeen saapumiseen. Kurikka 1.10.1905. Jo Kurikan vuonna 1904 ilmestyneessä 
näytenumerossa viitattiin Matti Kurikan naissuhteisiin Sointulassa, mutta toisaalta lehti ilmoitti, että 
”Kurikka olen, vaan en Matti”. Kurikka 194, nro o, 2. 

10 Esim. Kper AK/1959, AK/2008, Y/06812 ja Y/07667, Kansanperinteen arkisto. 

kuntahankkeet Porvoossa ja Oulujoella. Lisäksi julkisuudessa alettiin 
puhua sosiaalidemokratian valtavirrasta poikkeavasta harhaoppisesta 
kurikkalaisuudesta. 

Kun Kurikka lähti lopullisesti Pohjois-Amerikkaan vuonna 1909, suo- 
malaislehdistön kiinnostus häneen oli jo laantunut. Sen sijaan ameri- 
kansuomalaisessa julkisuudessa Kurikka oli ristiriitoja herättävä merkki- 
henkilö myös elämänsä viimeisinä vuosina. Kurikka toimitti New Yorkin 
Uutisia ja kaavaili uusia ihanneyhteiskuntia, kuten naisille suunnattua 
Väinön tyttäret -yhteisöä. Vaikka hankkeet kaatuivat yksi toisensa pe- 
rään, Kurikka näki epäonnistumisissa aina siemeniä uusiin yrityksiin. 
Kun Kurikka syksyllä 1915 kuoli, hänen viimeisistä hetkistään jäi elä- 
mään kaksi rinnakkaista kertomusta, jotka osaltaan vahvistivat Kurikan 
hahmon myyttisiä ulottuvuuksia. Kuolemansa johdosta Kurikka nousi 
vielä kerran myös suomalaislehdistön valokeilaan, ja hänestä kirjoitetut 
kymmenet nekrologit muovasivat hänen jälkimainettaan. 

Sanomalehtien sivumäärässä mitattuna Kurikka oli vuosina 1880- 
1915 näkyvämpi julkisuuden hahmo Suomessa kuin yksikään muu työ- 
väenjohtaja. Nimi ”Matti Kurikka” mainitaan lehdistössä kaikkiaan 7897 
eri sivulla. Taakse jäävät esimerkiksi N. R. af Ursin (mainittu 4 200 si- 
vulla samana ajanjaksona), Edvard (tai Eetu) Salin (3 632), Yrjö Mäkelin 
(3314) ja Edvard (tai Edv.) Valpas (1989) sekä Kurikan pitkäaikainen 
toveri A. B. Mäkelä (3406)." Kaikki heistä vaikuttivat työväenliikkeessä 
pitkään ja samanaikaisesti Kurikan kanssa sekä työskentelivät toimittaji- 
na, mikä tekee heistä luontevia Kurikan vertailukohteita. Pelkkä lehtien 
sivumäärien vertailu ei toki kerro paljonkaan henkilöiden näkyvyyden 
tai vaikutusvallan luonteesta. Runsas mediahuomio oli ainakin Kurikan 
tapauksessa usein kirous. 

Aikakauden kirjallisista vaikuttajista Kurikkaan verrattavaa julkisuu- 
den hahmoa edustaa Arvid Järnefelt, joka mainitaan sanomalehdissä 
6702 sivulla vuosina 1880-1915. Samassa sarjassa painii myös Kurikan 
kanssa yhtäaikaisesti kirjallisen tuotantonsa aloittanut Teuvo Pakkala 


11 Haku on tehty Kansalliskirjaston digitoiduista sanomalehdistä 27.3.2020 käyttämällä hakasulkeita 
etu- ja sukunimen ympärillä. Tuloksissa ei ole otettu huomioon henkilöiden lehdissä käyttämiä nimi- 
merkkejä ja lyhenteitä, kuten Kurikan nimikkeitä Jurtikka, M. K-a ja Ainut Aherre tai Mäkelän salanimeä 
Kaapro Jääskeläinen. 

(6 845). Sellaisten ajan menestyneimpien kirjailijoiden kuin Minna 
Canthin (25826) ja Fino Leinon (21130) medianäkyvyyteen Kurikka ei 
sentään yllä, ainakaan jos näkyvyyden mittarina on henkilönimien esiin- 
tyminen sanomalehtien sivuilla. Joka tapauksessa Kurikka oli kiistatta 
suomalaisen yhteiskunta- ja kulttuurielämän avainhahmo 1800-luvun 
lopulla ja 1900-luvun alussa. 

On houkuttelevaa spekuloida, mitä olisikaan tapahtunut, jos Kurikka 
ei olisi kuollut Penkere-farminsa lähistöllä Yhdysvalloissa syksyllä 1915. 
Mitä jos Kurikka olisi elänyt hiukan pidempään ja päässyt reagoimaan 
Venäjän vallankumoukseen ja Suomen irtautumiseen Venäjästä? Olisi- 
ko hän vielä kerran palannut Suomeen ja pyrkinyt vaikuttamaan maan 
poliittiseen suuntaan, ehkä tarjoten jälleen julkisuudessa visioitaan 
Sointulasta? Mahdollisesti, mutta silloinkin hän olisi näkemyksineen to- 
dennäköisesti jäänyt marginaaliin. On myös kiehtovaa ajatella, millaisia 
valintoja Kurikka olisi tehnyt Suomen sisällissodan alettua. Olisiko hän 
malttanut jättäytyä sivuun vallankumouksesta ja olla pyrkimättä punai- 
sen Suomen johtotehtäviin? Entä mihin Kurikan tie olisi vienyt sisällis- 
sodan jälkeen? Olisiko hän liittynyt Neuvosto-Venäjälle suunnanneiden 
suomalaisten joukkoon, etsinyt paikkaansa itsenäisessä Suomessa vai 
jatkanut toimintaansa Pohjois-Amerikassa? 

Kurikan jälkimaineelle hänen kuolemansa ennen näitä historian 
käänteitä on voinut olla edullista. Toisin kuin useimmat muut 1900-lu- 
vun alun suomalaiset työväenjohtajat, hänen mainettaan ei rasita punai- 
sen sodanlietsojan tai bolSevismin leima. Myöhempinä vuosikymmeni- 
nä Kurikkaa on siksi ollut helppo lähestyä omia polkujaan kulkeneena 
visionäärinä, jonka ideoissa on mystistä vetovoimaa yli puoluepoliittisten 
jakolinjojen. Lannistumaton mutta haaksirikkoihin taipuvainen visio- 
nääri on herättänyt toistuvaa kiinnostusta näihin päiviin saakka, eikä 
tämäkään kirja taida jäädä viimeiseksi sanaksi hänen monipuolisesta 
vaikutuksestaan. 

Abstract 


Indomitable. Matti Kurikka's dreams and failures on three continents 


Matti Kurikka (1863-1915) is a multi-dimensional and controversial 
character in Finnish history. He was a playwright, a journalist, 
a socialist, and a theosophist, as well as a speaker for sexual emancipation 
and women's rights. Kurikka was born in Ingria, and his activities 
spanned not only Finland, but also Australia and North America, in both 
of which he led utopian communities. This biographical study explores 
Kurikka as a literary and political figure and a builder of utopias, whose 
life opens fascinating views on the societal and cultural currents of the 
late nineteenth and early twentieth centuries. The book critically re- 
evaluates earlier research on Kurikka and highlights forgotten phases 
of his life by using new source materials found in three continents. The 
sources include digitized newspapers and periodicals, Kurikka’s plays 
and non-fictional books, oral history, and political cartoons. 

